
NAPOMENA 


Stanovište ove razprave moglo bi se zbiti u sliedeću re- 
čenicu: »Estetski doživljaj ne smije se izpitivati na doživljaju 
umjetnički neosjetljiva čovjeka, nego na doživljaju umjet- 
nički osjetljiva čovjeka«. 

Prosta i jasna istina, o kojoj ne bi smjelo biti dvojbe, 
ali se ona, kako ćemo vidjeti tokom razprave, najupornije 
nieče uime »stvarnosti« i uime »nauke«. 

Izgleda na prvi pogled, da se radi o nevažnom pitanju, 
koje može zanimati samo uzak krug stručnjaka; međutim 
u tome je pitanju uključeno ujedno i pitanje, sudbonosno za 
kulturu svakoga naroda, o mogućnosti spoznaje kulturnih 
vriednosti. Tko nieče Liepo, nieče i Istinito i Dobro, a bez 
njih, to jest bez umjetničkog stvaranja, bez spoznaje, bez 
sviesti o poštenom i nepoštenom, nema i ne može biti kulture. 

Radi se o problemu kvantiteta i kvaliteta, o problemu 
spoznajnog aspekta. 

Kvantitativno-statički aspekt nasilno sebi pripisuje spo- 
znajni značaj, niečući kvalitativno-dinamički aspekt kao ne- 
stvaran i metafizički dogmatičan. Odtuda proučavanje estet- 
skog čina na doživljaju umjetnički neosjetljiva čovjeka, jer 
za ovaj aspekt ne postoje kvaliteti, ne postoji ni umjetnost ni 
umjetnički doživljaj Doživljaj umjetnički ne- 
osjetljiva čovjeka i doživljaj umjetnički 
osjetljiva čovjeka za njega su istovjetni. 

Kao posljedica surovog nasilja proti zakonitom teoretsko- 
filozofskom aspektu, javljaju se u teoretiziranju protufilozof- 
skih pravaca najnezgrapnija protuslovlja. Što je podpuno 
razumljivo, jer htjeti teoretizirati niečući teoriju, htjeti odre- 
đivati kvalitete niečući kvalitete, htjeti suvislo i sustavno mi- 
sliti niečući suvislu i sustavnu misao, mora prouzrokovati me- 
tež i zbrku s konačnim posljedkom agnosticizma. I onda je 
neizbježivo, da se misao, zabludjela u mračnom labirintu ne- 
teoretske empiričnosti, nastoji svim silama probiti na zrak 
i na svietlo. 


Ovaj sam proces htio prikazati u prvom dielu razprave, 
i njegova je glavna zadaća da dokaže, kako je u svim protu- 
filozofskim pravcima uključen imperativni zahtjev filozof« 
skog postupka, ne u smislu apriornih abstraktnih sustava, 
nego u smislu konkretne i suvisle misli kao sviesti o 
pojedinome. 

U teorijama ) umjetnosti ne govori se sada više ni o 
»direktnom faktoru«, ni o »suosjećanju«, ni o sličnim hipo- 
tezama, o kojima je govor u razpravi, ali je postupak ostao 
isti, samo što su ove nazive zamienili drugi nazivi, koji ozna- 
čuju ista izvanestetska shvaćanja. Meni je do toga bilo da do- 
kažem nespoznajni značaj samoga postupka i neodoljivu po- 
trebu filozofsko-kvalitativnog gledanja, koju su te hipoteze 
u sebi uključivale. ' 

Stav prema estetskim pitanjima, i ne samo estetskim nego 
i prema pitanjima drugih duhovnih vriednosti, još je uviek 
nesamo nefilozofski nego izričito protufilozofski. Scientifička 
niekanja još uviek prevladavaju u kulturnim pitanjima. 
Ali u svim narodima javlja se živa reakcija proti predrazsudi 
scientizma; i zato sam htio ovom razpravom, prema suvre- 
menim shvaćanjima europske misli, doprinieti svoj dio u 
suzbijanju scientifičkog niekanja i diletantskog impresionizma, 
kao i u spašavanju duhovnih dobara u hrvatskoj kulturi. 

Sve ovisi o tome, da se shvati kvalitativno-dinamički 
značaj spoznajnog čina, i onda će se razumjeti i dinamične 
duhovni značaj stvarnosti, koja predstavlja živu cjelinu, čiji 
je život u uzajamnim odnosima. Bez razumievanja odnosa 
nemoguće je razumievanje cjeline. Estetski čin je dio cjeline 
u organskoj povezanosti s drugim dielovima, s drugim du- 
hovnim činima. Ako se jedan dio iztrgne, svi se dielovi ma- 
terializiraju, kako ćemo vidjeti da se dogodilo s estetskim 
činom u empiričnim estetikama, 

Jer napokon, ako suvremena fizika shvaća tvar dinamički, 
zar ćemo još uviek promatrati duhovne pojave kroz pa- 
sivno-statički aspekt, kad je duh per definitionem 
aktivnost? 

Ovu sam razpravu napisao uglavnom pred neko dvanaest 
godina i sada je izdajem sa stanovitim dopunama i po- 
pravcima. 

Dubrovnik, veljače 1943. 

A. = 


UVOD 


Ušančeni među svoje »činjenice«, naturalizam, pozitivi- 
zam, psihologizam i slični pravci uvjereni su, da su oni u 
posjedu istine, jer polaze s jedino mogućeg stanovišta, s izku- 
stvene činjenice. 

Njihov prvotni zahtjev podpuno je opravdan: bez izku- 
stvenih činjenica nema i ne može biti spoznaje; ova nije 
drugo nego misaono osvjetljenje izkustvenih činjenica. Ali 
tu nastaje neizbježivo pitanje, koje spomenuti pravci pod- 
puno zanemaruju: što su i koje su stvarne izkustvene 
činjenice? 

' Pozitivističkim pravcima zatvoren je put do stvarnih 
činjenica naprosto zato, što njihov postupak nema nikako 
spoznajni značaj, te ono, što se njima prikazuje izku- 
stvenom činjenicom, sve je drugo nego izkustvena činjenica. 
I baš zato, jer njihov postupak nije spoznajnog značaja, oni 
nemaju mogućnosti samokritike, te sliepo polaze s dogma- 
tične predpostavke, da je njihov prirodoznanstveni postupak 
jedino mogući spoznajni postupak. Cielo se pitanje svodi na 
koncu konca na pitanje postupka, i u tome je razlika između 
filozofskih, »apriornih« sustava — kako ih pozitivizam zove 
— i »aposteriornog« pozitivizma, što su filozofski sustavi, baš 
zato jer su filozofski, kritički izpitali spoznajni proces, obo- 
Tivši dogmatičnu predrazsuđu o spoznajnoj vriednosti priro- 
doznanstvenog stanovišta s konačnim posljedkom, da se toliko 
slavljeni  »aposteriorizam«  pozitivističkih pravaca  odkrio 
kao Pravi pravcati »apriorizam«, jer dogmatski, dakle a 
Priori uzimlje »činjenice« prirodnih znanosti kao izkustvene 
injenice. ' 

Glavni je temelj pozitivističke »spoznaje« osjetilno izku- 
stvo; za pozitivizam je dapače osjetilnost sinonim izkustva. 
Prema tome — da upotriebim konkretan primjer — k njiga, 
kao fizički predmet, za njega je spoznajni objekt. 

Knjigu opažamo kao predmet stanovite boje, stanovite 
* veličine, stanovite debljine i t. d.; imamo o njoj pred očbu, 
jer iako je ne gledamo, možemo obnoviti njenu sliku; o njoj 
stvaramo i pojmove, jer, odbacujući sporedno na raznim 
knjigama i zadržavajući bitne oznake, bez kojih knjiga nije 
knjiga, stvaramo pojam »knjige uobće«. Opažanjem, predoč- 
bom i pojmom bio bi izerpljen cio spoznajni proces. Ali što 
smo spoznali na taj način? Spoznali smo knjigu kao predmet, 
kao stvar. Ova knjiga ove boje, ove težine, ovog oblika i t. d. 
stvar je kao i ovaj kamen ove boje, ove težine, ovog oblika. 
Takva je i predočba knjige: njom se predočuje knjiga-stvar. 
Paisam pojam, ovako uzet, nije drugo nego uobćivanje knjige 
kao vidljiva i opipljiva predmeta; u njemu su sadržane samo 
bitne oznake knjige-stvari. 

Međutim pravi pojam knjige predstavlja njen sadržaj. 
Kad se kaže, da je netko pročitao stanovitu knjigu, da netko 
pozna neku knjigu, ne misli se na njen vanjski izgled, nego 
na njen sadržaj. Kako ćemo doći do sadržaja knjige, do ono- 
ga, što knjigu čini knjigom? Opažanjem? Sadržaj nema ni 
boje, ni težine, ni oblika. Predočbom? Ni njome, jer je 
predočba reprodukcija knjige-stvari, reprodukcija njene boje, 
težine, oblika. »Pojmom«? Ni njime, jer je on shematizacija 
knjige-stvari, iz koje je još uviek podpuno izključen sadržaj. 
Takav pojam stvara i čovjek, koji ne zna čitati, kad kaže, da 
su »knjige uobće« koristne trgovcima, jer njihove listove 
upotrebljavaju za zamatanje. 

Ovdje je od prvotne važnosti pitanje, kako ćemo i mo- 
žemo li uobće preći s knjige-stvari na knjigu-sadržaj. Tim 
smo se dotakli jednoga od najglavnijih pitanja u filozofiji, 
pitanja objekta. Kako je očito, opažanje, predočba, pojam 
(pojam u gornjem smislu) stalno nam prikazuju knjigu kao 
stvar, kao što su stvari kamen, željezo i drvo, koje se opa- 
žaju, predočuju i o kojima se stvaraju obćeniti pojmovi. 

Sadržaj knjige spoznaje se samo čitanjem, a čitanje 
znači obnavljanje duhovnog procesa, iz kojega je nastala 
knjiga. Spoznajem Homerovu »Iliađdu«, ukoliko obnavljam, 
to jest ponovno stvaram u svom duhu tvorbe pjesnikove 
mašte; spoznajem Platonov »Simpozion«, ukoliko obnavljam 
misaoni proces filozofov o Erosu. I ovaj način spoznaje, izklju- 
čivo dinamičan, podpuno je u opreci s pasivnim opažanjem, 
predočivanjem i pojmovnim shematiziranjem. Radi se očito 

o dvama različnim načinima doživljavanja: u jednome je du- 
ševnost podpuno aktivna, a u drugome je podpuno pasivna, 
jer je uviek zavisna od knjige-stvari. 

Istina je, bez knjige kao stvari nije moguća ni spoznaja 
sadržaja; misli piščeve moraju biti napisane ili tiskane na 
papiru. Ali, — i ovaj je moment od predsudne važnosti, — 
kad počinje spoznaja kao spoznaja? Vidni utisci, koje pri- 
mamo od slova, nisu još čitanje, nisu spoznaja; ove utiske 
prima i čovjek, koji ne zna čitati, jer i on vidi crna slova 
na bielom papiru. Spoznaja počinje tek u onom času, kad 
vidni utisci izgube svoj pasivni značaj, kad crna slova pre- 
stanu biti crna i kad se pretvore u duhovni čin, u pjesničku 
viziju ili misao. Knjga kao stvar, to jest fizički aspekt 
knjige, samo je praktična podloga, na kojoj se odvija duhovni 
spoznajno-teoretski čin. Praktična podloga, a nikako spo- 
znajna, s prostoga razloga, što ni senzacija, ni predočba, ni 
pojam o knjizi-stvari nisu ni u kakvoj svezi s njenim sadr- 
žajem. Dok smo na području pasivno-fizičkoga, dok proma- 
tramo knjigu kao stvar, njen nam je sadržaj nepoznat; spo- 
znajemo knjigu tek onda, kad pređemo na duhovno-aktivno 
područje, kad ne primamo više pasivno fizičke utiske, nego 
kad rekreiramo piščev duhovni proces. Što su slova kao pa- 
Ssivni vidni utisci? Dok je naš duh bio zavisan o knjizi-stvari, 
nije nastupilo razumievanje, spoznavanje; tek kad je imao 
pred sobom knjigu kao sadržaj, kao duhovni proces, on je 
počeo spoznavati. : 

Drugim riečima: doživljavajući knjigu-stvar s njenom 
bojom, veličinom, težinom, s crnim slovima na bielom papiru, 
u stanju smo zrcala, u kojemu se odrazuju vanjske stvari; 
doživljavajući naprotiv sadržaj, nismo viže zrcalo, koje me- 
hanički odrazuje predmete, nego smo živa duhovnost, koja 
obnavlja, koja ponovno stvara tvorbu pjesnikovu ili mi- 
saoni proces piščev. Dok smo pasivno zrcalo, ne spoznajemo; 
spoznajemo, kad smo ne-pasivnost, ne-mehanizam, ne-odra- 
zivanje, u jednu rieč, kad smo ne-tvar (mehaničnost, pasivnost 
it. d. atributi su tvari), kad smo duhovnost. Knjiga-stvar ne 
stoji u uzročnom odnošaju sa spoznajom; slova kao grafički 
znakovi samo su vanjsko sredstvo, preko kojega se čitaočeva 
duševnost sljubljuje s piščevom duševnosti i tako je razumije, 
spoznaje. Uzrok je spoznaje duhovni doživljaj piščev, a ni- 

kako knjiga-stvar s njenim senzacijama, s njenim opažanjem, 
s njenom predočbom, s njenim pojmom. 

Fizičko i psihičko, knjiga-stvar i knjiga-sadržaj, nisu 
jednakopravni momenti u spoznajnom pogledu, kako: misli 
pozitivizam. Podpuno su u pravu oni filozofski pravci, koji 
pasivno-osjetilnom doživljavanju daju samo praktičan zna- 
čaj. Nije opažanje polazna točka mišljenja, nego ateoretsko 
područje duha, koje služi kao praktična podloga spoznajno- 
teoretskom činu. 

Koji će se duhovni procesi odvijati pri doživljavanju 
knjige-sadržaja, knjige kao duhovnog čina? Ni opažanje, ni 
predočba, ni »pojam« ne odkrivaju sadržaj knjige. Pri spo- 
znavanju knjige u pokretu su sasvim druge djelatnosti, 
koje pozitivizam ne pozna. Najbolje to dokazuje sud, koji 
ćemo o nekoj knjizi, poslije čitanja, izreći: »Ova je knjiga 
misaonog značaja, filozofija'«. Subjekt suda »ova knjiga« 
nije knjiga-stvar, nije opažanje; pri tome nas ne zanima ni 
njena boja, ni njen oblik, ni njena težina, nego sasvim nešto 
drugo: zanima nas, u čemu se ta knjiga razlikuje od drugih 
filozofskih knjiga, zanima nas, po čemu je ona — ona, a ne 
neka druga. To je osobni stav filozofov prema problemu, koji 
se očituje u osobnom načinu jezičnog izražavanja, u ritmu 
njegovih rečenica, u posebnom naglasku njegova stila, kao 


odraza njegovih unutrašnjih borba, tjeskoba i zadovoljstva. 


radi odkrivene istine. Koliko god je u filozofji presudno 
mjerilo logičnog mišljenja, pri filozofiranju je u pokretu 
i ono područje duha, koje suvremena filozofija naziva estet- 
skim: problemi, ako se radi o zbiljskim filozofskim proble- 
mima,ne mogu biti postavljeni ravnodušno, bez osobnog za- 
nimanja, i taj osobni moment mora dati individualan značaj 
filozofovu načinu izražavanja. Subjekt suda nije opažanje, 
nego čin estetske intuicije (intuicije neu smislu neke mistične 
moći, nego u smislu doživljavanja indvidualnoga, na ko- 
jemu se konkretizira filozofski pojam). U rečenici: »Platonov 
je ,Simpozion' filozofsko djelo, filozofija« subjekt naglašava 
osobnost Platonovu, ili bolje osobni stav Platonov prema 
odnosnom. filozofskom problemu. I ovaj subjektivni moment, 
koji je čuvstveno-lirske prirode, ne spoznajemo pei a 
se on ne nalazi ni u boji, ni u težini, ni u veličini ma 
spoznajemo ga prenoseći se svojom čuvstveno-fantazijs om 
moći u piščevu dušu. Konkretno-individualno, koje s pravom 

pozitivizam smatra izhodištnom točkom spoznaje, nije, kako 
on misli, u mehaničkoj i pasivnoj osjetilnosti, nego u dinamič- 
nom procesu intuicije. (Da bi se izbjegli svi verbalni nespo- 
razumci, možda bi bilo zgodnije, kako Croce predlaže, nazvati 
intuiciju alogičnim područjem duha.) Predikat suda, napro- 
tiv, »filozofija«, čin je logične prirode: filozofov misaoni pro- 
ces pokrenuo je našu misaonu moć, moć univerzaliziranja, te 
smo ga s njenom pomoći obnovili, i upravo čin obnavljanja, i 
samo čin obnavljanja, osposobio nas je, da ga spoznamo. 
Spoznavanje je moguće samo kao spoznavanje samoga sebe, 
svoje vlastite unutrašnjosti, po bitnoj kakvoći jednakoj svim 
ljudskim duševnostima. »In interiore homine ha- 
bitat veritas« — rekao je sv. Augustin. 

Pojmovi intuicije i misaonosti ili filozofije, koje smo do- 
bili postavši sviestni svog intuitivnog i misaonog doživljaja, 
nisu abstraktni pojmovi. Oni označuju stvarne duhovne čine. 
I u tome je ogromna razlika između empirijskih i filozofskih 
pojmova. Prvi ne označuju ništa stvarno, i zato ih suvremena 
filozofija naziva pseudo-pojmovima, dok drugi označuju 
stvarne duhovne djelatnosti; nigdje na svietu ne postoji 
«knjiga uobće«, ali sposobnost doživljavanja individualnoga 
(intuicija, alogična djelatnost) i sposobnost mišljenja (filo- 
zofija, istina) postoje. Filozofski pojmovi ne stvaraju se upo- 
znavanjem bitnih oznaka u osjetilnim predmetima; 
postajemo sviestni intuitivnog i misaonog doživljaja uočujući 
njihov samobitni značaj, to jest razlučujući pojedine duhovne 
čine od drugih duhovnih čin4. Tek onda smo spoznali filo- 
zofsku knjigu, kad smo spoznali njen konkretno-intuitivni i 
misaoni sadržaj. Što smo dalje zašli u oba ova pravca, što 
smo ih adekvatnije obnovili, gornji sud postaje točniji. 

Značajno je za pozitivizam, da on mieša empirične i 
abstraktne pojmove s filozofsko-spoznajnim pojmovima. Ako 
se abstraktnom pojmu trokuta, koji ne postoji, prida spo- 
znajni značaj, neizbježiv je logični zaključak, da ne postoji 

Ai liepo, ni istinito, ni dobro. Pozitivističko zamjenjivanje 
pseudo-pojmova s filozofskim pojmovima vodi nuždno do 
konačne skepse i relativizma. Samo oštro razlučivanje (što 
je jedini filozofski postupak) abstrakcija od konkretnih vried- 


nosti omogućuju stvarnu spoznaju. Jedan suvremeni mislilac 


Piše: »Da praktički duh pruža nove spoznaje, koje nisu pri- 
stupačne spoznajnom duhu, treba odlučno zaniekati: prak- 

tički je duh upravo takav, jer nije spoznajni duh i, u po- 
gledu spoznajnom, podpuno bezplodan. Ako on dakle obavlja 
neke manipulacije i kaže nekoj mački: ,ti ćeš mi predstav- 
* ljati mačku", ili nekoj ruži: ,eto, crtam te u svojoj botaničkoj 
razpravi, i ti ćeš predstavljati sve ruže', ili trokutu: ,istina 
je, ne mogu misliti o tebi niti te mogu predstaviti, ali pred- 
postavljam, da si ti onaj isti, koji izvodim crtalom, i služim 
se tobom, da izmjerim približne trokute stvarnosti", tim pri- 
znaje, da ne obavlja nikakav spoznajni čin... ,Mačka' poj- 
movne fikcije ne upoznaje nas s nijednom pojedinom mačkom, 
kao što nas s njom upoznaje slikar ili životopisac mačke; ali 
pomoću onoga imena mnoge predočbe mačaka, koje bi ostale 
razpršene... sređuju se u nizove i predočavaju se u sku- 
pinama. To se malo ili, bolje, nimalo ne tiče onoga, koji sanja 
kao pjesnik ili traži univerzalnu istinu; ali mnogo se tiče 
onoga, koji, imajući punu kuću miševa, mora naručiti mač- 
ku... Tako isto geometrijski trokut ne služi ni mašti ni 
misli, koji vrše svoju zadaću bez ove abstrakcije i mimo nje, 
ali je neobhodno potreban mjeraču nekog polja...«'). »Mačka 
uobće«, »ruža uobće«, »trokut uobće« ne postoje; oni su samo 
fikcije, namjerno izmišljene za praktične svrhe. Onaj, koji 
ovim praktičnim fikcijama daje spoznajni značaj, mora sma- 
. trati fikcijama sve duhovne vriednosti. Odatle nesretna uloga, 
koju pozitvizam igra u poviesti kulture. 


Neki filozofski pravci, uviđajući abstraktnost pseudo- 
pojmova, ali još zapleteni u pozitivističke predrazsude o empi- 
ričnim činjenicama kao o jedino mogućoj stvarnosti, izjav- 
ljuju, da »realno« »eksistira«, dok idealno samo vriedi. Ali 
se izpravno prigovorilo ovom shvaćanju, da ono, što vriedi, 
mora i postojati. Što bi bile vriednosti, koje ne bi postojale? 
Zar knjiga kao stvar postoji, a kao sadržaj samo vriedi? Za- 
što ne bi postojao njen sadržaj? Zar ne postoji pjesnička 
mašta ili misaoni proces u čovjeku? Nije li točnije, ako ka- 
žemo, da knjiga kao fizički predmet spoznajno ne postoji, 
ali postoji njen sadržaj? 

Glavni uzrok ovakva mišljenja nalazi se u predrazsudi, 
da su empirične činjenice stvarnost nad stvarnostima. Pozi- 
tivisti vide baš u pasivnosti doživljaja pouzdanost, »objek- 
tivnost« spoznaje; uzročna sveza između psiho-fizičke sviesti 


1) Benedetto Croce: Logica, Bari 1920, str, 22 i 28. 

i vanjskih predmeta najsigurnije im je jamstvo stvarnog spo- 
znavanja. Ali, kako bi imalo biti očevidno, prvi uvjet spo- 
znaje upravo je oslobođenje od pasivno-osjetilnoga; opažanje 
knjige, njeno opipavanje, gledanje redaka s crnim slovima 
na bielom papiru nemaju nikakve uzročne sveze sa spozna- 
jom; tek kad redci prestanu biti redci, kad crna slova pre- 
stanu biti crna slova i postanu misli, spoznajemo sadržaj 
knjige. Knjiga-stvar nije. nikakvo jamstvo »objektivnosti« 
spoznaje; ona nam dapače onemogućuje spoznaju, ako je 
uzmemo kao spoznajni objekt, Tek onda, kad knjiga pre- 
stane biti stvar, ona postaje sadržaj, ona se spoznaje. 
Pasivno-empirično područje područje je ateoretskih pri 
rodnih znanosti; njihovi postupci i njihov zakoni vriede 
samo u okviru toga područja. Pozitivizam zamjenjuje postup- 
ke prirodnih znanosti sa spoznajnim činom. Tako, na primjer, 
pozitivisti, da dokažu, kako se spoznaja poklapa sa zvjezdar- 
skom znanosti, navode činjenice, da svatko može vidjeti mje- 
sec i zviezde u stalno vrieme na stalnom mjestu, gdje moraju 
biti prema zvjezdarskim zakonima. Ali zvjezdarski zakoni 
nemaju spoznajnog značaja. Zvjezdar gleda na nebeski svod, 
kao što gledamo na sat, kojega se kazaljke točno nalaze u 
stalno vrieme na stalnom mjestu. Međutim pitanje je u tome, 
da li zvjezdarsko-mehanički zakoni vriede i na teoretskom 
području, to jest da li imamo duhovne čine smatrati spoznaj- 
nim objektom u smislu nekog mehanizma. U kojoj su svezi 
spontani zamah pjesnikove mašte i njegova srdca, ili misaoni 
proces filozofov, s mehaničkom pravilnošću zvjezdareva neba 
ili nekog sata? Vidimo mjesec, zviezde i kazaljke u određeno 
vrieme na određenom mjestu upravo zato, jer ih op ažamo 
jer ih gledamo s praktično-empiričnog područja, na kojem 
i vriede zvjezdarsko-mehanički zakoni. Mjesec, zviezde, sat, 
koliko su mehanizmi, »eksistiraju«, ali eksistiraju sa stano- 
višta opažanja, s praktično-empiričnog stanovišta, kao što 
»eksistira« i knjiga kao predmet stanovite boje, stanovitog 
oblika, stanovite težine, pa ipak to nije knjiga. Zašto da 
su stvarni mjesec i zviezde kao zvjezdarsko-mehaničke po- 
jave, a nisu stvarni, kakvi se, svojom tajinstvenom veličan- 
stvenošću i bezkonačnošću, odbljeskuju u čovječjoj duši? Zar 
čuvstva veličanstvenosti i bezkonačnosti ne postoje u ljudskim 
srdcima? I nije li baš sposobnost ljudskih srdaca, da se otmu 

mehanizmu mrtve tvari, njihovo najljepše i najplemenitije 
svojstvo, po kojemu i jesu ono, što jesu: ljudska srdca? 
Ako se primiene postupci prirodnih znanosti na duhovni 
život ili, bolje, ako se duhovni život promatra postupkom 
prirodnih znanosti, on se mehanizira i naturalizira, te prestaje 
biti — duhovni život. Duh je zato duh, jer nije mehanizam, 
ni ruda, ni kemijska smjesa. Za fiziologa je srdce mehanizam, 
i mora biti takvo, jer ga mora gledati s praktičnog stano- 
višta liečenja; ali filozofu, koji ljudsko srdce, sa svim nje- 
govim dubinama i poletima, promatra sa stanovišta fiziologa, 
ono će ostati vječna tajna. Da postupci prirodnih znanosti 
nisu spoznajnog značaja, najbolje nam dokazuje činjenica, 
što i spiritualistički filozofski pravci, koji polaze s naturali- 
stičkih predpostavaka, u jezgri ostaju čisto naturalistički, jer 
su u nemogućnosti adekvatno zahvatiti duhovne vriednosti. 
Bez razlučivanja empirično-praktičnog i teoretsko-spo- 
znajnog postupka nema glavnog uvjeta filozofiranja, nema 
kvalitativnog mišljenja. Abstrahiranjem ne mogu se zahvatiti 
pojedini duhovni čini kao samosvojne moći, i zato ih kao 
takve pozitivizam i nieče. Abstraktni pseudo-pojmovi nisu 
distinkcije, i radi toga su relativno-kvantitativne prirode. 
Ako su liepo, istinito i dobro abstrakcije kao i trokut, koje 
su njihove osebujne značajke? Bez kvalitativnog određivanja 
pojmova ne može se izbjegnuti njihovo relativističko shvaća- 
nje. Empirija, podignuta na stupanj teorije, dobiva za objekte 
spoznaje prazne sjene, pretvarajući u sjene i stvarne teoret- 
ske vriednosti. Posljedica je toga skok u prazno, u niekanje; 
ljepota, istina i dobrota istovjetuju se s mjerstvenim likovima. 
Jedva je zamjetljiva granica, koja dieli empirično područ- 
je od teoretskoga (prielaz sa slova kao vidnih utisaka do 
slova kao misli), iako ona dieli dva svieta, koji su jedan od 
drugoga daleko kao nebo i zemlja. I zato nije čudo, da su se 
ova dva područja zamjenjivala i da se još uviek zamjenjuju. 
Tek je suvremenoj filozofiji pošlo za rukom, poslije vjekov- 
nog izkustva, riešiti ovo pitanje. Ona ne nieče empirični po- 
stupak, kako su to radili apriorno-spekulativni sustavi;.ona 
mu priznaje samosvojni značaj, ali značaj ateoretske, praktič 
ne prirode. Aspekt, iz kojega se vanjski predmeti nameću na- 
šim osjetilima kao dani objekti, izazivajući opažanja, pred- 
očbe i »pojmove«, nije više smatran kao pogrješno filozof- 
sko stanovište, nego kao stanovište potrebno na određenom 

području duha. Klasifikacija prirodnih znanosti upotrebljava 
se za praktično i pregledno svrstavanje pojedinih opaža- 
nja. Pogrješna filozofija nastaje onda, kad se empirič- 
ni postupci uzmu kao spoznajni, filozof- 
ski postupci. Za nosače, koji prenose neku knjižnicu, 
knjige moraju biti stvari stanovite veličine, težine i t. d., u 
jednu rieč, moraju biti predmeti, koji se opažaju, jer inače 
ne će obaviti valjano svoj posao. Pogrješka nastaje, kad no- 
sači počnu vjerovati, da su knjige, kako ih oni doživljavaju, 
istinske knjige, niečući knjigu-sadržaj. Priznavanjem empi- 
ričnog postupka kao praktičnog samosvojnog područja su- 
vremena se filozofija oslobađa uzaludnih problema: ne niečući 
osjetilno (nieče mu spoznajni značaj), nego davši mu mjesto, 
koje mu pripada, otvorila je sebi put do adekvatnog spoznaj- 
nog aspekta. 


Objekt filozofske spoznaje mora biti individualno-kon- 
kretno, jer ona nije drugo nego misaono osvjetljenje pojedi- 
noga, »činjenice«. Empirično-psiholožke klasifikacije, kao i 
klasifikacije prirodnih znanosti, ne zahvaćaju konkretno, ne 
zahvaćaju činjenice. Psiholožke senzacije već su intelektuali- 
stička uobćivanja. Empirična psihologija ne uzimlje i ne može 
uzeti u obzir ovu boju, ovaj ton, ovaj miris, nego raz- 
Pravlja o kvalitetu »crvenoga uobće«, »tona uobće«, »mirisa 
ruže uobće«. Ipak crveno određenog sunčanog zapada, doživ- 
ljeno u određenom duševnom razpoloženju, nije crveno dru- 
80g sunčanog zapada, doživljeno u drugom duševnom razpo- 
loženju; ton jednog skladatelja nije ton drugog skladatelja; 
miris ruže, doživljen u vedrom razpoloženju svibanjskog ju- 
tra, nije miris ruže, koja umire u sumornom jesenskom danu. 
Psiholozi su mišljenja, da je ovo poezija, a ne znanost. Ali 
nisu li ova čuvstva stvarni doživljaji? I zašto bi bili ovi 
živi duhovni pokreti, kojim je protkan cio naš život, ne- 
stvarni, a psihologova shema »crvenog uobće«, »tona uobće«, 
»mirisa ruže uobće« stvarna? Uobćivanja senzacija imaju 
samo praktičnu svrhu: ona su potrebna, da naveđemo primjer, 
Pri izpitivanju uzrokA oboljenja pojedinih osjetilnih organa. 
Isto je i s psiholožkim čuvstvima. Klasifikacije čuvstava srčbe, 
osvete, sućuti, nade i t. d. ne zahvaćaju stvarne čuvstvene 
činjenice. Kako bi jedna od ovih shema mogla zahvatiti sve 
vne neizmjerne slučajeve »srčb4«, »nad&«, »sućuti« i t. d, 
koji su uviek individualno obojeni? Njihova je stvarnost 

upravo u raznolikosti pojedinih psihičkih situacija? Ali je 
liečniku potrebita shema »srčbe uobće«, kad mora savjetovati 
čovjeku, koji boluje na srdcu, da se čuva svake srčbe. Empi- 
rična psihologija nije adekvatna teorija duha, jer ona gleda 
duševnost kroz praktične sheme prirodnih znanosti. Njene su 
klasifikacije podpuno isto, što i, recimo, vrste u životinjstvu. 
»Canis domesticus« nigdje konkretno ne postoji; on 
je zoološka shema, potrebna čovjeku, koji želi nabaviti sta- 
novitu vrstu životinje, da mu čuva kuću i da ga prati u lov. 
Konkretno je stvaran baš ovaj pas. 

Konkretna se stvarnost ne spoznaje, ne razumije, 
psiholožko-naturalističkim postupcima, nego živim činom 
intuicije. Naturalistički postupci ukrućuju žive, konkretne 
čine u mrtve »objekte«, te je podpuno pogrješno mišljenje, 
da se gubi čvrsto tlo pod nogama, ako se zanieče stvar u nje- 
noj tvarnosti. Knjiga-stvar, duh-stroj ili duh-kemijska smje- 
sa nisu objekti filozofske spoznaje; svaki misaoni pravac, 
koji ih smatra, takvim, mora zaći na stranputice. Konkretna 
filozofija može biti samo ona, koja polazi s konkretnih či- 
njenica, a ove nisu osjetilni objekti (knjiga-stvar) ni mjer- 
stveni likovi, nego živi objekti (knjiga-sadržaj). Ovakva 
filozofija oslobađa duh od skučenosti i privezanosti uz tvar 
i otvara mu neizmjerne i veličanstvene vidike na duhovnost. 

Pozitivizam opipava samo korice i stranice velike knjige 
života, ne prodirući u njen sadržaj, u njena živa strujanja. 
Pozitivistički scientizam umrtvljuje sve živo, kao što rent- 
genske zrake zastiru mlado i bujno tielo, pokazujući samo 
kostur i izcerenu lubanju. Pogled, koji puca iz tog vidokruga, 
sablastan je. On nam pruža sliku ukletog carstva, gdje je 
zamro i ukočio se čitav život, gdje mjesto živih bića lutaju 
prazne sjene (njihove su boli i radosti »boli i radosti uobće«); 
gdje se ne sjaju i ne plamte mjesec i zviezde (oni su meha- 
nizmi); gdje se ne blistaju i ne huče vode (one su H#0); gdje 
nema produhovljenih krajobraza (oni su zemljovidi) — a 
samo brojevi, matematički znakovi, formule i druge intelek- 
tualističke sheme vampirski lepršaju u bezbojnom i bez- 
glasnom sumraku abstrakcija. 


Iz ogromnog množitva pozitivističkih estetskih razprava 
uzete su ovdje u obzir u prvom redu estetske teorije Volkelta, 
Lippsa, Witaseka, Miller-Freienfelsa i t. d., jer su oni naj- 

poznatiji predstavnici  pozitivističko-psiholožkog postupka. 
Ipak pozitivistički estetičari, koji se spominju u ovoj raz- 
pravi, ne pripadaju jednom naučnom pravcu, jer se često 
razlikuju prema predpostavkama, s kojih polaze; ali je ipak. 
za njih značajna jedna zajednička crta: polazili oni s objekta 
ili subjekta, njihovo je promatranje uviek vanjsko-transcen- 
dentno, njihov je estetski objekt uviek raznorodan prema 
subjektu, Iako su neki od njih na rieči svladali Fechnerov 
Psiho-fizički paralelizam, oni se njega još uviek drže u svojim 


pogledima, Svezu, koja postoji između pojedinih prividno 


međusobno oprečnih. pozitivističkih postupaka, vrlo je dobro 
označio Guido De Ruggiero: »Pa ipak, kako je u naturalizmu 
bitak (essere) bio postavljen kao neposredna stvarnost, a 
u novim shvaćanjima (ovdje misli osobito na novokantizam, 
psihologizam i t. d) sviest je uzeta kao neposredno dana, 
moći ćemo zabilježiti u postupku na jednom i drugom polju 
duboku istovjetnost, koja nije uviek dovoljno prikrivena i po 
kojoj se događa, da se postava sviesti, iako nastala u opreci 
S postavom prirode, preobraća u ovu posljednju, te se 
sviest naturaliziranja i promatra kao stvar.«?) 

Sve ove teorije povezuje zajednička predpostavka, da je 
empirično-induktivni postupak jedini adekvatni način pro- 
učavanja estetskih pojava. Prema tome one uzimlju vanjski 
objekt u naturalističkom smislu, te polaze »odozdol«, s osje- 
tilnih senzacija kao najprvotnijih estetskih činbenika. One 
nieču svako pojmovno određivanje estetskog čina, jer vje-' 
ruju, da ono, kao abstraktno-apriorno, ne zahvaća estetski 
doživljaj u njegovoj konkretnosti. Neizbježiva je posljedica, 
da je za pozitivizam ljepota nestalna i promjenjiva vriednost. 

U ovoj razpravi uzimlje se u obzir estetski čin u prvom 
redu kao pjesničko stvaranje; ali budući da je pjesničtvo 
samo s empirično-kvantitativnog stanovišta različito od dru- 
gih umjetničkih vrsta, o pjesničkom stvaranju nije se moglo 
razpravljati odieljeno, jer je ovdje zastupano teoretsko-kva- 
litativno stanovište. 


2) Guido De Ruggiero: La filosofia contemporanea, Bari 
1929., I 44. 


Haler: Doživljaj ljepote 2 17 


hy L t MJE. kV DR o RKL O PT S 
RR a dodi ija e u JE oj Ja ovoja ča o RADI NJ RE eO RS VJ KA O 
AKON“ 419% k a, Er ko ha Še kJ d+ s ,. VE. B s " % 
Lada m KEKE o Wiki A , PAPA VA , ra I H . i hu 3 ; Puše , i 


POE Vu dij ; x A x ) S 
PRVI DiO_ 
EMPIRIČNO-INDUKTIVNO 
PROMATRANJE UMJETNOSTI 


I 


SUBJEKT I OBJEKT U EMPIRIČNO-INDUKTIVNOJ 
ESTETICI 


l. Postupak »odozdol« 


Misticizam, koji je vladao u estetskim shvaćanjima idea- 
lističke filozofije na početku XIX. vieka, ima svoj korien u 
Kantovu stanovištu prema umjetnosti i liepom uobće. Kant, 
pod utjecajem Winckelmannovih teorija, odjeljuje područje 
umjetničkog stvaranja od područja ljepote. Na području 
umjetnosti, prema Kantovim shvaćanjima, ne očituje se čista 
ljepota: u njoj dolazi do izražaja »vezana« ljepota, ukoliko 
se ona naslanja na neki pojam; tek abstrahiranjem od poj- 
mova dolazi se na područje čiste ljepote, dolazi se do čistih 
tonova, čistih boja i t. d. 

Na ovom mističnom shvaćanju liepoga, koje se ne oči- 
tuje u umjetnosti, nego ostaje negdje u vrtoglavim i maglo- 
vitim transcendentalnim sferama, gradili su dalje sljedbenici 
Kantove filozofije. Za njih je (ovo osobito vriedi za Schel- 
linga i Hegela) umjetnost utjelovljenje i konkretiziranje 
Ideje, spoznajni organ absolutnoga. 

I kao što se to uviek događa, poslije ovih filozofa, koji 
su ipak znali u pojedinostima riešiti mnoga pitanja, javlja 
se nepregledno množtvo mnasljedovača, koji se »opijaju praz- 
nim riečima i praznim formulama nastojeći i druge njima 
opiti«,?) 

Abstraktno metafizičko shvaćanje umjetničkog stvaranja 
moralo je izazvati jaku oporbu. Ona se javlja u duhu vre- 
mena i onom ekstremnosti, kojom se javljaju sve oporbe: 
javlja se u naturalističkim estetskim teorijama, koje su htjele 


8) B. Croce: Estetica, Bari 1928, str. 302. i dalje passim. 

fizioložko-fizičkim postupcima osloboditi estetiku od metafi- 
zičke zamagljenosti.“) 

Među prvima, koji su u ovoj oporbi pokušali osnovati 
estetiku »odozdol« (von unten), estetiku na emprično- 
induktivnom temelju, bio je Gustav Theodor Fechner. Za 
njega estetski postupak »odozgor« (von oben) nije pod- 
pun. Ovaj slazi s najobćenitijih ideja i pojmova k pojedi- 
nome. Postupak »odozgor« podređuje estetsko izkustveno pod- 
ručje. jednom idealnom okviru konstruiranom s najvišeg 
stanovišta; pri tome se radi u prvom redu o idejama i pojmo- 
vima ljepote, umjetnosti i stila, o njihovu položaju u sustavu 
najobćenitijih pojmova, osobito o njihovu odnošaju s istini. 
tim i dobrim, penjući se i do absolutnoga, do božanskoga, do 
božanskih ideja i božanske stvaralačke djelatnosti. Iz čiste 
visine ovih obćenitosti slazi se na. zemaljsko-empirično pod- 
ručje pojedinoga, na područje vremenske i prostorne lje- 
pote, te se mjeri sve pojedino mjerilom obćenitoga. Postupak 
»odozdol« gradi, naprotiv, estetsku nauku na temelju estet- 
skih činjenica i zakona odozdol prema gore polazeći iz izkus- 
tva o onom, što se sviđa ili ne sviđa, te tako daje izkustvenu 
osnovu svim estetskim pojmovima i zakonima. Fechner još 
ne zamišlja »estetiku odozdol« u oporbi s onom »odozgor«, 
ukoliko priznaje punu vriednost »najviših načela bitka«. 
Oba pravca kreću se na istom području, samo u protivnom 
pravcu, dopunjujući se izmjenično) 

Postupak »odozdol« ne će osvjetljivati svoj put načeli- 
ma postupka »odozgor«. Tko tek traži svietlo, ne može 
osvietliti put gotovim svietlom. U estetici ne smije se samo 
tražiti, kojemu pojmu treba podrediti estetske činjenice; u 


njoj će uviek biti najglavnije pitanje: zašto se nešto sviđa: 


ili ne sviđa i ukoliko se nešto s pravom sviđa ili ne sviđa, 
a na ovo se može samo odgovoriti zakonima sviđanja ili ne- 
sviđanja, kao što se na pitanje, zašto se pokreće neko tielo 
na određen način, ne može odgovoriti pojmom i razlikova- 
njem pojedinih načina pokreta, nego samo zakonima kreta- 
nja. Dok se god pojmovna tumačenja estetike ne izpune tu- 
mačenjima na zakonskim osnovama, okvir ostaje prazan.) 


“) B. Croce: Nuovi saggi di estetica, Bari 1920, str. 116. 

5) Gustav Theodor Fechner: Vorschule der Aesthetik, Leip- 
zig 1876, 1112. 

9) Fechner: Op. cit. I 5. 

Fechner, u određivanju pojma liepoga, drži se obćeg su- 
glasja (allgemeine Ubereinstimmung), to jest 
jezične upotrebe, te to suglasje istovjetuje s prijatnim, s onim, 
što se sviđa: »Shvaćanje liepoga kao najglavnijeg pojma 
estetike odgovara obćoj suglasnosti; ljudi uzimlju ovu nauku 
naprosto kao nauku o liepom. Ljepota se uzimlje na razne 
načine: prema njenu izvoru (ona ima svoj izvor u Bogu, u 


mašti, u oduševljenju); prema njenu biću (osjetilna pojava 


ideje, savršenstvo osjetilne pojave, jedinstvo u različnosti 
it. d.); prema njenu djelovanju (ugodnost, prijatnost). Prema 
tome naziva se liepim u najvišem smislu, koji je i najobće- 
nitiji, sve ono, što može neposredno, ne tek razmišlja- 
njem i njegovim posljedicama, pobuditi osjećaj prijatnosti.« 
Ali Fechner ne ograničuje liepo samo na područje osje- 
tilnoga, nego uzimlje i dva viša stupnja liepoga: liepo u užem 
i liepo u najužem smislu. Liepo u užem smislu naziva se 
samo ono, što može izazvati, neposredno iz osjetilnih pojava, 
stanovitu ugodnost, koja je viša od obične osjetilne ugod- 
nosti. Takva ugodnost nastaje shvaćanjem unutrašnjih od- 
nošaja osjetilnoga ili predočbenih asociacija osjetilnih pojava. 
U najužem smislu liepo je ono, što se s pravom sviđa, što 
ima neku vriednost u sviđanju.") Ali uobće, i to treba osobito 
naglasiti, za Fechnera je estetika nauka o »sviđanju ili ne- 
sviđanju« (Lehre vom Gefallen und Missfal- 
len).) 
Za Fechnera se estetski doživljaj razpada na dva niza 
raznorodnih momenata: s jedne je strane »direktni faktor«, 
vanjski estetski objekt, a s druge strane »asociativni faktor«, 
to jest psihične reakcije, koje izazivaju neposredni osjetilni 
utisci sa strane estetskog objekta. Njihova veća ili manja 
važnost ovisi o umjetničkoj vrsti. Ali, što je glavno, oni mogu 
estetski djelovati i nezavisno jedan od drugoga: »Da nam se 
oblici, boje, tonovi, i sami odnošaji između ovih... mogu 
sviđati ili ne sviđati bez obzira na smisao, značenje, svrhu, 
kojim su povezani, i bez obzira na uspomenu o prijašnjim 
vanjskim ili unutrašnjim izkustvima, nitko ne nieče. Sva- 
kome se sviđa, bez obzira na asociaciju, čista zasićena crvena 
ili modra boja više nego prljava bliedo siva boja, ili kombi- 


7) Fechner: Op. cit. I 15—80. 
%) Fechner: Op. cit. I 1. 

nacija crvenoga i modroga više nego žutoga i zelenoga, sva- 
kome se sviđa čisti puni ton više od nečistoga ili od kriča- 
nja.«) | 

Ipak je važan i »asociativni faktor«, koji se dosada nije 
dovoljno spominjao u estetici i o kojem »ovisi pola este- 
tike«.) Djelovanje »asociativnog faktora« pokazuje Fechner 


na estetskom doživljaju naranče. U čemu leži njena ljepota? . 


Naravno, svatko misli pri tome u prvom redu na njenu liepu 
i čistu zlatnu boju i na njenu čistu oblinu. Ali u tim momen- 
tima nije sva njena ljubkost, kako neki misle. Jer kad bi 
to tako bilo, jednako bi nam se sviđala i žuto obojena drvena 
kugla. Iako naranča ima hrapavu koru, a hrapavost se uobće 


manje sviđa nego gladkoća, kako proizlazi iz uzporedbe više . 


različitih drvenih kugala, ipak nam se više sviđa hrapava 
naranča, nego žuto lakirana drvena kugla. Estetski utisak ne 
nalazi se dakle u obliku ni u boji kao takvim, jer su u tom 
pogledu naranča i kugla podpuno jednake, ili dapače kugla 
bi se morala još više sviđati. Prednost je naranče prema 
kugli u tome, što u njoj vidimo upravo naranču, a ne kuglu, 
što povezujemo značen j e naranče uz njen oblik i boju. Zna- 
čenje naranče leži doduše djelomično u obliku i u boji, ali 
ne samo u njima, nego u cjelokupnosti njena specifičnog 
načina obstojanja i djelovanja s obzirom na nas. Ako su pred 
osjetilima prisutni samo oblik i boja, uspomena dodaje ostalo, 
i to u jednom cjelokupnom utisku, unoseći ove elemente u 
osjetilni utisak i obogaćujući ga njima. Fechner naziva ovaj 
moment »duhovnom bojom« ili »asociranim utiskom«, koji 
se spaja s direktnim utiskom. U ovoj »duhovnoj boji« treba 
tražiti uzrok, što nam se više sviđa naranča od drvene kugle. 
Onaj, koji gleda naranču, vidi osjetilno samo žutu mrlju, ali 
duhovno vidi predmet s ljubkim mirisom, sa svježim ukusom, 
koji je sazreo na liepu stablu, u liepu kraju, pod toplim ne- 
bom; on vidi u njoj cielu Italiju, kamo nas je uviek vukla 
romantična čežnja. Iz uspomena na sve to sastavljena je »du- 
hovna boja«, koja poljepšava osjetilni utisak. U drvenoj kugli 
međutim vidimo iza oble žute mrlje samo suho drvo, koje je 
napravljeno u nekoj radionici. Psihički momenti, izazvani 


uspomenom, asociraju se s percepcijom predmeta tako pod- | 


%) Fechner: Op. cit. I 158. 
19) Fechner: Op. cit. I 87. 

puno, određujući bitni njegov značaj, da oni izgledaju sastav- 
ni dio samoga percepiranoga predmeta.'!) 

Prirodno je, da mašta, u filozofskoj estetici slobodno 
shvaćena, u Fechnerovoj estetici igra prilično sporednu ulo- 
gu: »Prema običnom shvaćanju (ovdje očito cilja na idealis- 
tičku estetiku) moglo bi se misliti, da mašta ima neograni- 
čenu meć povezivati, savršenošću vlastite snage, ovo ili ono: 
uz pojavu nekog predmeta. Ali ako iz bližega promotrimo 
stvar, asocirani je utisak pruženo gradivo, koje ona može 
upotrebiti, ali ne može stvoriti, te je samo krug asociranih 
momenata područje, u kojem se ona može kretati.«'?) 

Zakoni estetskog sviđanja određuju se eksperimentom. 
Eksperimentalni postupak izbora sastoji se u tome, da se 
četverokuti od biele ljepenke, točno jednake površine ali 
različitih straničnih odnošaja, pruže osobama raznih staleža. 
i razne starosti uz pitanje, koji im se četverokut više sviđa, 
bez obzira na njegovu praktičnu upotrebu. Treba osobito 
naglasiti Fechnerova stanovišta, s kojih je išao pri eksperi- 
menitranju. On je zahtievao, da mu se odgovori, koji četvero- 
kuti izgledaju prijatniji, skladniji, elegantniji i t. d.) 

U Fechnerovim estetskim pogledima bitni su ovi mo- 
menti: jedino je jamstvo proti metafizičkim zabludama po- 
stupak »odozdol«, indukcija, eksperiment. Izpitujući estetski 
doživljaj ovim postupkom nalazimo pred sobom »direktni 
faktor« i »asociativni faktor«: vanjski objekt i njegove psi- 
hičke korelate. Onaj je prvi neobhodno nuždan kao jedino 
jamstvo stvarnosti, jer, polazeći s osjetilnih utisaka, ostaje 
se na čvrstom tlu izkustva. Pojam liepoga ne smije se odre- 
čivati pojmovnim putem, nego ga treba tražiti na području 
izkustva, to jest na području obće suglasnosti, prema kojoj je 
liepo istovjetno s onim, što se sviđa. 

I ovo su glavna načela empirično-indiktutivnog estetskog 
pravca uobće. Samo dok Fechner još smatra empirični postu- 
pak dopunom filozofskog postupka, većina kasnijih empiri- 
čara prekida podpuno sa svakom filozofski fundiranom este- 
tikom. 

Ovaj radikalni stav možda je najjasnije formulirao Wi- 
tasek, On predbacuje »platonističkim« estetičarima, što se u 


11) Fechner: Op. cit. I 88 i 89. 
12) Fechner: Op. cit. I 112. 
19) Fechner: Op. cit. II 195. 

njihovim shvaćanjima liepoga radi o »idealu vrste« (Gat- 
tungsideal) kao o praslici savršenstva pojedinca te vrste, 
a to je »nešto«, što se kao takvo nikada ne nalazi u empi- 
ričnom izkustvu, te zagovarajući empirično-psiholožko sta- 
novište, Witasek vidi najveću pogrješku »platonističkih« pra- 
vaca u tome, što oni uzimlju kao predpostavku nešto, što 
treba razjasniti.“) I zato treba, misli Witasek, sakupljati »gra- 
divo činjenica«, srediti ga i onda potražiti čisto induktivnim 
postupkom parove uzročnih sveza, uzroke prema posljedica- 
ma, bez obzira na to, da li posljedak odgovara našem očeki- 
vanju ili ne. Pri tome se treba ugledati u postupak fizike. 
Kad je Torricelli oborio vjeru u horror vacui, kad je 
Galilei našao zakon pada, kad je Newton matematički for- 
mulirao uzajamno privlačenje mas4 i dokazao, da je bielo 
svietlo sastavljeno od obojenog, sva ta nova odkrića nisu 
imala u sebi ništa apriorno plauzbilno.«!") 

U novije vrieme Miiller-Freienfels izražava se još oštrije 
O spekulativnoj estetici: »Tobožnje izvađanje iz apriornih 
načela većinom nije drugo nego nesviestna šarlatanerija, koja 
se može uzporediti sa samovoljnim postupcima astrolog4, koji 
su mislili, da čitaju iz zviezda ono, što su sami htjeli u njima 
pročitati... Ne može nam dakle biti do toga, da, pošto smo 
sebi razjasnili neplodnost ili nemogućnost absolutnih estet- 
skih vriednosti, jurimo za ovim fantomima. Mi ne tražimo 
vriednost u nekoj transcendentnoj sferi, nego u stvarnom 
svietu, koji nam poviest otvara... To je podpuno empirično 
određivanje, i zbilja je većina poviestnih iztraživača tako 
postupala, koliko god se je često zamutio problem miešanjem 
tobožnjih nadempiričnih, a u stvari samovoljnih načela vried- 
nosti.«!") : 


14) Stephan Witasek: Grundkiige der allgemeinen Aesthetik, 
Leipzig 1904, str, 85, 

15) Witasek: Op. cit. 512 i 118. . 

1) R. Miller-Freienfels: Poetik, Leipzig-Berlin 1921, str. 102. 

Sa srodnog, ali sa skrajnje naturalističkog stanovišta, Hip- 
polit Taine drži, da u estetici treba upotrebiti postupak bilinstva: 
»...elle (la science) fait comme la botanique qui ćtudie, avec un 
intćr&t €gal, tant&t 1 oranger et le laurier, tantot le sapin et le 
bouleau, elle est elle-m&me une sorte de botanique appliguće non 
aux plantes, mais aux ouevres humaines. A ce titre elle suit le 
mouvement gen€ral qui rapproche aujourd'hui le sciences morales 
de sciences naturalles, et qui, donant aux premieres le principes, 
les precautions, les directions des secondes, leur comunique la 

2. Nepouzdanost empiričnog estetskog 
i objekta ' 


Ako iz bližega pogledamo shvaćanja empiričnih teoreti- 
čara, uvjerit ćemo se, da se baš ono pokazalo najmanje po- 
uzdanim, u čemu su oni vidjeli najčvršći oslon izkustvenosti. 
Radi se o Fechnerovu »direktnom faktoru«, o vanjskom estet- 
skom objektu s njegovim »asociativnim faktorom«, to jest 
s njegovim psihičkim korelatima, 

Kad su empiričari pokušali raditi s »direktnim fakto- 
Tom« kao s nečim stvarnim, on im je počeo izmicati iz ruku, 
tako da su ga na časove bili prisiljeni zaniekati. To je ne- 
izbježivo. Na teoretskom području javlja se neprestano za- 
htjev, da se psihčko i fizičko uzme kao cjelina. Htijući teore- 
tizirati ne ostavljajući empirično-praktično područje, gdje je 
jedino opravdano ciepanje fizičnoga i psihičnoga, empiričari 
moraju naići na nepremostive zapreke; ali njihova empirično- 
induktivna predrazsuda o vanjskoj stvari kao o jedinoj stvar- 
nosti neprestano ih sili na ponovno spašavanje »direktnog 
faktora« kao estetskog fenomena. U tome je slučaju vrlo za- 
nimljiv slučaj Volkeltov. 

Bojeći se, da ne upadne u »metafiziku«, on se čvrsto drži 
osjetilnog shvaćanja liepoga: »Takvo neosjetilno shvaćanje 
ljepote nalazi se u načelu kod Schellinga, Solgera, Krausea, 
Radi toga, ako ovi estetičari govore o liepom u strogom smislu, 
oni pod tim razumievaju neki podpuno drugačiji sviet od ono- 
ga, koji se razumieva pod pojmom liepoga u običnim, a i u 
ovim razmatranjima. Ni Schleiermacher ne priznaje 
osjetilno opažanje. Jer prema njegovu shvaćanju umjetnina, 
u svojoj bitnosti, postoji u duši umjetnikovoj kao unutrašnja 
tvorba; osjetilno oblikovanje umjetnine vriedi mu kao me- 
hanički privjesak.«!") 

I inače vrlo često Volkelt naglasuje osjetilni značaj lje- 
pote. Govoreći o jedinstvu oblika i sadržaja tvrdi, da nema 


me&me soliditć et leur assure le m&me progr6s... Car il y a des 
faits ici comme ailleurs, des faits positifs et qui pouvent &tre ob- 
serves, j' entends des ouvres dart rangćes par famillies dans 
les musćes et les bibliothčques, comme les plantes dans un her- 
bier et les animaux dans un musćum... Ou n'a pas plus bćsoin 
dans le premier cas que dans le second de sortir de ! expćrience.« 
(Philosophie de 1' art, Paris 1909, 13 i 14). : 
1) J. Volkelt: System der Aesthetik, Minchen 1905, I 91. 

sadržaja u estetskoj pojavi, koji ne bi bio osjetilno oblikovan: 
»U svakom slučaju bio bi estetski nedostatak, kad bi estet- 
skom predmetu, makar bilo to i sporedno, pripadale predočbe 
ili čuvstva, koji nisu našli otjelovljenje u opažanju ili u 
mašti«.") Maštu uzimlje dakle Volkelt osjetilno, kao opažanje. 
. Njegove norme, koje postavlja is obzirom na subjekt i s obzi- 
rom na objekt, njegova dioba čuvstava na osobna i predmet- 
na'), njegovo razpravljanje o estetskim i neestetskim senza- 
cijama, o čemu će kasnije biti govora, sve to dokazuje pod- 
puno priznavanje vanjskog predmeta. 

S druge strane, Volkeltu je jasan metafizički značaj »di- 
rektnog faktora«: »Ako se uzme s Fechnerom, da svietom 
zbilja struje svietla i zvukovi, da su cvieće i leptiri zbilja 
šareni, kako nam izgledaju, i da nam frule i gusle šalju izvana 
svoje glasove, otvara se mogućnost da se prizna transsubjek- 
tivnim stvarima i dogođajima estetska vriednost. To jest treba 
još samo s Fechnerom nadodati i daljnju predpostavku, da 
obće prisutna sviest Božja vidi stvari prema njihovoj veličini, 
položaju, svietlu i boji i da čuje tonove, koji iz njih izlaze, i 
storne oblike, boje i zvukove, što o sebi postoje. Božje gle- 
danje, kaže Fechner, jest ,neposredno gledanje stvari; kako 
ono vidi stvari, tako one zbilja i izgledaju'.«) 

Ironija je očita, i zato je Volkelt najednom prisiljen za- 
niekati teoretsku vriednost vanjskom estetskom predmetu: 
»Transsubjektivni estetski element jednak je ništici«. Među- 
tim, što je vrlo značajno, odmah nadodaje: »Ali ipak se radi 
toga ne smije reći, da je vanjski predmet podpuno ravno- 
dušan za estetsko doživljavanje. Svuda dapače, gdje na nas 
djeluje neki predmet, bila to prirodna pojava ili umjetnina, 
vanjska je stvar temelj estetskog djelovanja. Ali samo temelj, 
predpostavka i ništa više. Estetskih osobina nema. Bezsmisle- 
no je bilo pridavati vanjskim predmetima estetsku vried- 
nost.«"') Ako vanjski predmet »nije podpuno ravnodušan za 
estetsko doživljavanje«, onda ne može biti »ravan ništici«, te 
mu se mora pripisati estetska vriednost. 


18) Volkelt: Op. cit. I 394. 

19) Volkelt: Op. cit. I 26. 
' 20) Volkelt: Op. cit. I 16. 

#1) Volkelt: Op. cit. I 7. 

Uzalud pokušava Volkelt osloboditi se vanjskoga pred- 
meta, tvrdeći, da odnošaj između opažanja, predočaba i čuv- 
stava, koji sačinjava estetski stav, ne postoji u zbilji i da 
se u tom jedinstvu radi samo o prividnosti, o jednom »kao 
da« (als — 0b).*) Niekanje je samo u riečima. Nemoguće je 
zaniekati estetičnost vanjskog predmeta, a neprestano nagla- 
Sivati, da je estetski moment osjetilne prirode; osjetilni 
utisci uvjetovani su eo ipso nazočnošću vanjskog predmeta. 
Uzrok ovakvih kolebanja podpuno je jasan. Nalazeći se pred 
dilemom: ili Sehleiermacherova unutrašnja slika ili metafi- 
zički »direktni faktor«, Volkelt se odlučuje za ovaj posljed- 
nji, te, i priznavajući ga (inače bi izašao iz »izkustva«) i ne 
priznavajući ga, uzimlje ga u smislu »als — ob«, — ali u 
stvari podpuno računajući s njim u teoriji. 

Ista nesigurnost opaža se i u drugih estetičara, koji sliede 
empirično-induktivni pravac. Witasek tvrdi: »Predmet po- 
staje estetskim predmetom, ako je nosilac estetskih osobina. 
Ali ga takvim ne čine bilo kakve vlastite predmetne ozna- 
ke, nego samo odnošaji, u kojima stoji ili može stati prema 
određenom subjektu. Njegove estetske osobine leže samo 
u činjenici postojanja ovih odnošaja.« Ovdje je očita tvrdnja, 
da estetski moment nije u objektu kao takovu. Ali Witasek 
nastavlja ovako: »Iz toga se ne može prosto zaključiti, da su 
stvarna ili idealna predmetna određenja nekog predmeta 
sasvim ravnodušna i bez vriednosti za estetsko promatranje, 
drugim riečima, da je svejedno, kakav je (wie beschaf- 
fen) predmet, kad se radi o pitanju, da li je liep ili nije.«%) 
Izjava, koja dobiva nesumnjivu potvrdu sliedećim Witaseko- 
vim shvaćanjima: za njega se nalazi u ljepoti ljudskog lica 
nekoliko estetskih činbenika, kao što su: jasno iztaknute 
značajke vrste (das Gattungsmaissige), normalan oblik 
i zdrav razvoj i, napokon, kao najvažniji element, duševni 
izražaj.“) Konj i srna su liepi, jer, pokraj pozitivnih obilježja 
ljepote, nose na sebi i izražaj unutrašnjih psihičkih vried- 
nosti. Nosorog i svinja naprotiv stoje na vrlo nizkom estet- | 
skom stupnju; ako ih kadkada promatramo sa zanimanjem, 
to radimo radi znanstvenog interesa ili uživajući u njihovoj 

22) Volkelt: Op. cit. 573. 

2) Witasek: Op. cit. str. 28. 

%) Witasek: Op. cit. str. 51, 

značajnosti. Pravi je estetski užitak pri tome malen.) Nije li 
ovdje estetičnost određena »vlastitim predmetnim oznakama«, 
a ne odnošajima prema subjektu? 

Miller-Freienfels kaže na jednom mjestu: »I ovdje (go- 
voreći o uzvišenome), kao i kod svakog estetskog osjećaja, 
mora se poći od subjektivnoga, jer subjekt, a.ne samo objekt, 
određuje, da li je nešto uzvišeno ili ne, iako naravno 
postoje neke objektivne »danosti« (Gegebenheiten), 
koje su osobito prikladne izazvati osjećaj.«*“") Na drugom mje- 
stu dieli podpuno Kantovo mišljenje, da je estetsko samo sub- 
jektivne prirode: »Ako Kant na drugom mjestu definira, 
da je estetsko ono, što je u predočbi nekog predmeta samo 
(bloss) subjektivno, to jest ono, u čemu se sastoji njen od- 
nošaj prema subjektu, a ne prema predmetu, možemo to samo 
podpisati.«*") 

Guido De Ruggiero, govoreći o neprestanom kolebanju 
Meinonga, Witasekova učitelja, između subjekta i objekta, 
opaža, da se tu uviek radi o refrenu: »Proizlazi li kokoš iz 
jaja ili jaje iz kokoši?«*) Opazka vriedi za cielu empiričnu 
estetiku, jer se gornja protuslovlja ne smiju pripisati spome- 
nutim estetičarima osobno. Imat ćemo prilike pokazati tokom 
ove razprave, da u istu pogrješku upadaju i svi drugi induk- 
tivno-empirični teoretičari. Protuslovlja su uvjetovana samo- 
voljnim podizanjem induktivno-empiričnog postupka na stu- 
panj spoznaje. Pozitivistički estetičar polazi s krive predpo- 
stavke, da će se spasiti od »metafizičkih abstrakcija«, ako 
uzme estetski objekt u njegovoj tvarnosti; ali pri tome ne 
opaža, da i on poseže za jednom abstrakcijom. Vanjski estet- 
ski objekt, uzet kao predmet, nema i ne može imati, 
u teoretskom pogledu, nikakve stvarnosti. Objekt može po- 
stojati (da se izrazim sa suvremenom filozofijom), ukoliko je 
objekt nekog subjekta. To znači, da on mora biti usvojen 
od objekta, što će se dogoditi samo tako, ako objekt bude 
podignut iz područja osjetilnosti na ravan subjektovu, to jest 
ako primi njegove kakvoće, ako se produhovi. Inače, proma- 
tran iz područja empirije, on ostaje nepoznanica i mora ostati 


= %) Witasek: Op. cit. str. 288. sai 
s Miiller-Freienfels: Psychologie der Kunst?, Leipzig-Berlin 
1912, str. 224, 
2") Ibid. I 8, i 
2) G, De Ruggiero: Op. cit. I 112, 

nepoznanica; dva podpuno raznorodna niza pojava, s kojima. 
mora računati praktično-empirični aspekt, na teoretskom pod- 
ručju ne mogu se nikako naći ni sljubiti. Odtuda naprezanja. 
psihologizma da se oslobodi od vanjskog objekta, naprezanja, 
koja nuždno i neizbježivo moraju ostati bezuspješna, jer pod- 
punim brisanjem vanjskoga predmeta prestao bi i njegov prvi. 
uvjet obstojnosti, njegov induktivno-empirični značaj. 


Vrlo je zanimljivo promatrati uzaludna naprezanja pozi- 
tivizma, da rieši to zamršeno pitanje. Meumann, htijući na. 
svaki način spasiti objektivnost vanjskog predmeta, bio je 
prisiljen proglasiti psiholožki postupak nesigurnim: »Ove: 
osobine umjetnine i ovo poznavanje umjetnikove radnje 
zahtievaju nezavisno, objektivno iztraživanje, koje ne može 
nikako (gar nicht) biti obavljeno sredstvima psihologije.) 
Meumann dapače izričito nieče psihičke korelate na korist 
objekta: »Umjetnost je... objektivna činjenica, a nikakav 
psihički dogođaj«.“) Ali s druge strane on mora priznati i 
subjektivno-psiholožko promatranje potrebnim, samo što iz- 
tiče uvjetovanost subjektivnih momenata objektivnim odno- 
šajima. On vidi liepo u prijatnom utisku, koji stvari izazi- 
vaju svojim kvalitetnim osobinama.") Isto kolebanje između. 
subjekta i objekta kao i u gornjim slučajevima, samo što je 
ondje jače naglašen subjekt, a ovdje objekt. 


Meumannov stav izazvao je pokušaj Gustava Allescha 
da radikalno obračuna s vanjskim estetskim objektom. Pole- 
mizirajući proti Meumannu, Allesch vidi prvi uvjet estetskog, 
doživljaja u psihičkom sadržaju, koji je »nekako« (irgend- 
wie) dan u jednoj predočbi (Anschauung). Samo je 
važno ovo »subjektivno nazočno« (das subjektiv Vor- 
handene), te mnoga iztraživanja o »uosjećanju« (Ein- 
fiihlung), indirektnom faktoru, specifičnim reproduktiv- 
nim zbivanjima i sličnom za Allescha su razumljiva samo 
s ovog stanovišta.) Ali Alleschov Ansehauung zamiš- 
ljen je još uviek mehanički, kako ćemo kasnije vidjeti, te 
njim nije nikako svladano psiho-fizičko dvojstvo. 


*) E. Meumann: System der Aesthetik, Leipzig 1914, str. 27. 

8) Ibid: ' 

%1) Meumann: System, str, 135 i 136. 

%) Gustav v, Allesch: Uber das Verhšltnis der Aesthetik zur 
Psychologie. Zeitschrift fir Psychologie XIV, str. 454, 

Treba spomenuti još jedan vrlo značajan pokušaj po-: 


stavljanja estetskog doživljaja na izključivo psihičku osnovu. 
Laurila podpuno nieče vanjske oznake estetskog: »...tako 
nam skoro postaje jasno, da se estetsko životno područje ne 
može spoznati ni ograničiti prema nikakvim vanjskim 
oznakama, jer njegova osobitost nije uvjetovana osobitošću 
objekta, koji mu pripada. Estetski razpoložen čovjek zanima 
se često sasvim istim predmetima i pojavama kao i teoretski 
ili praktično orientiran čovjek. Ne postoje dakle nikakvi 
»specifični estetski objekti«, koji sačinjavaju estetsko život- 
no područje. Estetsko životno područje označeno je stanovi- 
tim specifičnim stavom prema predmetu i odgova- 
rajućem utisku predmeta na nas.«*) 

Ali uzalud: vanjski predmet izbačen u empiriji na 
vrata vraća se kroz prozor (Laurila izričito naglasuje, da je 
empiričar). Tvrdeći, kako bi većini bilo težko uzeti estetski 
stav prema građanskom zakoniku, prema nekom mjerstve- 
nom pitanju, prema nekoj učenoj razpravi punoj kemijskih 
formula, prema nekoj dioničkoj mljekarnici ili prema nekom 
burzovnom izvješću, Laurila veli: »Nije sasvim nemoguć ni 
ovdje estetski stav. Samo što svaki predmet nije za to pri- 
kladan. Svakako gore spomenute pojave idu na skrajnji kraj 
ljestvice estetskog djelovanja.«*) Uzrok je ovakom mišljenju 
očit. Građanski zakonik, mjerstveno pitanje, kemijska raz- 
prava, dionička mljekarnica i burzovno izvješće nisu pred- 
meti, nego očitovanja praktičnih ili znanstvenih duhovnih sta- 
vova, koji a priori izključuju estetski stav kao sebi tuđ. 
Kakva bi bila, na primjer, mljekarnica, koja bi nastala na 
estetskoj, a ne na čisto praktičnoj osnovi? Laurila, koji se 
inače, kao i Allesch, postavio na prilično izpravno stanovište, 
nije bio, kao empiričar, u mogućnosti, svladavši empirično 
transcendentno stanovište, prenieti svoj imanentni estetski 
stav i na druge duhovne djelatnosti, nego ih je naturalizirao 
i uzeo ih kao predmete, koji mogu, u većoj ili manjoj mjeri, 
biti estetski. 

Sva ova kolebanja, nestalnosti i protuslovlja sasvim su 
prirodna pojava. Empirični estetski postupci nisu drugo nego 


8) Kaarle S. Laurila: Zur Lehre von den asthetischen Modi- 
fikationen. Zeitschrift fir Aesthetik und allgemeine Kunstwissen- 
schaft VIII, str. 3. 

%) Laurila:. Op. cit., str. 17. 

oporba proti statičkom  apriorizmu  idealističko-metafizičke 
estetike, te je, kao što se redovito događa u oporbama, empi- 
rični induktivizam pao u protivnu skrajnost. Htijući nado- 
knaditi ono, što je manjkalo apriornim sistemima, konkretnost 
on suprotstavlja statičkoj idejnoj abstrakciji spekulativne 
estetike statičnu abstrakciju vanjskog predmeta, jer samo u 
predmetu kao fizičkoj pojavi vidi jedino moguću konkret- 
nost. Umjetnička djela, viđena kroz bridnjak empirično-pozi- 
tivističkog postupka, moraju se prikazati kao »dani« vanjski 
mange Odtud nuždno sliede dva reda raznorodnih pojava 
raku ono koji se uzalud nastoje povezati i stopiti, 
dije ko ep ano niekanje i neprestano spasavanje vanj- 
Al ipak, unatoč protuslovlja, jedna je činjeni 

velike važnosti: kolebanja masa ea ss rage do 
gledanja, kao i sve češći pokušaji oslobođenja od vanjskog 
fizičkog predmeta, vrlo su značajni kao očit dokaz, da i u 
Pozitivizmu postoji, iako nesviestno, naslućivanje unutrašnje 
Prirode estetskog čina. Vanjski Fechnerov »direktni faktor« 
glavna podpora pozitivističkih pravaca, sve se više prikazuje 
u svietlu maglovite abstrakcije (kao što je bila i »ideja« 
idealističke estetike) i nedostiživa fantoma. Proces inače pod- 
“dogo i mrava koji jer ljudska misao, koja u svojoj 

i znači sr i j ježi j i 
rogestkana enost i dosljednost, bježi od samovoljnosti 


Haler: Doživljaj ljepote 3 33 

ESTETSKO DOŽIVLJAVANJE S EMPIRIČNOG 
STANOVIŠTA 


1. Estetski elementi 


Osnovno stanovište empirične estetike možemo, prema 
Fechneru, formulirati ovako: »Sada se, dakle razumije pod 
estetskim uobće ono, što se odnosi na okolnosti neposred- 
nog sviđanja ili nesviđanja, ono, što u nas ulazi kroz osje- 
tila; ali pri tome se ne uzimlje u obzir samo čisto osjetilna 
strana, jer i odnošaji osjetilnoga, kao u glasbi, i asiocia- 
tivne predočbe, koje se neprestano sljubljuju s osjetilnim, 
kao s riečima u pjesničtvu ili s oblicima u umjetnostima, i, 
napokon, odnošaji ovih predočaba mogu biti uvršteni u pod- 
ručje estetskoga, ukoliko se na to sve nadovezuje moment 
sviđanja ili nesviđanja (Gefallen oder Missfal- 
len«.%) 

Stanovište je podpuno jasno: s jedne je strane estetski 
predmet, sa svojim osjetilnim utiscima i njihovim odnoša- 
jima, a s druge su strane psihičke reakcije i njihovi odnošaji; 
vrhovno je mjerilo eudemonističko načelo, kako ga Fechner 
zove, to jest moment sviđanja ili nesviđanja. 

Shvatljivo je, da empirično stanovište (stanovište »odoz- 
dol«) mora tražiti prve estetske elemente u osjetilnim senza-. 
cijama. Zavisi li njihova estetičnost od »direktnog« ili od »aso- 
ciativnog faktora«? Fechner drži, da i kod jednostavnih osje- 
tilnih utisaka često djeluju oba činbenika zajedno. Tako, na 
primjer, ima žutih stvari, koje nam se sviđaju, ali se mogu 
i ne sviđati. Sviđa nam se žuto vino, ali nam se ne sviđa žuta 


35) Fechnet: Op. cit. I 33, 

slama ili žuta glina. Jasno je, da i tu igra važnu ulogu »aso- 
ciativni faktor«.“) Ali, bez sumnje, misli Fechner, osjetilni 
utisci mogu se sviđati kao takvi, bez obzira na asociativnu 
stranu. Tako se sviđa čista crvena ili modra boja više nego 
prljava bliedo siva. . 

Koje su osjetilne senzacije estetične, a koje nisu? 
Estetičari se ne mogu složiti u tom pitanju. Većina uzimlje, 
na primjer, da su vidni i slušni utisci estetični, dok je este- 
tični značaj njuha, okusa i opipa prieporan. I baš Volkelt, 
koji inače proglasuje vanjski objekt samo »osnovom« estet- 
skog doživljaja, misli, da i osjeti njuha mogu, u stanovitim 
okolnostima, izazvati »jake umjetničke osjećaje«; plodna 


zemlja, koja se puši poslije jaka pljuska, dućan pun svježeg 


peciva, družtvo gospode, koja puše cigare, otvoren ormar 
s rubljem, mirisi, koji se na trgu dižu sa sočiva, mesa, ribe, 
sira i t. d., sve to izaziva estetične doživljaje.") Za opip Volkelt 
nije siguran, da li je estetičan ili nije, ali ne drži nemogućim, 
da neki ljudi imaju tako protančana osjetila, kao Hoffmanns- 
thal ili Stephan George, da dodir breskve ili kajsije pro- 
izvodi u njima estetske utiske.) . 

Witasek misli, da su senzacije njuha, okusa i opipa mnogo 
niže od senzacija oka ili uha, te zato zaslužuju onaj prezir, 
kojim su promatrani u estetici, ali se samo radi o graduelnim, 
a nikako o kvalitativnim razlikama.) 

Roetteken naprotiv tvrdi, da su svi osjetilni utisci »jed- 
nako vriedni elementi estetskog užitka«. Kritizirajući Kost- 
linovo mišljenje, da se ne nalazi u estetskom stavu onaj, koji 
jede trešnje, nego onaj, koji ih promatra, veli, da je čin uži- 
vanja trešanja jednako estetičan kao i čin promatranja, jer 
se u oba slučaja radi o užitku. Sam način pribavljanja užitka 
ne igra pri tome nikakvu ulogu.“) 

Ali kolebanja i nesigurnost javljaju se, prirodno, i u ovom 


«* pitanju. Volkelt, zaboravljajući svoje estetske klasifikacije 


osjetilnih utisaka, osuđuje estetsko proučavanje boj4, oblik4 
i tonova, te savjetuje, da treba »radije pristupiti odmah pod- 
Puno razvijenom (vollentwickelt) estetskom stavu«. 


%) Fechner: Op. cit. I 101. 

87) Volkelt: Op. cit. I 102 i 108. 

%) Volkelt: Op. cit, I 105. 

%) Witasek: Op. cit. str. 2086. 

*) Hubert Roetteken: Poetik, Miinchen 1902, I 199 i 120. 

Osobito prigovara Wundtu i Lippsu radi takva postupka.“) 
Isto tako i Witasek, koji je razpravljao o višoj ili nižoj este- 
tičnosti pojedinih senzacija, uzimlje na drugom mjestu estet- 
ski objekt kao nešto više od prostoga zbroja osjetilnih uti- 
saka, smatrajući ga novim predmetom, koji prelazi 
»sumu senzacija«.“) 


2. Asociativni moment 


Teoretska neodrživost »direktnog faktora« odrazuje se 
i na njegovu korelatu, na »asociativnom faktoru«. Estetski 
objekt kao mrtvi osjetilni predmet nije mogao biti uzet kao 
izključivi nosilac estetskog doživljaja, te su empirični estetičari 
bili prisiljeni posegnuti za nekim drugim elementom, koji će 
ga oživjeti i produhoviti. I uzeli su ono, što im je bilo na do- 
hvatu u okviru empirično-induktivne metode, uzeli su psiho- 
fizičko mehaničko asociranje. Witasek kaže u tom pogledu: 
»U prvom slučaju stvar je takva, da zbiljsko opažanje pred- 
meta, koji se nuđa estetskom užitku, pruža pojedine elemente, 
koji sa svoje strane opet, preko same asociacije, izazivaju 
estetski djelotvorne zorne predočbe o drugim elementima, ali 
elementima, koji pripadaju istom predmetu; pri tome osje- 
tilno opaženo i asociacijom predočeno uzimlju se skupno u 
jedan kompleks s predmetom estetskog uživanja, tako da nje- 
gova predočba pokazuje sada više estetski dje- 
lotvornih svojstava, nego što bi ih pružilo 
samo osjetilno opažanje... Estetskom užitku ruže 
ili ananasa pripada bezuvjetno predočba njihova mirisa, i aso- 
ciacija se pojavljuje, netom je dovoljno živahan podražaj, koji 
oko pruža«.") 

Meumann ovako shvaća asociativni element: »Ako u 
nama bilo koja stvar izazove estetsko sviđanje, pri tome dje- 
luju zajednički dvie razne vrste elemenata, vanjski i kak 
trašnji, ili s jedne strane sve, što se nalazi na vanjskom pred - 
metu, njegova boja, oblik i slično; njihov zbroj sačinjava di- 
rektni ili objektivni faktor estetskog utiska. K svemu tome 
pridonosimo množtvo obnovljenih predočaba na temelju pri- 


41) Volkelt: Op. cit. I 438. 
4) Witasek: Op, cit. str. 40. 
4) Witasek: Op. cit. str. 185. 

jašnjih izkustava, koje se neposredno stapaju s vanjskim utis- 
cima u jedinstvenu cjelinu.« Meumann ipak priznaje, da ovi 
asociativni momenti nastupaju i kao slobodne, nezavisno re- 
producirane predočbe.“) ' 

Slobodu i nezavisnost asociacija još jače naglasuje Mil- 
ler-Freienfels: »... Asociacije navaljuju od svuda prema na- 
šim osjetilnim utiscima, ako ih silom ne odbijemo, te se s nji- 
ma sastaju i srašćuju. Međutim ovi su dodatci razne vrste, 
a ine može biti drugačije s obzirom na ogromno množtvo mo- 
gućnosti. Na vrata naše sviesti kucaju sve neizmjerno razli- 
čite uspomene našega neizmjerno raznolikog životnog toka, 
spremne prekoračiti prag, ako ih što srodno pozove. Slike 
rimskog foruma u svakom će promatraču izazvati predočbu 
jednog trga sa stupovima, naobraženi će sa slikom spojiti 
stalna poviestna poznavanja, ali će pojedinci spojiti i osobne 
uspomene, kao uspomene na kakvo krasno travanjsko po- 
podne provedeno među tim stupovima«.) 

Ali se pritom javlja neizbježivo jedno pitanje: kako 
ćemo se snaći u ogromnom množtvu svih mogućih asociacija 
i koje ćemo od njih uzeti kao estetične; a koje ćemo odbaciti 
kao neestetične. Tako na primjer slika foruma može u nama 
probuditi, osim uspomene na »krasno travanjsko popodne« i 
uspomenu na neko »ružno« popodne, koje smo doživjeli među 
istim stupovima. Zašto bi prva uspomena bila estetična, a 
druga ne? Možda bi morali pritom uzeti Fechnerovu »obću 
suglasnost«, te u »krasnom« travanjskom popodnevu vidjeti 
estetski moment? Ali kako to da i »ružno« vrieme, bure i 
oluje prouzrokuju estetski utisak na slikama velikih majstora? 

Pitanje se nametnulo i istom Meumannu, kad piše: »Već 
smo vidjeli, da se na jednu umjetninu mogu povezati pred- 
očbe različite vrste, te nam je uzporedba sviđanja na naranči 
i na drvenoj kugli pokazala, da estetski užitak može biti 
određen mnogo više tim asociativnim faktorom, nego onim, 
što je vanjski dano... Neke »asociacije« treba označiti bez 
daljnjega kao neestetične, premda i one mogu biti povezane 
s promatranjem neke umjetnine. Tko kupuje neku sliku samo . 
zato, jer je skupa i jer slikar ima veliko ime, a sam se nikako 
ne razumije u umjetnost, taj će pri promatranju slike trajno 


*“) Meumann: Einfiihrung in die Aesthetik der Gegenwart 
1912, str..22. 


*%) Muller-Freienfels: Psychologie der Kunst, I 149 i 150. 


37 


imati ,asociaciju', da posjeduje sliku glasovita umjetnika. Ta 
će asociacija sigurno izazivati uživanje, ali mi se ne ustru- 
čavamo označiti je kao neestetičnu.«*) 

Ako se asociacije uzmu kao važan moment estetskog 
doživljaja, dapače i važniji od »direktnog faktora«, nastaje 
pogibelj, da umjetnina kao umjetnina bude sasvim potisnuta 
i da se subjekt, koji je doživljava, nađe u vrtložnoj izbrci 
najraznolikijih utisaka. I zato je Kiilpe pokušao estetski od- 
rediti »asociativni faktor« priljubivši ga jače  »direktnom 
faktoru«. Njemu je izgledala povezanost tih dvaju elemenata 
ovakva: »Odnošaj između direktnog i asociativnog faktora 
neke kontemplativne vriednosti posvuda je takav, da prvi 
daje pobudu za pojavljivanje asociacija, koje mu pripadaju. 
Direktni faktor nije jedini, ali je u najmanju ruku poticaj 
i uvjet za asociativni... Makar kako zamislili maštu sklonu 
na slieđenje podražaja, koji izvana na nju djeluju, ipak se 
ona može samo kretati pravcem, koji joj u temeljnim obri- 
sima propisuje opažanje, i koliko su ove temeljne linije od- 
ređenije, toliko će izpasti jasnija i jednostavnija slika, koju 
one moraju primiti.«*") ' 

Ali umjetnina, osjetilno shvaćena, ne može se povezati 
čvrsto s psihičkim korelatima; u borbi za prevlast (a ta je 
borba neizbježiva, kad se estetski čin razbija na dva reda 
raznorodnih pojava), uzmiče «direktni faktor«, izčezava- 
jući, kako smo vidjeli, podpuno, dok asociativni momenti, 
makar ih koliko na rieči povezivali s umjetninom,. sliede i 
moraju sliediti, već prema svojoj prirodi, svoju samovoljnu 
igru. To očito dokazuje Kilpeov slučaj. Za njega asociativni 
moment, koji je zbilja estetičan, mora imati ove tri zna- 
čajke: 1) mora sačinjavati jedinstvenu cjelinu s »direktnim 
faktorom«, to jest »skupnu predočbu« (Gesamtvorstel- 
lung); 2) mora sam predstavljati neku kontemplativnu 
vriednost (Kontemplationswert); 3) mora stajati u 
nuždnoj i jednosmislenoj (eindeutig) svezi s direktnim 
faktorom.*) Ali Kilpe razkida poslije sam jedinstvo, koje 
traži, dieleći asocirane predočbe na »slobodne« i »vezane«, 


40) Meumann: Einfiihrung, str. 32. y a : 

47) Oswald Kilpe: Uber den associativen Faktor des &stheti- 
schen Eindrucks. Vierteljahrschrift fir wissenschaftiche  Philo- 
sophie XXII 169. : 

48) Kulpe: Op. cit. str. 170. 

prema tome, da li su one izazvane posredno ili neposredno, 
te svodi reproduktivnu djelatnost na ovo pravilo, koje do- 
kazuje njenu zavisnost o »direktnom faktoru«: Ako je pred- 
očba a slična predočbi b, koja stoji u asociativnoj svezi 
s predočbom r, predočba a može reproducirati i predočbu r, 
kao i njoj slične.“) Svakako ovdje se opet radi o psibičkim 
sadržajima, koji nisu nuždno povezani uz umjetninu, te 
tako sam Kiilpe obara svoj opravdani zahtjev uzke sveze 
između estetskog objekta i njegova doživljavanja. 

Kulpeovo nastojanje, koje u stvari znači. nejasno naslu- 
ćivanje jedinstvenosti i osebujnosti estetskog čina, moralo je 
ostati bezplodno. Iz pasivnog empiričnog vidokruga duhovne 
pojave moraju poprimiti psiho-fizički, dakle dvojni značaj, 
te je uzaludan svaki napor, da se, ne napuštajući empirično 
područje, postigne jedinstvo. Asociacije moraju nuždno za- 
držati svoju samovoljnu nezavisnost i estetsku neodređenost. 

Hamann je opazio nesposobnost asociacionističke teorije 
da osvietli estetski čin, te ju je nazvao »izrabljivanjem estet- 
ske slobode u svrhu samovoljne igre« i »osobnom zabavom.«") 
I Lipps joj izričito nieče svaku vriednost: »Vrlo često se go- 
vorilo o ,asociativnom faktoru' estetskog objekta. "Takvih 
asociativnih faktora uobće nema... Ne zadovoljava ni odje- 
ljivanje ,nuždnih i jednosmislenih' asociacija od onih, : koje 
nisu nuždne i jednosmislene. Ni najnuždnije ni najjedno- 
smislenije asociacije ne mogu učiniti estetskim činbenikom 
ono, što je asocirano s estetskim objektom ili s njegovim osje- 
tilnim opažanjem, dok god nisu drugo nego upravo nuždne 
i jednosmislene asociacije. Ukratko, podpuno je neprilična 
svaka rieč o asociativnom činbeniku estetskog objekta i, 
prema tome, o razlikovanju  ,direktnog' od ,asociativnog? 
faktora, koje potječe od Fechnera.«") 

Ipak se mora priznati važnost ovih razpravljanja, jer se 


(iz njih razabire neodoljiv zahtjev kvalitativnog razlučivanja 
 estetskoga od neestetskoga, kao i zahtjev jedinstvenog sljub- 


ljivanja psihičkih momenata s umjetninom. Ali misao, za- 
robljena i pritisnuta  psiho-fizičkim mehanizmom, zdvojno 
luta oko prazne sjene estetskog objekta, shvaćena kao fizički 
predmet, i oko njegovih mušičavih psihičkih korelata, te joj 


%) Kulpe: Op. cit. 166 i 167. 
%) Navodim prema Roettkenu Op. cit. I 199 i 200. 
%) Theodor Lipps: Aesthetik?, Leipzig 1920, II 29. 

mora izmaknuti iz ruku i kakvoća i jedinstvenost. Kvalita- 
tivne vriednosti liepoga, istinitoga i dobroga nisu fizički 
predmeti, nego duhovni čini. t 

Težnja za postignućem jedinstvenosti očitovala se oso- 
bito u teoriji »suosjećanja« (Einfiihlung).") 


3. Suosjećanje (Einfihlung) 


Naziv »Einfiihlung« prvi je počeo upotrebljavati 
njemački estetičar Robert Vischer prema Herderu, koji 
na jednom mjestu spominje tu rieč. U Vischera »Ein- 
fihlung« još ima filozofski značaj, kako iztiče njegov 
prijatelj Glockner, koji upozorava, da je Vischer uzimao 
ovaj pojam“ u smislu nepsiholožkom (unpsycehlogiseh) 
i transcendentalnom. Kasniji su ga teoretičari psihologizirali 
i empirizirali.) ' . : 

Neki su empiričari držali, da se suosjećanje bitno ne 
razlikuje od asociacije, ali je Volkelt naglasio razliku između 
“njih, jer se čuvstvena masa pri suosjećanju stapa s opaža- 
njem, te sačinjava s njim jednu cjelinu, koju Volkelt, prema 
Ziegleru, naziva »intuitivnom cjelinom«. Na taj način postaje 
čuvstvo apažajno, a opažanje čuvstveno.“) Volkelt uobće uzi- 
ma suosjećanje kao »fantazijsko gledanje« (phan thasie- 
mi&ssiges Sehen) Pri suosjećanju ne opažamo vidom 
samo oblik i boju, nego vjerujemo, da opažamo i duševna 
stanja, čuvstva i strasti. Ali u zbilji mi ne vidimo ništa od 
svega toga. Što zbilja vidimo, to su boje i oblici, ali imamo 
utisak, kao da osim toga vidimo i izražaj čuvstva. Vidimo 
dakle nešto, što se u stvarnosti ne može vidjeti. Ovakvo 
gledanje srodno je mašti, jer ova prelazi osjetilne .utiske.") 

Značajno je za Volkelta (a i za cielu empiričnu estetiku 
uobće), da on u jednom svom kasnijem djelu vidi u objek- 
tivnim elementima (das klarere reinlichere Ge- 
geniiber) bitne uvjete estetskog doživljaja. Gdje je »pred- 
metnost« (die Gegenst&ndlichkeit) izražaja čista i 


5) B. Croce prevodi Einfuhlung na talijanski sa »sim- 
patia«, »consenso«; zato mislim, da je najbolje prevesti tu 
rieč na hrvatski »suosjećanje«. 

8) B. Croce: Ultimi saggi; Bari 1935, str. 191. 

54) Volkelt: Op. cit. I 245. 

5) Volkelt: Op. cit. I 264. 


40 


nepomućena, tu se nalazi prava bitnost estetskog suosjećanja. 
Naglasivanje vlastitoga ja velika je zapreka ovoj »predmet- 
nosti«.5) 

Lipps, jedan od najglavnijih zastupnika ove teorije, 
možda je najbolje osvietlio čin suosjećanja: »Suosjećanje 
znači, u jednom smislu, da ja osjećam sebe. Ali ja 
mogu osjećati sebe na tisuću načina. Ja osjećam sebe 
uobće u svakom suosjećanju. U drugom smislu znači ,suosje- 
ćanje', da je osjećanje vezano uz nešto ili da za moj nepo- 
sredni utisak ,leži' u nečemu, što je drugačije od moga 
ja', u predmetu, koji je različit od mene.«*) Isti Lipps, na: 
drugom mjestu, ovako označuje »aperceptivno suosjećanje«: 
Iako su oblikovna načela važna, ipak ona ne mogu sama od- 
rediti estetsku vriednost objekta. Estetski predmet nema 
samo oblik, nego i stanovit sadržaj. I upravo taj sadržaj, koji 
je čisto duhovne prirode, unosi suosjećanje u objekt. Ništa. 
ne može postati predmetom estetskog promatranja bez unu- 
trašnjeg usvajanja, bez apercepiranja. U tome leži stanovit 
unutrašnji pokret i djelatnost, koja je moj pokret i moja 
djelatnost. Ali ona izgleda, da to opet nije. Ona 
izgleda kao nešto, što pripada objektu i nuždno pripada. Ali 
ne objektu, kakav je sam po sebi, nego objektu, ukoliko je: 
on moj objekt, ukoliko je od mene promatran. Ovakvim. 
suosjećanjem postaje svaka linija živa. Ona se, dok je pro- 
matram, pokreće, pruža, priljubljuje, sužava, proširuje i t. d. 
Svi ti predikati nisu nikakva određenja mjerstvenih oblika,, 
nego označuju djelatnosti, koje mi doživljujemo u sebi i pre- 
nosimo preko suosjećanja u oblike. 

Istu pojavu opažamo i kod »empiričnog suosjećanja«. 
Ako vidim, gdje lebdi neko tielo u zraku, očekujem, prema. 
predhodnim izkustvima, da će ono pasti. Ovo je očekivanje 
stanovita težnja, stanovito nastojanje, koje je u meni, ali 
koje je vezano uz ono, što ja promatram. Tako kažem o ka- 
menu, da teži ili nastoji pasti na zemlju. Ali sam ipak ja, 
koji pridajem kamenu osobine težnje i nastojanja, a to je 
upravo ono, što čini suosjećanje, produhovljenje, neizbježivim.. 
I dok ja unosim preko suosjećanja u prirodu svoje težnje i 
svoje moći, unosim u nju i način svojih čuvstava, koja se: 


. 59) Lipps: Das &sthetische Bewusstsein, 1920. (Navodim po V.. 
Wirthu: Grundfragen der Aesthetik, Leipzig 1925, str. 45.) 
57) Lipps: Aesthetik II 29. 

bude uz moje. težnje i moje moći: svoj ponos, svoju smje- 
lost, svoj prkos, svoju laganost, svoju sigurnost, svoju mirnu 
dobroćudnost. Tim tek. suosjećanje postaje čisto estetskim. 

Osim toga, svaki naš duhovni doživljaj ima stanovit zna- 
čaj, stanovit ritam, to jest stanovit način svoga toka. U ovom 
ritmu leži naklonost za proširenjem, za ritmiziranjem duše 
prema sebi. Tako boje postaju središnjom točkom nekog du- 
ševnog stanja. Ta su duševna stanja moja, ali ona su priljub- 
ljena uz boju. Za mene boje nisu samo stanovite boje: žuto, 
«crveno, modro, nego su za mene ujedno i nešto ozbiljno ili 
radostno, mirno ili živahno, toplo ili studeno. Tako i kra- 
jobrazi postaju nosiocima svih mogućih duhovnih razpolože- 
nja ljudskih, 

Posebni je način suosjećanja suosjećanje s osjetilnom 
pojavom čovjekovom i s njegovim životnim izražajima. Na 
čovjeku možemo osjetilno opaziti samo njegovu osjetilnu 
pojavu i njegove životne izražaje. Ali osjetilna pojava nije 
»čovjek«. Tek suosjećanjem prodiremo u dušu ljudsku, uko- 
diko s njegovom pomoći dovodimo u svezu stanovite pokrete 
i izražaje sa stanovitim duševnim stanjima. Ovo suosjećanje 
ima svoj izvor u jednom nagonu, koji je čovjeku urađen. 
Naše psiho-fizičko ustrojstvo tako je udešeno, da osjetilno 
opažene životne izraze »simbolički« tumačimo. Jedan pokret, 
na primjer, koji o sebi nije ništa nego promjena u osjetilnoj 
pojavi čovjekovoj, postaje pokretom tuge. Svaki pojedini 
način govora, njegov tempo, naglas, zvuk glasa produhovlju- 
jemo i tumačimo kao izražaj stanovite ličnosti i njena načina 
doživljavanja. Sve je to suosjećanje i prenašanje sebe samoga 
u druge. Tuđe su individualnosti objektivirana.i modificirana 
umnogostručenja moga vlastitog »ja«.) 

Witasek misli, da se suosjećanje sastoji u tome, što unu- 
trašnje opaženi, zorno prikazani psihički fenomeni, koji će se 
prenieti na predmet, nisu od subjekta smatrani vlastitim 
čuvstvima, nego su zamišljeni na nekom estetskom objektu. 
Subjekt predstavlja sebi zorno, većinom proživljavanjem 
(Nacherleben) mašte i unutrašnjim opažanjem, psihičke 
činjenice, koje su izražene na objektu. Prednost ove zorne 
predočbe povezuje se s vanjskim opažanjem nekom predpo- 
stavkom (Annahme) ili sudom, tako da iz tog spoja na- 


5%) Lipps: Aesthetik, Die Kultur der Gegenwart, Teil I Abt. 
VI 356—362. 

staje zorno predočen, složen predmet, koji ima ujedno i du- 
hovna i tjelesna svojstva.) 

Spominjem još kao značajno za empirični psihologizam 
»motorično suosjećanje« Miller-Freienfelsa, koji inače naziva 
teoriju suosjećanja u smislu produhovljenja i personificiranja 
»obćim liekom za sve boli estetike« (»Allheilmittel 
fir alle Schmerzen der Aesthetik«)\. »Motorično 
suosjećanje« osposobljuje nas da razumijemo držanje i po- 
krete kiparskih ili slikarskih likova, pokrete glumaca, kao 
i vanjsko ponašanje pjesničkih ličnosti. Mnogi pjesnici (kao 
Dickens, O. Ludwig, Tolstoj i t. d) davaju rado svojim 0so- 
bama stanovit značajan tjelesni pokret, stanoviti mimički 
aLeitmotiv', koji se stalno ponavlja.« Neka poznata 
dama priznala je Muller-Freienfelsu, da njeno tielo za- 
uzimlje i nehotice držanje kipa, koji je promatrala duže 
vremena.) 

Pri svemu ovome jedno je glavno: subjekt se pri su- 
osjećanju nalazi pred nekim sebi tuđim objektom, u koji se 
kuša unieti, učiniti ga svojm; ali uzalud: objekt se ponovno 
javlja netaknut i nesvladan. Lippsovo kolebanje između 
sviestnih subjektovih unutrašnjih pokreta, koji opet ne iz- 
gledaju subjektovi nego nešto, što nuždno pripada objektu, 
ii Witasekov složeni predmet, koji je ujedno i duhovan i 
tvaran, sve su to posljedice nesvladanog psiho-fizičkog para- 
lelizma, te je podpuno shvatljivo, da se Volkelt na koncu, 
poslije ovih kolebanja, morao odlučiti za objekt. I tako 
objekt nesamo što nije zbrisan od subjekta, nego on pod- 
puno briše subjekt, te kao povampiren živi nezavisno dalje 
nekim osobitim polutvarnim i poluđuhovnim životom. To 
nam vrlo zorno prikazuje Basch. Za njega suosjećanje znači: 
»Uroniti u vanjske predmete, projecirati se i stopiti se 
s njima, tumačiti tuđe ,ja' prema vlastitom ,ja', živjeti s nji- 
hovim pokretima, s njihovim čuvstvima, s njihovim misli- 
ma; personificirati predmete, koji nemaju osobnosti, i to po- 
čevši od onih s najjednostavnijim oblikovnim elementima do 
uzvišenih prirodnih i umjetničkih očitovanja, uzpraviti se 
s okomitim pravcem, pružiti se s položenim, okretati se oko 
sebe s kružnicom, polako se.ljuljati s laganim ritmom, po- 
tamniti s oblakom, jecati s vjetrom, ukočiti se s pećinom, 


5) Witasek: Op. cit. str. 132. ; 
%) Miller-Freienfels: Psychologie der Kunst? I 62. 

razliti se s potokom, pozajmiti same sebe onome, što nije 
»Mmi', s takvom velikodušnošću i s takovim žarom, da pri 
estetskom promatranju izgubimo svaku sviest o vlastitoj 
osobnosti, vjerujući, da smo zbilja potok; pećina, oblak, vje- 
tar, okomiti pravac, kružnica i t. d.«") Ali se pri tome dogo- 
dilo, da je subjekt podpuno izčeznuo zaboravljajući samoga 
sebe, kako Basch kaže, u potoku, pećini, oblaku, vjetru i t. d 

Kao i kod asociacije i svih drugih empiričnih pojmova, 
javlja se neodoljiv zahtjev, da se suosjećanju da specifičan 
estetski značaj; ali to ni ovdje nije empiričarima pošlo niti 
je moglo poći za rukom. Činjenica, koja je bila opažena i u 
krugu samih  psihologističkih teoretičara. Wundt tvrdi, da 
činbenici, koji se dobijaju razčlanjivanjem složenog pojma 
»suosjećanja«, ne izcrpljuju cieli sadržaj onoga, što sačinjava 
estetsko doživljavanje u njegovu specifičnom razlikovanju 
od postanka i obnavljanja bilo kojeg osjetilnog opažanja.) 
Hamann kaže, da teorija suosjećanja nikako ne određuje 
pravu bitnost estetskog doživljavanja, jer su svi njeni teore- 
tičari bili prisiljeni odieliti estetsko osjećanje od neestet- 
skoga, to jest bitnost estetskog stava fundirati na drugi 
način.#) Isto znače i ove Tilgherove rieči (koji doduše nije 
empiričar): »Koja je to vatra, koja proizvodi tajinstvenu me- 
tamorfozu prostog olova života u čisto zlato umjetničkog iz- 
kustva, to teorija suosjećanja ne kaže i ne može kazati.«“) 

I samo osjećanje potrebe, da se odieli specifični moment 
estetskog suosjećanja od neestetskoga, nieče cielu teoriju u 
njenom psiholožkom značenju, zahtievajući čin misaonog raz- 
lučivanja, pri čemu nije odlučan psiholožki doživljaj suosje- 
ćanja, nego njegovo pojmovno određenje. To je savim točno 
opazio Utitz, koji je inače pošao pri svojim razmatranjima 
s protufilozofskog, psiholožkog stanovišta. On naglasuje, da 
je suosjećanje obćenita psiholožka činjenica, a nikako čin, 
na kojemu se temelje estetske vriednosti. Pa i kad bi svi 
naši estetski doživljaji bili popraćeni suosjećanjem, ovo ne 
bi moglo predstavljati bitnu jezgru estetskog doživljaja, nego 


#1) Basch: IL? estćtique allemande contemporaine (navodim pre- 
ma Agostino Gemelli: L' applicazione dei metodi psicologici allo 
studio dell estetica. Archivio italiano di psicologia, I 1—2, str. 183.) 

#) W, Wundt: Včolkerpsychologie, Leipzig 1908, III 51. 

%) Richard Hamann: Aesthetik, Leipzig 1911, str. 22. 

84) Adriano Tilgher: Estetica, Roma 1931. 

bi mu nešto drugo moralo pristupiti ili bi se ono moralo raz- 
vijati u nekom podpuno posebnom pravcu; ali bi u tom slu- 
čaju, baš ovi drugi momenti bili nosioci razlikovanja.) 

Problem suosjećanja pokazuje, kako psiho-fizičke teorije 
boluju od imanentnog protuslovlja, koje ih neprestano raz- 
tvara i raztače, i kako se u svim empiričnim teoretiziranjima 
javlja latentna težnja za prielazom od abstraktnih empirič- 
nih zakona ka konkretnom misaonom razlučivanju. Teorija 
je suosjećanja inače važna, ukoliko, naslućujući duhovnost 
estetskog čina, nastoji unutar granica empirije produhoviti 
mrtvi fizički predmet. 


%) Utitz: Ocjena Lippsova djela: »Zur Einfiihlung«. Zeitschrift 
fur Aesthetik und aligemeine Kunstwissenschaft, IK 274. 

II 


PROTUSLOVLJA EMPIRIČNE ESTETIKE 


dinamičko-mehaničko 
shvaćanje umjetnosti 


dl. Protuslovno 


Oporba proti praznoj apriorno-spekulativnoj filozofiji 
posegla je za empirično-induktivnim postupkom kao zastup- 


nikom »konkretne činjenice« i kao pouzdanim zaštitnikom . 


od svakog absiraktnog misaonog lutanja. Ali se pri tome za- 
boravilo, da svako teoretiziranje znači misaono razlaganje i 
da ovo mora biti i kritizirano sa stanovišta misaone dosljed- 
nosti. Kako smo gore vidjeli, već prvo i osnovno stanovište 
empiričnog induktivizma pokazalo se u sebi protuslovno, te 
je ovaj morao padati iz protuslovlja u protuslovlje. To je 
osveta prezrene filozofije, koja nije, kako empiričari misle, 
samovoljno građenje maglovitih sustava, nego organska mi- 
saonost i dosljednost. Niekanje misli ne znači drugo nego 
niekanje jedne stvarnosti, koja se očituje i u samom činu 
niekanja, jer se misao ne može drugačije zaniekati nego — 
mišlju. Ali zaniekana misao nije više čin sviestan samoga 
sebe, nego, prepuštena svojim hirima, javlja se (ona se mora 


javiti, htjeli mi ili ne htjeli) nesigurna, protuslovna, ne po-: 


znavajući i ne priznavajući samu sebe, tapkajući izgubljeno 
u tami i spotičući se na svakom koraku. 

Podpuna i izključiva indukcija nemoguća je na spoznaj- 
nom području. Empiričar Roetteken točno opaža, da je nemo- 
guća upotreba gole indukcije: »...jer.ne mogu poduzeti ni- 
kakvu indukciju, a da nisam nekako izlučio svoju induk- 
tivnu građu iz ciele mase objekata«.") Da je čista indukcija 
kao spoznajno sredstvo obsjena, dokazao je najbolje sam 


%) Roetteken: Op, cit. str. 39. 

Fechner. On je bio podpuno uvjeren, da je u svojim poku- 
sima otišao s čvrste osnove »činjenica«, a u stvari pošao je 
sa svoga samovoljnog euđdemonističkog stanovišta. Zar nje- 
gova pitanja, koja je upravljao pri pokusima o »ugodnosti«, 
»skladnosti«, »eleganciji« i tx d. mjerstvenih likova, nisu: 
bila stanovišta, prema kojima je unapried izlučio »či- 
njenice«? 

Neko stanovište uviek je potrebno u stvaranju sudova, 
i kad se ono ne javlja nuždno i organski, to jest, kad se ne 
rađa u isto vrieme s činjenicama (ali s pravim činjenicama). 
kao sviestno razlučivanje, javit će se neizbježivo u obliku 
nekog neadekvatnog i nestvarnog razlučivanja, kao što se. 
javio u slučaju Fechnerovu i ciele kasnije empirične estetike: 
na verbalističkoj osnovi, to jest na osnovi onoga, što obći 
govor naziva »liepim«. 

Osim toga, neki među empiričarima ljudi su pristupačni 
umjetničkim doživljajima; ali, zavedeni empiričarskim pred- 
razsudama, kolebaju se između vlastitog urođenog ukusa i 
teoretskih predrazsuda, te odatle protuslovno i mučno nate- 
zanje umjetničkih doživljaja na Prokrustovu postelju intelek-: 
tualističke empirične shematizacije. 

Težko bi bilo nabrojiti pojedina empirička protuslovlja,. 
jer ih susrećemo na svakom koraku, u svakom problemu. 
Zaustavit ću se ovdje na jednome protuslovlju, koje je oso- 
bito značajno. Radi se u stvari o istom pitanju subjekta- 
objekta, samo je sada to pitanje posebno uzeto s obzirom na di- 
lemu, da li je estetski doživljaj aktivne ili mehaničke prirode, 
te je ovo protuslovlje glavni izvor i svih drugih. Mnogi su em- 
Pirični estetičari pokušali nekako zatrpati nepremostivi jaz 
između osjetilno-mehaničkih shvaćanja i naslućivanja du- 
hovno-mehaničke prirode estetskog čina. Kako je uspjeh po- 
kušaja bio absolutno nemoguć, protuslovlja su bila neizbje- 
živa. Volkelt, podpuno u skladu s empiričnim  stanovištem. 
naglasuje, kao i Fechner, da mašta nije neka osobita, neza- 
visna duhovna djelatnost: »U isto doba, radi razlog4, koji 
sliede, proizaći će još jasnije nego iz dosadašnjih razčlanji- 
vanja, da mašta nije, kako je mislila njemačka spekulativna. 
estetika, neka osobita nezavisna moć i da gledanje na maštu 
kao na nešto absolutno i božansko (Solger, Weise) znači za- 
mračivanje jasne činjenice...«*") Na drugome mjestu Volkelt. 


9%) Volkelt: Op. cit. I 317. 

govori u istom smislu: »Tim nije rečeno, da estetska privid- 


nost proizlazi iz mašte, ukratko, da je mašta psiholožki dje- 
latna pri postanku estetske prividnosti. Mi smo vidjeli, da 
to nije tako, nego dapače da estetska prividnost nastaje u 
samom osjetilnom opažanju.«) 

Ali, s druge strane, mašta može za Volkelta biti i slo- 
bodna od osjetilnih utisaka i može imati stvaralački značaj: 
»Ako zorno predočivanje (das anschauliche Vor- 
stellen) znači ujedno i oslobađanje od izkustva u neobič- 
nom stupnju i udaljivanje (Sichloswerden) od tla 
obične zbilje, tu se može govoriti o mašti u užem smislu. 
Radi toga mašte u ovom smislu nema, gdje se radi o prostoj 
reprodukciji. Samo gdje se radi o preoblikovanju izkustve- 
nog gradiva, bilo u smislu samostalnog stvaranja, bilo u 
smislu izvršivanja (Befolgung) naputaka i propisa može 
se govoriti o ovakvoj mašti.") Drugom prilikom, govoreći o 
suosjećanju, koje istovjetuje sa »stapanjem« (Verschmel- 
zung), Volkelt ga naziva i »fantazijskim gledanjem«: »Što 
ja pri suosjećanju opažam vidom, nije samo oblik i boja, 
nego ja vjerujem, da u njima opažam i razpoloženje, čuvstvo, 
strast. Ja vjerujem, da svojim očima vidim neizmjernu bol 
Razpetoga, Marijinu produhovljenu materinsku ljubav, kao 
i djetinjsku bujnost božanskog djeteta. Uistinu, ja ne vidim 
ništa od svega toga; što zbilja vidim, .to su samo oblici i boje, 
ali imam utisak, da vidim i izražaj čuvstva... Ja vidim 
dakle nešto, što se u zbilji ne može vidjeti. Prema tome ovak- 
vo je gledanje srodno mašti. Fantazijsko gledanje 
prelazi osjetila.) 

Izrazi »preoblikovanje izkustvenog gradiva u smislu sa- 
mostalnog stvaranja«, »fantazijsko gledanje«, koje »prelazi 
osjetila«, jasno govore o fantazijskom stvaranju podpuno slo- 
bodnom od »direktnog faktora«, od fizički shvaćenog estet- 
skog objekta. Ali, što je vrlo zanimljivo, Volkelt ovakvo 
stvaranje, koje je značajno za umjetničku maštu uobće, ogra- 
ničava na razred »mašte u užem smislu«, misleći, da će 
jednom verbalističkom klasifikacijom spasiti »direktni fak- 
tor«, glavni temelj empiričarske predrazsude. 


58) Volkelt: Op. cit. I 594, 
%) Volkelt: Op. cit. I 317. 
79) Volkelt: Op. cit. I 246. 

Volkelt želi spojiti nespojivo, dovodeći u sklad ono, što 
se međusobno izključuje: mehanička mašta empirije, vezana 
uz osjetilne utiske vanjskog predmeta, izključuje eo ipso 
maštu u smislu samostalnog stvaranja, jer one nisu razredi 
istog duhovnog područja, nego tvorevine dvaju različitih 
aspekata, praktičnog i spoznajnog. I zato mašta ne može biti 
u isto vrieme i pasivna i aktivna, i mehanička i dinamička, 
nego ili jedno ili drugo; ona nam se prikazuje pasivno-meha- 
ničkom ili dinamično-aktivnom prema tome, da li je gledamo 
iz praktično-osjetilnog ili iz spoznajno-duhovnog aspekta. 

Volkelt je morao ovako postupati, jer je ili trebalo za- 
niekati činjenicu, koja svakome, tko ima osjećaja za umjet- 
nost, upada u oči, činjenicu, da umjetničko stvaranje i nje- 
govo obnavljanje u doživljavanju umjetnine prelazi pasivne 
osjetilne utiske, ili se moralo upasti u »metafziku« Schleier- 
macherovu. 

U Witaseka nalazimo istu pojavu. Estetska čuvstva, koja . 
on vidi specialno u »predočbenim čuvstvima« (Vorstel- 
lungsgefihle) za njega su složene prirode, te prema 
tome nisu to više samo osjetilna čuvstva nego njihova »pro- 
duktivna  preradba« (produktive Verarbeitung) 
»Ali — tvrdi Witasek — ona nisu ono, što se obično 
razumieva pod izrazom čisto duhovna djelatnost, to jest 
mišljenje u abstraktnim pojmovima i sudovima.«"') Ne pozna- 
vajući, s jedne strane, druge čisto duhovne djelatnosti do 
misli, te držeći, da se čuvstveni značaj umjetničkog stvara- 
nja može jedino spasiti ostavivši ga na području osjetilnoga, 
a, s druge strane ometan, kao i Volkelt, svojim empirično- 
induktivnim stavom, i Witasek se koleba bezpomoćno između 
duhovnoga i osjetilnoga, između mehaničkog i aktivnog 
shvaćanja. ' 

Međutim ne opaža, da je priznanjem »produktivne pre- 
radbe« već prešao osjetilno područje, jer ovo po svojoj pa- 
sivno-mehaničkoj prirodi ne može nikako biti produktivno- 
dinamično. Da je Witasekovo shvaćanje umjetnosti na časove 
čisto dinamičkog značaja, dokazuju i ove njegove rieči: »Ovo 
produciranje, naravno, nije reproduciranje tonova, koji su se 
čuli, niti namjerno, sviestno nizanje tonova ili djelomičnih 
motiva, nego tonski cjeloviti oblik (Tongestalt) pojav- 


7) Witasek: Op. cit. str. 218, 

ljuje se najednom kao cjelina u sviesti glasbenikovoj.« Isti 
je slučaj s kiparima ili slikarima, koji viziju, »koju žele izra- 
ziti u bojama ili kamenu, vide najprije u svojoj mašti«. Tako 
isto i kod pjesnika mašta producira likove i prizore.?) 

Kolebanje Witasekovo među dinamičnim i mehaničkim 
shvaćanjem očituje se osobito u njegovoj teoriji o »estetskim 
elementnim predmetima« (isthetische Elementar- 
gegenstainde): »Nazivamo elementarnim estetskim pred- 
metima one estetske predmete, čije se estetske osobine ne 
pokazuju kao zbroj estetskih sastojina predmeta, koji se 
prema tome nalaze u predmetu samo dok je ovaj u cjelini, 
ali se pri njegovu razčlanjivanju (Zerlegung) gube«. 
»Neka se melodija da razstaviti na pojedine tonove, ali njena 
ljepota nije zbroj estetskih kakvoća pojedinih tonova, nego 
je dapače od njih nezavisna.«") Melodija se dakle javlja kao 
cjelina u sviesti glasbenikovoj, te bi prema tome bila nedje- 
ljiva. Da to znači Witasekova tvrdnja, nema nikakve sumnje, 
jer što bi inače značila njegova tvrdnja, da je cjelina neza- 
visna od svojih sastojina? Pa kakve su te »sastojine«, koje 
ne sastavljaju cjelinu, i zašto se one zovu »sastojine«? 
Ako njihov zbroj ne sačinjava estetski predmet i ako se one 
gube pri njegovu razčlanjivanju (što, drugim riečima, znači, 
“da nisu ni postojale, to jest da uobće nisu ni bile »kompo- 
nente« estetskog predmeta), ne treba onda o njima ni go- 
voriti niti im pridavati estetske osobine (»isthetiscehe 
Eigenschaften der Komponenten«). 

Ono, što empirično stanovište naziva sastavnim dielovi- 
ma, nisu sastavni dielovi uobće. Kad bi razčlanjivanje pred- 
meta bilo adekvatno, oni se ne bi gubili. Sudbonosna je po- 
grješka svih pozitivističkih pravaca, što oni traže estetski 
objekt ondje, gdje on nije, što traže »prve datume« izkus- 
tva ondje, gdje ih nema. Pasivniosjetilniutiscine 
mogu nikako sastaviti dinamičnu fantazij- 
sku viziju. Witasekova teorija o elementarnim, dakle ne- 


djeljivim estetskim predmetima, ne znači drugo nego nieka- 


nje pozitivističkog postupka u njegovim najbitnijim temelji- 
ma. Neadekvatnost postupka najočitije dokazuje razčlanjiva- 
nje (Zerlegung) estetskog objekta na »sastavne dielove«, 
koji se gube, čim se izgubila i cjelina. 

72) Witasek: Op. cit. str. 387. 

78) Witasek: Op. cit. str. 35, 

Ipak je u Witasekovim tvrdnjama sadržana stanovita 
istina. Melodija, kao izražaj nekog toplog duševnog stanja 
umjetnikova, razčlanjena od umjetnički ravnodušnog empi- 
ričara na akustičke elemente, mora se »izgubiti«, jer budući 
da. je empiričar u melodiji samovoljno htio vidjeti nešto 
objektivno dano (fizičku pojavu), oduzeo je sebi svaku mo- 
gućnost čuvstveno adekvatnog stava prema njoj. Ali krivnja 
je u empiričaru, koji je žive čuvstvene drhtaje melodije htio 
zahvatiti svojim  intelektualističkim  abstrakcijama, neade- 
kvatnim individualnoj intimnosti melodije. 

Isto tako pokazuje pozitivističku nemoć razlučivanja pa- 
sivnosti od aktivnosti, osjetilnosti od duhovnosti, i ovo 
Lippsovo protuslovlje. Lipps, jedan od najglavnijih zastup- 
nika teorije suosjećanja, dakle teorije, koja shvaća estetski 
objekt kao nešto odieljeno od subjekta, koji se u nj mora 
»unieti«, tvrdi, inače podpuno u skladu sa svojim stano- 
vištem, da estetski objekt treba promatrati kao da je »pao 
s neba«, iako ga je umjetnik stvorio: »Umjetnik nije umjet- 
ničko djelo... Doista, obično umjetnička djela zahvaljuju 
svoju obstojnost nekom umjetniku. Ali i kad to ne bi bilo 
tako, nego kad bi umjetničko djelo palo s, neba, tad bi to 
djelo bilo ono, što jest, te bi prema tome imalo onu vried- 
nost, koju u stvari ima. Pa u nekom smislu svako je umjet- 
ničko djelo palo s neba, ono je dar neba. Umjetničko je djelo 
takvo, da je za njegovu vriednost svejedno, da li ga je 
stvorio umjetnik ili nam ga je nebo, nekim neraztumačivim 
slučajem, darovalo.«“) Za Lippsa je umjetnik gotovo zanat- 
lija, koji izrađuje svoje djelo s više ili manje vještine, koji 
ga zahvaća »s ove ili one strane«, prema čemu ono postaje 
ono, što jest. Najviše, čemu se možemo diviti u nekoj umjet- 
nini s obzirom na umjetnika, to je njegova vještina; ali umjet- 
nički sadržaj bio bi važan, i kad bi bio plod umjetnikove 
nevještine.“) Empirična »danost« nije mogla biti odlučnije 
naglašena: umjetničko je djelo shvaćeno kao podpuno od- 
ciepljeno od umjetnika i ono bi imalo svoju umjetničku vried- 
nost i onda, kad bi bilo plod umjetnikove nevještine, to jest 
umjetnikove stvaralačke nemoći. 

Na drugom mjestu Lipps tvrdi sliedeće: »...idealni sa- 
držaj umjetnine, t. j. ono, što suosjećanjem doživljavamo u 


4) Lipps: Aesthetik, II 100 i dalje. 
%) Ibid. II 96—101 passim. 

njenoj osjetilnoj pojavi, na koncu nije ništa drugo nego ,ja', 
koje promatra i uživa. Objekt i subjekt estetskog  proma- 
tranja nisu razstavljeni u estetskom promatranju.«") Ovo je 
»ja« za Lippsa neempirično. Govoreći o srčbi u estetskom 
doživljavanju, Lipps kaže: »Ukratko da rečem, ova srčba 
nije srčba, koja proizlazi iz stvarnog svieta ili koja je upe- 
rena proti stvarnom svietu, u kojemu ja, ovaj stvarni poje- 
dinac, živim. To je nemoguće već radi toga, što se ne rađi o 
srčbi stvarnog pojedinca, koji jede ili pije, kojemu životne 
prilike škode u njegovoj obstojnosti i koji im se može odu- 
prieti, niti pojedinca, koji stoji pred nekim kipom ili sjedi u 
kazalištu na više ili manje udobnom mjestu, nego se radi o 
unutrašnjem uzrujavanju, t. j. o uzrujavanju ne- 
kog ,ja', koje estetski promatra, koje se cielo prepušta nekom 
objektu, koje u ovome boravi i u njemu izčezava.«") 


Zašto Lipps predpostavlja neempirično »ja« samo u pro- 
matraču umjetnine, dok duša umjetnikova nema nikakve 
sveze s vlastitom tvorbom? Ako subjekt i objekt nisu raz- 
stavljeni u estetskom doživljaju, zašto su razstavljeni u stva- 
ralačkom činu? Nije li obće mišljenje, da je umjetnina izra- 
žaj umjetnikove duše? Predpostavljajući neempiričnu indi- 
vidualnost u promatraču, Lippsu je bilo vrlo lako shvatiti i 
objekt kao izraz neemprične individualnosti  stvaraoca- 
umjetnika. (Lipps je, kako ćemo kasnije vidjeti, jednom pri- 
likom to i učinio, ali tu spoznaju nije izkoristio.) Samo ove 
dvie neempirične individualnosti, oslobođene svih zapreka 
atomistički shvaćenih empiričnih individua, mogle su se, preko 
zajedničkih obće-ljudskih osobina, naći i prožeti u onoj sljub- 
ljenosti, o kojoj Lipps govori. Da se Lipps čvrsto držao svog 
poistovljivanja subjekta-objekta, estetski objekt kao nešto 
»palo sneba«, kao »dan«, kao tvorba, kojoj sadržaj može biti 
i plod umjetnikove nevještine, bio bi podpuno izčeznuo, a 
subjekt umjetničkog doživljaja bio bi u objektu našao umjet- 
nikovu dušu, koja s njim u suglasju trepti, bio bi našao sebe 
u podpunoj svojoj ljudskosti. Ali Lipps, kao empiričar, morao 
je ostati na pola puta, jer je trebalo uz svaku cienu spasiti 
fizičnost objekta i tako ostati na području osjetilnosti, koje je 
i za njega stvarnost nad stvarnostima. 


79) Ibid. II 67. 
77) Ibid. II 47, 


52 


Značajna su u ovom pogledu i neka shvaćanja Miiller- 
Freienfelsa. U prvom slučaju radi se o neodređenoj upotrebi 
izraza »estetski« i »umjetnički«. »Jednostavni osjeti vida i slu- 
ha, bliesak ili zvuk zvona, mogu biti, kao i osjeti njuha, oku- 
sa ili opipa, estetske prirode, ali oni nisu umjetnost, jer 
im manjka oblik.«") Što znači »oblik«, ako ne oblikovanje, 
aktivnost, dakle stvaralački estetski čin? Miller-Freienfels 
očito nastoji opravdati svoj empiristički stav i estetski značaj 
osjeta kao takvih verbalističkim razlučivanjem »estetskoga« 
od »umjetničkoga«. U drugom slučaju dieli on uživaoce umjet- 
nosti na razne tipove. Među ovima nalazi se i tip »senzori- 
čara«, koji u slikarstvu doživljava samo boje, a sve, što se 
odnosi na »značenje«, za njega je podpuno potisnuto u poza- 
dinu; u pjesničtvu mu je glavno, da »stihovi zvuče«, dok im 
je smisao nuzgredan.") Radi se očito o podpuno osjetilnom 
shvaćanju, dakle o umjetnički neoblikovanim doživljajima. 
Jasno je onda, da se tu ne može govoriti o tipu uživaoca 
umjetnosti. 


Miller-Freienfels tumači umjetničko doživljavanje Ti- 
cianove slike »Porezni groš« pomoću »inervacije«. Opona- 
šajući ili glumeći (mim en) u sebi držanje i kretanje likova 
na slici, odmah nam se očituje njihov duhovni život, to jest 
»uz motoričku inervaciju asociraju se unutrašnji doživljaji«. 59) 
Drugom prilikom ovaj pisac shvaća maštu na ovaj način: »Mi 
smo ovdje govorili o mašti, a ne o samim osjetilnim organima, 
pa ipak izgleda, da ovi zapravo pružaju gradivo. Ovo je shva- 
ćanje međutim krivo. Kako je poznato, osjetilni organi pru- 
žaju samo sirovo pode dok se oblikovanje vrši spontanom 
djelatnošću duše... Djelovanje je vanjskih organa, ako ne 
sasvim nebitno, a ono ipak od malena značenja.«") Ako je 
djelovanje vanjskih organa od malena značenja pri umjet- 
ničkom stvaranju, i ako se ovo vrši spontanom djelatnošću 
duše, zašto se i umjetničko doživljavanje ne zbiva na isti 
način, i kako je to, da osjetila u slučaju »senzoričara« i »mo- 
toričke inervacije« igraju tako znamenitu ulogu? Kako pa- 
sivna osjetila mogu zahvatiti ono, što je stvoreno spontanom 


78) Miiller-Freienfels: Psychologie der Kunst? I 17, 

7%) Ibid. I 104. 

%) Ibid. I 105. 

%) Miller-Freienfels: Psychologie der Kunst!, Berlin 1912,' 
I 215—216. 

djelatnošću duše uz minimalno ili nikakvo sudjelovanje osje- 
tila? Tu malo pomažu i psihički momenti, koji se asociraju 
uz »motoričku inervaciju«, jer oni su samovoljne asociacije 
subjektove podpuno pasivno-mehaničke prirode, tako da su 
u nemogućnosti primiti adekvatno stvarni umjetnikov do- 
življaj. Na taj način Miller-Freienfelsova spontana djelatnost 
duše, dakle čisto dinamički čin, koji je gotovo nezavisan od 
osjetila, materializira se pri primanju u čisto fizioložku »mo- 
toričnu inervaciju«. 

Kao što smo u prvom poglavlju mogli ustanoviti u svim 
protuslovljima stanovito prikriveno naslućivanje duhovnosti 
estetskog čina, tako i ovdje, u svim ovim kolebanjima i nesi- 
gurnostima jasno se očituje potreba prielaza k dinamičnom 
shvaćanju; ali pozitivizam, zabacivši podpuno misao, koja u 
svojoj bitnosti nije drugo nego kvalitativno razlučivanje, tvr- 
doglavo ostaje pri spajanju nespojivoga, pri nasilnoj kombi- 
naciji pojmova, koji se između sebe izključuju. Fizička pojava 
znači neduhovitost, mehaničnost znači neaktivnost i t. d., i tu 
pomirenja nema. Pasivno je pasivno, mrtvo je mrtvo, te ne 
može biti u isto vrieme i pasivno i aktivno, i mrtvo i živo. 


\ 
2. Protuslovlja u definicijama 


Empirično-induktivno stanovište ne pozna kvalitativno 
razlučivanje, jer mu nije potrebno za njegove praktične svrhe. 
Pozitivizam, koji uzimlje empirično-induktivnu metodu kao 
spoznajni postupak, izbjegava razlučivanje kao dogmatsku 
ograničenost. Ali kao filozofski, ili bolje kao pseudofilozofski 
pravac, prisiljen da misli, to jest da razlučuje, on ne samo 


što svoja razlučivanja ne može provesti do kraja, nego ih i , 


stalno nieče. 

Volkelt označuje estetski stav kao »gledanje u čuvstvu i 
čuvstvo u gledanju«. Pri tome »pojam, volja i djelovanje 
stoje daleko«, a »sviet ne ulazi u sviest na prorieđen obćenit 
način, uz gubitak mnogostrukoga i individualnoga, kao u 
znanosti«.*) Međutim među najznačajnije umjetničke sadržaje 
postavlja Volkelt »ljudski važne elemente« (das mensch- 
lich Bedeutungsvolle) Ovi elementi nastaju, kad se 
»tipično ljudsko« promatra pod vidnini kutom »vriednosti«. 


#2) Volkelt: Op. cit. I 389. 

Volkelt zamišlja to promatranje ovako: »Pjesnik opisuje 
kakvo veliko ljudsko djelo. Uz ovaj predmet povezuje se naj- 
prije čuvstveni vriednostni sud u ovom obliku: to je djelo ve- 
like ćudoredne vriednosti. Uz ovaj sud nadovezuje se i drugi: 
to je ćudoredno djelo važno za smisao i za cilj života.«*) Prema 
Volkeltovu shvaćanju očito su razlučeni pojam i praktična 
djelatnost od »čuvstvenog gledanja«. Najednom uzet je, kao 
jedno od najvažnijih mjerila umjetničkog djela, baš ćudo- 
redni moment, koji spada svakako na područje djelatnosti 
i volje. Umjetnički sadržaj, shvaćen prije čisto čuvstveno, 
trebalo bi promatrati intelektualistički kao tipično ljudsku 
vriednost. Ali s »tipično ljudskim« izčezava i individualna 
mnogostrukost stvarnosti (tip nije individuum), prorjeđujući 
se u abstraktnu shematizaciju. 

Inače, i sam Volkelt priznaje, da »ljudski važni elementi« 
ne vriede kao obćenito umjetničko mjerilo. Ima tipova umjet- 
nosti, koji tih elemenata nemaju, jer zanimanje umjetnikovo, 
prema prirodi predmeta, koji obrađuju, nije upravljeno na 
to.) Ni načelo o čuvstvenoj prirodi umjetnosti ne vriedi za 
sve slučajeve. Tako ima slučajeva, osobito u romanu, gdje 
pisci prikazuju stvari bez čuvstvene snage (taj način Volkelt 
zove: gefiihlskahles Erzahlen), »a upravo to po- 
manjkanje čuvstva predstavlja glavnu prednost pripovjeda- 
lačke umjetnosti«.#) Kako može nešto biti značajka umjet- 
nosti, kad nema obćenitu vriednost, i kako se može označiti 
umjetnost kao »čuvstveno gledanje«, kad postoji i umjetnost, 
kojoj je baš prva prednost pomanjkanje čuvstva? U ovoj 
posljednjoj tvrdnji naslućena je istina, koju je Volkelt, uslied 
svoga nesigurnog postupka, morao iznieti u obliku protu- 
slovlja. Kako ćemo kasnije vidjeti, ne samo pripovjedalačka 
književnost, nego je ciela prava umjetnost gefihlskahl; 
ali to ne znači podpuno pomanjkanje čuvstva, nego znači, da 
je čuvstvo ukroćeno stvaralačkom maštom. 

Govoreći o relativnosti ili absolutnosti ukusa imat ćemo 
prilike navesti još jedno težko Volkeltovo protuslovlje u 
ovom pogledu. 

Witasek, koji u »predočbenim čuvstvima« (Vorstel- 
lungsgefihle) vidi prava estetska čuvstva, dakle estet- 


8) Volkelt: Op. cit. I 477. 


84) Volkekt: Op. cit. I 473. 
%) Volkelt: Op. cit. I 482. 

ski čin shvaća očito čuvstveno-fantazijski, napušta, na dru- 
gom mjestu, ovo stanovište, te i »etičkim čuvstvima«, »čuv- 
stvima znanja« i td. daje estetski značaj.) Neizbje- 
živa posljedica svakog eudemonističkog stanovišta, ukoliko 
OVO vidi estetski distinktivni moment u ugodnom, bilo s koje 
strane on dolazio. Ista nesposobnost razlučivanja čuvstveno- 


fantazijskih elemenata: od intelektualnih opaža se i u Wita-. 


sekovoj teoriji »objektiva«. Do »objektiva« (misaonog sadr- 
žaja) neke pjesme, koji Witasek uzimlje kao »prostu« i »golu« 
činjenicu (poezija bi bila neki »plus«, koji golu činjenicu kiti 
pjesničkim ukrasima), dolazi se tako, da se izmieni red rieči. 
»Gola činjenica« je s obzirom na estetski užitak ravnodušna, 
jer ne pobuđuje ni ugodnost ni neugodnost.« Ali »objektiv« 
može opisivati stvari i dati značaj osobama, Ipak estetski uži- 
tak ne zavisi, na kraju krajeva, neposredno od »objektiva«, 
nego od osobina (Beschaffenheit) rieči i predočaba, ko- 
jim on posredno djeluje na subjekt.) Ovdje je intelektualna 
strana očito uzeta kao prava »činjenica«, kao prvobitni smi- 
sao pjesme, koji pomoću rieči i predočaba izaziva čuvstveno- 
zorne doživljaje opisujući događaje i davajući značaj oso- 
bama, Ali intelektualistički »objektiv« ne može pjesnički pri- 
kazivati događaje ni stvarati žive značajeve, jer intelekt može 
proizvesti samo prazne sheme. »Objektiv« je u stvari samo 
predrazsuda i empiričarski fantom; kad smo izmienili red rieči 
neke pjesme, uništili smo i samu pjesmu, jer smo joj oduzeli 
individualnost ritma i naglaska, u čemu se i sastojala njena 
pjesnička  vriednost. »Smisao« pjesme, »gola činjenica«, 
»objektiv«, koji je ostao poslije izmjene rieči, nema više ni- 
kakva posla s posebnom čuvstvenom intonacijom, koja je 
nastala s onim osobitim redom rieči i poslije se izgubila. 


Miller-Freienfels pozna samo dvie duhovne sfere: prak- 
tičnu i teoretsko estetsku; i misao, uz igru i religiju, postavlja 


on na estetsko područje.*) Drugom prilikom uzimlje on čuv- . 


stvo i maštu kao bitne estetske značajke: »Za umjetnika, a 
osobito za pjesnika, nisu samo predočbe, nego prije svega i 
čuvstva građa za njegovo stvaranje. On mora imati jaku 
afektivnu građu, koja mu dopušta, da afekte, svoje i na dru- 

8) Witasek: Op. cit. str. 318—326, 

81) Witasek: Op. cit. str. 171. 

%) Muller-Freienfels: Psychologie der Kunst! I 14. 

gom doživljene, reproducira u svako doba.") Govoreći o dje- 
lovanju glasbe, Miller-Freienfels tvrdi: »Ona (glasba) oživ- 
ljuje cielu našu psihu, uzbuđuje maštu i afekte i prieči tako 
sušenje i ukočivanje čuvstvenog života, kojima je čovjek, u 
svakidanjem životu i zauzet brutalnom borbom za obstojnost, 
odveć lako izložen. To ima velikoga značenja za ćudoredni 
život, jer inače čuvstveni i duhovni život odviše lako za- 
kržljavi u razumskoj i voljnoj djelatnosti običnog života.) 

Nema sumnje, ovdje je jasno zaokružen pojam umjetno- 
sti kao čuvstveno-fantazijskog čina. Ali, govoreći o raznim 
činbenicima estetskog djelovanja, Miller-Freienfels dieli ih 
na pet vrsta: na senzorne, motorne, asociativne, čuvstvene i 
logične, prema kojima uzimlje pet tipova uživalaca umjetno- 
sti kao i samih umjetnika. Tako postoji i »reflektirajući« tip 
uživaoca umjetnosti: »Možemo sada, pokraj drugih funkcija 
umjetničkoga uživanja, prema pretežnom misaonom doživljava- 
nju (Verarbeiten) umjetničkog djela, odieliti jedan oso- 
biti tip: intelektualni tip uživaoca umjetnosti. Za ovoga glavna 
draž (Hauptreiz) svih umjetničkih utisaka ne nalazi se 
Ni u senzornom ni u motornom doživljavanju, a niti u uzbu- 
đenjima mašte, nego u djelovanju razuma, na što ga podražuje 
umjetničko djelo.) Dakle umjetnost je čuvstveno-fantazijski 
čin, ali njeno doživljavanje može biti i ne biti čuvstveno- 
fantazijsko; ono može biti i intelektualne prirode. Jasno je, 
da Miller-Freienfels razumieva, u duhu ciele empiričke 
estetike, pod »umjetničkim utiscima«, moment sviđanja o 
sebi. I intelektualni elementi se sviđaju, i zato su oni umjet- 
ničke prirode. 

Na drugom mjestu opet, govoreći o »tražiocu ideja« 
(Ideensucher), koji u umjetnosti uživa »ideju«, »obće- 
nito«, bez onoga, što je slučajno i osobito, opravdava taj na- 
čin promatranja tim, što »i umjetnički stil« i »ideja«, to jest 
u transcendentalno podignuti pojam, nastaju abstrakcijom. Pa 
nastavlja: »Toliko se može obćenito dopustiti. Ali ipak, da je 
ovo bitno (to jest pojam) jednako za umjetnika logičara, da 
je ono, što je estetski bitno, u isto vrieme i logički bitno, to 
je tvrdnja, koju su postavili jednostrano naobraženi duhovi, 


(i koja može, u najboljem slučaju, približno vriediti za neke 


8%) Ibid. I 201. 
%) Ibid. I 201. i 
%) Muiller-Freienfels: Psychologie der Kunst? I 190. 


osobite stilove, ali nikako za umjetnost uobće. Polemizirajući .: 
proti Schopenhaueru, koji je tvrdio, da u umjetnosti dolazi > 


»ideja« do izražaja, Muller-Freienfels kaže: »Umjetnost nije 
spoznaja nego užitak (ovo opet pokadkada nieče, obarajući 
se na hedonističko shvaćanje umjetnosti); težište leži u čuv- 
stvenom, a ne u intelektu niti u polumističnom promatranju 
ideja«.*) Ako težište leži u čuvstvenom, a ne u intelektu, kako 
su mogući »reflektirajući« tipovi i »tražioci ideja« u umjet- 
ničkom doživljavanju? Ali Miller-Freienfels morao je upasti 
u takva protuslovlja, kad je postavio »teoretsko znanje«, uz 
igru i religiju, na estetsko područje, iako je izričito zaniekao, 
da je ono, što je estetski bitno, u isto vrieme i logički bitno. 

Elster definira maštu kao »mišljenje u slikama«, određeno 
ponajviše nekom skupnom predočbom, nekim osnovnim mo- 
tivom, koji se u većini slučajeva dobiva nehotično i koji 
stvara jedinstvenu cjelinu.) Ideje shvaća on kao misli, koje 
su upravljene u pravcu iztraživanja i djelovanja (zielwei- 
sende Gedanken). »Takve su misli izvor svakog na- 
predka, i kao što je za učenjake težak priekor, kad se za njega 
kaže, da nema ideja, tako je isto i za pjesnika.«") Podpuno 
dakle intelektualističko shvaćanje pjesničtva. Drugom prili- 
kom nije mašta Elsteru više »misao u slikama«, nego je ona 
pokrenuta čuvstvom: »Asociacijom se javlja redovito, neho- 
tično i sasvim iznenada (urplčtzlich) u duši pjesnikovoj 
osnovni motiv neke veće stvaralačke tvorbe (Sch&pfung. 
Utisci vlastitog izkustva, opažanje života drugih, poviestne 
predaje, tuđe umjetničke tvorbe napinju i pokreću stvara- 
lački duh, a iz tog pokreta izbija nenadnom silom snažni čuv- 
stveni (gefiihlstarkes) temeljni motiv, sad u jasnim, sad 
u neodređenim crtama, koji sili maštu, da mu se pokorava«.*) 
I u sliedećim redcima zastupa Elster isto mišljenje: »Sada 
znamo, da se naša glavna zadaća sastoji u tome, da razčla- 
nimo objektivne osobine pjesničkih djela, ali znamo također, 
da sve objektivne osobine dobivaju pjesničko značenje dje- 
lovanjem čuvstava, koja izazivaju. Ovdje, gdje moramo raz- 
viti obćenita temeljna načela pjesničtva, moramo se držati 


%%) Ibid. I 94. ' 

%) Ernst FElster: Prinzipien der Litteraturwissenschaft, Halle 
a, S. I 93. 

%) Elster: Op. cit. I 100. 

*%) Elster: Op. cit. I 91. 

ili zakonitosti konkretne zbilje. Osim toga umjetnost se dieli 
ove posljednje instancije, ovog čuvstvenog djelovanja, te mo- 
ramo pitati, uz koje uvjete ono nastaje i dolazi do sretna raz- 
voja. Iz ovih obćih poviestno nepromjenjivih uvjeta (Elster 


. je inače pristaša relativnog shvaćanja umjetničkih vriednosti) 


moraju proizaći stanovite norme.« Književni bi povjestničari 
morali biti pristupačni pjesničkim čuvstvima. Ali dok se ne- 
glasbeni ljudi riedko usuđuju baviti se glasbom, vrlo je čest 
slučaj, da nepjesnički razpoloženi ljudi traže neka prava u 
carstvu Melpomene i Talije, koja im ne pripada.) Iako Elster 
drži, da su čuvstva iracionalna, ipak misli, da je znanstveno 
iztraživanje pjesničtva moguće. Ovo se sastoji u razčlanbi či- 
njenica, koje sačinjavaju objektivni sadržaj poezije. Objek- 
tivne su činjenice u pjesničtvu ove: pjesnikovi životni pogledi 
i ćudoredne pobude, građa, radnje, način, kako su izgrađeni 
značajevi (Beschaffenheit), oblici jezika i metrike, 
izvori i t. d,%) i 

Elsterove objektivne činjenice racionalni su elementi, 
koji su, po njegovu mišljenju, jedino pristupačni znanstvenom 
obrađivanju, dok se čuvstva, uslied svoga iracionalnog značaja, 
otimaju svakom znanstvenom izpitivanju. Ali da se izpitaju 
Elsterove objektivne činjenice, ne treba nikakvih pjesničkih 
preduvjeta. Prema tome čudnovat je zahtjev KFlsterov, da 
književni povjestničari moraju biti osjetljivi za pjesničke do- 
življaje. Čemu? Ako su sastavni dielovi neke pjesme pjesni- 
kovi pogledi na život, njegove ćudoredne pobude, građa, 
izgrađenost značajeva (sigurno u idejno-ćudorednom smislu), 
jezik, metrika i t. d., sve to mogu izpitati ljudi, koji nemaju 
ni trunka pjesničkog osjećaja. Za izpitivanje pjesnikovih ži- 
votnih pogleda dovoljno je poznavanje idejnih strujanja pjes- 
nikova vremena; za izpitivanje građe dovoljna je okretnost 
u odkrivanju izvora; za proučavanje značajeva u idejno-ću- 
dorednom smislu potrebno je opet poznavanje idejno-etičkih 
shvaćanja i prilika pjesnikova vremena; za izpitivanje jezika 
dovoljno je poznavanje slovnice; a tko hoće proučavati me- 
triku, to jest razčlanjivati stihove i kitice na mehaničke. 
metričke sheme, može mirne duše to obaviti, a pri tome može 
biti podpuno tup za individualni ritam i naglasak, kao i za 
doživljenost i izvornost izražaja, u čemu se i sastoji pjesnička 
vriednost pjesme. Ali kad se je sve to uradilo, gdje je ostala 


%) Elster: Op. cit. I 55. 
%7) Elster: Op. cit. I 49. 


poezija? I zar se u tim intelektualističkim elementima može 
osjetiti drhtanje pjesnikove duše? Elster kori filologe, koji 
sebe smatraju jedinim znanstvenim iztraživačima pjesničtva*) 
Ali on sa svoga stanovišta nema ninajmanje na to pravo, jer je 
svaki filolog podpuno sposoban iztražiti Elsterove objektivne 
činjenice. Kad bi ovi elementi zbilja bili sastojni dielovi poe- 
Zije, kako Elster misli, onda bi i filolozi bili jedini zakoniti 
njeni iztraživači. 

Navođeći razloge, zašto je pristao uz psiholožki postupak, 
Elster između ostaloga tvrdi, da Psihologija pruža »oštriju 
definiciju brojnih problema«, ali da ujedno ne postavlja jed- 
nostavnih ograničenja.) Međutim Psihologistički postupak, 
kako smo se dosada mogli uvjeriti, ne daje nikako niti može 
dati oštrih definicija, upravo zato, što izbjegavajući »jedno- 
strana ograničenja«, to jest stvarno razlučivanje kakvoća, 
ostavlja sva vrata otvorena svim mogućim protuslovljima. 
Oštro definiranje i ograničenje sinonimi su. Ono, što Elster 
naziva jednostranošću, naprosto je kvalificiranje, bez kojega 
nema spoznaje. Ako se kaže, da je pjesničtvo pjesničtvo, to 
jest da ono ima sve kakvoće, koje ga čine pjesničtvom, a ne 
nečim drugim, zar je to jednostrano ograničenje? »Oštrije 
definicije brojnih problema«, kakve po Elsteru psihologija 
pruža, takve su, da ona ovaj čas vidi estetsko u »mišljenju u 
slikama«, a čas u mašti, koju pokreće snažno čuvstvo. Elster 
se nije mogao odlučiti za jedno ili drugo shvaćanje, jer bi bio 
upao, kako on misli, u jednostrano ograničenje. 

Psihologistički strah od »jednostranosti« prouzročio je ove 
Elsterove nesigurnosti. Budući da abstraktne empirične sheme 
ne mogu zahvatiti toplinu čuvstvenog života, čuvstva su mo- 
rala izgledati Elsteru »iracionalna«, to jest nepristupačna znan- 
stvenom iztraživanju, te da spasi znanstvenost svoga postupka, 
on se koleba između dva oprečna stanovišta, koja se između 
sebe izključuju, između intelektualističkog i čuvstvenog shva- 
ćanja pjesničtva.Kako ćemo kasnije vidjeti, ove potežkoće u 
empiričnoj estetici izazvale su potrebu, da se estetika, kako 
“Hamann kaže, fundira »drugačije«, to jest na stvarnoj misli. 


%) Elster: Op. cit. I 414. 
%) Elster: Op. cit. I 4. 

. IV 


EMPIRIČNA ABSTRAKTNA SHEMATIZACIJA 


l. Vrste umjetnosti 


Teoretiziranja nema bez misli, to jest bez pojmova. Tko 
ne priznaje pojam, koji je nastao u organskom misaonom 
činu kao sinteza pojedinoga i univerzalnoga, nego tko hoće da 
ostane nasilno pri pojedinom bez organskog univerzalnog, 
mora se zadovoljiti pojmom, u kojem nema pojedinosti u ži- 
voj i nuždnoj svezi s njim, jer je blieđa shema, mehanično i 
abstraktno uobćenje pojedinoga, uobćenje, koje doduše ima 
svoje mjesto u duhu ljudskom, ali samo u praktičnom smislu, 
a nikako u spoznajno-teoretskom. Abstraktne empirične she- 
matizacije ne zahvaćaju cielu stvarnost, nego, kako je bilo 
dobro rečeno, njene osakaćene ustrižke (knjiga-stvar, a ne 
knjiga-sadržaj), jer se one ne osnivaju na kvalitativnim unu- 
trašnjim oznakama, nego na kvantitativno-vanjskim. 

Abstraktno-shematični pojmovi, kojim empirična este- 
tika daje spoznajnu vriednost, ovi su: vrste umjetnosti (sli- 
karstvo, kiparstvo, pjesničtvo, glasba i t. d,; modifikacije 
liepoga (liepo, ružno, uzvišeno, komično, tragično, i t. d.); pjes- 
ničke kategorije (lirika, epika, drama, tragedija, komedija 
it. d.); pjesnički ukrasi (tropi, figure i t. d.). 

Umjetničke vrste razlikuju se u prvom redu prema 
građi. Slikarstvo se služi bojama, kiparstvo mjedi, mramorom, 
kamenom i t. d., pjesničtvo riečima, glasba tonovima i t. d. 
Volkelt misli, da među pojedinim vrstama postoje neke sveze, 
ali se opet druge uzajamno bitno razlikuju. Tako se u kipar- 
stvu, slikarstvu i pjesničtvu prikazuju stvari bilo pomoću 
vidnog osjetila, bilo pomoću rieči. Sasvim je drugi slučaj 
u glasbi. Dok slikar tako kombinira razne boje, da one ozna- 
čuju stvari, glasba ne može to postići, jer se tonovima ne 
mogu prikazati predmeti. I zato postoje dva tipa umjetnosti. 

U prvom tipu (tip »sowohl-alsauc h«) estetski užitak na- 
staje spojem osjetilnog opažanja, predočbe značenja (Be- 
deutungsvorstellung) i čuvstva značenja (Bedeu- 
tungsgefiihl). Kad gledamo poznati kip dječaka, koji 
se moli, vidno opažanje i predočba značenja (Bedeutungs- 
vorstellung) stapaju se odmah: goli dječak, koji diže 
glavu i ruke k nebu u molitvi. Zatim ustanovljujemo izražaj 
čuvstva, koje prati dječju molitvu. Ovo čuvstvo predstavlja 
glavno zanimanje gledaočevo, dok je predočba značenja samo 
njegovo pomoćno sredstvo, njegov pomoćni član. Drugi tip 
predstavlja glasbu, u kojoj imamo samo spoj osjetilnog opa- 
žanja s čuvstvom značenja (Bedeutun gsgefihl). Kad 
slušamo tonove, koji zvuče meko i čeznutljivo ili junački i 
prkosno, povezuje se čuvstvo značenja (Bedeutun ssge- 
fiihl) odmah s onim, što čujemo. I tu ima nekih predočaba 
značenja. Mi čujemo zvukove kao ljudski glas, kao nešto, što 
dolazi od gusala ili od trublje. Ali ovi su momenti nebitni. 
Neposredni slušni utisak kao takav odlučan je za čuvstvo 
značenja.!) 

Budući da nas ovdje u prvom redu zanima pjesničtvo, 
zaustavit ćemo se na Volkeltovu shvaćanju poezije. Pjesnička 
su djela »govorna estetska pojava« (sprachlich Aes- 
thetisches) i utoliko idu među estetske tvorbe osjetilnog 
opažanja, ukoliko sjedinjuju fantazijske estetske elemente s 
estetskim elementima osjetilnog opažanja.!") (Volkeltu pokad- 
kada »direktni faktor« s osjetilnim utiscima ima samo »pred- 

o estetsko« značenje). Pjesničke su tvorbe nešto drugo nego 
djela slikarska, kiparska ili glasbena. Ono, što pjesnik hoće 
da izrazi riečima, nije isto, što slikar izražava bojama, a glas- 
benik tonovima. Budući da govor predstavlja važnu i bitnu 
stranu pjesničtva, ipak postoji između njega i unutrašnjega 
svieta stanovita odieljenost i razstavljenost (Trennung 
und Absonderung).") Pjesničtvo je nemoćno da izrazi 
mnogo toga, što mogu izraziti druge vrste umjetnosti. Tako 
mašta može samo skromno izraziti riečima slike i čuvstva; 
plastičnost je u pjesničtvu vrlo ograničena.) Ona ne može ta- 
kođer izraziti sve, što spada u sadržaj neke predočbe. Osobito 


1 Volkelt: Op. cit. I 117. 
101) Volkelt: Op. cit. I 86. 
102) Volkelt: Op. cit. I 84 i 85. 
195) Volkelt: Op. cit. II I 412. 

to vriedi za poviestnu dramu i lirsko pjesničtvo. Ako su 
predhodni i istovremeni dogođaji mnogostruki i. zapleteni, 
pjesničtvo ih ne može prikazati. Glavni su momenti u pjesnič- 
tvu osjeti pokreta (Bewegungsempfindungen), i 
to predočeni pokreti (vorgestellter Art). Ove pokrete 
treba shvatiti tako, da ih čitatelj »relativno nezavisno unosi 
u pjesmu kao otjelovljenje razpoloženja« (»als relativ 
selbst&ndig vom Leser hinzugefigte Stim-, 
mungsverleiblichungen«. U pjesmi Goetheovoj 
»Uber allen Gipfeln ist. Ruh« osjeća se neko 
lako lebdenje u zraku, a konac izaziva senzaciju laganog 
padanja; u pjesmi istoga pjesnika »Fischer« čitatelj ima 
cielo vrieme osjećaj ljuljkanja, i Heineova pjesma »Du bist 
wie eine Blume« budi osjećaj nježnog priklanjanja dra- 
goj, uz gestu blagoslova i molitve.) 

Volkelt vidi u pjesničtvu dva elementa: »fantazijsko 
tielo« (Phantasieleib) i jezično tielo« (Wortleib). 
Prvo je neposredno, istinsko prenašanje sadržaja pjesme u 
osjetilnost, a drugo samo »znakovna površina« (die zei- 
chenhafte Oberfliche), s kojom je pjesnički sadržaj, 
obavijen svojim fantazijskim tielom, spojen pomoću jezika: 
»Tako je svako pjesničko djelo fantazijsko-estetska tvorba, 
koja predstavlja cjelinu s estetsko-osjetilnim opažanjem 
preko jezične upotrebe«. »Jezičnom tielu pripada osobita 
(hervorragend) estetska vriednost.« S riečima vežu se 
neprestano stanovita duševna stanja, koja nalaze u glasovnim 
grupama, koje čujemo, svoje organsko, prirodno otjelovljenje. 
Dalje dolazi ritam, rima, zvučnost jezika i t. d.!) 

Lipps, govoreći o zadaćama estetike uobće, tvrdi, da se 
estetika pojedinih vrsta umjetnosti sastoji u povlačenju 
»logičkih posljedica«, koje proizlaze iz obćenitog cilja umjet- 
nosti, s jedne strane, kao i iz posebnih sredstava prikazivanja 
pojedinih umjetnosti s druge strane. Estetika je jedna te ista, 
ali opet i različita za svaku pojedinu umjetnost. 

Lipps dieli umjetnosti na one, koje abstraktno prikazuju, 
i na one, koje konkretno prikazuju. Konkretne su umjetnosti 
one, koje »reproduciraju« neki individualno određen život, 
kakav je u zbilji; abstraktne su one, koje prikazuju obće crte 


104) Volkelt: Op. cit. I 409—421 passim. 
105) Volkelt: Op. cit. I 86 i 87. 

ili zakonitosti konkretne zbilje. Osim toga umjetnost se dieli 
na umjetnosti koeksistencije i na_umjetnosti sukcesije: na 
umjetnosti, koje se obraćaju oku, i na one, koje se obraćaju 
uhu. Abstraktne su umjetnosti: glasba, koja se obraća uhu, 
ornamentika i druge tehničke umjetnosti (arhitektura, kera- 
mika, tektonika), kao i ples, koji se obraća oku. Konkretne 
su umjetnosti: pjesničtvo, koje se obraća uhu, likovne umjet- 
nosti (plastika, slikarstvo, crtanje) i mimika, koje se obraćaju 
oku. Vrlo je zanimljivo, da Lipps među »uresne« umjetnosti 
svrstava i umjetnost odievanja (Bekleidungskunst). 
Odievanjem dolazi biće čovjekovo u neku ruku do izražaja, i 
tim se ova umjetnost razlikuje od drugih tehničkih umjet- 
nosti.) 

I za Meumanna igra kod nekih umjetničkih vrsta glavnu 
ulogu osjetilno opažanje. Takve su: slikarstvo, plastika i 
glasba. Ove su umjetnosti upravljene pravilima proizašlim iz 
vidnih i slušnih opažanja. Drugačije je s pjesničtvom. Kod 
njega igra osjetilno opažanje sporednu ulogu. Čitali mi ili 
slušali neku pjesmu, to ne odlučuje bitno o njenoj estetskoj 
vriednosti. Doživljavanje pjesme ovisi o tome, da je mi u 
sebe primamo svojom maštom i svojim duhovnim životom 
(Gemistsleben).") Ali Meumann ne ostaje pri tome. Na 
drugom mjestu tvrdi, da je glavni moment u pjesničtvu uži- 
tak u razumievanju (Verstandnis) sadržaja, i tek. onda, 
kad je ovaj shvaćen, djeluju osjetilni i oblikovni elementi, 
kao ljepota jezika, stil, ritam i formalna izgrađenost pje- 
sme.'“) Pjesničtvo može prikazati vremenski slied događaja 
(slikarstvo to ne može, jer tako slikaju djeca, divljaci i pri- 
mitivni umjetnici, a u novija vremena futuristi), ali mu manj- 
ka veliko neposredno čuvstveno djelovanje glasbe. I zato se 
pjesničtvo više obraća intelektu nego čuvstvu. Meumann na- 
ziva vezanost umjetnikovu uz sredstva pojedinih umjetničkih 
vrsta »stilskim zakonima«. Ova zakonitost ukroćuje neobuz- 
danu težnju za izražajem.!“) 

Zasada napominjem samo, da u ovim teorijama upadaju 
u oči dva momenta, ali se u stvari radi o istom momentu kao 
posljedici empiričnog stanovišta. Sve su ove teorije osjetilno- 


105) Lipps: Aesthetik, Kultur der Gegenwart, str. 377 i 

8 ; str. 378 
197) Meumann: System der Aestheti 1 - 
106) Ibid. 108. sb do 
1% Ibid. 106. 

kvantitativnog značaja. Volkelt je mišljenja da je slušni uti- 
sak kao takav, koji dolazi od gusala ili trublje, odlučan za 
»čuvstvo značenja«, najvažniji moment estetskog doživljaja. 
Slušni utisak Volkeltov treba shvatiti u čisto psiho-fizičkom 
smislu, jer on izričito kaže, da se u glasbi spaja osjetilno opa- 
žanje s »čuvstvom značenja«. Ali ako uzmemo u obzir, da su 
glasbeni tonovi izražaji skladateljeve duše, koji mogu biti 


.doživljeni samo dinamičnom obnovom sa strane slušatelja, 


onda pasivno osjetilno opažanje može ih samo uništiti, i od 
toga ih ne može spasiti ni »čuvstvo značenja«. Osjetilno opa- 
žanje znači doživljavanje nekog tvarnog predmeta, a glas- 
bena melodija nije tvarni predmet nego živi duhovni čin, koji 
se odigrava u duši stvaraoca — umjetnika. Prema tome 
stvarni objekt estetskog iztraživanja treba tražiti u duši 
umjetnikovoj, u živom stvaralačkom činu, ne u mehanizacji 
toga stvaralačkog čina, izbačena izvan duše umjetnikove i 
pristupačna osjetilnom opažanju, kao da se radi o fizičkom 
predmetu. Naravno, predmeti se mogu brojiti i mjeriti, i zato 
je osjetilno-empiričko stanovište izključivo kvantita- 
tivno. Za Volkelta se na primjer pjesničtvo bitno razlikuje 
od slikarstva, kiparstva i glasbe, jer mašta, kako on kaže, 
može samo skromno: to jest u manjoj mjeri izraziti riečima 
slike i čuvstva. Kad bi to bilo istina, što nije, onda bi svaki 
osrednji slikar, baš zato jer radi bojama, bio veći od Shakes- 
pearea i Dantea, koji inače nisu »skromno« izražavali riečima 
slike i čuvstva. Spoznaja je u svojoj bitnosti određivanje 
kvaliteta, a kvalifikacija počinje tek onda, kad se pređe 
granica osjetilnog: tek kad glasbeni tonovi nisu više shva- 
ćeni kao osjetilna opažanja, nego kao umjetnikovi čuvstveni 
doživljaji, tek se onda glasbena umjetnost može shvatiti u 
svojoj pravoj stvarnosti. 

Tako i Lippsovo diferenciranje umjetničkih vrsta čisto 
je osjetilno i prema tome nekvalitativno. To ga je i zavelo na 
stvaranje kategorije »umjetnosti odievanja«. Inače je osje- 
tilno diferenciranje podpuno nesigurno. Dok na primjer Lipps 
uzimlje, da je pjesničtvo umjetnost, koja se obraća uhu, dotle 
se za Meumanna doživljavanje pjesničtva sastoji u gotovo čisto 
duhovnom činu, što se za slikarstvo, plastiku i glasbu, 
prema shvaćanju ovog teoretičara, ne može reći, jer se te 
umjetnosti upravljaju prema pravilima proizašlim iz vidnih 
i slušnih opažanja. j 


Haler: Doživljaj ljepote 5 Ž 65 


Sve razčlanbe empiričara sasvim su nestvarne. Oni pre- 
tvaraju stvaralački estetski čin u fizički objekt, te ga onda 
Cjepkaju na komadiće. Itako se »sastavni« dielovi gube, kako 
Je rekao Witasek. Ali se na taj način gubi i cjelina, gubi se 
estetski čin u svojoj stvarnosti. 

: Istim su postupkom promatrane i umjetničke podvrste. 
Miiller-Freienfels ovako označuje pjesničke rodove: Epika je 
ona vrsta pjesničtva, u kojemu su sadržaji pruženi u mirnu 
načinu pripoviedanja; lirika je živahnije podignut i oblikovno 
zatvoreniji govor, većinom poduprt glasbenim sredstvima« 
(e»der lebhafter gesteigerte, formal geschlos 
senere, : meist durch musikalisehe Mittel 

u nte rstitzte Vortra 8<); dramsko je pjesničtvo dia- 
logizirano mimičko prikazivanje. Pjesnički rodovi mogu se 
svrstati i prema sadržaju: epika kao izpredanje događaja, li- 
rika kao izražaj duševnih stanja i čuvstava, dramsko pjesničtvo 
kao prikazivanje (Vorfiihrun 8) radnje.!10) 


3 Za Miller-Freienfelsa vuče Pjesničtvo svoj korien iz 
jedne »praumjetnosti« (Urkunst), koja nije obuhvatala 
samo ples i glasbu, nego i epske, lirske i dramske momente. 
To nam najbolje dokazuju pobjedne pjesme hebrejske. Tako 
u pjesmi, koja slavi Davidovu pobjedu nad Goliatom, očiti su 
uz epsko-lirsko-glasbene elemente, i dramski: »Žene pjevahu 
jedna prema drugoj (ge geneinander), plesahu i govo- 
rahu: Saul je pobiedio tisuću, ali David deset tisuća.« I on- 
togenetski može se dokazati ovaj glasbeno-verbalno-mimički 
prvotni stupanj. Sam je pisac čuo, gdje djeca na ulici ponav- 
ljaju ovaj stih i prate ga gestama: »Paul is in Dreck 
gefallen, Paul ig in Dreck gefallenl«!) 

Prvi je stroži umjetnički oblik epskog značaja pjesme 
baladske prirode (das balladenhafte Lied), koja 


većinom slavi nekog junaka. Njen je stil nastao po svoj prilici . 


spojem mimičko-glasbeno-pjesničkog oblika praumjetnosti i 
pripoviedke u prozi. Takve je pjesme pjevao Demodokos u 
dvorani Feačana, a kao još živi oblik junačke pjesme možemo 
ovu vrstu naći kod praaltajskih i slavenskih plemena. Iz 
ovakvih pjesama nastaju veliki junački eposi. U epsku vrstu 


49) Miller-Freienfels: Poetik, str, 62. 
114) Muller-Freienfels: Poetik, str. 61, 

spada i roman. Nije točno poistovljivanje romana s eposom, 
iako je on njegov baštinik. Postanak romana treba dovesti u , 
svezu s tiskanom knjigom i mogućnostima njena širenja. 

Roman je namienjen pojedinim čitateljima i zato se morao 

prilagoditi tim prilikama; tako je i kakvoća sadržaja morala 
postati drugačija. U tiskanom romanu, koji se danas čita, a' 
sutra je potisnut od nekog drugog, težina i dubina motiva 

ometaju brzo djelovanje. Roman je prikladan oblik za naše 

diferencirano i individualno doba, koje brzo živi.) 

Lirika je sačuvala najduže svezu s praumjetnosti, dapače 
sveza s glasbom ni danas nije prekinuta. I pjesme spjevane 
bez namjere da budu uglasbljene idu za tim, da glasbeno 
djeluju. Dok predmetnost (Gegenstindlichkeit igra 
u epici i dramskom pjesničtvu veliku ulogu, ova je za liričara 
samo čuvstveni simbol. I baš ova glasovna neposredna simbo- 
lika omogućuje liriku bez razumljivog smisla, što je u epici 
nemoguće.) 

Dramsko je pjesničtvo proizašlo iz jedinstvene glasbene 
praumjetnosti, ali je na njega utjecala i jedna nezavisna vrsta: 
mimička igra. Već i u životinjskom svietu nalaze se razne 
igre dramske prirode; i životinja izvodi neke radnje, koje je 
prisiljena izvoditi u ozbiljnim slučajevima, i bez neposrednog 
cilja, kao igru. Priroda dramske umjetnosti uvjetovana je 
prilikama pozornice, i zato su tri činbenika odlučna za ovu 
vrstu: 1. drama je vidno prikazivana od glumaca; 2. kazalište 
sakuplja istodobno veliko množtvo gledalaca; 3. gledaoci ne 
uzimlju prema predstavi stav pojedinaca, nego stav množtva. 
Radi toga ne igra glavnu ulogu u dramskoj umjetnosti razu- 
mievanje rieči, nego se ona obraća na vidne i motoričke organe 
publike. Tako ima binskih prikazivanja, koja su podpuno bez 
rieči (pantomima, koja se opet pojavila u niemom slikopisu). 
Najjači utisci postizavaju se ondje, gdje su istovremeno zabav- 
ljeni oko i uho. To se može postići izmjenom (Abwechs- 
lung), ukoliko je dialog prekinut prizorima, efektima svietla 
it. d. Svi veliki dramatičari umjeli su verbalno-misaone sadr- 
žaje spojiti s vidnim utiscima, tako da ovi posljednji elementi 
dobijaju simboličan značaj. Osobito je Eshil bio majstor u 
iznalaženju ovakvih prizora. Čuvstvo i radnja, koji dolaze 


#12) Ibid. str. 63—67 passim. 
18) Ibid. str. 69—71 passim. 

do izraza u dialogu, dobijaju simbolično značenje u grimiznim 
sagovima, koje Klitemnestra prostire pred Agamemnonom. 
Među vidnim utiscima pozornice najjače djeluju geste glum- 
čeve, jer njihovo unutrašnje obnavljanje djeluje sugestivno i 
one izazivaju u gledaocu najsnažniju resonancu, Svaka pred- 
očba pokreta, svako opažanje pokreta pokreće naše motorne 
živce, a motorni su doživljaji uzko spojeni s našim čuvstvenim 
životom. 

Oblik drame, njena dužina i kratkoća, kao i njen unu- 
trašnji razpored, uvjetovani su PSihičkim i fizičkim prijamnim 
sposobnostima (Aufnahmefihi Skeit) gledalaca. Pjes- 
nik je prisiljen provesti jasan razpored i zaokružiti pojedine 
dielove. Zato se kazalištna djela odlikuju, osobito u uzporedbi 
s romanom, zatvorenijom kompozicijom. Drama mora prika- 
Zivati neku cjelinu. Smjeli su skokovi u romanu dopušteni, 
dok ovi u kazalištu vrlo smetaju. I zato stari zahtjev jedinstva 
La mjesta i radnje nije baš tako bezsmislen, kako neki 
misle, 

Ali najjače uvjetovanosti dramske umjetnosti niču iz činje- 
nice, da drama mora djelovati ne na pojedince, nego na masu 
gledalaca. Masa ima posebne psiholožke zakone. Djelovanje 
razuma smanjuje se, a čuvstva doživljuju bitnu promjenu. 
Ova promjena može biti prema prilikama ćudoredno pozitivna 


ili negativna. Glavni je moment povećana razdraženost, iz 


koje niče lakovjernost, intolerancija, autoritativnost i t: d. 
kao i pomanjkanje svake kritičnosti. Dakako, kazalištna masa 
pokazuje neke drugačije značajke negoli su one, koje poka- 
zuje Politička ili religiozna masa, jer joj manjka najjača sveza 
između pojedinaca: zajednički cilj djelovanja. Posjetioci kaza- 
lišta prisiljeni su na nedjelatnost i mir; ali i kod njih se može 
konstatirati povećanje čuvstvenog života i ukočenost logičnog 
razsuđivanja. Dramska umjetnost više se obraća čuvstvu nego 
razumu. Najdublje se misli gube, dok često neka banalna 
opazka (grober Effek t) ili sentimentalnost može snažno 
djelovati. Svaki je prizor borbe pravi element za razpalji- 
vanje mase, jer ona teži za stranačkim opredjeljenjem, ona 
želi povući i biti povučena. Značajno je za svakoga dramati- 
čara, da on vidi svaku radnju u borbenom zaoštrenju. Shva- 
ćanje drame kao borbe empirijski je izvedeno iz činjenice, da 
na psihu mase ništa tako ne djeluje kao borba. U tragediji 
borbeni značaj drame dolazi do zadnjih posljedica: do kata- 

strofe. I u komediji djeluju zakoni psihologije masa, ali u njoj 
ne dolazi do izražaja borbeni značaj drame, nego sugestivna 
moć smieha, koja kod mase također igra veliku ulogu. Dobar 
»smijač« može nasmijati cielo kazalište. 

U pitanjima umjetničkih vrsta uobće igraju veliku ulogu 
socialne prilike. Ne ovisi o volji pjesnikovoj, hoće li stvoriti 
»epos« ili »roman«, jer to ovisi o družtvenim uvjetima. Tako 
je danas nemoguć junački epos, jer današnje družtvo ne pruža > 
nikakvih uvjeta za to. Pjesnik stoji u uzkoj svezi s družtvov- 
nim prilikama svoga vremena: on je ujedno i stvaralac i 
proizvod.'“) 

Zadržao sam se namjerno poduže na Miiller-Freienfelsovim 
definicijama pjesničkih rodova, jer su tipično empirično- 
psiholožke prirode sa svim posljedicama toga postupka. O 
tome, kao i o teoretskoj bezvriednosti vrsta umjetnosti i pjes- 
ničkih rodova govorit će se potanje u drugom dielu ove radnje. 
Ovdje ipak treba upozoriti na nekoliko činjenica. Pri teoreti- 
ziranju ove vrste čovjeku se neprestano nameće pitanje: je li 
zbilja umjetnost ono, o čemu se tu razpravlja, i zašto se to 
smatra umjetnošću? Zašto Miller-Freienfels gne biedne rieči: 
»Paul isin Dreck gefallen« drži poezijom? Tako i“ 
u njegovim pogledima na dramu tvrdi, da često mogu snažno 
djelovati banalne opazke i sentimentalnosti. Ali zašto je to 
djelovanje pjesničko i da li je i banalnost umjetnost, kad 
postoji obće mišljenje, da je banalnost upravo oprečni pojam 
umjetnosti? Može li Muller-Freienfelsov pojam borbe bitno 
označiti dramsku radnju, kad borbe ima i u zabavnoj književ- 
nosti očito udešenoj prema ukusu široke publike? Pa je li 
glavna značajka komedije njeno djelovanje »sugestijom 
smieha«, kad tu značajku pokazuje i lakrdija najniže vrsti? 
Sve su to opravdana pitanja, na koja treba odgovoriti i preko 
kojih se ne može nikako prieći. A ta pitanja ne znače drugo 
nego sumnju u izpravnost empirično-psiholožkog postupka, 
koji kao glavno uzimlje psiholožke reakcije, bez obzira na 
njihov kvalitet. Ili bolje rečeno, budući da pri teoretiziranju 
nema čiste indukcije, jer teorija već znači neko stanovište, 
neko izlučivanje stanovite induktivne građe iz ciele mase obje- 
kata, kako Roetteken kaže, empirični indukcionizam mora poći 
S neke predpostavke; Miller-Freienfels, govoreći o svojoj 
anom 

4) Miiller-Freienfels: Poetik, str, 75—84. 

»pjesmi« »Paul is in Dreck gefallen« morao ju je. 


radi nečega smatrati pjesmom. On je p6 svoj prilici mislio, 
da se tu radi o poeziji, jer navedene rieči pokazuju neku rit- 
mičnost. Tako isto uzimajući borbu kao glavni moment 
drame ili smieh kao glavnu psihičku reakciju komedije, 
Miiller-Freienfels je bez sumnje mislio na neke kazalištne ko- 
madđe, koje je on, s bilo kojih razloga, držao »dramama« i 
»komedijama« u umjetničkom smislu, što oni nisu bili. Ali je 
uviek ostalo otvoreno pitanje, da li je zbilja Miiller-Freienfels 
bio u pravu, kad je u takvim djelima vidio poeziju. Sve to 
ne znači drugo, nego da psiholožka razčlanba ne zahvaća ade- 
kvatno stvarni značaj umjetničkog doživljavanja, nego da se 
tu imperativno nameće čin kvalitativnog razlučivanja. 

Da dioba umjetnosti i pjesničtva na razrede, o kojoj se 
dosada govorilo, boluje na spoznajnom nedostatku, kao i 
druge empirične klasifikacije, vrlo ćemo se lako uvjeriti, ako 
pogledamo neke izjave istih empiričara, koje su u očitom 
protuslovlju s njihovim predhodnim shvaćanjima. Lipps tvrdi, 
da se epsko pjesničtvo razlikuje u osnovi (grunds&tzlich) 
od lirike i epike, jer je ono objektivna umjetnost, umjetnost, 
koja jedina neposredno prikazuje. Ako je dakle epika objek- 
tivna, znači, da nije subjektivna, to jest da ličnost pjesnikova 
nikako ne dolazi u njoj do izražaja. Ali, malo redaka dalje, 
Lipps tvrdi ovo: »Onaj promatrajući ,ja' epske poezije, pravi 
(eigentlich) ,ja' pjesmotvora u epici ne može a da na 
neki način ne sudjeluje u onom, što promatra. Ovo sudjelo- 
vanje je ujedno i neko neposredno doživljavanje. Izražaj ovoga 
sudjelovanja je linski, Ima dakle nuždno u svakoj epskoj poe- 
ziji lirskih elemenata, Ritam, rima, pjesnički jezik pripadaju 
u svako doba ovom ,ja', koje sudjeluje; oni su eo ipso 
lirski. Naprotiv, unutrašnji doživljaji, koji leže neposredno u 
riečima lirske pjesme, ne mogu biti bez bilo kakvih pred- 
metnih (gegenstandlich) elemenata, koji su promatrani 
od onoga ,ja' lirske pjesme i u čijem promatranju niču oni 
unutrašnji doživljaji. U onolikoj mjeri, u kojoj se to događa, 
u tolikoj je lirsko pjesničtvo epsko... Nemoguće je podpuno 
izčeznuće pjesnika.« "') Inače, gdje je ovdje Lippsov umjetni- 
čki objekt shvaćen kao »pao s neba« i koji može biti plod i ne- 
vještine umjetnikove? Ovdje najednom prenosi Lipps svoje 


115) Lipps: Aesthetik, Kultur der Gegenwart, str. 385. 

neempirično »ja«“ sa primaoca na stvaraoca, zaniekavši ne- 
sviestno svoju empiričarsku predrazsudu osjetilno shvaćenog 
umjetničkog objekta. 

I Miller-Freienfels, kad zbilja razlučuje, ne uzimlje 
ozbiljno pjesničke rodove: »U ovom pogledu postoji među 
epičarom (pa i među dramatičarom) i liričarom samo razlika 
u stupnju (Gradunterschied) a nikako bitna razlika 
(Wesensunterschied); u svakoj umjetnosti nalazi se 
neki subjektivni element, inače ne bi bila nikakva umjetnost, 
a to je tvrdnja, koja ne treba nikakvog daljeg dokazivanja«.'!*) 
To je upravo ono, što tvrdi i filozofska estetika, i zato ona 
ne teoretizira o umjetničkim vrstama i pjesničkim rodovima, 
priznavajući samo kvalitativne razlike kao stvarne, dok empi- 
rična estetika (a to je i bitna mana pozitivizma, da zamjenjuje 
kvantitet za kvalitet) razlikama po stupnju daje teoretsko zna- 
čenje. Slično empiričarima Lippsu i Miiller-Freienfelsu misli 
i empiričar Volkelt: »Svaka je umjetnost... tjerana nasto- 
janjem, da predočbe značenja (Bedeutungsvorstel- 
lungen).. svlada čuvstveno.''") Predočbe značenja« jesu 
Lippsovi »predmetni« elementi, dakle »objektivni« (mi ćemo 
reći »fantazijski«) elementi prožeti i zahvaćeni čuvstvom. 

Osjetilni, vanjsko-statični momenti pokazuju se i ovdje 
kao podpuno nepouzdana mjerila razlučivanja. Zahvaćeni, u 
nenadnim lucida intervalla empiričara, adekvatnim 
misaonim činom, izčezavaju podpuno kao bitni elementi razlu- 
čivanja, te se pokazuju onim, što jesu u stvarnosti: praktično- 
kvantitativnim momentima diferenciranja; teoretsko-spoznajni 
značaj ne mogu imati, jer im se granice neprestano pomiču 


i između sebe prelievaju. 


U gornjim je navodima očita spoznaja subjektivno-čuv- 
stvene, dakle individualne prirode umjetnosti. Napor, da se 
ona stegne pod shematičke klasifikacije umjetničkih vrsta i 
sličnih obćenitosti, morao je ostati bezuspješan. 


119) Muiller-Freienfels: Uber die Formen der dramatischen und 
epischen Dichtung. Zeitschrift fir Aesthetik und allgemeine Kunst» 
wissenschaft VIII 204. 

117) Volkelt: Op. cit. I 386. 


li 


2. Estetske modifikacije 


ik 

Vanjsko shematično promatranje u estetici dolazi najoči- 
tije do izražaja u tako zvanim modifikacijama estetskoga, kao 
liepo, dražestno, uzvišeno, tragično, komično i t.d. Iako su 
modifikacije bile osobito obrađivane u spekulativno-deduk- 
tivnoj estetici XIX. vieka, njih je, lišivši ih metafizičkog zna- 
čenja, preuzela empirična estetika kao psiholožke kategorije. 
Laurila ih uzimlje kao razne načine utisaka ili kao razne 
tipove estetskog djelovanja. Značajno je, da Laurila priznaje 
da je njihov broj neizmjeran, te da se nikada ne mogu izbrojiti 
ili opisati. Ove modifikacije su ipak važne, misli Laurila, jer 
bi estetska spoznaja bila odviše mršava, te bi joj manjkala 
dubina i bogatstvo detalja, kad bi se prešlo preko njih.'') 

Što je za empiričnu estetiku »liepo«? Laurila kaže: »U 
staroj, a često još i novijoj estetici zauzima ,liepo' osobito 
mjesto u nauci o estetskim modifikacijama. Ili je ono naprosto 
skupni pojam svega estetskoga, odakle sliedi, da su estetske 
modifikacije samo modifikacije liepoga, kao što ih i neki este- 
tičari nazivaju... Ili liepo ne obuhvaća doduše sve estetske 
pojave, ali vriedi kao estetski tip xar'čćoyijv, ono je dakle u 
nekom višem ili dubljem značenju ,estetsko' negoli drugi 
tipovi«.!!") 

Ako točnije izpitamo empirični pojam »liepoga«, vidjet 
ćemo, da se u većini slučajeva radi o razlučivanju na čisto 
verbalističkoj osnovi, to jest na Poistovljenju liepoga s ugod- 
nim. Koliko je verbalističko razlučivanje pouzdano, neka za- 
sada (o problemu će se kasnije obširnije razpravljati) pokaže 
sliedeći primjer. ' ' 

Onima, koji se oslanjaju na verbalistična razlučivanja, 
prema kojima je »liepo«, to jest ono, što se sviđa, glavni sadr- 
žaj umjetničkih tvorevina, pojava je »ružnoga« u estetskom 
stvaranju uobće neraztumačiva. Ali činjenica, da i »ružni« 
motivi mogu biti predmet umjetničkog prikazivanja, zbunila 
je mnoge estetičare, te su nastojali razjasniti tu pojavu na 
razne načine. Tako se Witasek pita, govoreći o nekoj slici 
Hansa Thome, na kojoj je prikazan vrlo ružan seljak: »Ako: 
je umjetnost pozvana da prikazuje liepo, kako ona dolazi do 


118) Laurila: Op. cit., str. 4 15. 
119) Laurila: Op. cit., str. 6. 

ovih motiva?« Iz neprilike se Witasek spašava tumačenjem, 
da je u seljakovu izražaju bilo mnogo duše. Promatrač ne vidi 
više »ružnog« seljaka, nego njegovu unutrašnjost. (Nešto mora 
biti »liepo« na slici, pa kad to nije seljakovo lice, onda je 
»liepa« njegova duša.) Witasek je toliko izpunjen statičkim 
shvaćanjem liepoga, da naziva »nedostatkom« (Mangel) 
umjetničko prikazivanje »ružnoga«, preko kojega estetski 
naobraženi lako prelaze, jer umiju preko vanjštine odmah 
ući u unutrašnjost prikazivanoga.) Zanimljivo je, da Taine, 
na primjer, smatra flamansku slikarsku školu nižom od tali- 
janske, jer uzimlje za predmet »ružna« tjelesa.!) 

I baš pojava »ružnoga« u umjetnosti prisilila je Laurilu, 
da zanieče jezičnoj upotrebi svako pravo razlučivanja. Govo- 
reći o dvostrukom shvaćanju »liepoga« u empiričnoj estetici, 
kaže: »U empiričnoj estetici, koja ne polazi s nikakvih dogma, 
nego sa danih činjenica, nastojeći ih razjasniti bez ikakvog 
predhodnog mišljenja, moraju se, čini mi se, oba ova shvaćanja 
pokazati neodrživim. ,Estetsko' je sve ono, što na nas može 
estetski djelovati, a estetski može djelovati sve ono, što može 
biti promatrano estetski, to jest pri čijim se čistim neposrednim * 
čuvstvenim vriednostima možemo zaustaviti. U ovom značenju 
nazivaju se estetskim tisuće pojava, koje ne bismo nikada na- 
zvali »liepim«. Ako liepo ima označivati bitnost svega estetsko- 
ga, mora se ono uzeti u drugom smislu, negoli je onaj, koji ima 
prema jezičnoj upotrebi.« Točno je ono, što Laurila kaže o 
jezičnoj upotrebi; ali nije li i on morao razjasniti estetske 
činjenice »predhodnim« mišljenjem o estetskome kao o »čistoj, 
neposrednoj čuvstvenoj vriednosti«, zaniekavši tako svoje 
empirično stanovište? 

Ovakve konstatacije vrlo su značajne, jer su mnogo 
pomogle, da se u okviru same empirične estetike dođe do 
izpravnijih shvaćanja. One znače oslobođenje od najglavnije 
empiričarske predrazsude, od poistovljenja liepoga s ugodnim 
Koliko god empiričari pokušavali dati neki osobiti značaj 
estetski ugodnom postavljanjem raznih norma “i načela, ovi 
su uviek, uslied spoznajno neadekvatnog empiričnog stava, 
ostajali u pozadini, ne mogući djelovati kao činbenik razluči- 
vanja, te je moment sviđanja kao takav igrao, u duhu vul- 


120) Witasek: Op. cit., str. 289. 
121) Taine: Op. cit. II 309. 

garne verbalističke logike, glavnu ulogu. Osim toga, niekanjem 


verbalističkog mjerila nesamo što je oboreno glavno načelo ' 


empirične estetike, nego je i ona sama ugrožena u svojim 
najbitnijim osnovama, jer nastaje potreba nekoga izvanjezič- 
nog određivanja vriednosti, a taj ne može biti drugdje, nego na 
području misli. 

Da je bilo skrajnje potrebno neko izvanjezično stanovište, 
pokazuju i nevjerojatne posljedice, do kojih se tim putem 
dolazilo. Talijanski empirični estetičar Porena, koji u jezičnoj 
upotrebi vidi. »blago nesviestne, ali vrlo duboke filozofije«, 
dieli liepo na tipično, značajno, individualno, vanjsko, unu- 
trašnje i t. d. Porena na Primjer govori ovako o »tipično« 
liepom: »Za svakoga postoji tip psa, konja, magarca, vola, 
koze, ovce, svinje, kokoši, purana i t.d. I izvan životinjskog 
carstva imamo tipove odiela, šešira, kočija, cestovnih željez- 
nica i t.d. Udaljivanje od ovih tipova uzrokom je, da smat- 
ramo ružnim objekte, koji imaju pretenziju da budu s njima 
uzpoređeni«.') »Značajni« tip liepoga spada u estetski podre- 
đene kategorije, o kojima se sudi prema. tipu višega reda. 
Takav bi bio tip magarca, koji, osim što može poslužiti kao 
moment uzporedbe za pojedine individue iste vrste, o njemu 
se sudi i s obzirom na neki tip, koji je više generičan, kad mu 
se predbacuje, da ima uši odviše duge, glavu odviše kratku 
it. d") Groteskna shvaćanja bez sumnje, jer kakve sveze ima 
vol, magarac, koza, šešir ili cestovna željeznica s onim dušev- 
nim činom, kojim su umjetnički geniji stvarali svoja djela? 
Takva su shvaćanja nuždna posljedica verbalističkog stano- 
višta s njegovim stanovištem »onoga, što se sviđa« (»quello 
che piace«), kako kaže Porena.'“) »Sviđa se« vol ili šešir 
kao i Michelangelov »Mojsije«. 

Nemoguće se je zadržati duže na raznim definicijama 
drugih modifikacija, jer koliko ima empiričnih estetičara, 
toliko ima i definicija. Bit će dovoljno iznieti samo nekoliko 
primjera, da se shvati način empiričnog definiranja. 

Volkelt definira »uzvišeno« ovako: »Oblik uzvišenoga 
predmeta izgleda tako, kao da se njegov premoćni sadržaj 
ne otjelovljuje u njemu jednostavno i mirno, nego u osobitoj 
zaoštrenosti, te da on proti ovome uzimlje neprijateljski stav, 

'**) Manfredi-Porena: Che cosa & il bello? Milano 1905, str. 41. 


129) Porena: Op. cit., str. 54. 
1%) Porena: Op. cit., str. 58. 

pritiskuje ga i teži preko njega... Ja ću ovu osobitost uzviše- 
noga označiti ukratko kao moment protuteženja (Gegen- 
streben)«. Ali Volkelt priznaje, da ima više raznih vrsta 
»uzvišenoga«. Tako na primjer »divlje uzvišeno« nalazi on u 

slikama Salvatora Rose, a osobito u Goyinim slikama?) i 


Ali za Hamanna »uzvišeno« nije estetska nego religiozna 
kategorija, jer u njemu je sadržan osjećaj zavisnosti o sili, 
čije odluke ne poznamo, nego ih samo naslućujemo. Čuvstvo, 
kojim joj pristupamo, to je čuvstvo tajinstvene groze, udiv- 
ljenja, straha i štovanja, u jednu rieč »strahopoštovanja«.!) 

Ako točnije pogledamo ove definicije, uvjerit ćemo se, 
da su spomenuti teoretičari imali pred sobom više raznih 
»uzvišenih« objekata, te su mislili, da ih mogu obuhvatiti istim 
pojmom. »Uzvišeno« kao kategorija ne može adekvatno osviet- 
liti umjetničko djelo, koje, iako je izašlo iz stanovitog dušev- 
nog razpoloženja, koje se približno može nazvati »uzvišenim«, 
ipak je na neki svoj posebni način »uzvišeno«. »Uzvišeno« 
jednog umjetničkog djela nije »uzvišeno« drugog umjetničkog 
djela. Volkelt vidi »divlje uzvišeno« u slikama Salvatora Rose 
kao i u slikama Goyinim; ali Salvator Rosa i Goya su umjet- 
nici, ukoliko svaki ima svoju vlastitu čuvstvenu intonaciju, 
koja ga i čini umjetnikom. Pojam »divlje uzvišenoga« ne za- 
hvaća u svojoj obćenitosti baš onu osobnu notu, koja je bitni 
moment njhovih djela. Ovaj pojam može se upotriebiti i 
za sliku nekog trećeg umjetnika. I zato ima bezbroj definicija 
estetskih modifikacija i bit će ih bezbroj i ubuduće, tako 
da je Laurila imao pravo, kad je rekao, da ih je nemoguće 
sve nabrojiti. 

Isto vriedi i za druge modifikacije, kao i za sva čuvstva, 
kojima empirična estetika daje estetski značaj. Dražestno, 
komično, tragično i t.d, osim toga svi bezbrojni razredi 
»estetskih« čuvstava, kao čuvstva sadržaja i oblika, čuvstva, 
samilosti, čuvstva ćudoredna, intelektualna i t.d., sve su to 
nespoznajni kvantitativni pojmovi, koji ostaju podpuno izvan 
najbitnije značajke umjetničkih djela. 

I baš ova empirična shematičnost izazvala je pokušaj, da 
se empirične kategorije na neki način individualiziraju. Ali 
empirija je empirija, i ona je mogla individualizirati tipizi- 


125) Volkelt: Op. cit. II 114. 
12) Hamann: Op. cit., str. 95, 

ranjem, Kako je već bilo spomenuto, Miiller-Freienfels po- 
stavlja nekoliko razreda raznih tipova umjetnika i uživalaca 
umjetnosti. Glavni su estetski činbenici: sensorični, motorični, 
asociativni i logični, te oni uz čuvstvene momente predstavljaju 
estetsko doživljavanje. Prema spomenutim momentima odre- 
đuju se i tipovi umjetničkog stvaranja kao i tipovi umjetnič- 
kog doživljavanja. »Sensorični« tip u slikarstvu usredotočuje 
svu pažnju u boji, ne brinući se za sadržaj. Bilo bi najdosljed- 
nije, da se sensoričari bave slikanjem uzoraka za sagove, tvrdi 
Miiller-Freienfels. U renesansi slikari venecianske škole, koji 
su svi bili koloristi, bili su sensoričari. Sensoričari u pjesničtvu 
vole nejasno, razplinuto, razliveno. Najglavnija im je stvar, 
da stihovi zvuče, a smisao im je sporedan. Sensorički pjesnici 
čine dapače sve moguće, da otežčaju ugodno čitanje. Tako 
Stephan George i njegov krug upotrebljavaju u tu svrhu i 
tehnička sredstva (tipove slova, izbjegavaju interpunkcije, 
neobičan pravopis i t. d.). Michelangelo je »motoričar«. Kad ne 
bi bilo njegovih kipova, koji to očito pokazuju, bila bi dovoljna 
njegova slika »Sveta obitelj«, da to dokaže. Boja na toj slici 
(značajno je, da je upotrebljena tempera, a ne ulje) izčezava, 
jer je cielo djelovanje slike usredotočeno u »pokretnoj iner- 
vaciji«, kojom promatrač, pomoću »unutrašnjeg nasljedo- 
vanja«, doživljuje pokret Marijin. Isto tako i »sensoričari« 
među uživaocima umjetnosti traže zvuk i boju; »motoričari« 
traže ritam i pokret; »tražilac ideja« (Ideensucher) traži 
»ideju«; imaginativni tip traži predočbe, koje su prije svega 
nositeljice čuvstvenog doživljavanja (ovaj sebi živo predočuje 
sve likove u nekom romanu, u njegovoj unutrašnjosti odje- 
kuju glasno razgovori, koji se vode u djelu, i on »miriše sve 
mirise jednog dućana, gdje se prodaje sir«); abstraktni tip 
nije sposoban za plastično predočivanje, nego nalazi umjet- 
nički užitak u misaonoj strani umjetničkog djela; »aleksan- 
drinac« ide za neumjetničkim elementima, te uzimlje Dantea 
kao poviestnu izpravu.?). 

Ovako izgleda umjetnost, kad joj se pristupi psiholožkim 
postupkom. Gigantski stvaralački zamah Michelangela, kojega 
Ariosto naziva: »Michel, pi che mortale, angiol 
divino« (»Mihovil više nego smrtan čovjek, božanski 


127) Muller-Freienfels: Psychologie der Kunst? I 142—193 
passim. ' , 

anđeo«), tumači se motoričnim živčanim senzacijama, a Tizia- 
nove blještave i razkošne vizije sensoričkim reakcijama, koje 
osposobljavaju takav tip slikara za crtanje uzoraka za sagove. 
Duša umjetničkog stvaraoca i duša primaoca ne prožimlju se 
u čovječanskim bolima i radostima, nego u mehanizmu osje- 
tilnh utisaka, u »inervaciji«, u mehaničnom oponašanju po- 
kreta, pa dapače i u »mirisanju svih mirisa dućana, u kojemu 
se prodaje sir«. Spoznajna nesposobnost empirične psihologije 
najbolje se očituje u Muller-Freienfelsovu tipu »aleksan- 
drinca«, koji u umjetnosti traži neumjetničke elemente. I tako 
nesposobnost umjetničkog doživljavanja postaje tipom umjet- 
ničkog doživljavanja. Zaključak podpuno logičan sa stanovišta 
psihologije, koja nieče svaku »dogmatičnost« i »jednostranost«, 


«to jest određivanje kvaliteta. Ako umjetnost kvalitativno ne 


postoji, onda i neumjetnički elementi mogu biti promatrani 
kao umjetnički. Ali kako empiričari mogu govoriti o umjet- 
ničkim ili neumjetničkim elementima, kad ne priznaju 
umjetnost kao određen pojam? 

Ipak je za nas ovdje važna činjenica, što Milller-Freienfels, 
iako on sa svojim tipovima nije izašao iz empirične abstraktne 
shematizacije, bar osjeća njenu neadekvatnost i naslućuje 
potrebu individualnog promatranja umjetnosti. Naravno, s em- 
piričnog stanovišta individualnost nije mogao drugačije zahva- 
titi nego kao abstraktni tip. 


3. Pjesnički ukrasi 


Predrazsuda o pjesničkim ukrasima (ona je vrlo stara, jer 
potječe iz grčko-rimskih vremena) nikla je iz intelektualis- 
tičkog shvaćanja jezika. Ovaj, empirično-statički promatran, 
kao nešto »dano« i gotovo, mora izgledati kao psiho-fizički 
fenomen. Zato empirični postupak polazi sa slušnih osjetilnih 
utisaka, te nastoji da preko njih dođe do psihičkih elemenata 
i do značenja rieči. Kako empirija gleda na jezik, najbolje će 
nam pokazati Roettekenova shvaćanja. On, govoreći o potež- 
koćama definiranja pjesničtva, polazi sa »sigurnog« i »po- 
znatog« stanovišta (»was Sprache ist, wissen wir 
genau«), s jezika kao bitne oznake pjesničtva. A kako on 
Shvaća jezik? Najprije ustanovljuje zavisnost. psihičkih mome- 
nata od akustičko-fizioložkog procesa. On konstatira, na pr., 

da je uz neke suglasničke sveze uzko spojen osjećaj oporosti, 
a i drugi glasovi nose sa sobom svoja posebna duševna razpo- 
loženja, kao tamno u, šiljasto i, sklizko 1, mekano w. Osim 
toga i pokreti našeg govornog aparata, koji su potrebni za 
izgovaranje pojedinih glasova, izazivaju osjećaje određenog 
značaja. Glas ili glasovna kombinacija, koji pri izgovaranju 
zahtievaju napor, jako stezanje mišića ili jaku ekspiraciju, 
izazivaju i odgovarajuće psihičke doživljaje. Kod mnogih rieči 
izgleda, da značenje u neku ruku leži u akustičkim momen- 
tima. Kod phisičkih sadržaja, koje u nama izazivaju rieči: 
radi se u prvom redu o asociranim psihičkim sadržajima, to 
jest o osjetima (Empfindungen) i o predočbama (Vor- 
stellungen). Tu igraju veliku ulogu senzacije iz svih 
osjetilnih oblasti. Sam je pisac kod nekog trohejskog ritma 
imao taktilne senzacije, koje su se lokalizirale u grlu. Pri 


uživanju pjesničtva može doći i do senzacija izazvanih unu- | 


trašnjim organima, kao što su spolna uzbuđenost ili gađenje. 
(Kako ovo posljednje može biti jako, osjetio je sam pisac pri 
čitanju Conradova romana »Wasdielsarrauscht«. Tu 
je točno opisano, kako netko briše nos i kako mu je ostalo 
nekoliko kapljica sline na bradi.) Ali svi ovi psihički procesi 
predstavljaju stvarnost vrlo nepodpuno. 

Sve rieči jezika ne odnose se na objekte osjetilnog opa- 
žanja. Mi riečima izričemo nesamo ono, što se nalazi nepo- 
sredno u našem opažanju, nego i one momente, koje objektu 
određuju njegovo mjesto i njegove odnošaje unutar cielog 
našeg misaonog sustava. Značenja rieči u ovom smislu nazi- 
vamo pojmovima.) 

Dakle jezik izražava u prvom redu stvarnost u njenim 
osjetilnim pojavama, a kasnije sređuje i dovodi u svezu 
pojave posebnom vrstom rieči, pojmovima. Jezik je ovdje 
shvaćen kao organ intelekta. Prirodno je onda, da pjesnički 
jezik mora biti uzet kao nešto različito od običnog svakidanjeg 
jezika. Prosti njegovi izrazi mogu biti obavijeni čarom poe- 
zije jedino pomoću nekih novih elemenata, a to su tako zvani 
»pjesnički ukrasi«. Oni pridolaze izvana kao neki »plus«. Na 
jedan način izriče se misao u prostom govoru, a na drugi 
način u pjesničkom. Ali tu, što treba naglasiti, radi se, prema 
ovim shvaćanjima, uviek “o istom sadržaju, o intelektualnoj 


1%) Roetteken: Op. cit. I 44—T74 passim. 

spoznaji, koja je jednom izražena bez ikakva ukrasa, a drugi 
put pjesnički, to jest »kićeno«. To je posljednji smisao svih 
tropa i figura, svih metafora, metonimija, sinekdoha, ale- 
gorija i t. d., glavnih stupova starih poetika i retorika. Osim 
toga osobita pažnja posvećuje se s ovoga stanovišta zvučnosti 
rieči. Rieč je akustički fenomen sa svojim psihičkim moguć- 
nostima, te i sam zvuk pojedinih glasova izaziva stanovite 
psihičke doživljaje. 

Ako je glavna značajka pjesničkog stvaranja individual- 
nost izražaja, što i mnogi empiričari priznaju, kako će obće- 
nite sheme tropa i figura zahvatiti individualnu konkretnost 
pjesničkog izražaja? Tako isto pjesnički jezik, shvaćen kao 
psiho-fizička objektivna pojava, onemogućuje svaki dodir s 
dušom pjesnikovom, jedinim žarištem poezije. 

Ipak se počelo sumnjati u empiričnoj estetici u potrebu 
tako brojnih »pjesničkih ukrasa«, te je značajno, da je Elster 
bio mišljenja, da se svi »ukrasi« (on ih naziva »estetskim 
apercepcijama«) mogu ograničiti na sama četiri: na personi- 
fikaciju, metaforu, antitezu i simbol. Elster ovako zamišlja 
njihovu ulogu u pjesničtvu: personificirajuća ili produhov- 
ljujuća apercepcija daje neljudskim (nichtmenschlicbh) 
predmetima ljudski život; metaforična apercepcija pridodaje 
misli A analognu misao B, ili postavlja B neposredno mjesto 
A; antitetička apercepcija suprotstavlja misli A oprečnu misao 
B; simbolična apercepcija zamjenjuje obsežnu misao: koja se 
ne da neposredno izraziti, nekim zamjenjujućim simbolom. 
Ovim »estetskim apercepcijama« zajedničko je to, da one pri- 
dodaju misli, koja ima biti izražena, bogatiji život i da one 
pružaju nešto drugo i nešto više, nego što može biti sadržano 
u izražaju misli, i u tome je njihova estetska vriednost.!?) 
Ovdje je nesumnjivo jedno: radi se o istom sadržaju, koji se 
može izraziti na dva načina. Jednom je misao izražena kao 
takva, a drugi put ta ista misao dobiva pomoću »pjesničkih 


+. s: 


Međutim ono, šo smo naa kod svih empiričnih teorija, 


«opaža se i ovdje. Elster na jednom mjestu nieče podpuno 


»pjesničke ukrase« kao nešto, što je mislima nadodano izvana: 
»Ništa nije pogrješnije od shvaćanja tako zvanih govornih 
slika kao vanjskog ukrasa, koji se dodaje stilu kao šminka 


12%) Elster: Op, cit. 

glumčevu licu«.) Elsterova predpostavka, da misao postoji 
već prije »pjesničkih ukrasa«, koji ovoj daju »bogatiji život«, 
znači upravo to, da se ukrasi unose izvana, kao šminka na 
glumčevo lice. JAK 

O ovom pitanju, kao i još o nekim drugim' empiričnim 
shemama (o pjesničkim »strujama« i »pravcima«, o stilu, o 
metrici i t. d.) bit će potanje govora u drugom dielu ove raz- 
prave. * 


10) Elster: Op. cit. 

EMPIRIČNA NEJEDINSTVENOST ESTETSKOG 
DOŽIVLJAJA 


1. Složenost estetskog doživljajai 
mogućnost njegove definicije 


Za empiričnu estetiku estetsko je doživljavanje složeno : 
psihično zbivanje. Ono ima svoj izvor u raznim kompleksima 
psiho-fizičkih činbenika, Volkelt, kritizirajući razne esteti- 
čare koji su pokušali svesti estetski doživljaj na jednu 
osnovu, tvrdi: »To znači prema mome mišljenju postaviti 
estetiku pod tiraniju nekog apriornog načela«.!!) I zato on 
uzimlje četiri norme nezavisne između sebe: »...U našoj 
sviesti postoje četiri kruga uvjetovanosti, koji su između sebe 
nezavisni, četiri nezavisna izvora, iz kojih izviru estetske po- 
jave. Svakoj normi odgovara određeni psiholožki izvor estet- 
skoga. Ovo se ne smije naravno tako shvatiti, kao da ovi razni 
izvori nisu ni u kakvoj svezi između sebe. U duhovnom ži- 
votu stoji napokon svaki događaj u nekoj svezi s drugimi« 
Iako estetske pojave nemaju zajednički psiholožki izvor, one 
su jedinstvene prema cilju i prema vriednosti.?) 

Drugi empiričari nisu mišljenja Volkeltova u pogledu 
četiriju psiholožkih izvora, niti ih nazivaju »normama«, ali 
svi, u zajedničkom strahu od tiranije nekog apriornog načela, 
zastupaju mišljenje, da se u estetskim pojavama radi o kom- 
pleksima raznih psiho-fizičkih činjenica. I odtuda težko i muč- 
no naprezanje, kako bi se odredili njihovi zakoni, odtuda po- 
stavljanje raznih razreda estetskih čuvstava, odtuda razne 
teorije i definicije o liepom i odtuda napokon prikriveno pri- 


181) Volkelt: Op. cit. 1,374. 
182) Volkelt: Op. cit. I 371. 

znanje o uzaludnosti svih napora i o nemogućnosti stalne i 
konačne definicije. ; Neo 
Mler-Freinfels izričito naglasuje nemogućnost defini- 
cije umjetnosti: »Točna, izerpljiva definicija kto 
koju bi ušlo sve, što je bitno u pojedinim uje a 
moguća je. Razlike između pojedinih grana njene i Ž ini 
jedinih dielova umjetnosti i odviše su velike.«'??) Mož shi 
Elster najbolje označio pozitivistički stav u tom pog e h 
»Pregledna i jedinstvena definicija liepoga nemoguća, je; 
ona bi morala prikazati sve spomenute pojedine izvore am 
čuvstva, morala bi dakle ponoviti ono, što smo obširno i “ 
“u sažetom obliku, koji bi lako doveo do nesporazuma. : ča: 
bi se htjele raznolike i zapletene vrste liepoga svesti na nja 
formulu, moralo bi se u najboljem slučaju reći: liepe 2 mis) 
pojave vanjskog i unutrašnjeg svjeta, koje tom a 
tipičnom savršenošću svoga normalnog i neprisiljenog 
3 134 
ELA Meumann sa zadovoljstvom ustanovljuje očit =. 
predak u nekim estetskim toerijama, ukoliko ove Pe la A 
pokušavaju svesti estetski doživljaj na jednu formu patka 
što je to bio slučaj ja čke njibau dy some goto e 
ji onašanjem i sličnim. »Sve ; : : 
dao rata sha estetskog užitka ie morsju tva va 
nemariti druge bitne sastavne dielove. Mora se Kor o jap 
da tako zamršen i raznovrstan naa S i rad 
ličite stupnjeve razvitka, te u cjelovit S a 
mogu uzeti prevlast različiti događaji, i to ko asti 
o da prema trajanju estetskog proma j 
e da bao jeden a čas drugi djelomični o. 
toliko i s obzirom na dno € Ej naobrazbe pojedinog € 
j ojemu se nešto sviđa.«“ X , ad 
ie di mišljenja u Doe irehošank? bos 
ljavanje složen psiho-fizički doga aj, koji s ad a 
A iti; tome je ipak glavni estetski m 
pra Pa i Tea kodnim dalje sviđanje, užitak, prijatnost, 
ugudnosi, dopadanje i slično uzimlju se stalno ki hd kapa 
ričnim estetikama bilo implicite bilo exp a 


1%) Miiller-Freienfels: Psychologie der Kunst a M 
: it. SLATI. : 
ss ea Finftih rung in die Aesthetik der Gegenwart, 


str. 87. 

vrhovno estetsko mjerilo. To je i podpuno razumljivo. Ako je 
estetski objekt nešto vanjsko, bilo u smislu fizičkog pred- 
meta, bilo u smislu abstraktne ideje, on mora biti »liep« ili 
»ružan«, mora pobuditi ugodne ili neugodne osjećaje. Sta- 
tičko estetsko shvaćanje nuždno je hedonističko. S jedne 
strane »liepe« i »ružne« stvari, a s druge strane kompleksi 
Psihičkih korelata, koji se svi na koncu slievaju u osjećaj 
ugodnoga ili neugodnoga, to su »izkustvene činjenice« i »prvi 
datumi« empirične estetike. I zato je Witaseku liepa srna, a 
nosorog ružan, ili Elsteru liepa čaška ljiljanova, koju, kao u 
igri, nosi dražestna peteljka, dok je plašljivo lietanje šišmiša 
ili geganje patke ružno.''*) 


2. Dva primjera empirično-estetskog 
doživljavanja 


Sliedeća dva primjera najbolje će osvietliti empirično- 
estetsko shvaćanje. Njemački učenjak Karl Gross pročitao je 
stanovitom broju osoba dva mjesta iz Danteove »Božanske 
komedije« u njemačkom prievodu, te im je postavio pitanje: 
da li je zorno doživljavanje (das anschauliche Er- 
leben) ovih stihova bilo povoljno za estetski užitak, ili rav- 
nodušno, ili ga je dapače. priečilo? Navodim drugi primjer i 
odgovore , koji se na njega odnose: 


Wie Tauben schnell die Luft mit offnen Schwingen, 
Wenn Sehnsucht sie zu stissem Neste hinlockt, 
Durchfliegen, von dem eignen Trieb getragen — 
So kamen aus der Schar, wo Dido weilte, 

Auf uns heran sie durch die argen Liufte; 

Denn ma&chtig war das liebevolle Rufen. 


(»Inferno«, V. pjevanje) 


(Radi se o poznatom prizoru u Danteovu »Paklu«, gdje je pri- 
kazan preljubnički par nošen paklenom olujom.) Odgovori su 
bili ovakvi: 1) slike su prelazile jedna u drugu; estetski 
utisak nejedinstven; osjećaj smetnje uslied izmjene slika; 
2) slike su priečile estetsko uživanje, samo su mu iz početka 


3) Elster; Op. cit. I 257. 

časomično pomagale; 3) rieči djeluju jače nego vidne slike; 
izgleda, da slike ometaju prvi utisak, i kao da se radi o dva 
razna užitka; 4) zorno doživljavanje više je ometalo estetski 
užitak; duljina slikovitih izražaja zavodila je na živahno aso- 
ciranje; 5) predočba Rumplerova »Eindeckera Taube« 
(zrakoplov) vrlo je smetala; lebdenje (osuđenih ljubavnika) 
o sebi, s uzvitlanim odielima, vrlo je ugodno, za osjećaj estet- 
skog užitka vrlo povoljno i t.d. Gross napokon pristaje uz 
nekoga, koji je dao sliedeći odgovor: »Slika (uzporedba s go- 
lubovima) vrlo je zgodna, pogođena (treffend): osjeća se 
u njoj lagan zamah krila (das Leichtbeschwingte), 
traženje skloništa, nešto nemirno«. Ovaj izražaj »tref- 
fend« označuje Gross kao adekvatan izražaj zadovoljstva 
(daje mu intelektualno značenje), koje pruža Danteova 
slika, te zaključuje: »Ovi primjeri pokazuju jasno, da se pro- 
blem »zornog« predočivanja ne smije ograničiti na vidno 
(visuell) područje. I oni pokazuju isto tako jasno ono, što 
sam naglasio na početku članka: da u carstvu liepoga može 
čovjek biti blažen na razne načine«.') 
Ovdje imamo tipičan primjer »naučnog« psiholožkog po 

kusa. Danteovi stihovi (ili bolje njihov prievod) uzeti su kao 
»dana« činjenica, s koje se polazi, kako psiholozi vjeruju, bez 
predhodnih apriornih predpostavaka. Ali kako proizlazi iz 
gornjih odgovora, pri tome se govori neprestano o estetskom 
uživanju, kao o nečemu, što se. po sebi razumije. Ako se toč- 
nije izpitaju upiti i odgovori, proizlazi, da se tu istovjetuje 
estetsko doživljavanje s uživanjem kao takvim. U. odgovo- 
rima se govori o ugodnosti, koju izaziva slika uzvitlanih 
odiela, o dvama uživanjima it. d., a Gross izričito 
tvrdi, da se može biti blažen u carstvu umjetnosti na više 
načina. Predhodna predpostavka dakle ipak postoji, jer Gross, 
kao i Fechner, estetsko' vidi, prema vulgarno-verbalističkom 
shvaćanju, u uživanju kao takvom, u onome, što se. sviđa, 
što je prijatno, »liepo« i t. d. Isto se Grossu dogodilo i u 
izboru predmeta njegova pokusa: on je uzeo prievod Danteovih 
stihova kao poeziju, što se očito vidi i po samom naslovu 
članka, gdje kaže, da izpituje zorno predočivanje u pjes- 


157) Karl Gross: Das anschauliche Vorstellen beim poetischen 
smeha Zeitschrift fir Asthetih und allgemeine Kunstwissen- 
schaft, IX 195—205 passim. 

ničkim uzporedbama. Zašto je uzeo taj prievod kao pjes- 
nički? Možda zato, jer je vidio pred sobom stihove, a ne 
prozu? Ali stihovi su mogli biti i loši, dakle nepjesnički. Tako 
uviek izgledaju empirične »činjenice«. 

Gross je mislio, da je pred čitatelje iznio primjer velike 
poezije, i to Danteove poezije. Ali njemački prievod ne daje 
nikako svu ljepotu Danteove poezije, kao što to nijedan prie- 
vod ne može dati. Danteova poezija nalazi se u osobnoj into- 
naciji.ritma, u čuvstvenim prelievima naglaska, koje nitko ne 
može prevesti. Prevodilac nije Dante, nego neka druga lič- 
nost, te mora nuždno izraziti Danteovu sliku na drugi način, 
s vlastitim naglaskom. Nitko ne može prevesti ove stihove 
s njihovom čisto danteovskom patetikom: 


Quali colombe dal disio chiamate 

con 1 ali alzate e ferme, al dolce nido 
vengon per Vaer dal voler portate, 
cotali uscir della sehiera ov' & Dido, 

a noi venendo per I' aer maligno, 

sl forte fu l' affettuoso grido. 


Iako je prievod, koji Gross upotrebljava, dobar, on nikako 


nije dao čuvstvena prelievanja Danteova izraza. Sladka mu- 
zikalnost izvornika iz prievoda je izčezla; duhovni stav Dan- 
teov, podpuno osoban, ne može se ponoviti. Dante prikazuje 
golube u lietu »s uzdignutim (alzate) i nepomičnim (fer- 
m e) krilima«. Ova dva pridjeva daju slici neobičnu živahnost, 
jer pokazuju golube, kako se u jednom zamahu bacaju prema 
gniezdu, što je u podpunom skladu s riečima »nošeni voljom« 
(dal voler portate). Čežnja je tako silna, da joj se go- 
lubi podpuno predaju nepokrenutim krilima. Nepomičnosti 
golubljih krila, kojom je pjesnik htio prikazati neodoljivost 
čežnje, u prievođu nema, jer su tu krila samo otvorena 
(offen). Isto tako nema ni podpunog predavanja golubova 
svojoj čežnji, jer ih u prievodu čežnja »vabi« (hinlockt). 
U izvorniku je samim riečima »aer malign o« (izraz »ma- 
ligno« ne da se, u svojoj pregnantnosti, u nas točno pre- 
vesti) ocrtana strašna atmosfera okoline, u kojoj se nalaze 
osuđeni ljubavnici; prevodilac je tu rieč preveo s daleko blje- 
Čim izrazom »arg«. Slika je dakle u prievodu izmienjena, 
i tu Danteova doživljaja gotovo više i nema. O ritmu da se 
i ne govori. Izvornik i prievod predstavljaju dva ritma, dvie 

čuvstvene intonacije. Ono nešto bolno i nježno, a ujedno re- 
ligiozno rezignirano, što označuje na osobit način Danteove 
Stihove, dolazi iz složenog! duševnog stanja pjesnika, ganuta 
žrtvama sliepih ljudskih strasti, ali ujedno i ponizno predana, 
u uviđavnosti nuždnosti i neizbježivosti Božje pravde. Gross 
svega toga nije mogao vidjeti; on je pred sobom imao »či- 
njenice«, to jest »Danteove« stihove s njihovim pojedinim rie- 
čima, s njihovim zornim elementima, te je htio pokusom usta- 
noviti neke estetske zakone. 

Što pozitivizam smatra estetskim momentom, najbolje se 
razabire u načinu, kako Gross postavlja problem. On pita, 
ukoliko zorni, dakle plastično-fantazijski elementi, pomažu ili 
smetaju estetskom uživanju. Ali dignimo te zorne elemente iz 
Danteovih stihova, dignimo sliku golubova i ljubavnika u 
vrtlogu paklene oluje, što ostaje? Ciela poezija izčezla je ne- 
tragom, jer pjesničko-estetska vriednost nalazi se upravo u 
tim slikama, u tim »zornim« elementima, kako ih Gross zove. 
Pa kako mogu »zorni« elementi, glavni nosioci estetskih vried- 
nosti, smetati estetskom užitku? Grossu su trebale »dane« 
činjenice, i on je morao ukočiti Danteovu viziju, kao i čuv- 
stvene vibracije, koje uztalasavaju ritam, na osjetilne slušne 
i vidne utiske. Da je na taj način Gross morao doći do za- 
kijučka, inače stalna u pozitivističkoj estetici, da se u carstvu 
ljepote može biti blažen na razne načine, podpuno je razum- 
ljivo: netko uživa u vidnim utiscima, a netko u zvuku gla- 
sova, bez obzira na njihovo značenje. 

Ono, što Gross drži estetskim doživljajem, nije nikakav 
estetski doživljaj. Danteovi stihovi sadržavaju vanredno 
ostvarenje pjesničke vizije, koja se snažno nameće mašti. I 
to je jedina stvarna činjenica. Mi možemo estetski uživati 
samo na jedan način: samo obnavljanjem čuvstvenih prelie- 
vanja Danteovih stihova i njegovih pjesničkih slika. S ovoga 
stanovišta rieči su doživljene kao neposredni izrazi pjesniko- 
vih čuvstava, a ne kao akustički fenomeni, koji, nezavisno od 
pjesnikovih osjećaja, sadržavaju stanovite psihičke moguć- 
nosti. qa 

Doživljaj obnavljanja pjesničke tvorbe praćen je uživa- 
njem, kao što su i sve druge duhovne funkcije praćene ugod- 
nošću. Ali uživanje proizlazi iz čina obnavljanja pjesničke 
vizije; ne radi se dakle o uživanju kao takvu, u kojem hedo- 
nistički pravci vide bitni estetski moment, nego o posebnoj 

vrsti uživanja. Moment kvalifikacije određen je momentom 
obnavljanja, a nikako momentom uživanja. I rješenje zago- ' 
netke popraćeno je momentom uživanja; ali užitak, koji prati 
umjetničko doživljavanje, sasvim je drugačiji od užitka, koji 
prati rješavanja zagonetke. Grossu su istovjetna oba užitka. 
Danteu je pošlo za rukom naći »zgodnu« sliku, i čitatelj uživa 
u njenoj zgodnosti, to jest u vještini pjesnikovoj, kao što se 
uživa u rješenju zgodno zamišljene zagonetke. O obnavljanju 
pjesnikova doživljaja pri tome nema ni rieči. 

Ali gdje su ostale u Grossovu pokusu prave činjenice? 
Gdje je ostao pjesnik ljudski ganut, ali ujedno i ćudoredni 
sudac, kako je bilo liepo rečeno? Gdje su ostali meizrecivi 
drhtaji Danteova muzikalnog ritma? Gdje je ostala potresna 
drama prizora? Mjesto svih tih čovječanskih vriednosti, u 
čemu se i sastoji važnost umjetnosti, ostala je samo površina, 
ostalo je ono, što golim živcima može doživjeti čovjek-stroj 
pozitivizma: rieči kao šumovi i zvukovi (i to rieči prievoda), 
odiela, koja se viju, šuškanje kril4 i nemirno traženje sklo- 
ništa, neki neodređeni užitak izvan slika, a u sve to se mieša 
asociacija Rumplerova zrakoplova. Gross je iztraživao neka 
duševna stanja, koja nemaju nikakve sveze sa stvarnim či- 
njenicama pjesnikova doživljaja. Iz ovakva gledanja pod- 
puno je logičan zaključak o relativnosti ukusa, kao i druge 
pozitivističke tvrdnje, koje nieču postojanje estetskog čina 
kao imanentne duhovne pojave.) 


1889) Psihologija, kad prekorači svoje čisto praktične granice i 
nasilno zauzme mjesto filozofije, mora, sa svoga osjetilno kvanti- 
tativnog stanovišta, zaniekati sve kvalitativne vriednosti. I u tom 
slučaju psiholozi se ne izražavaju baš najlaskavije o filozofima i 
filozofiji. Navodim sliedeći značajni, ali drastični slučaj u tom po- 
gledu. Pred par godina neki eksperimentalni psiholog oborio se 
na propise za obuku psihologije u srednjim školama, prema ko- 
jima je trebalo poučavati o sprječavanju nezdravog čuvstvenog 
života, o vladanju sobom, o psihologiji umjetnosti i t. d. I on pita: 
»Kako će nastavnik obraditi ove teme: kao kozerije, feljtone ili kao 
Pučka predavanja? Jer ih naučno-psihologijski ne će moći obra- 


. diti za svoje učenike. Uz takove propise ne može se izticati ono, 
"što je osnovno i ekzaktno u psihologiji.« Da se ovi ćudđoredni i 


estetski problemi ne mogu psiholožki obraditi, pisac ima podpuno 
pravo; ali njegova tvrdnja znači nesumnjivo niekanje ćudorednih 
i estetskih vriednosti, kao plodova neeksaktnog mišljenja, te nji- 
hovo obrađivanje naziva kozerijom, feljtonom i pučkim predava- 
njem. Kozeri, feljtonisti i pučki predavači ne mogu biti drugi nego 
filozofi, koji su bili tako naivni, da su vjerovali u neeksaktne du- 

Da ne pomislimo, da su ovakova shvaćanja osobno Gros- 
sova i da se ona tiču samo književnosti, navodim još je- 
dan primjer tobožnjeg estetskog doživljavanja »na više na- 
čina«. Allesch piše: Mi možemo prilično jasno pratiti, kako 
se prema istom objektu mienjaju naši estetski doživljaji, čim 
nastane promjena i u našim psiholožkim doživljajima (G e- 
genbenheiten), te se dapače može dokazati, kako između 
oba ova dogođaja postoji uzka sveza. Promotrimo rezbarije na 
hersbručkom (Hersbrucker) oltaru (Schnitzaltar) 
u Germanskom muzeju. U prirodnoj veličini stoje četiri svetca 
(u sredini je Blažena Djevica) na malim postamentima, jedan 
do drugoga, pred ravnom stražnjom stranom kovčega, koji je 
podieljen na uzke prostore tankim štapićima, koji odgova- 
raju likovima; napried izbočena strana, urešena ornamen- 
tima, nosi nad figurama vrlo bogate baldahine. Odiela su na- 
slikana šarenim bojama, lica i ruke imaju mesnat ton; drugo 
je gotovo sve podpuno pozlaćeno. Čovjek može sve ono, što se 
opaža na ovom oltaru, postepeno primati u sebe; može pro- 
učavati razmjer likova, nabore njihovih odiela, može se za- 
dubsti u atribute četiriju crkvenih učitelja i sliediti čudesne 
vijuge ornamenata, koji sve uokviruju i daju svemu dojam 


hovne vriednosti, jer su se oni stalno javljali, kad su ove bile 
ugrožene od psihologista raznih vremena: Sokrat iza sofista, Kant 
iza englezkih empirista i t. d. Spomenuti eksperimentalni psiholog 
preporučuje, da se u srednjim školama osnuju psiholožki kabineti 
»& aparatima i drugim pomagalima«, »da može đak vidjeti, kako 
psihologija dolazi do svojih spoznaja«. I uime tih spoznaja naš 
eksperimentalni psiholog izjavljuje: »Premnogo se tu (u propisima) 
daje mjesta učenju o afektima, daju se vulgarne razdiobe čuvstava, 
govori se o temperamentu i karakteru, ma da su u naučnoj psiho- 
logiji to danas otvorena pitanja«. Zahvaljujući naučnoj psihologiji, 
čovječanstvo se oslobodilo velike more, kao što je bezznačajnost, 
jer ako je značaj (karakter) otvoreno pitanje za naučnu psiholo- 
giju, i bezznačajnost mora biti za nju otvoreno pitanje, Sretna li 
čovjeka, kad su svi bezznačajnici i slični proglašeni otvorenim pi- 
tanjem! A oni će za naučnu psihologiju ostati otvorenim pitanjem 
do sudnjega dana, to jest dok naučna psihologija ne nađe u labo- 
ratorijima, svojim aparatima i drugim pomagalima, kemijsku for- 
mulu značaja. Inače liepo bi izgledala srednja škola, kojoj je prva 
i najglavnija zadaća odgajanje značajeva, kad bi se u njoj, uz 
svu »naučnu« pompu i napravu, dokazivako, da je značaj — »otvo- 
reno pitanje«. I ovi ljudi sve to govore uime onoga, »što je životu 
najbliže, jer je dio njegov: doživljavanje«, dižući se protiv »ne- 
kontroliranih mišljenja« i »metafizike«! Kamo sreće, da su bezzna- 
čajnost i nepoštenje samo metafizika! 

cjelokupnosti. Može opaziti, da Madona stoji ponešto naviše 
nego drugi likovi i da je ona veća, može, u jednu rieč, zbilja 
vidjeti sve ono, što se tu može vidjeti, te može u svemu 
tome naći svoju nasladu (man wird schon daran 
Seine Freude haben. 


Ali sada može se dogoditi ovo: usredotočenost promatra- 
čeva, umorna od duga promatranja, nenadno popušta. Pro- 
matrač stoji doduše još uviek pred objektom otvorenih očiju, 
ali on nije više u mogućnosti shvatiti drvene stupove kao 
ljudske likove ili sliediti izprepletene vijuge. Izgleda, da je 
oltar, ne promienivši se u pojedinostima, uzmaknuo daleko. 
natrag. I tada ovaj pruža nov prizor. Nema tu više mnogo 
stvari, koje bi bile jedna do druge, nego je sve samo jedna 
cjelina, što se talasa i bliešti, samo tu i tamo mirno sjaji, iu 
tu su cjelinu umetnute crvene i modre mrlje, kao ogromni 
dragulji; njoj daje osebujan čar par bliedih i nejasnih mje- 
sta, gdje su se prije nalazila lica. Sve to izgleda kao sag ili 
kao pletivo, gdje jedan dio visi o drugom dielu i gdje su 
među živahno i nemirno prepletenim zonama s vrtložnom po- 
vršinom, zatvorene jednostavnije i mirnije zone u ritmičkom 
sliedu. S ovom pojavom vanjskog utiska odmah se promienilo 
i čuvstvo. Mjesto uživanja pojedinih dielova, koji djeluju ra- 
dostnom, jednostavnom i živom pokrenutošću, mjesto neugod- 
nosti radi nekih nedostataka, pojavilo se ozbiljno, gotovo pa- 
tetično čuvstvo, kojemu najjače tonove daje utisak nečeg raz- 
košno i nepregledno bogatog, u čemu se očito razabiru vrlo. 
prodirni lirski elementi, koji se izvijaju iz osobitog poređaja, 
iz talasanja oblika i boja, kao iz melodije neke stare po- 
pievke, Jer u ovoj novoj povezanosti značaj pojedinih pojava 
nije Više ostao isti; ista modrina sada je nešto drugo, nego 
boja odiela ili modrina, koja tamno leži među svietlim zla- 
tom, Napokon, promatrač može biti sposoban preuzeti prvi 
način gledanja i pritom zadržati i drugu vrstu utisaka. On 
mora tada jasno shvatiti pojedinosti, koje je opazio na po- 
četku, a ipak pojedine od njih mora vidjeti u odnosu s deko- 
rativnom cjelinom. Ona modrina je sada ujedno i modrina 


ornamenata i boja Madonina plašta. Ali pojedinosti moraju 


stupiti u uzku vezu nesamo s obzirom na cjelinu, nego i izme- 
đu sebe. Boje, oblici i izražajni elementi povezuju se u grupe, 
koje se međusobno prožimaju. Tako nastaje kao sadržaj opa- 
žanja (Anschauung) slika, u sebi mnogostruko izpreple- 

tena, koja, pokraj sve punoće, predstavlja ipak povezanu cje- 
linu. I ovaj put estetska reakcija doživljava odgovarajuću 
promjenu. Užitak u ornamentalnoj cjelini obogaćen je užit- 
kom u pojedinostima, koje su se prvobitno shvatile, te dobiva 
od toga neku osebujnu obojenost. Osim toga, iz zajedničkog 
djelovanja obiju čuvstvenih grupa, nastaju nove djelatnosti, 
koje su, na ovaj indirektan način, povezane s opažajnim 
tvorivom. Tako nastaje iz čuvstva, koje se povezuje uz prvo- 
bitni utisak likova i uz razkošnost cjelokupnog dojma, sta- 
novita crta intimnosti, po kojoj čuvstvo udivljenja prelazi u 
čuvstvo simpatije... Prije svega važna je činjenica, da je 
vanjski predmet ostao isti, kao i to, da naše opažanje toga 
predmeta, to jest optičke slike, kroz cielo vrieme nisu se 
izmijenile.) 

.. Ovdje imamo tipičan primjer empirično-estetskog  do- 
življavanja. Allesch podpuno zaboravlja, da nam kaže, radi 
di se o umjetničkoj tvorbi i zašto je on smatra umjetničkom 
tvorbom. Oltar, likovi svetaca, njihova ođiela, pozlata i t. d., 
iako čovjek u njima može naći »svoje veselje« uslied optič- 
kog užitka, mogu biti, pokraj sve vanjske zanimljivosti i raz- 
košne dekorativnosti, namjerno udešena ornamentalno-deko- 
rativna bravura. Dalje, i ovdje se ne uzimlje u obzir, ono, što 
je u umjetnosti najvažnije. Nema tu, osobito u drugom slu- 
čaju, žive duše umjetnikove, koja se očituje u umjetnini i 
koja je jedino zanimljiva. Umjetnost bi bila odviše jadna i 
siromašna stvar, kad bi imala jedini cilj, da vanjskim sred- 
.stvima boja i ornamentike pribavlja stanovit užitak. Kad mi 
u umjetnosti ne bi nalazili duše umjetnika, koje doživljavaju 
iste boli i radosti života kao i mi, bilo bi bolje i da ne postoji. 


Umjetničko uživanje ne sastoji se u taštoj igri asociacija4; koje: 


su više ili manje povezane uz estetski objekt, pa bila ova 
igra najbujnija i najrazkošnija, ne sastoji se ni u simpatiji za 
vanjske oblike, nego se sastoji u slubljivanju dviju dušev- 
nosti, umjetnikove i primaočeve, koje se spajaju u intimnosti 
čuvstava izazvanih dramatsko potresnim tokom ljudskog ži- 
vota. Ni Allesch ne uzimlje estetski užitak u smislu užitka, 
koji prati obnavljanje stvaralačkog umjetnikova čina, nego 
“kao užitak o sebi, s koje god strane on dolazio (»daran 
seine Freude haben«). Čisto pozitivističko stajalište, 


19%) Allesch: Op. cit. str. 462—465. 

radi čega je pozitivizam i mogao doći na čudnovatu misao, 

+ * Km .i. Ka . # 
da isti estetski objekt može biti doživljen na više raznih 
načina, 


3. Razlučivanje prema jezičnoj upotrebi 


: Kako je već bilo rečeno prigodom govora o modifikaci- 
jama liepoga, empirična estetika uzela je modifikaciju sviđa- 
nja iz tobožnjeg izkustva jezične upotrebe. S kojim uspjehom 
najbolje pokazuje slučaj Laurilin, koji, pozivajući se upravo 
na izkustvene činjenice, nieče jeziku pravo razlučivanja. Bu- 
dući da je pitanje osobito važno, potrebno je na nj se po- 
Vratiti i iznieti još neke činjenice, koje ga bolje osvjetljuju. 
Već spomenuti talijanski estetičar Porena, polemizirajući proti 
filozofskoj estetici, to jest proti razlučivanju na temelju mi- 
saonih sadržaja, izričito naglasuje, da jedino jezična upotreba 
može ograničiti, razlučiti i individualizirati »liepi« predmet: 
»Može se govoriti... o liepom samo utoliko, ukoliko postoji 
jezična upotreba, koja grupira tolike razne pojave pod zajed- 
ničku oznaku liepoga.“) Ina temelju toga zaključuje: 
»Liepo je ono, što se sviđa«“) Slično misli i Elster. Prigova- 
rajući Kantu, što razlučuje liepo od osjetilno ugodnoga, tvrdi, 
da se tome protivi upotreba njemačkog jezika. Tako se kaže: 
»Ova boja je liepa, ovaj cviet miriše liepo«. U sjevernoj i 
srednjoj Njemačkoj upotrebljava se izraz »liep« i za senza- 
cije okusa: »Ovo vino, ova jabuka prija liepo (sechmeckt 
sch6n)«.?) 

U razlučivanju rieči kao rieči treba tražiti izvor hedo- 
nističkih shvaćanja empirične estetike i čudnu mješavinu 
najraznorodnijih pojava. Porena otvoreno govori o postavlja- 
nju »toliko raznih pojava« pod zajedničku oznaku »liepoga«. 
Prema tome užitak u čaši vina ili u sladko pojedenu objedu 
dolazio bi u isti red užitka, koji pruža Shakespeareova tra- 
gedija ili Michelangelova umjetnost, 

Posljedice ovakvih shvaćanja vrlo su čudne, Miller- 
Freienfels tvrdi, da zato jer je njemačka riječ »Kunst« izve- 
dena iz glagola k&nnen, ona se proteže na sve grane ljud- 


#40) Porena: Op. cit., str. 4. 
14) Elster: Op. cit. I 6. 
14%) Elster: Op. cit. I 249. 


“skog umieća. U tom smislu govori se o umjetnosti jahanja 
(Reitkunst), o umjetnosti kuharskoj (Kochkunst) 
it. d. Izato on zaključuje, da umjetnosti nemaju uviek pa 

temelj, jer pod pojam umjetnosti spada i jahanje i kuhanje. ) 

Ali se na to vrlo lako može primieniti, da ima jezika, u ko- 
jima ni kuharstvo ni jahanje nisu više umjetnosti (kao od 

je slučaj s hrvatskim jezikom, jer se u nas ne kaže kuhars a 
umjetnost, nego vještina), te u njima naprosto nije mogu . 
pitanje, kako će se kuharska vještina i umjetnost dovesti u 
suglasnost. (Razlučivanje na misaonom temelju ne pozna . 
zičnih razlika; filozofski su problemi za sve jezike jednaki.) 

Treba naglasiti, da ova shvaćanja M - rane a 
nisu slučajna. On je žestok protivnik »logičara« i branitelj 
jezične upotrebe. Razpravljajući o pojmovima »liepo« poi 
jatno« i ustanovljujući njihovu razliku samo u »različitos 
stupnja ekstenzije«, on piše: »Naravno, jezik ne pari 
pojmove tako oštro dieliti, kako to zahtievaju neki ke 

i baš je razpravljanje o ovim pojmovima ... upravo (zgo 2. 
primjer onog bezciljnog ciepanja pojmova, koli evo kic 
iz jezičnih izraza više, nego što ima u njima«. ) Ovdje je d 
ler-Freienfels u podpunom suglasju s pozitivizmom, ogorčenim 
protivnikom logike; ali u drugom izdanju svoje »Psihologije 
umjetnosti« (u kojoj je ipak ostao empiričar) obara se na je- 
zična razlučivanja. On doslovno kaže slieđeće: buje 
s doživljajem liepoga, koji je često naprosto postavljen ba ist 
red s doživljavanjem  estetskoga. Ovo je poistov! e 
(Gleichsetzung), naravno, krivo, jer mi možemo doživje i 
estetski nešto uzvišeno, nešto komično, i dapače nešto ružno, 
iako su svi ovi doživljaji oprečni pojmu ljepote. Obični govor 
(die Umgangspra che).ne smije se uzeti ovdje za ke 
vu znanstvenih razlučivanja. Taj govor mieša često >. : 
dobro', prijatno', ,dražestno' na takav. način, koji prie : e 
sanjem uobće svake razlike, kad dopušta, da se može kazati, 


ija li G i t. di5) Sada se. 
jelo prija liepo (sehmeckt seh&n) i : 
bai niti, kako i na koji se način ima provesti znan- , 


či j ij će na temelju jezične 
tveno razlučivanje, kad to nije mogu I : 
M siroki. Ne oštaja li drugo nego poći putem »logičara«? Ali 
uviđanjem potrebe izvanjezičnog razlučivanja poljuljana je 


i A ' i Kunst * I 10 
ea (iller-Freienfels: Psychologie der Ž 
40 Mhdtlee ieelenitels: Psychologie der oh . de 
145) Miijller-Freienfels: Psychologie der Kuns k 

ciela zgrada empirične estetike, koja vidi baš svoju snagu u 


izbjegavanju dogmatičnosti, kako ona zove misaono razlu- 
čivanje. 


4. Relativnost estetskih vriednosti 


Poistovljenje liepo - ugodno, koje je posljedica nejedin- - 
stvenog shvaćanja estetskog stvaranja, uključuje. jedno od 
najglavnijih načela, kojim se empirična estetika naoružala 
proti filozofskoj estetici, a to je relativnost estetskih vried- 
nosti i relativnost ukusa. Svatko može biti blažen u carstvu 
ljepote -na svoj način, kako kaže Gross. Ovo je stanovište pod- 
puno logično iz empiričnog aspekta. Ako se estetski moment 

onalazi u sviđanju kao takvu, jasno je, da estetski ukus ne 

može biti stalan, jer što se sviđa jednome, ne sviđa se dru- 
gome, što se sviđa danas, nije se prije sviđalo niti će se svi- 
đati u budućnosti, što se sviđa zapadnjaku, ne sviđa se orien- 
talu i td. Objekti sviđanja zavise o vremenima, ćudima, 
okolini, naobrazbi i t. d. I zato se svaka empirična estetika 
žestoko obara na absolutnost estetskih vriednosti. 

Tako Volkelt obtužuje normativno-spekulativnu estetiku 
radi ukočenosti i neelastičnosti: »Norma je bila odveć često 
postavljena kao ukočena, abstraktna zapovied, lišena svake 
mogućnosti razvoja. Normi je morala biti usađena težnja da 


pređe u mnogovrstne oblike, da se prilagodi, da se razširi, 


da se približi, da poprimi druge forme. Mjesto toga ona je 
bila lišena svake mogućnosti promjene i svake relativnosti.«'5) 
Miller-Freienfels još je oštriji: »Svi oni psiholozi, koji se 
bave pitanjem umjetnosti, nisu uvidjeli, da se moramo od- 
reći normativnih vriednosti, koje bi za svakoga vriedile, jer 
subjekti, koji doživljavaju umjetničke utiske, nisu ništa je- 
dinstveno, nego su raznoliki. Stoga se ne slažem sa starijim 
psiholožkim estetičarima, jer oni još uviek rade s jednom 
tipičnom psihom, koja doduše ima svoje opravdanje kao 
fikcija ili kao radna hipoteza, ali koja mora biti zabačena, 
ako želimo primieniti psihologiju na konkretne činjenice ži- 
vota. Moramo se odreći iluzije, koju goje još neki ugledni 
psiholozi, kao da bi se moglo putem psihologije doći do že- 
ljenih absolutnih vriednosti, jer upravo psihologija pokazuje 


149) Volkelt: Op. cit. I 205. 


93 


neumoljivo, da su tobožnje absolutne vriednosti varave slike. 
(Truggebilde); tim bi absolutnim vriednostima nuždno 
morao odgovarati i absolutni subjekt, ali psihologija ne 
pozna absolutne subjekte, nego empirične.-. Samo se ovdje 
ograničujem na konstataciju, da je jurnjava za snima abso-, 
lutnosti donkihoterija.«*) Da psiholožki postupak ne pozna 
nego empirične subjekte, to je istina; ali i psiholozi pokad- 
kada postaju filozofi, što se dogodilo u ovom slučaju i Muller- 
Freienfelsu. Kako ćemo kasnije vidjeti, on je na jednom 
mjestu bio prisiljen uzeti subjekt u značenju, koje nikako 
nije empirično. : 

Dakle ako je moment sviđanja o sebi odlučan u estet- 
skom doživljavanju, onda imaju pravo i Volkelt, i Muller- 
Freienfels, pa i Fechner sa svojim debelim trbusima kinezkih 
dostojanstvenika i zakržljalim nogama kinezkih gospođa,“*) o 
koje je mjerio absolutnošt ili relativnost - ukusa, kao i svi 
estetičari, koji se u istu svrhu pozivaju na promjenljivost 
mode u odievanju. Ali, kako smo vidjeli, obična jezična upo- 
treba, iz koje je niklo mjerilo sviđanja, ne daje nikako. po- 
uzdana oslona za postavljenje takva kriterija, 

Relativnost estetskih vriednosti i relativnost ukusa na- 
stala je.iz teorije razvitka (evolucije), naturalistički shvaće- 
na. Lipps je točno opazio: »Sada se govori svuda o razvitku. 
I ljudi imaju možda neki osobit osjećaj ponosa, kad izgovore 
rieč: bioložki razvitak. Tako se govori i o bioložkom razvoju 
ukusa. A izgleda, da se pritom često misli na nova načela 
ukusa, koja su nastala.«) Kod Volkelta je očito nastojanje 
da razvitak ukusa shvati u smislu organske razvojne linije: 
»Ako hoćemo dostojno procieniti promjenu: estetskih osje- 
ćaja, ideala i sudova, moramo je promatrati pod kutom raz- 
voja. Ova promjena nije nikakva divlja i zamršena miješa- 
vina... nego se ona pokazuje kao slied stupnjeva, koji su 

određeni kulturno-poviestnim stanjem pojedinih vre- 
menskih razdoblja nekog naroda. I ovaj slied, određen kul- 
turno-poviestnim uzrocima, morat ćemo, ako ga točnije pro- 
motrimo, shvatiti u jezgri kao razvoj iznutra prema vani, 


kao organsko zbivanje.«'") 


"ki po e 
147) (Miller-Freienfels: Psychologie der Kunst! I 34 i 35. 
14) Fechner: Op. cit. I 257. 
149) Lipps: Aesthetik? I 95, 
150) Volkelt: Op. cit. I 22. 

Ali, i to treba osobito naglasiti, Volkel i pri 

sek is plečii ija umjetničkih vrsta. de Kida id 
raji e ša sada postavljaju na tragediju, humoristična 
odan aš e, religiozno slikarstvo ili roman, ne smiju 
a ma boja ne samo na stare Grke, Židove ili Indijce, nego 
bok reiki Engleze i Francuze XVIII. vieka, kao ni na 
a amak ača ) Volkelt ovdje ima podpuno pravo; ali se 
sa “ras. ink ne da ništa zaključiti o absolutnosti ili 
nisi sela ire Pa umjetničke vrste i pjesnički rodovi 

. Ono, što smo dosada mogli vidjeti kod svih empirič 
rila nana opažamo i ovdje, i to na osobito epitel 
. oi iri nenadno, u spontanom impulsu, obara sve umjet- 
ana sire cije i adekvatno osvjetljuje pitanje. Volkelt na- 
raki + sepa umjetničke vrste kao estetska mjerila i 
a modna S 3 stvaralački čin: »I tako su se pravi pjesnici 
: oboa“: a“ rudili oko toga, da svojim riečima i rečenica- 
5 dadu što je moguće bogatije i sugestivnije (Zwingen- 

e) plastične vriednosti (Anschauungswerte). T 
vriedi za Homera i Eshila isto tako kao i za indijske el E 
čare i dramatičare, za Dantea kao i za Shakespearea a 
Goethea kao i za Grillparzera, za Gogolja kao i za Zola ili 
za Gottfrieda Kellera.«'") Kad je Volkelt ostavio na stranu 
kvantitativno-vanjske elemente i uzeo u obzir samo kvali- 
tv aari su sve umjetničke vrste s njihovim razvoj- 

njevima i i 

zika . zem: ha: vriednosti pokazale su se kao 
* Navodim još jedan primjer, gdje se pokušavaju 
oo iako unutar empirije, neke stalne ostatke edin 
rimjer je vrlo značajan, jer dokazuje nemogućnost pod u- 
nog relativističkog shvaćanja. Witasek nastoji naći neke el 
mente u estetskom doživljavanju, koji bi imali re eve : 
vriednost. On iztiče, da među bojama postoje neke tia 
»unutar vrlo širokih granica izazivaju uviek i obćenito dera 
zivniji estetski užitak, nego druge«. Zasićeno tagrMii oo 
sviđa se; blieda, prljava žuto-zelena boja ne sviđa se To fel 


.»norma«. Tako i lik pravilnog šesterokuta svakome se više 


sviđa, nego nepravilnog; simetrijski građena zviezda više 
nego četvorina. Po svemu vidimo, kaže Witasek, da je estet- 


ai, Volkelt: Op. cit. I 181. 
1525) Volkelt: Op cit. I 418. 

ski stav, koji se uzimlje prema predmetu takve vrste, kon- 
stantan unutar vrlo širokih granica, da isti predmet svuda 
i uviek izaziva, uglavnom, jednake osjećajne reakcije. ) Ali 
budući da se Witasek kreće na području boja kao takvih i 
mjerstvenih likova, koji ne izazivaju nikakve estetske do- 
Življaje (i prljava žuto-zelena boja djeluje estetski na umjet- 
nički uspjeloj slici), nego se mogu »sviđati« ili »ne sviđati«, 
on nije mogao napustiti empirični relativizam, jer je sviđanje 
ipak stvar osobnog ukusa, te je morao na drugom rajestu 
izjaviti, da je u samoj prirodi estetskih norma, da su one 
promjenljive, budući da nema nijedne, koja bi vriedila za 
sva vremena i za sve narode.'"*) 


159) Witasek: Op. cit., str. 359. 
154) Witasek: Op. cit., str. 368, 

VI 


POBJEDA KONKRETNE MISLI 


Stalna protuslovlja empirične estetike, koja u stvari ne 
znače drugo nego sukob između spontanog naslućivanja istine 
i predrazsuda nametnutih izvana, morala su izazvati potrebu 
uklanjanja svih zapreka kao i težnju za sređenom, sviestnom 
i određenom misli. I, što je vrlo značajno, to se dogodilo u 
okviru same empirične estetike, koja ima zahvaliti svoj po- 
stanak upravo oporbi proti pojmovnim određenjima estetskih 
vriednosti. a 

Zanimljivo je, da je ovaj zahtjev nikao u pravcu, koji 


oje uzeo na sebe zadaću da podpuno prekine s predrazsudom, 


koja je mnogo zla prouzrokovala u estetici, s poistovljivanjem 
umjetničkih vriednosti s »liepim« u smislu ugodnog. To 
se dogodilo na području tako zvane »nauke o umjetnosti« 
(Kunstwissenschaft). Vjera u vanjski estetski objekt 


. bila je time podkopana, a misao, riešena okova psihofizičkog 


paralelizma, mogla je baciti jasnije svietlo na zamršeni estet- 
ski problem, pokazujući ga onim, što i jest: unutrašnjim čisto 
duhovnim činom. 

* Jedan od najprvih zastupnika »nauke u umjetnosti« bio 
je Max Dessoir. Još prije Dessoira kušao je odieliti »nauku o 
umjetnosti« od estetike Konrad Freidler'"); ali je on pošao 
odmah sviestno s filozofskog stanovišta jedinstvenog i samo- 
bitnog shvaćanja umjetničkog stvaranja. Max Dessoir napro- 
tiv ostao je podpuno u empiričnim predpostavkama, izjavlju- 
jući se odmah na početku svoga glavnog estetskog djela proti 
svakom pokušaju jedinstvenog shvaćanja: »Tko hoće da uz- 
postavi gladko pojmovno jedinstvo, taj ubija život, koji se 
očituje u sudarima, križanjima i borbama, i sakati puno iz- 
kustvo, koje se razvija raznovrstnim pojedinim iztraživanji- 


1%) Konrad Fiedler: Schriften iiber Kunst, Miinchen 1913. 

ma. Sustav i postupak znače za nas: biti slobođan od jednog 
“ sustava i od jednog postupka.«'") Empiričko je stanovište 
očito. I zbilja, Dessoirova razmatranja puna su pozitivističkih 
predrazsuda: on razpravlja o osjetilnim osjećajima, 0 osjeća- 
jima oblika, o osjećajima sadržaja, o svojstvima objekta: 
(sklad, proporcija i t. d.), o estetskom utisku i t. d; ali 
sve to stavlja on pod pojam estetskoga u smislu »liepogać«. 
Umjetnost je za njega nešto drugo. Samo »kalikracija«, kaže 
Dessoir, mislila je, da je zadaća umjetnosti prikazivanje »lie- 
poga« o sebi ili onoga, što se sviđa (das Wohlgefalli- 
ge). Prvi korak k razumievanju, umjetnosti sastoji se u shva- 
ćanju činjenice, da čovjeka ne smije ni liepo. zavoditi ni 
ružno odbijati. »Zađaća umjetnosti nije prikazivanje liepoga 
(das Schč&ne), nego liepo (schčn) prikazivanje.«'") Po- 
kraj čisto estetskih momenata, koji se sastoje u smislu za oblik. 
i u ukusu, sudjeluju pri postanku umjetničkog djela i drugi 
osobni momenti, kao duhovitost, čuvstvenost, savjestnost 
i t.d. Sam umjetnički ukus ne predstavlja veličinu umjet- 
nika. Dok ljubitelji i sudci umjetnosti mogu razviti svoj 
ukus do vrlo visoke protančanosti, veliki umjetnici, kao 
Grabbe i Boecklin, očitovali su grotesknu neukusnost. Kad 
uživamo u kakvoj umjetnosti, radujemo se posebnom. ina 
činu (Eigenart) stvaraočevu, njegovoj vidljivoj pobjedi 
nad odpornošću tvari, sigurnosti, kojom on prodire u jezgru 
stvarnosti, punoći i živosti sadržaja, jednom rieči svojstvima, 
koja se podpuno puštaju iz vida u iztraživanju estetskoga.'“) 
Jasno je, što misli Dessoir. On oštro razlučuje ono, što 
se u estetici, a i u vulgarnom mišljenju, smatralo »estetskim«, 
razlučuje uživanje u prijatnosti vanjskoga oblika od ostalih 
duhovnih činbenika, koji dolaze do izraza u umjetničkom 
stvaranju. Iako je Dessoir, ometan empirično-statičkim shva- 
ćanjima, izrazio svoju tvrdnju na vrlo nesiguran način (ve- 
liki umjetnici mogu biti bez ukusa), njegova je konstatacija 
važna za razvoj estetskih teorija, jer ona znači ozbiljan korak 
napried prema duhovnom i dinamičnom shvaćanju umjet- 
ničkog stvaranja. 


15) Max  Dessoir: Aesthetik und allgemeine Kunstwissen- 
schaft, Stuttgart 1906, str, 6, 

157) Dessoir: Op. cit., str. 105, 

158) Dessoir: Op. cit., str. 229. 

Vidjeli smo, da Dessoir, još uviek u strahu od dogma- 
tičnosti odlučno nieče jedinstvenost estetskih vriednosti, bo- 
jeći se sakaćenja i kočenja šarolike, raznovrstne i žive stvar- 
nosti. I zato mu pitanje postupka ne izgleda osobito važno.) 
On u postupku još uyiek: vidi »metodoložko cjepidlačenje«,') 
a filozofski osnovanu estetiku ne može drugačije shvatiti, 
nego u smislu metafizike, za koju »sviet se ne izcrpljuje 
s pojavama, nego ima i neki idealni sadržaj, neku ,essen- 
tia'«!") 7 

Ali odlučni čin se dogodio i vanjski je estetski objekt 
kao liep o sebi maknut, duhovne funkcije stvaraočeve jače 
su naglašene, a od te spoznaje do uviđanja potrebe specifič- 
nog određenja estetskog čina samo je jedan korak. Zanim- 
ljivo je, kako i sam Dessoir naglasuje, iako nehotimice i u 
očitom  protuslovlju s vlastitim izvodima, kao posljedice 
svoga »antikalikratskog« stava, individualno-spiritualnu pri- 
rodu umjetničkog stvaranja. Govoreći o stilu, tvrdi, da 
svaka rečenica u pjesničkom djelu mora biti puna sadržaja, 
zbijena, bez praznih mjesta. Iz svake rečenice mora se oči- 
tovati određena individualnost, tako da nikakav drugi čovjek 
ne može više napisati tu rečenicu. Duh i »jezično tielo« 
(Sprachkčrper) umjetnosti postaju jedno (in eins fal- 
lem), kao duh i oblik zvuka (Klangform), kao duh i 
boja, kao duh i oblik tvari na drugim područjima") Inače 
Dessoir shvaća jezik u empiričnom smislu i bavi se proble- 
mom, kakva sveza postoji između jezika i osjetilne stvarnosti, 
te zaključuje, da uz pojedine rieči u pjesničtvu vežemo množ- 
tvo osobnih uspomena, uslied čega ne pogađamo nikada sliku, 
koja je umjetniku lebdjela pred očima, kao što je to slučaj 
u likovnim umjetnostima") Zato i za njega, kao i za Fiedle- 
ra, ne postoji jedna »umjetnost«, nego »umjetnosti« (vrste 
umjetnosti). 

: Ali ako se jezik, boja, zvuk i tvar poklapaju s duhovnim 
činom, znači, da se uviek radi o jednome: o duhovnom 
činu (osjetilna razlikovanja jezika, boja, zvuka i tvari više ne 
postoje), te se više ne može govoriti o većim ili manjim mo- 


159) Dessoir: Op. cit. A A 
da p. cit., str. 100 
m Dessoir: Op. cit., str. 66. 
ž ) Dessoir: Op. cit., str. 368 i 369. 
%) Dessoir: Op. cit., str, 367 i 368. 

gućnostima reprodukcije umjetnikove slike u pojedinim 
umjetnostima (»jezično tielo« poklapa se s duhovnim činom 
pjesnikovim isto kao i duhovni čin slikarov s bojom). Des- 
soir je u protuslovlju sa samim sobom, kad s jedne strane 
vjeruje, da se u umjetnosti osjetilno pretvara u duhovno (in 
eins fallen), dok s druge strane misli, da ne postoji 
»umjetnost« nego »umjetnosti«. Kao i kod drugih empiričara, 
i kod Dessoira bježanje od postupka i jedinstvenog shvaćanja 
ne znači spasavanje životne bujnosti raznolikosti, nego na- 
prosto protuslovlje. 

Ono, na što se Dessoir nije umio odlučiti, učinio je jedan 
drugi sljedbenik »obće nauke o umjetnosti«. Emil Utitz, slie- 
deći poglede Fiedlerove, Spitzerove i Dessoirove, razlučuje 
umjetnost od »estetskoga«, dokazujući, da u umjetničkom 
stvaranju ima mjesta i za »izvanestetske« elemente. Glavni 
mu je poticaj pritom »dogmatski ukočena vjera u toku devet- 
naestog stoljeća, da umjetnost može biti u svojoj cjelini 
shvaćena s estetskog stanovišta«“) Za Utitza umjetnost može 
pružati  ćudoredne, vjerske, domoljubne, intelektualne i 
druge vriednosti; ali to se događa na neki osobit način, to 
jest u obliku čuvstvenog doživljavanja.) 

Ipak, što je najvažnije, Utitz, protivno od Dessoira, za- 
htieva misaono određenje pojma umjetnosti, te piše ove vrlo 
razborite rieči: »Iztraživanja bitnosti pojava sretaju u naše 
dane često duboko ukorienjeno nepovjerenje: ona izgledaju 
mnogima kao više ili manje duhovite konstatacije, u čije se 
sheme tada utiskavaju činjenice, dakle izgledaju im direkt- 
no predrazsude, koje škode iztraživanju. A neki idu još da- 
lje, te vide u svim nastojanjima oko oštrog određivanja poj- 
mova akademsku igrariju, odjek loše skolastike, koja nema 
nikakva posla s pravom znanosti. Ali sva ova nepovjerenja 
pogađaju ipak samo loša iztraživanja bitnosti pojava, koja 
ne zaslužuju nikakav naziv jiztraživanja', nego su samovolj-' 
nosti. I ovim samovoljnostima rade nesamo oni, koji uvode 
kriva određivanja pojmova, nego u još većoj mjeri oni, koji 
ne drže vriednim, da ovim pitanjima — koja ja držim osnov- 
nim — poklone svoju pažnju; jer ni oni se ne mogu odreći 
osnovnih pojmova, a ako ovi nisu razjašnjeni ni shvaćeni u 


164) Emil Utitz: Grundlegung der aligemeinen Kunstwissen- 
schaft, Stuttgart 1914, I 2. — ' 
16) Utitz: Op. cit. I 15, ' 

svojim bitnim značajkama i omeđeni u svom značenju, oni 
prouzrokuju svuda nesigurnost, te nije nikako moguće dobiti 
sigurno tlo sporazumievanja.«“*) »Mi ne možemo objasniti 
umjetnost u njenoj cjelini i u svim njenim odnošajima, ako 
nije predhodno utvrđeno, što je umjetnost. Tek iz spoznaja 
njene osobitosti vode putovi dalje... Jer inače mi dradala 
možda u krivom pravcu, razstavljamo ono, što ide zajedno, a 
povezujemo ono, što je jedno drugom tuđe.«'") Upravo ono 

što se dogodilo Fechneru i njegovim sljedbenicima, koji su u 
uvjerenju, da su se riešili svih dogmatskih , predpostavaka 

pošli s predpostavke, da se estetsko nalazi u onome, što Še 
sviđa. I ova predpostavka postala je dogma empirične este- 
tike, s posljedicama, koje smo vidjeli. 

: Ni Utitz se ne može podpuno odreći empiričnih shva- 
ćanja, te se i on koleba između psihologije i pojmovnog 
određivanja, nastojeći spojiti ono, što je nespojivo: »Psiho- 
ložki je doduše podpuno moguće izpitati razne načine doživ- 
ljavanja, koje pruža neko umjetničko djelo; ali bi iz svega 
izašao kaos bez pravca, kad ovo iztraživanje ne bi bilo odre- 
đeno namjerama obće nauke o umjetnosti«. Kad bi se nečiji 

doživljaj pred kakvom slikom sastojao samo u žaljenju, što 

je dobro platno »upropašteno« uljenom bojom, ili kad nekoga 

pri promatranju slike ne bi ništa drugo zanimalo nego ke- 
mijske sastavine boja, kako bi psihologija mogla odkriti ne- 

umjetnički značaj ovakog doživljavanja bez predhodne spo- 
znaje, što je umjetnost u svojoj bitnosti? Bez sumnje, pravi 
ili istiniti užitak psiholožka je činjenica, ali sviest da mu 

ova vriednost pripada, nije psiholožke prirode.) : 

Utitz ima i nema pravo. Doživljavanje umjetnine bez 
sumnje je »psiholožka« činjenica, jer je duhovne prirode, ali 
nije činjenica empirične psihologije, na koju Utitz očito cilja 
jer ova, statična po svojoj prirodi, ne zahvaća dinamičnost 
umjetničkog doživljaja. Inače Utitzova konstatacija o nepsi- 
holožkom značenju sviesti, koja određuje vriednosti, od pre- 
sudne je važnosti. Žaljenje, što je platno na umjetničkoj slici 
»upropašteno«, za empiričnu psihologiju jednako je psiho- 
ložka činjenica kao i sam umjetnički doživljaj. Neizbježiva 
je posljedica toga, da se pri kvalitativnom razlučivanju ovih 


1%) Utitz: Op. cit. I 44 i 45. 
1) Utitz: Op. cit. I 17. 
1) Utitz: Op. cit. I 226 i 227. 

dvaju doživljaja mora nuždno izaći iz područja empirične 
sihologije. da 
Z Djelomično izpravni put, kojim je Utitz udario, dao . 
je mogućnost da prilično adekvatno shvati prirodu po 
ničkog stvaranja: »Ja mislim, da se najobćenitije odre enje 
sastoji u tome, što svaki proizvod, koji ima pravo na ciee 
umjetničkog djela, namjerava da nam, svojim oblikovanje! 
(Gestaltung), pruži kakav čuvstveni doživljaj. Ova namje- 
ra ne može imati svoj izvor u sviestnoj volji umjetnikovoj, 
nego je ona misao oblikovanja, cilj... Oblik umjetnosti, njegovo 
ostvarivanje, teži neposredno prema nekom spika 
zahvaćanju (Erfassen), ona je prikazivanje (Darste - 
lung) vriednosti sa svrhom. izazivanja nekog ega 
doživljaja. Pritom ne smiju se vriednost uzeti u, . 
skom' smislu; svaka moguća vriednost mo ući u umjetnos 
i tako primiti značaj umjetničkog djela.« #9) ' mA 
Utitz priznaje umjetničkom stvaranju samobitan značaj: 
»Događa se vrlo često, da čovjek, prije nego se postavi na 
umjetničko stanovište, zauzme jedno drugo šaj rar 
umjetnosti, bilo ono religiozno, ćudoredno, političko ili via 
koje drugo, te s ovoga stajališta promatra, kako mrem ce 
tvorbe djeluju u ovom pravcu na ljudsku . prirodu. pk 
umjetnička djela nisu shvaćena u svom od naje je > 
vanju, nego u djelovanjima druge prirode, pa koli o u po 
učan ovaj način iztraživanja, ipak se ono kreće izvan područja 
pravog umjetničkog promatranja. Umjetnost se gao naći 
na drugim putovima, nego na njenim vlastitim.« ) Z spo- 
“ znaje samobitnosti umjetničkog stvaranja proizlazi, a je 
ono nuždan način doživljavanja: »Tako izvor i aj 
umjetnosti nalazi se u neposrednom zahvaćanju svieta aa 
neku posebnu moć ljudskog duha, kroz intuiciju (An- 
schauung). Njeno značenje nije ništa drugo nego pr 
đen oblik, u kojem čovjek nesamo nastoji da sviet pe ii 
dožive, nego je na to prisiljen svojom prirodom. Ta o stav 
umjetnikov prema svietu nije samovoljno odabran, nego rad 
rodno dan, a posljedak, do kojega dolazi, nije određen ine iva 
bez čega bi se moglo biti, nego najveći 1 ljudskom duhu, ako 
ovaj ne želi vlastito osakaćenje, nenadoknadiv.«"") 
Pano 
1%) Utitz: Op. cit. I. 64. 


1%) Utitz: Op. cit. I 4. 
171) Utitz: Op. cit. I 5. 

Ne smijemo ipak zaboraviti, da Utitz, pokraj svih iz- 
pravnih shvaćanja, samo djelomično svladava empirično sta- 
novište. To već dokazuje njegovo razlučivanje estetskog pod- 
ručja od umjetničkog. Jer pod »estetskim« Utitz ne uzimlje. 
ništa drugo nego predrazsude statičko-hedonističke estetike, 
te nemajući odvažnosti da podpuno s njima prekine, priznaje 
ih na jednom osobitom području, koje se uviek ne poklapa s 
umjetnošću. Tako on dieli umjetnosti na one, koje sebi po- 
stavljaju u prvom redu »estetske« ciljeve, i na one, koja 
imaju za cilj »izvanestetske« svrhe?) Ali Utitzov empirični 
stav najjasnije se očituje u njegovu transcendentnom shva- 
ćanju umjetničkih djela. On daje samo donekle pravo onima, 
koji kažu, da je individualnost umjetnikova od najveće 
važnosti u umjetnini, ali ujedno daje pravo i Lippsu, koji 
shvaća umjetninu kao »palu s neba«. Utitz misli, da svatko 
nije dorastao »poviestnom« shvaćanju umjetnosti (za njega 
postoji samo »poviestna«, to jest biografska umjetnikova 
ličnost), te dopušta uživanje u ličnosti umjetnikovoj kao po- 
seban tip umjetničkog doživljavanja.") Psihologističko tipi- 
ziranje i ovdje je još uviek u punoj snazi. 

Neizbježivo se ipak moralo dogoditi. Kroz sve predraz- 
sude empirične estetike ipak su se neodoljivo nametnule 
neke stvarnosti. Tako je bilo shvaćeno umjetničko stvaranje 
kao oblikovanje, kao prikazivanje (Darstellung) nekog 
čuvstvenog doživljaja (Utitz), a liepo u umjetnosti kao dina- 
mička ljepota samog čina stvaranja (Dessoir). Fechnerov »di- 
rektni faktor« bio je još samo podržavan iz pukih predraz- 
suda. Zato je podpuno shvatljivo, da je jednom zastupniku 
»obće nauke o umjetnosti« pošlo za rukom oboriti i ovu po- 
sljednju empiričarsku predrazsudu. Theodor A. Meyer (i nje- 
ga sve jače prodiranje »ružnoga« u umjetnost!) dovodi do 
njegovih izpravnih teorija) ide odmah k žarištu stvaranja, 
k ličnosti umjetnikovoj: »Potežkoća je riešena, čim uzmemo 
u obzir činjenicu, da duhovni sadržaj i ljepota ne dolaze 
umjetničkom djelu u prvom redu iz njegova predmeta, nego 
također i osobito iz umjetnikove ličnosti, koja je stvorila 


17%) Utitz: Op. cit. I 239. 

119) Utitz: Op. cit. I 297, 

14) Theodor A. Meyer: Die Persčnlichkeit des Kiinstlers im 
Kunstwerk und ihre &sthetische  Bedeutung. Zeitschrift fir 
Aesthetik und allgemeine Kunstwissenschaft, IX 47. 

umjetničko djelo; jer ova proizvodi umjetninu iz svog naj- 
unutrašnjijeg bića, tenjom dokumentira svoje najdublje i naj- 
jače moći. Ličnost ne djeluje samo u izboru predmeta, nego 
gotovo još više.u oblikovanju, koje ona ovome daje, i to iu 
unutrašnjem i u vanjskom pogledu. Ona se očituje u unutraš- 
njem oblikovanju, jer s koje god strane umjetnik zahva- 
tio tvorivo, u koje ga god likove on razstavio, u koje ga 
god odnošaje postavio, u tome on uviek odkriva način svoga 
čuvstvovanja, svoga mišljenja, svoga životnog pogleda. On 
hrani svoje stvaralačko djelo vlastitom krvi. Na jednak na- 
čin djeluje umjetnik i s obzirom na vanjski oblik u razređi- 
vanju dielova-i u izboru i u upotrebi svojih izražajnih sred- 
stava. Umjetnik ne iznosi nigdje — pa ni ondje, gdje bi on 
htio dati samo goli prirodni odtisak — stvarnost u njenoj si- 
rovoj prirodnosti. Umjetnik je, prema stanovitim zakonima 
oblikovanja, podiže na umjetničku visinu. Radi toga samo je 
onaj oblik umjetnički 'pun, koji izpunjava estetske oblikovne 
zakone, a ujedno je izljev stvaralačke umjetničke ličnosti, i 
to bez ostataka. Samo je takav umjetnički oblik bez prazne 
«ssamovoljnosti, te je organski nuždno nastao.«!7) 

Ako se uzme u obzir — nastavlja Th. Meyer — da je 
umjetnička ličnost osnovni element umjetničkog djela, ake 
se uzme u obzir, da su sadržaj i oblik umjetničkog djela 
njom određeni i da prema tome mi nismo doživjeli umjet- 
ničko djelo, ako nismo umjeli odkriti u njemu umjetničku 
ličnost, te ako se nauka o umjetnosti i umjetnička kritika 
moraju postaviti jedino na to stajalište, onda se mora čovjek 
čuditi, kako se premalo pazilo na umjetničku ličnost u este- 
tici... Doduše, o njoj je rieč tu i tamo — a kako bi moglo 
drugačije i biti? — ali kad se razpravlja o estetskim osnov- 
nim činjenicama, manjka upravo ona, ona se ne uzimlje or- 
ganski u obzir. Već samim načinom, kako se postavljaju 
problemi, izključena je svaka mogućnost da se pjesnička lič- 
nost uzme u obzir. Estetskim objektima pripisuje se »ideal- 
nost«, oni se moraju postaviti u neku sferu, u kojoj nema 
govora o stvarnosti ili nestvarnosti (Lipps). Kako se takva 
pitanja mogu dovesti u svezu s pjesničkom ličnosti u umjet- 
ničkom djelu? Mi osjećamo njenu živu prisutnost, njeno živo 
djelovanje, ona je za nas nesumnjiva stvarnost. = Svako 


— 


15) Th. A. Meyer: Op. cit., str. 50. 

umjetničko djelo izaziva u nama ovaj utisak: »Ja sam osje- 
tio dah tvoga duha«.'") 
Dinamičko-stvaralačku prirodu umjetničkog stvaranja, 


. kao i neempirični (nepoviestni, nebiografski) značaj pjesničke 


ličnosti Meyer je podpuno shvatio: »Neka se jednom pusti 
Shakespeareov Richard III, da padne s neba: kako će se 


ovaj razlikovati od pravog Richarda, pa sve i da se pred- | 


postavi, da se ovaj pravi Richard podpuno slaže u značaju i 
djelovanju sa Shakespearovim! Obojica bi imala doduše kao: 
zajedničku oznaku brutalnost divlje, genialne, tiranske pri- 
rode, ali u Shakespeareovu liku doživjeli bismo uz to neko 
sigurno psiholožko izvađanje, neko duboko prodiranje u pri- 
rodu zla, neku nepomućenu sigurnost ćudorednog nagona, 
divotnu veličinu oblikovanja i smjelu snagu govora... Kako 
je moguće drugačije shvatiti žarku maštu, koja živi u Sha- 
kespeareovu govoru, nego kao maštu ličnosti, koja je stvorila 
tragediju, pa bila to ličnost Shakespeareova ili ličnost nekog 
nama nepoznatog N. N.? Gdje osjetimo maštu kao djelotvor- 
nu moć, tu padamo u začarani krug jedne ličnosti.«'7) 

Ovdje smo podpuno daleko od psiho-fizičkog paralelizma, 
od »direktnog« i »asociativnog faktora«, od problema, da li 
estetsko doživljavanje treba shvatiti sa strane subjekta ili 
sa strane objekta. Pjesnička je ličnost uzeta u njenom .obće- 
ljudskom stvaralačkom smislu, te se tvorba pjesničke mašte 
nameće subjektivnom stvaralačkim. sposobnostima izazivajući 
homogeni i nuždno adekvatni proces. Subjekt i objekt pod- 
puno se stapaju. Doživljavajući Richarda III. kao tvorbu 
pjesničike ličnosti u određenom ćudorednom stavu, ličnosti 
s velikim stvaralačkim sposobnostima, mi ga doživljavamo 
u njegovoj pjesničkoj stvarnosti, spojeni sa stvaraočevom 
individualnošću u istovjetnom duhovnom činu. I tako svi 
problemi o raznim mogućnostima umjetničkog doživljavanja, 
o vezanim ili. nevezanim asociacijama, o stvarnosti ili ne- 
stvarnosti umjetničkih doživljaja, o suosjećanju, o samo- 
obmani i t. d. postaju sasvim uzaludni. Umjetnikov doživljaj 
Nije ni iluzija, ni fikcija, nego je podpuno stvaran; on nije 
nikakav objekt, u koji bismo se morali nekako izvana uvući 
i tako ga oživjeti. On je naprosto doživljaj, i to živi i topli 
—— EE 


170) Th. A. Meyer: Op. cit., str. 57, 
"") Th. A. Meyer: Op. cit., str. 54. 

ijudski doživljaj, koji je nama kao ljudima podpuno pristu- 
pačan. A njegova ljepota nema nikakve sveze s ljepuškastim 
ženskim licem kao takvim, ni s krojačkim umiećem, ni s pri- 
stojnošću ponašanja pri jelu ili u družtvu, nego se sastoji 
u savršenosti prikazivanja, u uspjelosti izraza, koji se su- 
gestivno nameće izazivajući čin stvaralačkog obnavljanja. 

Meyer je sve ovo osobito naglasio: »Tko kaže o nekoj 
umjetnini, da je liepa, taj tvrdi u prvom redu, da se ljepota 
nalazi u umjetničkoj ličnosti njena stvaraoca. To je jedino, što 
možemo zahtievati u svim prilikama od umjetničkog djela. 
Umjetnik uvodi neustrašivo na područje svoga prikazivanja i 
ružno, i prosto, i tjeskobno. Ako je umjetnik u posjedu dubo- 


kog, jakog ljudskog čuvstva i prave stvaralačke snage, on to. 


sve svladava ljepotom moći, koje dolaze do izraza u umjet- 
ničkom djelu.«'?) »Buđući da mi na umjetničkom djelu doživ- 
ljavamo (miterleben) ličnost njegova stvaraoca, koju ne 
možemo doživjeti na prirodno liepom, radi toga je psihički 
stav, kojim pristupamo umjetničkim djelima, drugačiji nego 
kod prirodno liepog.«'?) »Umjetnička je ličnost u umjetnikovu 
djelu tada estetski vriedna, kad je liepa ili, drugačije rečeno, 
ukoliko se umjetnik pokaže pravim umjetnikom, utoliko je 
on liep.«'*) ti “ 

I tako mrtva »ljepota«, vanjski shvaćena, sa svim svojim 
praznim problemima, razplinjuje se bez traga, a na njeno mje- 
sto stupa živa umjetnikova duša, nama ljudski bliza, koja 
.drhće u svim prelievanjima stvarnih ljudskih čuvstava . 


179) Th; A. Meyer: Op. cit., str. 59. 
19%) Th. A, Meyer: Op. cit., str. 54. 
199) Th, A, Meyer: Op. cit., str. 57. 

VII 
ZAKLJUČAK 


Da se ne bi reklo, da je ovdje razpravljanje namjerno na- 
tegnuto prema nekoj predhodnoj osnovi, potrebno je rekapi- 
tulirati konačne posljedke ovih razmatranja, dokazujući ujed- 
no, da je misao, spontano i vlastitom snagom, odbacila po- 
malo sve empiričarske predrazsude, koje su joj stajale na putu. 
Ne radi se dakle ni o kakvom metafizičkom shvaćanju mi- 
saone funkcije, nego o podpuno razumljivoj i prirodnoj či- 
njenici. 

Osjetilno shvaćeni estetski objekt morao je biti uzet, na 
temelju jezičnog određenja, u hedonističkom smislu. Neka 
stvar mora biti »liepa« ili »ružna«, mora se sviđati ili ne- 
sviđati. Takav stav a priori izključuje pojmovno određenje. 
Polazna je točka razlučivanja u momentu sviđanja kao takvu, 
to jest bez obzira, odakle sviđanje dolazi i kako dolazi. Porena 
ižričito kaže, da govor postavlja najraznovrstnije (dakle ne- 
razlučene) pojave pod pojam liepoga. Jezična upotreba naziva 
Raffaellove slike liepim, kao i liljan, naranču, srnu ili okus 
vina. Odatle i izpitivanje »estetskog« djelovanja najraznovrst- 
nijih i najheteroginijih pojava: od Homerovih pjesama do ne- 
pristojne dosjetke (Zotte); ova posljednja ima svoje mjesto 
u nekim empiričnim estetikama. 

. Ali i empirični estetičar je misaono biće, te se ne može 
zadovoljiti samim klasificiranjem psihičkih utisaka: i on osjeća 
potrebu razlučivanja. Odatle pokušaji specificiranja estetskog 
doživljaja ,koji nisu mogli uspjeti, jer pri specificiranju nije 
se htjelo napustiti empirično područje. 

Poučan je u tom pogledu slučaj sa »suosjećanjem«. Aso- 
ciacionističko stanovište nije zadovoljilo i nije moglo zadovo- 
ljiti, jer su se psihičke reakcije odigravale odveć samovoljno; 
1 zato se tražila na drugi način uža sveza između subjekta i 

objekta. Odtuda teorija »suosjećanja«, koju neki nazivaju i 
»stapanjem«. Vidjeli smo, kako i koliko je pokušaj uspio. 
Subjekt i objekt ostali su i dalje razstavljeni, gubeći se čas 
prvi u posljednjem, a čas posljednji u prvom. Podpuno shvat- 
ljivo. Duhovno je duhovno, to jest ne-fizičko, a fizičko je fi- 
zičko, to jest ne-duhovno. I kad se suosjećanjem pokušala 
objasniti specifičnost estetskog čina, pokušaj je zatajio. Speci- 
fično određivanje znači misaonost, a misao ne može zahvatiti 
ujedno i duh i tvar; dok misao zahvaća prvu pojavu, nuždno 
nieče drugu (duh je ne-tvar), a dok zahvaća drugu, nieče prvu 
(tvar je ne-duh). 

Isto su tako svršili i svi drugi pokušaji empiričnog dife- 
renciranja. ? 

Ali opazilo se još nešto. Kao što je »činjenica«, da jezična 
upotreba naziva Raffaellovu sliku liepom, kao i naranču ili 
okus vina, kao što je »činjenica«, da se Homerove pjesme 
»sviđaju« kao i nepristojna dosjetka, tako je isto i činjenica, 
da i »ružne« pojave, to jest pojave, koje se ne »sviđaju«, mogu 
biti predmetom umjetničkog prikazivanja. Logična je poslje- 
dica bila gubitak vjere u jezičnu upotrebu u određivanju 
estetskih vriednosti. x 

Kad se jednom izašlo iz zbrke jezičnih mjerila, moralo se 
prieći k misaonom određivanju. I to je podpuno razumljivo. 
Pozitivistička protuslovlja, , nesigurnost empiričnih definicija, 
potreba diferenciacije estetskog doživljaja, sve je to moralo 
izazvati potrebu misaone sređenosti i misaone dosljednosti. 
Značajno je, da se ovaj zahtjev javio upravo u ogranku empi- 
rične teorije umjetnosti, koja nije više htjela vidjeti u »estet- 
skom«, to jest u »sviđanju«, specifične umjetničke sadržaje. 
Zbrisani vanjski estetski objekt nije više dolazio u obzir sa 
svojim  nediferenciranim psiho-fizičkim funkcijama. Misao, 
koja je per definitionen niekanje protuslovlja, mogla 
je onda samo slobodno djelovati, kad je bila maknuta s puta 
psiho-fizička predrazsuda, koja je već po sebi, na području 
teorije, protuslovlje. 

Put do adekvatnog shvaćanja bio je podpuno utrt. Nagla- 
sivanja empirične estetike o neestetičnosti izvansubjektivnih 
. momenata (iako protuslovna), konstatacija o estetskom stavu, 
izčeznuće »direktnog faktora« kao »liepa«, zahtjev misaonog 

određivanja — sve je to dovelo do pravog i stvarnog estetskog 
»objekta«. 

Tako pozitivizam, kroz sva svoja protuslovlja i zbrku poj- 
mova, dolazi do istog posljedka, do kojega je došla, drugim 
putem, i suvremena filozofska estetika. Prvi je otišao sa sta- 
jališta statičko-vanmjske individualnosti, a druga sa staja- 
lišta statičko-vanjske univerzalnosti; ali su oba pravca osje- 
tila vlastitu abstraktnost, te su se, na koncu konca, nezavisno, 
posljedcima spontanog misaonog toka, našla oba na istom te- 
renu: oba su morala zamieniti svaku abstraktnu transcendent- 
nost, bilo u smislu vanjske stvari, bilo u smislu vanjske ideje, 
i oba su bila prisiljena uzeti estetsko stvaranje kao imanentni 


. čuvstveno-fantazijski čin, kao nuždno doživljavanje stvarnosti. 


I empirična i filozofska estetika morale su sebi priznati, da 
imaju ujedno i pravo i krivo: empirično traženje konkretnosti, 
u načelu podpuno zakonito, moralo se u svojim izvodima po- 
kazati bezplodnim, jer je htjelo biti čisto konkretno izključu- 
jući svaku univerzalnost, kao što se i filozofsko abstraktno- 
univerzalno bez konkretnog pokazalo nestvarnim, Čim je u 
pozitivizmu bila uzdrmana vjera u jezična razlučivanja i pre- 
ma tome u vanjsku »ljepotu«, čim je bio svladan strah od 
»jednostranosti« i čim se obnovilo pouzdanje u misao, odkrila 
se pjesnička ličnost, konkretna u svojoj individualnosti, ali 
univerzalno-individualna u svom humanitetu. Bez ovoga po- 
sljednjega, bez načela tua resagitur, nema razumievanja 
umjetničkog stvaranja. 

DRUGI DIO 


FILOZOFSKO PROMATRANJE 
ESTETSKOG ČINA | 


I 
DUHOVNO-DINAMIČKI ZNAČAJ ESTETSKOG ČINA 


Već nam je moglo biti dosada jasno, kakvim je nepre- 
mostivim potežkoćama spojeno vanjsko-empirično promatranje 
umjetničkih djela. Estetski objekt, vanjski shvaćen, izgleda 
na početku najstvarnija stvarnost; ali se ta stvarnost na koncu 
pokazuje varkom. Razrješavanje estetskog čina na osjetilne 
senzacije, kao na prvotne njegove elemente, dovodi do gro- 
tesknih posljedica: miris sira u dućanu ili ribe na tržištu bio 
bi po »estetičnoj« kakvoći jednak doživljavanju velikih umjet- 
ničkih djela. 

Tako je sa svim pozitivističkim i naturalističkim stajali- 
štima. Ako se umjetnička slika razstavi na boje, od kojih je 
sastavljena, dobija se crvena, zelena, modra, žuta, crna boja 
it. d. Tko u bojama kao bojama vidi estetske vriednosti, mora 
postaviti pitanje, koja je od njih »estetična«, a koja nije. Ne- 
kome će izgledati jedna, a nekome druga. De gustibus 
non est disputandum. Ali gdje je pri tome slika, to 
jest da uzmemo određen primjer, gdje je pri tome tajinstveni 
smiešak Leonardove Monne Lise? Nije li prava stvarnost te 
slike u tom smiešku? A taj smiešak nije nikakva mehanička 
kombinacija boja, nego duhovni doživljaj velikog Leonarda. 

Mogao bi netko opaziti, da ipak boje igraju važnu ulogu 
u estetskom promatranju, jer da je Leonardo, na Primjer, pre- 
mazao usne Monne Lise crnom bojom, učinak ne bi bio više 
estetičan. Bez sumnje; ali to ipak ne znači, da je crvena boja 
estetičnija od crne, nego bi u tom slučaju Leonardo bio učinio 
nešto samovoljno, nešto, što nije diktirano iznutra (ono, što 
su, poprilici, radili neki moderni slikari, tražeći »nove izra- 
žajne mogućnosti«), a samo je taj moment unutrašnjeg na- 
dahnuća odlučan u estetskom činu. 


Haler: Doživljaj ljepote 8 : 113 


Boje, tobože najelementarnije komponente slike, abstrak- 
cije su, jer ne mogu služiti kao estetska mjerila. Crveno je 
uviek crveno, žuto je žuto, modro je modro i t. d., pa i nianse 
ovih boja uviek su određene nianse, i zato boje po sebi nisu 
ni estetične ni neestetične u smislu izražaja nekog individual- 
nog doživljaja. 

I druga empirična mjerila jednako su neadekvatna. Leo- 
nardova slika, uzeta empirično, izazvat će svakovrstne asocia- 
cije: suosjećanjem uniet ćemo se u lik žene, koja se smieši, 
»motoričkom inervacijom« pokušat ćemo oponašati taj smie- 
šak, i sve će nam se to manje ili više »sviđati«; ali strujanje 
umjetnikova duha, ganuta pred tajinstvenim smieškom mlade 
žene, mi ne ćemo osjetiti. Umjetnikovo čuvstvo, čisto leonar- 
dovski osobno, koje se odrazilo u onakvu i baš onakvu 
smiešku, pri empiričnom promatranju posve se izgubilo. 

J edini adekvatni način doživljavanja slike ne može se sa- 
stojati ni u čemu drugome, nego u proživljavanju Leonardove 
vizije u cieloj njezinoj individualnoj toplini. Slika kao vanjski 
fizički predmet služi samo. kao poticaj za obnovu umjetnikova 
stvaralačkog procesa; ona dakle nije nikakva nezavisna stvar- 
nost, koja bi u nama budila neke psihičke reakcije, beg obzira 
na umjetnikov doživljaj. 

Kako je empirično-psiholožka estetika daleko dd stvarnog 
umjetnikova doživljaja, pokazuje, na primjer, Miiller-Freien- 
felsova »motorna apercepcija«, koja se dieli 1. na pokrete pri- 
manja (Auffassungsbewegungen);2.na pokrete pri- 
lagođivanja (Anpassungsbewegungen); 3. na pokrete 
oponašanja (Nachahmungsbewegungen); 4. na po- 
krete oduška (Ableitungsbewegungen). U prvom slu- 
čaju radi se o akomodaciji oka, postavljanju uha, opipu ru- 
kom; u drugom o postavljanju tiela u adekvatan položaj za 
primanje utisaka (vazomotorni procesi); u trećem o sviestnom 
ili nesviestnom oponašanju vanjskog dogođaja; u četvrtom o 
smiehu, plaču, ježnji i t. 4.5!) Ovdje se očito ide »odozdol«, jer 
su razčlanjeni svi prvi uvjeti (bar kako ih empirična psiholo- 
gija shvaća) za primanje umjetničkih utisaka, I kad bi glas- 
bena skladba, slika ili pjesma bile umjetna kombinacija sluš- 
nih, vidnih i drugih senzacija, Muller-Freienfels imao bi pod- 
puno pravo, 


181) Muller-Freienfels: Li der Kunst? II 120. 


ll4 


Ali svi ovi tjelesni pokreti ne mogu nikako nadomjestiti 
čisto duhovni proces obnavljanja umjetnikova čina. Pri tome 
se zaboravilo na prvi uvjet stvarnog promatranja »odozdol«, 
zaboravilo se uzeti u obzir psihičke mogućnosti subjektove za 
obnavljanje umjetničke tvorbe. Miller-Freienfelsova »motorna 
apercepcija« sadržava shematične formule, kojima može biti 
zahvaćena svaka skladba, pjesma, slika i t. d., bez obzira na 
njihovu umjetničku kakvoću; potrebe »motorne apercepcije« 
mogu izvesti i ljudi podpuno tupi za umjetničko doživljavanje. 
Gdje je tu konkretnost i individualnost, s kojih mora poći 
svako stvarno misaono određivanje, gdje je tu ganuta umjetl- 
nikova duševnost i obnavljanje toga ganuća? Hanslick, jedan 
od najboljih glasbenih teoretičara, kritizirajući slične teorije, 
piše: »Istina je, zvuk trublje izpunjava konja hrabrošću i pođ- 
žiže ga na bitku, violina pokreće medvjeda na ples, nježni 
pauk i sentimentalni slon ljuljaju se slušajući ugodne zvukove. 
Ali da li je pak zbilja tako častno oduševljavati se u.takvu 
družtvu?«192) +3 

Pjesničtvo, koje nas u prvom redu ovdje zanima, razpada 
se također, prema empiričnom shvaćanju, kao »jezična« umjet- 
nost, na akustične fenomene s jedne strane i na psihičke do- 
življaje s druge strane. Pojedini glasovi i grupe glasova, uzeti 
o sebi, izazivaju stalne psihičke reakcije. Pojedini glas nosi 
uviek određena duševna razpoloženja. Uzmimo na primjer sti- 
hove iz Goetheova »Fausta«, u kojima je izraženo pjesnikovo 
bolno priznanje o neizpunjivosti želja i čežnja, koje razpinju 
ljudsko srdce: 


In jedem Kleide werd? ich wohl die Pein 
Des engen Erdelebens fiihlen. 

Ich bin zu alt, um nur zu spielen, 

Zu jung, um ohne Wunsch zu sein. 

Was kann die Welt mir wohl gewihren? 
Entbehren sollst du! sollst entbehren! 

Das ist der ewige Gesang, 

Der jedem an die Ohren klingt, 

Den, unser ganzes Leben lang, 

Uns heiser jede Stunde Singt. 


'%) Eduard Hanslick: Vom Musikalisch-Schčnen, Leipzig 1854. 
Talijanski prievod, str. 69, 


115 


Nur mit Entsetzen wach' ich morgens auf, 

Ich mochte bittre Trinen weinen, 

Den Tag zu sehen, der mir in seinem Lauf 
Nicht einen Wunsch erfillen wird, nicht einen. 


Za empirično-psiholožku estetiku rieč K1 eid, na primjer, 
posjeduje mogućnosti stalnih senzacija i osjećaja. Tako, prema 
Roettekenu, glas 1 je »sklizak«, glas i je »šiljast« i t. d. Ili rieč 
heiser izazvat će odgovarajuće psihične doživljaje prema 
tome, ukoliko je ona izgovorena većim ili manjim stezanjem 
mišića. Ove rieči, shvaćene na taj način, nisu više izrazi pjes- 
nikovih duševnih stanja, jer, iztrgnute iz pjesnikove dušev- 
nosti, sleđene su i materializirane. Rieč Kleid nije više 
osobni Goetheov izraz, vezan uz sliku vanjskog pomlađivanja 
pomoću odiela, sliku, koja obasjava još tragičnijim svietlom 
beznadno i težko duševno stanje Goetheova junaka; tako isto 
(rieč heiser gubi svu tjeskobnu intimnost promuklog odku- 
cavanja satova, što bilježe bezutješni i beznađni bieg vremena. 

Ni empirično-psiholožke klasifikacije čuvstava ne mogu 
ađekvatno razjasniti gornje stihove, kao ni osebujnost Goe- 
theove tvorbe, jer su psiholožki razredi čuvstava neindividual- 
ni, Radost, očaj, tuga, bol, pesimizam i slično, rieči, kojim se u 
svakidašnjim izrazima očituju psiholožke klasifikacije, nisu 
u mogučnosti uhvatiti niansiranu posebnost stvarnog umjet- 
ničkog doživljaja, jer pesimističko razpoloženje izraženo u 
Goetheovim stihovima nije pesimizam nekog drugog pjesnika 
ili neke druge Goetheove pjesme, sasvim drugačije intonirane. 
Empirična psihologija ne može fiksirati konkretnu, individual- 
nu notu, jer joj manjka moment samospoznaje, moment po- 
istovljenja subjekta-objekta. ' 

I baš pomanjkanje ovog poistovljenja, uslied transcen- 
dentno shvaćenog estetskog objekta, upropašćuje indivialnost 
umjetnina, a u našem slučaju individualnost Goetheova ritma, 
u kojem se očituje Faustovo duševno klonuće i njegov strah 
od života, koji se mračno odvija u uviek novim danima, punim 
novih razočaranja i novih gorkih izkustava. 

Empirična estetika ciepa jednorodni i jedinstveni estetski 
čin na troje: s jedne strane nalazimo empiričnu ličnost umjet- 
nikovu, s druge strane uživaoca umjetnosti u neznatnom ili 
nikakvom dodiru s duševnošću umjetnikovom, a između. njih 

se ukočio estetski objekt, u svojoj fizičnosti tuđ i heterogen i 
ličnosti umjetnikovoj i ličnosti uživaočevoj. Budući da ličnost 
umjetnikova za empiričnu estetiku ne ostavlja osobitih tra- 
gova na umjetničkom djelu (ovo može biti plod i umjetnikove 
nevještine, tvrdi Lipps) ostaju otvorene sve mogućnosti doživ- 
ljavanja; može se doživjeti u umjetničkom djelu i ono, što 
umjetniku nikada nije palo na pamet. Tu se zavitla vrzino 
kolo svih mogućih asociacija u kaotičnom neredu, ili se po- 
krene mučni proces »suosjećanja«, pri kojem duh nastoji oži- 
vjeti ono, što je mrtvo, dok se i sam ne skameni, kao pod po- 
gledom Gorgone, u skamenjenom objektu. 

U našem slučaju, u Goetheovu »Faustu« bile bi legitimne 
sve moguće asociacije, podpuno tuđe stvarnom Goetheovu do- 
življaju. Prizor u Auerbachovu podrumu izaziva bez sumnje u 
čitaocu uspomene na čačke mladenačke bezglavosti; ličnost 
pedanta Wagnera sjeća nas na ograničene i suhoparne struč- 
njake, kakve smo svi poznavali; ličnost Margaretina sjeća nas 
na mladenačke ljubavi i t. d. Prema asociacionističkoj teoriji 
sve bi to bili estetski doživljaji izazvani Goetheovim »Fau- 
stom«. Ali kakva posla sve to ima sa stvarnim Goeiheovim 
pjesničkim stanjem? 

Likovi Fausta, Mefistofela, Margarete i drugi, uzeti kao 
mehaničke kombinacije starih predočaba, ne predstavljaju 
pjesničku stvarnost; mehanička kombinacija nema baš ono, što 
pjesničke likove čini pjesničkim: stvaralačku izvornost. U stva- 
ranju Margaretina lika sudjelovale su sigurno uspomene na 
plavokose, zaljubljene i naivno podatne djevojke, koje je Goe- 
the poznavao; ali ako gledamo na Margaretin lik iznutra, ako 
ga uzmemo kao otjelovljenje stanovitog Goetheova čuvstva, 
ne ćemo u njemu više vidjeti plod reproduktivne empirične 
mašte, koja se kreće u granicama starih psihičkih doživljaja, 
nego sasvim izvornu tvorbu, kakva nikada nije bila stvorena 
niti ikada može biti stvorena, jer je dobila život od Goetheova 
doživljaja, osobno niansiranog i individualno obojenog. Mar- 
garetin je lik nešto podpuno novo i izvorno, kao što je Goe- 
theovo čuvstvo novo i izvorno. 

1 Prema empiričnom shvaćanju Faust, Mefistofel, Margareta 
i drugi Goetheovi likovi nisu nuždni, baš takvi i nikako dru- 
gačiji, jer su izazvani stanovitim duševnim  razpoloženjem. 
Kad bi empirični teoretičari bili dosljedni, oni bi morali pred- 

postaviti, da su ovi likovi naprosto takvi, jer su takvi, bu- 
dući da ih je pjesnik bogzna iz kakvih pobuda stvorio tak- 
vim i nikako drugačijim. Faust ne bi bio više otjelovljena 
tjeskobna konstatacija Goethea pjesnika o jalovosti ljudske 
spoznaje i o nemogućnosti ljudske nepomućene sreće, koja, 
s druge strane, nuždno izaziva lik Mefista, duha niekanja i 
cinički razornog intelektualizma. Pa ipak su svi dobri kriti- 
čari Goetheova »Fausta«, iako u teoriji empiričari, u stvari 
uzimali u obzir sve ličnosti u »Faustu« u svezi s Goetheovim 
čuvstvenim doživljajima i tumačili ih s toga stanovišta. Bili su 
prisiljeni dakle u praktičnoj primjeni priznati ono, što su u 
teoriji niekali: pjesničku neempiričnu ličnost stvaraočevu. A 

Goetheov »Faust«, promatran unutrašnjim postupkom, nije 
nikakav plod »govorne umjetnosti« (Sprachkunst, nije 
nikakav »dan« objekt, koji se razpada na fizičko-akustičke i 
psihičke mehaničke reakcije, nego živ duhovni dinamično- 
sugestivni čin, koji nuždno pokreće kvalitativno jednake čita- 
teljeve duhovne moći. Pri tome se razplinjuju kao teoretski 
pogledi sva fizioložko-mehanična mjerila. Hanslick je dobro 
rekao, da Beethoven nije skladao ni za »labirint« ni za »Eusta- 
chijevu ciev«.!5) i 

Ovdje je jedno važno: iz živih čuvstava pjesnikovih rađa 
se radnja spjeva, koju čitalac obnavlja kvalitativno istim 
stvaralačkim činom, koji je stvorio pjesnikovo djelo. I tako 
proživljavamo s Goetheom sve bure njegovih sumnja i ko- 
lebanja, njegovih čežnja i zdvajanja, koji su izazvali pri- 


185) Hanslick: Op. cit., str. 47. 


Netko je htio dokazati, da je Kranjčević bio pravi pjesnik, jer 
je, prema svjedočanstvu njegove supruge, poslije pjesničkog stva- 
ranja bio fizički skršen. Što mogu značiti za estetiku ovakvi fizio- 
ložko-psiholožki problemi? Bio pritisak krvi na moždane poslije 
stvaranja veći ili manji, bila umornost veća ili manja, napisani 
stihovi ostaju ono, što jesu: oni ostaju uspjelo ili neuspjelo ostva- 
renje unutrašnjeg doživljaja. I to je jedino estetsko mjerilo. Navalu 
krvi na moždane, živčanu izcrpljenost i umor mogu izazvati i na- 
pori loših ili nikakvih pjesnika, koji su se namučili, kako bi po- 
zajmljenim izrazima pokrili nedostatak unutrašnjeg doživljaja. Ali 
bi vrlo pogriešio liečnik, koji ne bi ove činjenice uzeo u obzir, za- 
branivši, prema prilikama, svom pjesničkom pacientu (a i ne- 
pjesniku) svako pjesničko stvaranje ili savjetovavši mu, da pri 
rađu ovije glavu vlažnim oblozima. Ovaj primjer neka posluži kao 
dokaz, da su empirični kriteriji izključivo praktične prirode, 

zore Faustova namjeravanog samoubojstva, zvonjavu uzkrs- 
nih zvona, zapisivanje duše đavolu, cinizam Mefistov, nježni 
lik Margaretin i drugo. 

Ovakav pogled ne “može dati vanjsko-statički stav. Estet- 
ski objekt, zamišljen kao stvar, postavlja se između dvie 
duševnosti, koje predstavljaju jedinstven dinamički proces, 
te svojom materialnom glomaznošću zaustavlja čin proži- 
manja. Isti ledeni zid između umjetnikove i primaočeve du- 
ševnosti podižu i druga izvanumjetnička mjerila, kao traženje 
»izvora«, izpitivanje »socialne problematike« i slično,, jer nji- 
bov intelektualizam uništava čuvstvene vibracije, neobhodne - 
u dinamici sljubljivanja. 

Jedini adekvatni način doživljavanja Goetheova »Fausta«, 
kao i uobće svake umjetnosti, sastoji se u shvaćanju njegova 
pjesmotvora kao izraza pjesnikovih čuvstvenih razpoloženja, 
sastoji se u obnavljanju pjesnikova doživljaja, koji se očituje 
u likovima i radnji spjeva. Radi se dakle ne više o pasivnom 
primanju utisaka, koje izaziva objekt sasvim tuđ subjektu, 
nego o dinamičnom činu ponovnog stvaranja. Pojedini me- 
hanički elementi (senzacije i njihova spajanja, pojedine rieči 
i njihove mehaničke kombinacije, stope i ritmi uzeti abstrakt- 
no i t. d.) podpuno se razrješavaju u individualnoj intonaciji 
umjetnikove tvorbe, koja predstavlja nedjeljivu cjelinu, 

Stvarnost je gornjih Goetheovih stihova u fantazijskoj 
tvorbi Faustova lika, u kojoj je zgusnuto pjesnikovo čuvstvo 
uzaludne čežnje za nepomućenom srećom. Goetheovu poeziju 
proživljava samo onaj, koji je sposoban obnoviti ličnost Fau- 
stovu u svim njenim prelievima, sa svim njenim čuvstvenim 
gradacijama. I u ovom činu obnavljanja, činu čisto duhovne 
prirode, gdje ostaje Volkeltovo »jezično tielo« (Wortleib), 
gdje su rieči kao akustični fenomeni s vlastitim psihičnim mo- 
gućnostima? I ne znači li postavljanje rieči kao samostalnih 
akustično-fizičkih vriednosti materializiranje dinamičkog čina 
obnavljanja, koje odvodi od stvarnog pjesnikovog doživlja- 
ja? Zaustaviti se na pojedinim riečima i glasovima ne znači 
li zaboraviti Goethea i njegov stvarni pjesnički doživljaj, kao 
što znači zbrisati svu čaroliju smieška Monne Lise, kad ga 
Shvatimo kao mehanički spoj boj4? Nije uzalud Witasek re- 
kao, da umjetničko djelo prelazi zbroj osjetilnih utisaka. 


A žaru | 119 


Estetski čin odigrava se podpuno u duhu, jer on nije stvar, 


nije predmet nego proces. Ovo shvaćanje uključuje predpo- 
stavku, proti kojoj se pozitivistička estetika obara osobitom 
žestinom. Radi se o predpostavci neempirično BRRJRSNOE sub- 
jekta istovjetna s estetskim objektom. 


Pozitivizam uzimlje empiričnu (poviestnu, biografsku) 


pjesnikovu ličnost kao pravu stvarnost. U njoj vidi on istinski, 
»krvavi« život, za razliku od života shvaćena kao estetska teo- 
retizacija. Dapače se empirični život uzimlje kao umjetničko 
mjerilo, jer po njegovoj zanimljivosti, bez obzira na umjet- 
ničko ostvarenje, neki bi htjeli suditi i o vriednosti pjesnika 
kao pjesnika. Vrlo čudnovato mjerilo, jer i najzanimljiviji i 
»najkrvaviji« život ne može učiniti nepjesnika pjesnikom, to 
jest stvaraocem produhovljene ljepote. Empirična ličnost je 
intelektualističko-praktična konstrukcija, u kojoj je zanie- 
kana bitna značajka pjesničtva: čuvstveno-fantazijski stva- 
ralački čin. Ličnost Goetheova, shvaćena empirično, dakle 
ličnost Goethea, ukoliko je bio weimarski ministar, čovjek ta- 
kva i takva stasa, takve i takve ćudi, stanovitih dobrih i 
loših svojstava i t. d., u jednu rieč: ličnost onakva Goethea, 
kakva vide biografski književni povjestničari, zatvara nam 
put ka Goetheu pjesniku, jer se između njega i nas podigla 
nepremostiva zapreka osobnih različitosti, koje su konstitu- 
tivni dielovi empiričnog pojma ličnosti. Goethe nam može po- 


stati ljudski bliz ne po onome, što ga od nas dieli kao u sebi , 


zatvorenu, atomističku empiričku osobu, nego po onome, što 


imamo zajedničko s njim, po našim .čovječanskim kakvoćama, | 


dakle po. neempiričnim značajkama. 


I ove neempirične značajke bili su prisiljeni priznati na 


koncu i neki empirički estetičari, koji su se izričito izražavali 
proti neempirički shvaćenoj umjetničkoj ličnosti, kao meta- 
fizičkoj izmišljotini. 

Kako smo vidjeli, Miller-Freienfels oštro se oborio proti 
neemperički shvaćenom subjektu. On naglašava, da psiho- 
logija pokazuje »neumoljivo«, da su tobožnje absolutne vried- 
nosti varke (Truggebilde), jer absolutnim vriednostima 
(koje je Muller-Freienfels nazvao »donkihoterijom«) morao 
bi odgovarati neki absolutni subjekt (Wertsubjekt); 


psihologija međutim ne pozna absolutne, nego empirične sub-. 

jekte, zaključuje Muller-Freienfels.!"“) Ali budući da su i 

psiholozi ljudi, te ne mogu ostati uviek na području praktič- 
nih abstrakcija, jer se i njima stvarnost neumoljivo nameće, 
Miiller-Freienfels morao je priznati ono, što je odlučno za- 
niekao. On tvrdi na jednom mjestu svoje »Poetike«: »Tko 
misli, da može doživljavati neku pjesmu Hdlderlinovu, jer mu 
je poznat točno pjesnikov život, čita kao književni povjestni- 


očar. Tko pri čitanju neke pjesme nema csjećaja »tua res 


agitur«, on je u stavu, koji je tuđ umjetnosti. Nitko nas ne 
sili, da pod »ja« u Goetheovoj pjesmi »Mjesecu« mislimo na 
velikovojvodskog weimarskog ministra Johanna Wolfganga 
Goethea.«155) 

Poznavanje poviestne ličnosti pjesnikove ne pomaže 
dakle pri čitanju pjesme, a pod pjesničkim »ja« ne smijemo 
razumievati poviestnu, empiričnu pjesnikovu ličnost, jer je 
pri tome glavno pravilo: »tuaresagitur«. Što drugim rie- 
čima znači, da pri čitanju treba uzeti u obzir pjesnikovu lič- 
nost u sklopu obćeg humaniteta, dakle ličnost, koja nije odre- 
đena atomistički-empirično, te je, u njenoj čistoj ljudskosti, 
približiti subjektu. To shvaćanje potvrđuje isti Miller-Frei- 
enfels i ovim riečima: »Biće pjesnika ne leži u onome, čim se 
on razlikuje od drugih, ne, nego upravo u tome, što je on sro- 
dan, u svojoj najintimnijoj unutrašnjosti, svemu onome, što 
je ljudsko, to jest, što je on čovjek u najširem i najdubljem 
smislu i što je on u osobitom stupnju reprezentativan čovjek 
baš radi toga, jer ima moć izražavanja, koja je svima zajed- 
nička. I upravo ta činjenica, da on ima jednake doživljaje kao 
svi drugi i jednake izražajne oblike, uvjetuje i mogućnost spo- 
razumievanja. Lig nichtin uns des Gottes eigne 
Kraft, wie _ kč&nnt uns Gšttliches entziik- 
ken?"") I ova tvrđnja istoga pisca znači isto: »Naravno, ova 
djelatnost doživljavanja tuđih čuvstava u mašti nije možda 
samo specialna nadarenost genialnog pjesnika, nego je ovdje 
kao svuda stvarajuća mašta samo viši stupanj običnih spo- 
sobnosti. Ova djelatnost nalazi se uobće u svih ljudi, koji su 
sposobni čitati kakvu pjesmu, da, ova mogućnost proživlja- 
vanja (Miterleben) uobće je uvjet užitka u poeziji.«!) 


184) Muller-Freienfels: Psychologie der Kunst! I 34. 
1%) Muller-Freienfels: Poetik, str. 73. 
18%) Miller-Freienfels: Poetik, str. 16. 
19) Miller-Freienfels: Psychologie der Kunst! I 214. 

I Lippsu se isto dogodilo. On je uzeo estetski objekt 
podpuno nezavisno od njegova tvorca, predpostavljajući ne- 
empirično »ja« samo u primaocu umjetničkih doživljaja; ali 
se ni on nije mogao oteti logici stvari, te je, zaboravljajući 
svoju empiričarsku predrazsudu »danosti« objekta, morao pri- 
znati idealno »ja« i objektu: »Tako smo nabasali na pojam 
odlučne važnosti, to jest na pojam »idealnog ja« nekog govora 
ili pjesničke tvorbe... Predavač govori izrazito, ukoliko on 
upotrebljava stanoviti tempo... i sviestnu intonaciju glasait. d. 
U njemu se očituje određena živahnost, ili barem ja imam ta- 
kav utisak. Ali ujedno ova živahnost nije živahnost njegove 
ličnosti, koja je različita od ličnosti, što se nalazi u govoru ili 
pjesmi, nego je živahnost idealnog »ja«, to jest njegove osobe, 
ukoliko ona živi u pjesmotvoru i u njemu izčezava... I ovo 
idealno »ja«... ovaj indiviđuum, koji je sa mnom istovjetan, 
obraća mi, dok se izražava, svoju rieč.«'*) 

Nazvali mi ovako shvaćene ličnosti čitaoca i pjesnika ne- 

“ empiričnim, nadindividualnim, idealnim »ja« ili kako bilo, 
stvar se ne mienja: i kod Miiller-Freienfelsa i kod Lippsa 
radi se o čisto pjesničkoj ličnosti, koja se ne poklapa podpuno 
s ličnosti praktičnog života, i koja je uzeta, u svojoj ljud- 
skosti, istovjetna sa subjektovom ličnošću. »Tua res agi- 
tur« ne znači drugo, nego poistovljenje subjekta-objekta, 
Poistovljenje znači u stvari slieđeće: mi razumievamo pjes- 
nika, ukoliko je on čovjek i ukoliko smo mi ljudi, ukoliko 
on govori o čuvstvima, koja su i naša, ukoliko se on izražava 
izrazima, koji su i naši. Empirični subjekti naprotiv nuždno 
su atomistički i izolirano shvaćeni, jer empirija, bježeći od 


univerzalnoga, ne priznaje i ne može priznati obću ljudsku. 


duhovnost. Bertoni je dobro rekao, da bez univerzalnosti ne 
bismo mogli razumjeti ni sebe ni druge.'*) Koliko je empirično 
shvaćanje pjesničke ličnosti opravdano, najbolje dokazuje 
zlovolja i dosada, koje izazivaju u umjetnički razpoloženim 
duhovima suhoparni i pretjerani iztraživaoci  životopisnih 
činjenica. 

Inače, gdje je ovdje Lippsov estetski objekt, koji je »pao 
s neba«, gdje su Miller-Freienfelsove »motoričke apercep- 


18) Lipps: Aesthetik I' 493. . 
18) Giulio Bertoni; Breviario di neolinguistica, Modena 1928, 
str, 16. 

. cije« i »motoričke inervacije«, kao i njegovi tipovi »senzori- 


čara« i »aleksandrinaca«, koji estetski uživaju u osjetilnim 
senzacijama ili u intelektualnim elementima?. Ovdje su dvie 
duše, primaočeva i umjetnikova, koje se ganute prožimaju u 
ljudskim bolima i radostima. Koliko god izgledalo protivno, 
čisto umjetnička ličnost u svojoj univerzalnosti podpuno je 
individualna, jer je shvaćena u fantazijsko-čuvstvenom stavu, 
dakle u stavu konkretno-individualnog doživljavanja, i što je 
ona individualnija, to je univerzalnija, jer svojom individual- 
nom toplinom nalazi jače resonance u duhovima. Univerzal- 
nost ne znači nikakvu abstrakciju, nego onu svezu, koja 
stvarno postoji među duševnostima i koja nam omogućuje do-- 
dir s duševnim stanjima i onih ljudi, koji su davno izčezli s 
ovog svieta. Bez tih sveza bile bi nam duše Vergila i Dantea 
neprodorna tajna; ali naši duhovi vibriraju još i danas pod 
sugestijom njihovih nadahnutih rieči. 

S našeg stajališta pada još jedna obća predrazsuda, koja 
je ujedno i jedna od najglavnijih empiričarskih predrazsuda. 
Radi se o tako zvanoj »prirodnoj ljepoti« kao estetskom mo- 
mentu. Priroda, shvaćena u vanjskom mehaničnom smislu, 


* nije s umjetničkog stajališta ni liepa ni ružna. Kad bi prirodu 


morali uzeti kao vanjski objektivni izvor »liepoga«, podpuno 
ravnopravan korelativnim psihičkim doživljajima, onda bi 
nuždno jedan kraj bio prikladniji za umjetničko prikazivanje, 
nego drugi. Tako bi, recimo, Dubrovnik sa svojim egzotičnim 
bilinstvom, sa svojim pogledom na neizmjernu modru pučinu, 
bio dostojniji umjetnički predmet, nego neko malo hercego- 
vačko selo, zgureno pod golim i tjeskobnim krševima herce- 

govačkih brda, sa svojim slamnatim krovovima, pred kojima | 
se suše biedne i prljave prnje; ili bi bila umjetnički »liepa« 
tajinstvena noć, puna bljeskanja zviezda u bezkrajnosti nebesa, 
dok bi bio »ružan« siv, kišovit i blatan jesenski dan; ili bi bilo 
»liepo« rumeno lice mlade djevojke, na kojem plamte dva 
krupna oka, što gledaju nasmješljivo i pouzdano u život, dok 
bi lice starice, nabrano tisućama bora, s ugaslim očima, tuž- 
nim i umornim od života, bilo »ružno«. Ali svi znamo, da su sve 
ove »liepe« i »ružne« pojave bile uzimane kao predmeti 
umjetničkog stvaranja i da njihova umjetnička vriednost nije 
ovisila o njima kao takvima, nego o umjetnikovim čuvstvima, 
kojim su prodahnute. »Ružnom« hercegovačkom selu daje 
umjetnički značaj, recimo, melankolija, kojom ga obavija sli- 

kar, a tako isto i naboranom licu starice daje ljepotu zamiš- 
ljenost umjetnikova nad prolaznošću života ili samilost prema 
patnjama. 

Produhovljenjem tvarnosti, koja se odigrava u estetskom 
činu, ovaj postaje glavnom osnovom spoznaje. Spoznaja tvar- 
nog objekta nemoguća je, kako dokazuje pozitivizam, koji 
nuždno svršava agnosticizmom. Spoznaja je samo moguća, ako 
subjekt razrieši tvarnost objekta u vlastitoj duhovnosti, tako 
da subjekt pri spoznavanju spoznaje u stvari samoga sebe. 
Spoznaja je u bitnosti samo-spoznaja, a samo-spoznaje nema 
bez estetskog čina, bez njegova intimiziranja, konkretiziranja 
i produhovljivanja stvari. 

ZNANSTVENO PROUČAVANJE UMJETNOSTI 


Pozitivizam, koliko god on time opravdavao razlog svoje 
obstojnosti, ne polazi »odozdol«, jer ne polazi sa stvarnih 
umjetničkih doživljaja, nego s intelektualističkog uobćivanja 
osjetilnih utisaka. Odtuda i priznanje samih pozitivističkih 
teoretičara o nemogućnosti misaonog tumačenja estetskih do- 
življaja kao »iracionalnih« činbenika. 


Tako Elster naziva čuvstva »najpromjenljivijim« i »naj- 
iracionalnijim« elementima našega duha.') Radi toga tvrdi, 
da se »pojmovnim mišljenjem ne mogu uviek svladavati knji- 
ževni problemi, ukoliko ono naginje na generaliziranje, te se 
osvrće na obćenito, dok svaki pjesnik ima svoj poseban način 
mišljenja i stvaranja«.") »Iracionalnost« treba ovdje shvatiti 
u smislu individualne prirode čuvstva, koja su nepristupačna 
intelektualističkim empiričnim uobćenjima. Ali mjesto da 
traži neki drugi izlazak iz tog mučnog problema, Elster poku- 
šava postaviti nove razrede čuvstava, te ih dieli na čuvstva, 
koja nisu izazvana vanjskim utiscima, na čuvstva volje, na 
osobna čuvstva i t. d., — ozbiljno razpravljajući o pitanju, 
kad su pojedina čuvstva estetična. Ali, recimo, »čuvstva volje« 
jednoga pjesnika nisu istovjetna s »čuvstvima volje« drugog 
pjesnika. Činjenica, koju je i sam Elster uvidio, kad je izjavio, 
da svaki pjesnik ima svoj način mišljenja i stvaranja. 

Miller-Freienfels, naslućujući idealni značaj umjetnič- 
kog stvaranja, misli, da će mu adekvatno pristupiti diferenci- 
acijom umjetničkih tipova. Postupak vrlo značajan za poziti- 
vistička shvaćanja, koja se, stiešnjena u začaranom krugu she- 
matizacije, tješe iluzijom, da se individualno može objasniti 


1%) Elster: Op. cit. I 47. 
191) Elster: Op. cit. I 144, 

tipičnim; ali tipično je tipično, to jest negacija individual- 
noga. To i sam Miiller-Freienfels priznaje, jer upozorava, 
da se pri tipiziranju ne smije zaboraviti, »da je svaki pjesnik 
također i pojedinac i na koncu konca jedina (die einzige) 
i iracionalna pojava«. Dalje veli ovaj estetičar: »Singularnost 
bića seže u dubinu. Racionaliziranje može zahvatiti samo djelo 
(das Gewirkte), nikada ono, što djeluje (das Wir- 
kende). Ovo se može osjećati i intuitivno naslućivati, ali 
ipak ne može biti predmet egzaktne znanosti. Prema ovoj ira- 
cionalnoj dubini ne ostaje iztraživaču nego ono štovanje puno 
šutnje, koje Goethe preporučuje prema svemu, što se ne da 
iztražiti.«!") »Ono, što se može: intelektualno kazati... samo su 
većinom prazne rieči, koje psiholožki.ništa ne objašnjuju. U 
svom cjelokupnom djelovanju umjetnost je uviek inkomensu- 
rabilna, da upotriebim jedan izraz Goetheov... g). 
Miiller-Freienfels očito odjeluje stvaralački subjekt od 
stvorenoga, od objekta. Prema njegovim shvaćanjima, samo 
se objekt može racionalno zahvatiti, dok je subjekt nepri- 
stupačan razumskoj spoznaji: »on je inkomensurabilan«, »ira= 
cionalan«, pristupačan jedino mističkoj intuiciji. I tako bi 
umjetničko djelo pripadalo području sasvim različitom od 
onoga, kojemu pripada stvarajući subjekt. A drugačije ne 
može ni izgledati umjetničko stvaranje iz vidokruga tako 
zvanih egzaktnih znanosti. S jedne strane racionaliziranje i 
uobćivanje konkretnoga, a s druge strane — mistika. Vido- 
krug egzaktnih znanosti ne može, svojim uobćivanjem, 
zahvatiti  konkretno-indiviđualni doživljaj  otjelovljen u 
umjetničkom objektu, te u njemu mora vidjeti ono, što može 
vidjeti: »danu«, komensurabilnu stvar, dok mu subjekt iz- 
“miče u maglama nepoznatoga. 
Ali Miiller-Freinfelsu dogodilo se ono isto, što se dogodilo 
i Elsteru: on se ne zadovoljava šutnjom, nego postavlja svoje 
tipove pjesnika. Pri tome naglašuje, da njegovi tipovi nisu 
zooložki razredi, nego približne vriednosti, koje imaju zadaću 
unieti reda u nemirnu punoću života. On kaže: »Tip nije jed- 
nostavno ograničen prema susjednim skupinama, nego je 
upravo označen tekućim prelazcima (flieBende Uber- 
gišnge) k drugim skupinama. Tip nije razred" ili ,vrsta' u 
s Man 


192) Miller-Freienfels: Poetik, str. 42. 
19%) Muller-Freienfels: Psychologie der Kunst? II 177. 

smislu prirodnih nauka, gdje su nuždne oznake za određi 
vanje vrste, prikladne samo za pripadnike skupine, i ne m A 
se primieniti kod pripadnika drugih skupina.. : Samo tko 
pojam tipa zamjenjuje s »razredom«, moći će naš način : 
matranja prekoriti radi shematizacije.'“) Ali između zooložkih 
razreda i Miiller-Freinfelsovih pjesničkih tipova Pera ni- 
kakve kvalitativne razlike; i zooložki razredi i pjesnički tipovi 
proizvod su istog postupka: empiričnog klasificiranja. Shema- 
tizacija, koju od sebe odbija Muller-Freinfels sastoji se u 
tome, što se empirična klasifikacija uzimlje kao filozofska 
a ma) spoznajno stanovište. A to upravo radi 
sFrelniela,.kao 1 svi jake ; kk 
> javanska? : .. vom s posljedkom empiri- 
. a njega je Goethe pjesnik, koji pjeva pod diktatom 
uvstva, te stvara individualne likove, dok je Schiller na 
tiv »abstraktan«, »tipičan«, te on »pjeva ideje« (diehtet 
Ideen). Budući da mu manjka »intuitivni odnos« prem 
ap njegove junakinje izlaze ponešto shematične.'?) Što znači, 
h ad ie *spracnke siaie goa pojava, a umjetničko djelovanje 
inko e može značiti drugo, n i 
oda ka određuju intelektualni ida Podna ko 
sA 4 uha ni pjesnika, koji su »abstraktni«, »tipičari«, 
Su ju eje«. Značajno je za pozitivističko tipiziranje 
oje ne može zahvatiti kakvoću duhovnih čin4, da ono i 
manjkanje: čuvstveno-konkreinoga, dakle pomanjkanj Ka 
zije, uzimlje kao tip »poezije«. oč dti 
Ć U svim ovim shvaćanjima uključena je pr 
3 E izo Prpa je jedno, a E 
rugo. Značajno je u tom išljenj 
nj inka; Kelemine, On tvrdi, epoedoiatn 
: ina pris upačna uživanju i bez razčlanbe, kao š 
treba priznati, đa se pri razčlanbi sastavnih el aj kat 
parne prozaične formule njena živa i bujn Tepeketin ija amini 
Prema shvaćanju Kelemine, na to se dodo e = da 
ž x 4; je obazirati 
. A oaza Pm aati nesumnjiva. Zagastikka 
“jala j umje roma a mjinje naivno uživanje dvie su stvari 
jučuje ovaj pisac.') Izjava je upravo tipična za požitivis- 


a) Ibid, str. 93. 
sas Ba e renin Poetik, str. 39—40. 
akob Kelemina: Literarna veda, Ljubljana 1927, str. 48 

tički mentalitet. Ovaj, uzimajući empiričnu indukciju kao je- 
dino moguć znanstven postupak, ne obazire se na to, da su 
»živi« i »bujni« elementi umjetnine, dakle stvarne činjenice, 
koje su uzete u promatranje, tim postupkom uništene. Pa ako 
razčlanba uništava činjenice, kako je moguća indukcija, 
glavni oslon pozitivizma? Kako može biti nesumnjiva vried- 
nost takva postupka? To znači htjeti proučavati fizioložke 
funkcije na lješini; ali lješina je lješina, jer su žive funkcije 
organizma smrću podpuno prestale, kao što su izčezli živi i 
bujni pjesnički elementi iz suhoparnih redukcija. Preko te 
činjenice nije moguće prieći teorijom o dvjema mogućnostima 
umjetničkog doživljavanja, o »naivnom« i »znanstvenom«. 
Ako znanstveni postupak uništava činjenice, to znači, da je 
on spoznajno neađekvatan. I odtuda priekor abstraktnosti, 
koji opravdano upravlja konkretna filozofija pozitivizmu. 
Empirične činjenice nisu i ne mogu drugo biti nego 
abstrakcije. Empiričar vidi u pjesničkoj tvorbi samo ovo: 
sadržaj u njegovoj obćenitosti, bez individualnog pjesničkog 
pečata; čuvstva kao razrede, bez konkretno-intimnih vibra- 
cija; stihove kao osmerce, deveterce, deseterce, jedanaesterce 
it. d., dakle kao mrtve sheme bez osobnog naglaska; jezične 
izraze kao nezavisne akustičke fenomene sa stalnim moguć- 
nostima psihičkih reakcija, i slično. A sadržaj kao takav: she-. 
matizirana čuvstva, stih kao osmerac, deveterac, deseterac ili 
jedanaesterac, jezični izraz kao psiho-fizička pojava, sve je 
to baš ono, što pojedini pjesnici imaju zajedničko s drugim 
pjesnicima. Gdje je individualno konkretni, dakle specifično 
umjetnički element, gdje su stvarne činjenice, s kojih bi 
morala poći indukcija? 


.Odtuda i nesigurnost u pozitivističkim tvrdnjama, odtuda | 


čudno kolebanje između vjere u mogućnost teoretiziranja i 
agnosticizma. Pojava podpuno shvatljiva, jer predrazsuda o 
konkretnosti empiričnog stanovišta daje pozitivizmu, s jedne 
strane, iluziju adekvatnog postupka; ali s druge strane, izče- 
zavanje konkretnih činjenica pod ledom empirične razčlanbe 
svršava nuždno, na koncu konca, sumnjom u mogućnost svake 
spoznaje. 

'Tako Miiller-Freienfels, iako misli, da je umjetnost u svom 
cjelokupnom djelovanju uviek  »inkomensurabilna«, tvrdi 
opet, da možemo razumski osvietliti »velik dio umjetničkih 

djela, osobito u pjesničtvu, koje je najbliže misli«. Mi ž 
pomoč misli razjasniti dobar dio iVensthe, re ogni 
tičar.“') On očito uzimlje pjesničtvo u njegovu intelektualnom 
aspektu = što jasno proizlazi iz njegove tvrdnje, da je pjes- 
ničtvo najbliže misli —, te bi njegova interpretacija bila je. 
dino moguća pomoću misli, u smislu empiričnih petne? 
shema odciepljenih od konkretnih čuvstveno-imaginativnih 
vriednosti. Ali ono što se nalazi u tom »dielu« »Fausta« nisu 
više ideje u abstraktnom smislu, nego čuvstvena stanja. Pesi- 
mizam, na primjer, u prije navedenim stihovima nije nikakav 
sustavni misaoni pogled na sviet, nego određeno čuvstven 
stanje, određeno težko i mračno duševno razpoloženje; ono E 
5 pon u w:: ravnodušnoj, objektivnoj konatalakkih 
astveno vibrantnim izrazi jući. ričarn 
određenim, baš onim tjeskobnim regni Brže o) 
ranja.  Izpitujući ove elemente intelektualistički, to jest “kao 
grive ideje, uništili smo Ponovna čava s sa 
: u stihovi dobivaju pjesnički značaj. Promatrajući 
: “kannada moai“ gubimo s vida Goethea pjesnika 
on me borbe, te nam je omoguć j 
DB prelieva u Faustovu i Mefistovu liku i Media iso 
ojom je pjesnik obavio pojavu Margaretinu. 
Spoznajni je čin induktivan, ali u isto vrieme i dedukti- 
ud “ača spoznavanju mora se poći sa činjenica, ali sa činje- 
era poći — neka misao, jer spoznaja nije drugo nego 
: Jetljivanje činjenica mišlju. Kako je moguća spoznaja pu- 
en kini jim gone je moguća spoznaja bez svake 
ih z misli, bez indu cije-dedukcije, činjeni j 
rac ui kamenje u svojoj nadrao mbo: 
; vom misli dižu ji i 
ali posredstvom takve misli, koja & gode pv poma ki: 
topline same činjeničke stvarnosti, koja s njom predst Ija 
organsku nedjeljivu cjelinu. i 
.. a tok konkretne misli induktivno-deduktivne pri- 
o ,. A azuje i sam pozivitizam. Kad se nasilno provodi iz- 
Jučiva indukcija, to jest kad se hoće doći do spoznaje ne 
Be fajući ateoretsko područje empirije, rađa se lažna in- 
ukcija-dedukcija s neizbježivim konačnim posljedkom agnos- 


#7) Muller-Freienfels: Psychologie der Kunst II 177. 


Haler: Doživljaj ljepote 9 bi 


j ji kusi- 
ticizma. Vidjeli smo, kako je Fechner_ u Ma KA 
ma otišao s pogrješne predpostavke, da se i ji Hama 
specifična estetična značajka. zrake ka is e Dana 

žkom mukom te predrazsude, i. o čisto Ii os 
amen rt tano stvarnih činjenica, razlučivanja ne jeja 
temelju izpitivanja četvorina od ljepenke, nego na aviko 
neposrednog prepuštanja umjetničkom dna 
primjer Volkelt osvjetljuje svoje pop g m oo 
FEichendorfovim stihovima: »Die sa ia . haajenb a“ a 

2). nuždno se javlja pitanje, zašto : 
soko Ine bi li oni mogli biti i proizvod nekog mea ad 
Značajno je njegovo priznanje, o je anja? Bo pkh een 
i iti m A 

im se očito htio ograditi od svake » og kel 
obo drži ove stihove poezijom, jer je pred om kane 
stihove a ne prozu; posegao je naprosto za prvom & rrmaha 
kratkim i simetričnim redcima. Isti Volkelt, deke > 
stvu, spominje Defreggera. Zašto ovoga slikara e č a4 
kom? Po svoj prilici, jer je radio bojama i kistom, 
perom ili nekim drugim oruđem. 


Obmana je, da može postojati izključiva indukcija na te- | 


oretskom području.) Kad promatramo umjetničke a. 
j i i ietničke činjenice; a 1 
mo, jasno, izabrati stvarne umje : : 
znači erika stanovište, neko mjerilo, s ji Mega AM 
jeri ii će biti točan, to jest, a 
E. PE kivni ć biti takav; činjenica i misao, 
element točan, i induktivni će oiu : i o 
i činj u tada nerazlučivu c 
konkretno i univerzalno, sačinjavaju ta : abai 
Č j j i lučaju ima pred sobom s 
Proučavanje umjetnosti u tom sluč ia penami 
iatničke činienice. Ako je mjerilo pogrješno, 1 1 iti 
umjetničke činjenice k do dneni ac 
ješan; i verzalno ostaju odieljeni, 
pogrješan; konkretno i um mn 
ielj i ? kretno kao »iraciona : 
ieljenosti upropašteni: kon o 
. nepristupačna činjenica, a univerzalno kao . 
definicija, u vriednost koje ni sam pozitivizam ne vj a, 
jer niječe svaku »dogmatičnost«. 
pika. Ja 


198) Volkelt: Op. cit. I. 296. i 
“a Eksperimentalni psiholozi zavaravaju se takvom obma 


nom, kad eksperimentalno izpituju »inteligenciju«. Jasno je, da 


iti i j tvari inteligen- 
i i prije pokusa morali biti na čistu, što je u stva 
mk, Mieba netko ide u dućan da kupi cipele, mora prije ose Kon 
>> cipele. 1 onda se događa, da se pri mesna uvje hope 
inteligencija, čisto teoretska funkcija, s pr 
snalaženja u životu, 

Neadekvatnost pozitivističke metode morala je izazvati 
nepovjerenje prema misaonom određenju umjetničkog čina. 
A da je pozitivistički postupak neadekvatan, izvan svake je 
sumnje. Pozitivizam, u obmani vlastite konkretnosti, nastoji 
dinamički čin umjetničkog stvaranja protumačiti iz statičkog 
empiričnog aspekta. I onda mora ono, što je jedno, dinamičko 
umjetničko stvaranje i dinamičko obnavljanje u doživlja- | 
vanju umjetnosti, izgledati kao dvie raznovrstne pojave, koje 
pripadaju različitim područjima duha i različitoj zakonitosti. 


Ina taj način mora se doći do nasilnoga tipiziranja i shemati- 


ziranja, unatoč priznanja, da je umjetničko djelo individualno- 
ga značaja, kao i do tvrdnje, da je vriednost pozitivističkog po- 
stupka nesumnjiva, iako uništava činjenice, koje proućava. 

Odtuda je nastalo mišljenje, da o pjesničtvu i o umjet- 
nosti nemaju suditi kritičari, nego pjesnici i umjetnici. To 
stanovište zastupa i Giovanni Papini u svojoj »Poviesti tali- 
janske književnosti«, koju je nedavno napisao. Mišljenje je 
samo donekle opravdano, ukoliko uključuje neizbježivo nužd- 
nost prave indukcije, to jest polaženja s neposrednih pjes- 
ničkih i umjetničkih doživljaja. Ali, kako je već rečeno, mi- 
saoni proces nije samo induktivan, nego induktivno-dedukti- 
van. Papini u svojoj poviesti razpravlja samo o onim talijan- 
skim piscima, koji su po njegovu mišljenju najbolji. Radi se 
dakle očito o izboru. Papini je u odbmani, kad misli, da je ostao 
pri suđenju samo umjetnik; izbor traži doduše sposobnost 
umjetničkog obnavljanja, ali traži još neki drugi moment, 
neki plus, koji nije više umjetničko obnavljanje, iako je 
s njim uzko povezan. Izbora nema bez nekog kriterija, a kako 
sama rieč pokazuje, kriterij znači misaoni proces, znači neko 
stanovište, s kojega se razlučuju umjetničke činjenice od ne- 
umjetničkih. I zato je podpuno točno stajalište suvremene 
estetike, koja označuje kritičara kao »filozofa priključena 
umjetniku« (philosophus additus artifici). 

Sama sposobnost umjetničkog obnavljanja nije i ne može 
biti dovoljna za pouzdanu i temeljitu kritiku. Sviestna misa- 
ona orientacija čuva kritičara od mušičavog impresionizma i 
daje mu čvrsto uporište u suđenju; pristupačnost umjetničkim 
doživljajima i određeno misaono stanovište, kao sve organske 
sinteze, pojačavaju se i osnažuju između sebe, tako da kriti- 
čar, sigurno upućen u estetska pitanja i u njihov poviestni raz- 
Voj, postaje u isto vrieme i osjetljiviji za umjetničko doživ- 

ljavanje. (I zato su dobri kritičari riedki, jer je prilično težko 
naći u jednom čovjeku usredotočena oba svojstva: temeljito 
poznavanje estetskih pitanja i umjetničku osjetljivost.) Po- 
znati su naprotiv slučajevi iz poviesti književnosti, da su i ve- 
liki pjesnici griešili u svojim sudovima o drugim pjesnicima 
i da su često svoja loša djela više cienili od dobrih. Pa i sam 
Papini u svojoj monografiji o Danteu zaostao je daleko, baš 
uslied neshvaćanja nekih estetskih istina (zamjenjivanje Dan- 
teove biografske ličnosti s pjesničkom), iza njemu omraženih 
kritičara i estetičara. 

Istina je, samo umjetnici imaju rieč o umjetničkim dje- 
lima, ali nisu umjetnici samo oni, koji djelatno umjetnički 
stvaraju; »umjetnici« su i kritičari. Umjetničko doživljavanje 
nije privilegij pojedinaca, nego je kvalititivno obćeljudsko 
svojstvo. Stvaralački umjetnički genij razlikuje se od recep- 
tivnog »ukusa« samo kvantitativno; stvar podpuno jasna, jer 
kad bi umjetničko stvaranje bilo nešto nadljudsko, ono na- 
prosto ne bi bilo pristupačno običnim smrtnicima. A umjet- 
nička djela djeluju na ljude baš zato, jer u njima nalaze sebe. 

»Naivno« doživljavanje i- »znanstveno« proučavanje 
umjetnosti nisu dvie odieljene pojave, kako misle pozitivisti, 
nego su dva čina, koji su u organskoj svezi i koji se među 
sobom uvjetuju. Kritika umjetničkih djela i teoretiziranje o 
umjetnosti (oni su istovjetne pojave) nisu drugo nego sviestno 
osvjetljivanje umjetničkog (»naivnog«) doživljavanja. Inače, 
svako teoretiziranje izvan neposrednog umjetničkog doživljaja 
sasvim je nestvarno. Pozitivizam, s visine svog suhog i mrtvog 
intelektualizma, mora prezreti umjetničke činjenice kao 
»naivne« i mora ih tako uništiti. 

Filozofskoj estetici, koja se oslobodila od egzaktnih po- 
stupaka, jasno je jedno: umjetničko djelo dinamička je tvorba, 
te može biti doživljeno samo dinamičkim obnavljanjem; i 
onda će i njegovo misaono osvjetljenje biti adekvatno. Ovaj 
postupak spaja i »iracionalne« i »racionalne« elemente, jer su 
oni prvi nuždan uvjet posljednjih. Pozitivizam, svojom statič- 
nosti, mora razkinuti ovo jedinstvo, te se njegovi »iracionalni« 
elementi razplinjuju u mistici, a »racionalni« se pretvaraju u 
abstraktne sheme bez konkretnog sadržaja, jer im sadržaj 
mogu dati samo »iracionalni« elementi. 

Kako se odvija čin misaonog osvjetljenja umjetničkih či- 
njenica, vidjet ćemo u sliedećem poglavlju. 

II 


KONKRETNI FILOZOFSKI POJAM 


Spoznajna nemoć pozitivizma nigdje se jasnije ne očituje, 
koliko u rješavanju estetskih pitanja. Ovu činjenicu, radi bo- 
ljeg razumievanja, osvietlit ću na jednom određenom  pri- 
mjeru, u kojemu su izneseni svi bitni pozitivistički prigovori 
proti filozofiji. 

Neki psihologist ovako sudi o filozofskoj estetici B. Cro- 
cea: »Pa ipak mi prezreni, mi od otvorenog horizonta ne mo- 
žemo i ne ćemo ostati pred tom oštrom ogradom definicije. 
Mi je štujemo samo uvjetno, t. j. samo dotle i samo onako, 
kako smo rekli. Mi znamo ono, što svi mislioci Croceove vr- 
ste savršeno i stalno zaboravljaju: da u svim tim toliko po- 
nosnim, dekorativnim i absolutističkim definicijama ima ne- 
što konvencionalno i nešto pusto relativno. Mi ne polažemo 
na te distinkcije, definicije i granice toliko tragičnu težinu.« 
»Definicija, tu je skrajnji cilj Croceove misli, kao u skolastici. 
Niekanje svega, što razbija okvir definicije, kao u hegelizmu. 
Što je intuicija i što je pojam? Je li umjetnost osjećaj ili spo- 
znaja; progovara li ona intuicijom ili pojmom? Što je »estet- 
ski sud« i što je »liepo«? Što je estetika, a što je logika? Što 
je filozofija, a što je nauka u odnosu prema umjetnosti; išto 
je istina i dobrota u odnosu prema ljepoti?« Psihologist za- 
bacuje sve te »definicije« i distinkcije, ili bar ih prima uvjet- 
no, jer mu je od prvotne važnosti — što kod Crocea ne nalazi 
— »postanak tih pojmova, njihova međusobna genetička 
sveza«. Prigovara Croceu, što odbija pozitivističke i naturalis- 
tičke postupke: »Englezki evolucionisti, oni koji traže od 
prapoviesti prvi korien i razvojne oblike umjetnosti, koji za- 
viruju u ptičja gniezda, kupe etnografske sitnice i prevrću po 
prahu arheologije, da bi rekonstruirali nekakvu evoluciju 
umjetnosti i sredili pojam estetičnoga, još gore prolaze pod 

oštrim perom Croceovim«. Psihologist slavi: Adlera, što »u na- 
šim danima, u medicinskoj psihologiji, nikako ne podnosi ab- 
solutnih granica između raznih psihičkih stvaralačkih i for- 
mativnih sila«. 

Ipak je psihologist na koncu prisiljen priznati Croceu ne 
male zasluge u estetici: »Ima tu bistrih i jasnih konstatacija, 
pravih ,Arhimedovih točaka', koje je Croce utvrdio kao po- 
sljedak stare estetske romanske kulture, a nama mogu poslu- 
žiti kao uporišta u strahovitom kaosu ove problematike. Croce 
je kao nitko do sada utvrdio organsku nedjeljivost umjetnosti, 
služila se ona bilo kojim izražajnim sredstvima. Odredio je 
pravo mjesto estetici u okviru filozofije. Slomio je definitivno 
kičmu t. zv. objektivnoj estetici, koja je vjekovima navraćala 
čovjeka, da »liepo« i »estetsko« traži u stvarima kao tako- 
vim'. Umjetnost je samo naš način doživljaja, nešto, što je u 
nama pripravljeno, a umjetnina (ili sama priroda) samo je 
sredstvo da se psihički proces estetskog doživljaja u nama iz- 
vrši... Odnos između umjetnika stvaraoca i ,pasivnog' prima- 
oca najelegantnije je riešen: proces je isti, samo inversan. Tu 
se otvaraju i novi pogledi na prirodu i zadatak umjetničke 
kritike. Otvara se i jasan pogled na to, što je estetski sud', 
problem, na kome je potrošeno množtvo papira bez ikakva 
posljedka... Po Croceu svi su ljudi po dispoziciji umjetnici, 
.jer se jezikom izražavaju, a to je već prva estetska činjenica, 
I najveći ,psihologista' suglasit će se s ovom konstatacijom, 
pa i još s mnogim drugim liepo i jasno izrečenim konstataci- 
jama Croceovim. Samo, to ipak moramo ponoviti, sve ove 
konstatacije Croceove mi bismo primili i pošli s njima dalje, 
ali nikada tako, da se ukopamo u njihove ograde.« ž 

Ovdje je nedvojbeno jedno: »otvoreni horizonti« i str. 
od »ograde« ne znači drugo nego nepovjerenje prema »defini- 
cijama«, koje psihologist istovjetuje s misaonim razlučiva- 
njem. Pitanje je pak od prvotne važnosti, da li je Croceovo 
razlučivanje estetike od logike, filozofije od znanosti, dobrote 
od ljepote i t. d. isto, što su i definicije, kao što je i pitanje, 
da li bi Croce bez »ograda« bio mogao doći do onih konstata- 
cija, koje i spomenuti psihologist odobrava. 

Psihologistička oporba nastala je iz opravdanog izticanja 
subjektivno-konkretnoga, »psiholožkoga«, nasuprot praznim 

objektivnim generalizacijama i abstrakcijama. Volkelt kaže u 
tom pogledu: »Često se susreće... mišljenje, da treba baciti 
pogled na što širu poviestno-umjetničku osnovu, da treba pa- 
ziti na zajedničko i bitno u punoći umjetničkih djela i da 
treba, prema osobitim potrebama u pojedinim slučajevima, to 
zajedničko i bitno izvući i ujediniti. Ovaj se postupak može 
označiti kao abstrakcija umjetničkih djela. — Kamo vodi ovo 
sakupljanje, izvlačenje, spajanje zajedničkoga i bitnoga na 
umjetničkim djelima? Ipak prema vanjskim i nepouzdanim 


. oznakama. Može se postaviti množtvo abstrakcija o tehnici 


mramora, o tehnici bakroreza, o upotrebi uljene boje, o po- 
vlačenju pravca, o gradnji komedije, a i o predmetima poviest- 
nog slikarstva ii balade; ali s njima se ne dolazi nikada 
k onome, što predstavlja stvarni predmet estetike. Estetika 
hoće da upozna duševna zbivanja, u primaocu i u umjetniku 
stvaraocu. Sve to abstrahiranje ne dovodi nas nikada dotle, 
da doznamo, što su osjećali grčki umjetnici, kad su stvarali 
svoje tragedije, i što se događalo u unutrašnjosti grčkog na- 
roda na svečanostima velikih Dionizija i Leneja. Da tako du- 
boko prodremo, moramo, kako smo vidjeli, primieniti psiho- 
ložke postupke, koji polaze iz unutrašnjih izkustava moder- 
nog čovjeka, sa značenjem analogije.«*) Slično govorii Miller- 
Freienfels: »Svaka definicija pojma ,umjetničko djelo' mora 
predstavljati neki psiholožki moment. Često je nemo- 
guća objektivna definicija, jer ono, što neku stvar čini umjet- 
ničkom, to je samo psiholožki odnošaj prema umjetničkom 
užitku s jedne strane, a s druge strane psiholožki odnošaj 
prema stvaraocu... Specifično umjetničko, ono, što neko djelo 


čini umjetninom, počiva uviek u njegovim — iako samo u 
predočbi mogućim — odnošajima prema nekom subjektu, 
dakle u psiholožkim odnošajima. — Čisto objektivna estetika, 


koja izključuje svako psiholožko promatranje, logična je 
grdoba; iako se često izriču estetska opažanja kao objektivna, 
ipak ona imaju svoj korien u psiholožkom, i da se shvate, treba 
se vraćati uviek k ovim odnošajima prema ja'... Svakako, u 
umjetničkom djelu nalaze se i objektivni elementi, kao pred- 
met i tvorivo, ali ovi su tako izprepleteni sa subjektivnim, da 
se ni oni ne mogu promatrati odieljeno.«?") 


200) Volkelt: Op, cit. I 65. 
21) Miiller-Freienfels: Psychologie der Kunst! II 1. 

Prirodno je, da ljudski duh bježi od“praznih misaonih | 


konstrukcija i da teži za konkretnim. Ali može li empirična 
psihologija pružiti konkretne činjenice? 

Glavna je osnova empirične psihologije osjetilno izku- 
stvo, kojega se ona ne može odreći, a da ne zanieče samu sebe. 
Tako Volkelt, iako izričito naglasuje subjektivni moment nie- 
čući abstrakcije, koje nameće umjetnička tvorba shvaćena 
kao objektivno »dana«: tehniku mramora, tehniku bakroreza, 
tehniku upotrebe uljene boje, gradnju komedije it. d., on ipak 
operira istim ovakvim abstrakcijama. On tvrdi, na primjer, 
da ono, što muzičar izražava zvukovima, slikar bojama, a 
pjesnik riečima — nije isto. Ovo diferenciranje je čisto teh- 
ničko-abstraktne prirode; vjerovanje u kvalitativnu. razliku 
između zvukova, boja i rieči znači isto, što i vjerovanje u 
tehniku mramora, bakroreza ili uljene boje. Ali psihologist 
mora na svaki način spasiti osjetilno izkustvo. 


Isto tako Miiller-Freienfels teoretski nieče objektivni : 


fizički moment, kad kaže, da se ovaj ne može promatrati 
odieljeno od psihičkoga; ali ga, s druge strane, opet podpuno 
priznaje, na primjer, u svojoj teoriji »inervacije«. »Inerva- 
cija« predpostavlja, jasno, umjetnički: objekt kao nezavisan 
fizički predmet. g 

Koliko god psihologisti naglasivali subjektivno, ovo se, 
radi psiholožkih osjetilnih predpostavaka, mora skameniti u 
fizičko. Iza svih psihologističkih odkrića subjektivnoga i kon- 
kretnoga stoji ipak dogma »dane« stvari, dogma objektivne 
stvarnosti, te se subjektivno-konkretno mora nuždno razpli- 
nuti. »Psiholožko« empirične psihologije psihofizičke je pri- 
rode i ono mora, uz duhovne pojave, uzimati u obzir para- 
lelno i fizioložke pojave, koje nuždno upućuju na vanjski ne- 
zavisni predmet. Taj bi se proces imao odigravati i u stvara- 
ocu i u primaocu. Tako Meumann o psihologiji umjetničkog 
stvaranja govori na ovaj način: »Ali psihologija umjetničkog 
stvaranja mora, prema našem današnjem shvaćanju psiholo- 
gije, biti dopunjena uzimanjem u obzir fizioložkih zbivanja, 


koja teku paralelno s duhovnom djelatnošću umjetnikovom. ' 


Mnoga zbivanja kod umjetnika, kao njegovo gledanje i slu- 


šanje, motorički procesi djelatnosti njegove ruke pri mode-| 


liranju i slikanju, izraz njegova unutrašnjeg. života posred- 

stvom jezika imaju fizioložku stranu pristupačnu znanstve- 
nom iztraživanju.«*?) 


Umjetnina je, prema ovakvu shvaćanju, nuždno pred- 
met, posljedak psiho-fizičkih činbenika, koja mora jednako 
biti psiho-fizički doživljena. 

S druge strane, koliko god psihologija bježala od misao- 
nih ograđivanja, ona se neprestano nalazi pred neodoljivom 
potrebom misaonog određivanja. Ona mora neprestano pitati, 
jesu li psihički doživljaji, kako ih ona shvaća, estetični ili 
nisu. Pa i Meumann zahtieva »objektivno«, to jest misaono- 
kvalitativno određenje estetskoga: »Ujedno se ovdje vidi opet 
nedovoljnost čisto psiholožkog načina opažanja. Čovjek di- 
rektno čezne, kod tih liepih rieči: izživljavanje, priečenje 
snaga i t. d. za bilo kakvim objektivnim određenjem onoga, 
što označujemo kao uzvišeno u umjetnosti i u prirodi. Neko- 
liko takvih određenja daje Lipps u razpravljanju o vrstama 
uzvišenoga, a ondje, gdje ih uvodi, kao u pojmovima tiho 
uzvišenoga', ,bezgraničnosti' i ,bezobličnosti uzvišenoga', tu 
ih jednostavno nabraja, te se ne razumije, zašto upravo svi 
ovi objektivni predikati i ona subjektivno psiholožka odre- 
čenja pripadaju uzvišenome.«?") Samo što kod Meumanna, kao 
i kod nekih drugih pozitivista, težnja za kvalitativnim odre- 
đenjem dobiva oblik vanjsko objektivnoga, dapače i fiziolož- 
koga. 

Odakle ovo kolebanje između subjektivnoga i objektiv- 
noga, što u stvarnosti nije drugo, nego kolebanje između 
psiholožkoga i misaonoga? Ono je naprosto posljedica pred- 
razsude, da empirično psiholožki postupak ima  spoznajni 
značaj. Ali budući da ovaj mora poći sa stanovišta »dane« 
Stvari, on se unapried odrekao spoznaje konkretnoga. Već 
njegovi najprvobitniji doživljaji, osjetilni utisci, nisu drugo, 
nego intelektualističko uobćivanje. I zato sve, čega se empi- 
rična psihologija dotakne, pretvara se nuždno u abstraktnu 
shemu. 

Kako se ima riešiti ova težka zagonetka? Zar nije nikako 
Moguće zahvatiti konkretno, kad upravo znanost, koja sebi 
Pripisuje to svojstvo, ne zahvaća konkretno, nego njegove 


*%) Meumann: Einfiihrung, str. 67. 
2%) Meumann: Einfiihrung, str. 67. 

prazne sjene? Imamo li se odreći konkretnoga i vječno lutati - 


* kroz maglu abstrakcije? 

S druge strane javlja se neobhodna potreba za određe- 
njem specifično estetskoga. Kako će joj se udovoljiti praznim 
shemama razreda, definicija i vanjsko-fizičkim abstrakci- 
jama, dakle upravo onim, od čega se psihologizam preplašeno 
povlači u »psiholožko«? 1B 

Treba imati jedno pred očima: oba postupka, i induk- 
tivno-konkretni i deduktivno-abstraktni, pripadaju pasivno- 
mehaničkom području stva ri; induktivni postupak gleda ih 
i opipava, deduktivni postupak broji ih i mjeri. Ako vidljive 
i opipljive stvari proizvode sheme i abstrakcije, mora se po- 
javiti opravdana sumnja, da li su one istinske ajn 
na koje se misao može s pouzdanjem ; osloniti. Osjetilni 
utisci, tobožnji prvi datumi izkustva, već su generalizacije. 
Međutim podpuno je točno shvaćanje, da misao mora poci 
s konkretnoga. Gdje se nalazi istinski konkretno? x 

Ili postoje vriednosti ili ne postoje. Je li moguće, da one 
ne postoje? Je li moguće, da su Dante, Shakespeare, Goethe 
ravnopravni nekom stihotvorcu ili da su Michelangelo i Leo- 
nardo ravnopravni nekom diletantu, jer ovi pjesnici 1 umjet- 
nici, kao i stihotvorac ili diletant, mogu se nekome »sviđati«, 
mogu nekome pružiti »užitak«, kako tvrde pozitivistički re- 
lativisti? Kad bi to bila istina, velika poezija 1 velika umjet- 
nost ne bi uobće ni postojale. Međutim svatko zna, ili barem 
nesviestno osjeća, da su Dante, Shakespeare, Goethe nešto 
drugo, nego obični stihotvorci, a Michelangelo i Leonardo 
nešto drugo, nego obični diletanti, Što ne znači drugo, nego da 
pjesničke i umjetničke vriednosti postoje. U tom slučaju mo- 
raju postojati i sudovi, koji imaju objektivnu vriednost. 

Takvi sudovi, jasno, moraju poći iz izkustva, a izkustvo 
ovdje ne može biti drugo, nego neposredno doživljavanje 
pjesničkih i umjetničkih vriednosti. Drugim riečima, samo će 
vriediti onaj estetski sud, koji je izrečen na temelju stvarnih 
estetskih doživljaja. Psihologisti, iako ne prižnavaju osebuj- 
nost estetskoga čina, misle, da su za njegovo proučavanje po- 
zvani, jer su — psiholozi, te pristupaju estetskim tvorbama 
na isti način kao i svim drugim psiho-fizičkim pojavama, ne 
brinući se, da li su te pojave estetske i zašto su estetske. Isto 
tako postupaju i deduktivni filozofi, jer pristupaju estetskom 

sa svojim aksiomatičnim načelima građenim izvan izkustva. 
Zato je razumljivo, da se estetski objekt psihologu mora 
Prikazati kao »dana« fizička stvar, koja izaziva nediferen- 
cirane obćenite psiho-fizičke reakcije, kao što su osjetilni 
utisci, opažanje i slično, a deduktivnom filozofu kao odtisak 
nediferenciranih misaonih konstrukcija. 


Stvarni estetski sud odvija se na sasvim drugi način. Što 
znači sud čovjeka, koji je zbilja doživio Shakespeareova 
»Macbetha«: »,Macbeth' je poezija, estetsko djelo?« Subjekt 
»Macbeth« nije »dana« fizička stvar, nego pjesnikov do- 
življaj, njegova potresenost nad sukobima dobra i zla, kao i 
dramatična snaga, u koju se čuvstvo potresenosti zgusnulo. 
Primalac, vibrirajući još pod dojmom ove snage, daje pjesni- 
kovu doživljaju (a i svome, jer je pjesnikov doživljaj i sam 
proživio) obćeniti predikat: »poezija«, »estetsko«. Subjekt je 
suda proživljavanje, obnavljanje konkretnog pjesnikovog do- 
življaja. Ova je konkretnost dinamična, ona je čin, i na strani 
stvaraočevoj i na strani primaočevoj: na strani stvaraočevoj, 
ukoliko je čuvstveno-imaginativna sinteza (čuvstvo potre- 
senosti zbija se u radnju drame), a na strani primaočevoj, 
ukoliko je obnavljanje čuvstveno-imaginativne sinteze. U 
jednu rieč, ova konkretnost nije konkretnost empirične psi- 
hologije, nije konkretnost fizičkog predmeta, koji može biti 
doživljen samo mehanički i pasivno (osjetilni utisci, opažanje), 
dakle funkcijama oprečnim dinamičkom činu; ovdje je sub- 
jekt neposredni umjetnički doživljaj, on je suglasno vibri- 
ranje stvaraočeve i primaočeve duševnosti, što je podpuno 
oprečno doživljavanju vidljivih i opipljivih stvari. Estetski 
objekt nije više mrtva fizička stvar, nego živa pjesnikova 
duša u intimnoj toplini individualno-konkretnog doživljaja. 


U gornjem estetskom sudu, osim konkretnog subjekta, 
imamo i jedan obći element, a taj se nalazi u predikatu »poe- 
zija«, »estetsko«. Nije to više subjekt »Macbeth«, to jest neko 
određeno pjesničko djelo, nego »poezija«, »estetsko« uobće. 
A tako mora i biti. Akoj vriednosti postoje, one se ipak, koliko 
god subjektivno-konkretno bilo važno pri spoznaji, moraju 
nalaziti izvan subjektivnosti, na području  »objektivnoga«. 
A. Ruge točno opaža: »Uzrok istine, ako uobće postoji, ne 
može ležati u subjektivnom doživljaju, u subjek- 
tivnom intenzitetu doživljavanja, nego se mora tražiti u 

nekom obćenitijem, u nekom objektivnom ao 
je kao uvjet nadređen samom subjektivnom ji 2 že 
j i j la subjektivnost značila - 
logo rađena: ad i sobnu samovoljnost. 
niekanje vriednosti i mušičavu osobnu 
Ani Rue i pravo, kad tvrdi, da je objektivno ono, deka ' 
postavljeno nasuprot našemu »ja«, ono, što je tuđe na cie 
odručju toga »ja«. i ' * 
jd Ovakvo je mišljenje razlog, što je psihologija ivna 
abstraktnu formalnu logiku. i pošla u potražnju za pedja 
Što bi bile vriednosti, koje bi bile izvan i iznad na eg Bia 
nog izkustva? Pojam »poezije«, »estetskoga« niče m oo 
jetnički življaja, koji su sadržani u njemu. Kad < ; 
umjetničkih doživljaja, s zan gt krao 
živjevši jesničko djelo, kaže: »O v,o je P , 
doživjevši neko pjesničko ,. Po 
iedeće: konkretni doživljaj ] 
znači drugo, nego sliedeće: »Ovaj nkre da 
j i ši kretnim doživljajima istog 
nak je svim drugim kon r lji : ika 
j ij đ području našega »ja«, 
ta«. Pojam »poezija« nije tu >. : 
dokle Gakdah posljedak istoga . pe imeni sa 
Pan aa kedah 
sve konkretne pjesničke doživljaje shv e Paoa 
j i i ie jednog duhovnog: čina. U ta 
jednake, kao očitovanje jednog: OVI sMo ini 
Č jei i etnoga i punoća u 
u sačuvana je i toplina konkre noga i . un S 
skonkretut, pojedini pjesnički doživljaji shvaćeni kao kara 
“ tativno jednaki) i, što je čaja i go kori ron pd 
i o: I , 
shema, nego stvarna vriednost, ukoli (o označ dp 
ji se j i | jednak način. Vriednost je : 
koji se ostvaruje uviek na je ; 2. Vi gro 
ij jenoj čuvstveno-imaginativnoj stv 
rove poezije u njenoj čuvs : ag alan 
ij i vri t današnje poezije. .( : 
snazi jednako kao i vriednos rakija 
i itati lu, bez obzira na nebi 
treba uzeti u kvalitativnom smislu, : <a 
j i ena vremena.) Ako se p 
čajke, koje donosi sa sobom promj m A kn 
ij i iči mena na različite načine, 
zija tumačila u različita vren , e o Leke. 
znači ništa. Srdce, kako je bilo liepo eno, g el rk 
štu, bez obzira, da li je ta j 
valo na srdca, a mašta na maštu, bez delat jlo +. 
ica došla do sviesti u raznim teorijama poj ina 
mE ojača praktične empirije ne ostvaruju se na dok 
čin. Konkretni inđuktivni pojam stvara se urna Za i 
oznaka uzetih iz jednog reda okani a: a, 2 : jE 
| i ivni j i tične prirode 1 
ktni deduktivni pojam aksioma čne | : 
rame "tus termo značaja. Filozofski pojmovi ne stvaraju 


se ni indukcijom ni dedukcijom. Kad se odredi kvalitet neke . 


204) Arnold Ruge: Einfiihrung in die Philosophie, Leipzig 
1914, str. 161, 

pojave, kad se kaže: »O vo je poezija«, nieče se u isto doba, 
da ta pojava ima kvalitet misli, ili ćudorednosti, ili ekonom- 
skog djela. Pojam »poezije« nastao je razlučivanjem. Nije to 
više mehaničko-statički zbroj bitnih oznaka osjetilnoga ni 
razčlanjivanje apriornih pojmova, nije prazna konkretnost ni 
prazna obćenitost, nije ni sisavac ni trokut, koji nigdje ne po- 
stoje, nego živi dinamički čin, u kojemu su zadovoljeni i za- 
htjevi subjektivnosti, koje postavlja indukcija, i zahtjevi objek- 
tivnosti, koje postavlja dedukcija. Sve ovisi o tome, da se pri 
rješavanju sličnih pitanja izađe iz područja praktične empi- 
rije na područje teorije. A to se postizava samo pomoću razlu- 
čivanja,; koje je jedino sposobno odrediti kvalitet pojava, za 
što je empirija podpuno nemoćna. 


Stvarnost je subjektivno-objektivna ili konkretno-uni- 
verzalna. I zato izključiva konkretnost indukcije proizvodi 
mrtvu i mehaničku konkretnost, kao i subjektivnost, koja ne- 
prestano teži za objektivnošću; izključiva univerzalnost de- 
dukcije proizvodi izvanizkustvene abstrakcije, te izaziva nužd- 
nu oporbu jednostranog indukcionizma. Razlučivanje daje 
jedno i drugo: pojmove, koji su i konkretni i univerzalni, i 
baš zato, jer su i konkretni i univerzalni, oni su stvarni. Kako 
je već rečeno, sisavac i trokut ne postoje, ali umjetnički stva- 
ralački čin postoji u djelima Shakespearea i Michelangela. 
Postoji, i on je takav, jer nije ni misaoni čin, ni ćudoredni čin, 
ni ekonomski čin. Misaoni čin postoji u djelima mislilaca, i on 
je takav, jer nije ni umjetnički čin, ni ekonomski čin, ni ću- 
doredni čin. Požrtvovno zatajivanje samoga sebe u ćudored- 
nom činu neprestano se javlja u poviesti, ono dakle postoji i 
ono je takvo, jer nije ni misaoni čin, ni umjetnički čin, ni 
ekonomski čin samoodržanja. Psihologizam poriče ove čine, 
jer ih naprosto zamjenjuje s apriorno-deđuktivnim pojmo- 
vima; i deduktivni pravci uništavaju im stvarnost uzimajući 
ih u smislu svojih abstrakcija. 


Kad se upozna prava geneza stvarnih filozofskih pojmova, 
sva ta niekanja padaju po sebi. Filozofski pojmovi nastali su 
ne empiričkim postupkom, nego nuždnim činom razlučivanja, 
tako nuždnim, da se razlučivanje neodoljivo nameće i samom 
potizivizmu. Vidjeli smo, na primjer, kako se Kilpe napreže, 
da estetski kvalificira asociativni moment te, nesviestno na- 
slućujući jedinstvo subjekta i objekta, smatra estetskim aso- 

ii i »direktnim ' 
ciacije proizašle iz najintimnije sveze seu ei a ama 
faktorom«; ali je kasnije prisiljen razkinv S kilova 
rjetnički objekt, shvaćen ne kao otjelovljenje u : mj 
areni doživljaja, koji primalac ima mr: a 

isni ,direktni faktor', mora izazvati psiho-fizii an 
Nga ina kvaliteta. Potrebi kvalifikacije, koja se ia 
dai javlja u pozitivizmu, ovaj ne može saća ks: Ka 
pete jer je — pozitivizam, to jest, jer Kjokem A ao 
stupka vidi u niekanju misli, jedinog oruđa kvalitetnog 
KE eje individualno-konkretnog estetskog suda čao ks 
što suvremena filozofija naziva intuicijom. ie ms na 
upotrebljavati ovaj naziv, jer on dne čnng adis čijetios 
balne asociacije. Intuicija nije drugo, PRI iona 
nost zahvaćena u njenoj neposrednoj grmi : h . mie kak 
opažanje ni predočba empirije, koji su samo # meke 
intuicije, jer su mehanički agregati senzacija, ski me 
sama empirija priznaje, već su nea“ ino prie But, 
asivno-mehaničkom smislu. Manjkaju im a keduo vra 
sa ta intuicije: toplina konkretnosti i stvara ačko-d ; 
ra pj toplina im manjka, jer su senzacije akei 
stvaralačko-dinamički značaj im manjka, a aag“ ska Bea 
sivno-mehanički doživljaji vanjskoga ije me libe. oro 
vimo za čas, da pozitivizam ima pravo i da s wd mj. 
naši najkonkretniji doživljaji. Gdje u mak, be e 
oh kaeao maa njive i Michelangelove 
i o-spoko 
Noći« kme pobožno-ekstatičko čuvstvo rada 
rant gdje ostaje duboko ozbiljna dhe kra e 
i šonate? Polaženje sa senzacija kao prvih 2 sad 
naje pretvara Michelangelovu »Noć« u me o. 
Miinana« u mehanične a osa dva. sa 
sonatu u zbroj akustičkih vaj Karaš ad jekom o 
sra jej ograđeni ron problematiku.) Intuicija 
Kaosa, »prvi datum«, ono »izkustvo«, ono je od gim 
obe o stsKJsA korien«, koji osmu kim + . e 
"i. i ačan, jer ga ba : 
Pi tiuslie čadržajima), uništavajući tako vi- 
tanna konkretnost intuicije. 


ostaje 

Jean Lameere ovako prikazuje intuiciju: »Kao slikaru, 
malo mi je do toga da znam, da se mrlje boja, koje imam u 
ovom času pred očima, i neodređeni prelievi ružičastoga, ze- 
lenoga i bieloga, po kojima se igra svjetlost, mogu svrstati pod 
pojam cvieća ili točnije pod pojam ,ružA!' — i vaze. Izraz 
»ruže u vazi' moći će me zadovoljiti, ako ne želim drugo, nego 
poistovjetovati objekt moga opažanja, svrstati ga među druga 
opažanja i tako obaviti posao učenjaka, ili ako želim doznati, 
odakle su ruže došle, da se mogu zahvaliti ljubeznoj osobi, koja 
mi ih je poslala, i tako postupati kao čovjek akcije. Za mene, 
ukoliko sam slikar ili ukoliko sam pjesnik, to nisu ruže u 
jednoj vazi, koje vidim, nego sinteza boja, koje bliede i tam- 
ne prema svietlu, što ga primaju, koje se tako brzo mienjaju, 
da bih pao u očaj, kad bi ih htio izraziti kistom, i za koje bi 
mi trebala čitava poema da izrazim intuicije, koje imam o 
njima. Znam, da su to ruže, jer je moj duh ujedno i logički 
čin, ali ono, što me zanima, to su baš one ruže ondje, takve, 
kakve se prikazuju u ovom času, i takve bi ih htio izraziti 
sa svim onim posebnim, što mi sugeriraju: vidim ruže i mi- 
slim također na osobu, koja ih je sinoć doniela, na njenu do- 
brotu, na njenu odanost. Ruže sačinjavaju dio jednog čita- 
vog stvarnog svieta, koji u ovom času intuiram.«?) 

| Samo na ovaj način odvija se u stvarnosti zahvaćanje 
konkretnoga. Ove ruže ovdje, baš ovakve, kakve su u ovom 
času, s baš ovakvom igrom svietla na njima, s baš ovim uspo- 
menama na osobu, koja ih je doniela, uspomenama na njenu 
dobrotu, na njenu odanost, predstavljaju sadržaj intuicije. Tu 
je zbilja jedan čitav stvarni sviet, kako kaže Lameere, živ, to- 
pao i konkretan. Pozitivizam surovo guši toplu konkretnost 
ovoga svieta mehanizirajući ga u osjetilno ili smrzavajući ga 
u intelektualno. 

Intuicija nije specifični način doživljavanja slikara ili 
pjesnika, kako misli Lameere, nego način doživljavanja svih 
ljudi svakoga časa, jer su svi ljudi (koliko god to izgledalo po- 
zitivističkom mentalitetu čudno), bar kvalitativno, »slikari« i 
»pjesnici«. Intuicijom ne doživljavaju se samo ruže i ostali 
»pjesnički« predmeti nego sve pojave, koje nas ckružuju, pa 
i one »najprozaičnije«. Ovaj stol, ovo pero, ova tintarnica 


%5) Jean Lameere: L! estethique de Benedetio Croce, Paris 
1936, str, 182. : 

i ao što 
predmeti su doduše potrebi za Dres aoznat tko ih Je doni 
miki : ć 
at hvali Meredpaiaka praktički čin družtvene “onim 
. u času nije bio slikar, nego član družtva); alii nade .. 
1? tarnica ujedno su i intuicije, obavijene toplom atmoi soda 
Reala na prošle dane radosti ili tuga. Estetska intuicija . 
gvanin e samo ona daje konkretnu podlogu jm 
Viši rok i pojave stvarne u svom praktičnom asp io 
nja ivno i vuče za sobom kobne posljedice, jer a . 
si jen pravu stvarnost. Ono, što pozitivizam smatra st . : 
S o a Pa 
ukida svoju dinamičku kon retnost, uob dadeka 
irajući i osposobio za praktično djelovanje. | 
KE Bez "log čuvstveno-fantazljskog čina, baz o. ' 
iest bez simpatije, bez ljubavi nema razu miev s ša ren 
i sa spoznaja. Bez čuvstvene topline »spoznaj I ta 
ddinah ki ešlala u razrede) kamen ili željezo, ali se n ami 
nija eee doživljaji ljudskih duša. I baš .e ke ; 
dieah uzimlje duhovne doživljaje kao »dane«, : . .. 
željezo, dakle kao sebi tuđe, on daje spoznajni zar fan 
i ik ij ma, kojima se doživljava kameni željezo: v , ubo 
fun Srecan i simpatiju, jedine pratioce desna s e 
2 ia ne pozna i ne može poznati: Konkretno-in “re 
mj »prvi datum« života, ne spoznaje se osje i oži 
a i t icijom, prenoseći se toplinom čuvstva i živom oi 
rada dkedeni slučaj nekog duševnog zbivanja. Taj ojos 
lije. = hanično-pasivto doživljavanje vanjskih . + x. 
m asivni stav empiričnog psihologa, koji ok Za i ik 
a oethatožić doživljaj kao »danu« stvar, nego čin o na * 
Bec aš era vibrira, zahvaćena našom simpatijom, ke : 
died s topla »objektova« doživljaja. Kako spe kime 
Ljeti tovjeka koji se baca u kuću, što gori, da spasi on 
oja ača intuicije, prenašanjem samih sebe u spec zm 
as & aravnn u njegovu osobnu dramu, u kojoj se A 
gos) stva s ljubavi, prema bližnjemu? U pozivi, g ? 
imo ubjektu tuđ, kao što su kamen 1 željezo tu a sea 
e duši: 4 ono, što je tuđe, ne može se razumjeti, ao št 
ljudska duša ne razumije ni kamen ni . da 
Kako se može zaključiti iz onoga, što se do ines 
: nA ne odvija se samo u estetskom sudu, aa dt e 
da konkretno-filozofskim sudovima. Intuicija 


+ (que. 

izključivi spoznajni čin kao u Bergsona) uviek traži svoj or- 
ganski predikat. Prenievši se sa simpatijom u konkretni slu- 
čaj spasiočev iz gornjeg primjera, razumjeli smo veličinu 
njegova djela, i što smo dublje zaronili u njegovo duševno 
stanje, što smo ga neposrednije osjetili, što smo se intimnije 
poistovjetovali s njim, jasnije nam je, da djelo toga čovjeka 
nije koristonosnog značaja, nego da je ne-koristonosno, dobro, 
plemenito, ćudoredno, ili bilo koji sinonim mu dali, u jednu 
rieč, da je djelo upravljeno u nadosobnom pravcu. U činu 
ovog spoznavanja dva su glavna momenta: toplina prožima- 
nja subjekta i objekta i razlučivanje (djelo nije »koristo- 
nosno«). Što je intimnije prožimanje subjekta i objekta, što je 
dublje ronjenje u tuđu duševnost, to jest što je neposrednija 
intuicija, to je univerazalni pojam (»ćudoredno«, »dobro«, 
»plemenito«) određeniji. 

Tako se odvijaju i svi drugi konkretno filozofski sudovi 
s predikatima ostalih duhovnih kategorija. 


Empirične abstrakcije druge su prirode. U intelektua- 
lističkom odjeljivanju bitnoga od nebitnoga, ili u razčlanji- 
vanju mjerstvenih likova na stranice, kutove i stupnjeve, 
nema simpatičnog prožimanja subjekta i objekta, nema in- 
timne konkretnosti intuicije, i zato su empirični pojmovi ne- 
stvarni, a između subjekta i predikata u empiričnim defini- 
cijama nema organske povezanosti filozofskih sudova. Izato 
je suvremena filozofija nazvala empirične pojmove pseudo- 
pojmovima. 

Imaju pravo i Volkelt, i Miller-Freienfels, i svi drugi 
zastupnici »otvorenih horizonata«, kad se bune proti »ogra- 
dama«, ali kad su to ograde empiričnih definicija, koje ope- 
firaju pseudo-pojmovima.  Lippsova dioba uzvišenoga na 
»tiho« uzvišeno, na »bezgranično« uzvišeno ili na »bezoblično« 
uzvišeno s razlogom nije mogla zadovoljiti Meumanna, jer sve 
te abstrakcije ne zahvaćaju individualnu notu »uzvišenoga«; 
»uzvišeno« je uviek različito u pojedinih umjetnika, jer kao 
umjetnički izraz uviek je osobno obojeno. Tako s pravom 
opaža Volkelt, da se abstrakcijama ne mogu objasniti duševna 
zbivanja grčkih tragičara ni grčkoga naroda pri dionizijskim 
ili lenejskim svečanostima. Abstrakcije, koje spominje Vol- 

kelt, pseudo-pojmovi su, koji nisu u mogućnosti kvalitativno 
odrediti duhovne čine. Takav, je na primjer pseudo-pojam i 

pojam tragedije. Kad se neko djelo nazvalo »tragedijom«, ono 
se nije kvalitativno odredilo, jer »tragedije« mogu nastati iz 
pjesničkih spontanih pobuda, ali mogu nastati i pod diktatom 
praktičnih namjera. Samo konkretno univerzalni pojam poe- 
zije, kao čovjeku imanentnog čina, može objasniti doživlja- 
vanje starih Grka. Ovi su doživljavali ona duševna stanja, 
koja i mi danas doživljavamo i koji se zovu poezija. Da to nije 
tako, zar bismo danas mogli razumjeti Sofokla? Mi vrlo dobro 
razumiemo međutim nadahnuće drevnog grčkog pjesnika 
otjelovljeno u živom i uzvišenom liku Antigone, koja žrtvuje 
svoj mladi život i svoju ljubav »nepisanim«, božanskim za- 
konima. To je ono Volkeltovo »polaženje iz unutrašnjih izku- 
stava modernoga čovjeka sa značenjem analogije«. 
Psihologist, koji je spomenut na početku, ipak izjavljuje, 
da u Croceovoj estetici ima »Arhimedovih točaka«, »koje nam 
služe kao uporišta u strahovitom kaosu ove problematike«. 
Tako priznaje Croceu, da je odredio pravo mjesto estetici, u 
okviru filozofije, da je definitivno oborio objektivnu estetiku, 
koja je tražila liepo u stvarima kao takvim, da je otvorio 
jasan pogled na estetski sud i t. d. Ali kako bi Croce sve to bio 
mogao uraditi, kad bi se bio držao »otvorenih horizonata«, koja 
zastupa ovaj psihologist, to jest, kad ne bi bio upotrebio raz- 
lučivanje? Sve ove prednosti Croceove estetike proizlaze baš 
iz činjenice, što je ona očistila pojam estetskoga od predraz- 
suda i od samovoljnog miešanja estetskog čina s drugim du- 
hovnim činima. A to je miešanje posljedica pozitivističkoga 
nerazlučivanja i njegovih »otvorenih horizonata«. Zar je Cro- 
ce, na primjer, mogao doći do jasnog pogleda na estetski sud 
ili do određivanja pravog mjesta estetike u okviru filozofije 
bez određivanja kvaliteta estetskog čina, bez »ograđivanja« 
estetskog čina od drugih duhovnih čin4? I upravo su ove 
»ograde« Arhimedove točke, koje daju čvrsto uporište u kaosu 
estetske problematike, kaosu, koji su izazavali »otvoreni ho- 
rizonti«, to jest nerazlučivanje. Bez pitanja, što je estetika, a 
što je logika, što je filozofija, a što je znanost it.d. koja psiho- 
logist predbacuje Croceu, ovaj ne bi bio došao do posljedaka, 
koje odobrava i spomenuti psihologist. Ili misao vriedi ili ne 
vriedi. Ako vriedi, »ograde« su potrebne, jer je bez njih kaos 
neizbježiv; ako ne vriedi, onda bi se zauviek trebalo odreći 
svih tvrdnja, svih uvjerenja, svih razpravljanja. »Otvoreni 
horizonti« ne znače nego zbrku. 

litet duhovnih pojava, jer za njene praktične svrhe nije a 
ni potrebno razlučivanje. I kada se tome meno = 
tičnom jedinstvu daje nasilno teoretski značaj, ono nije 

jedi o zbrka. i 
rinna zagovara otvorene horizonte, jer se boji mai 
tinitivnih absolutističkih definicija«. Konkretna filozofija kača 
protiv, iako osuđuje pozitivističke otvorene horizonte ia 
kaotično nerazlučivanje, zastupa stanovište paaga ju 
stava«, stanovište mogućnosti izpravaka, ali u okviru . x“ 
to jest u okviru misaone suvislosti. Pojedinac nije u =" 
posjedu podpune istine; ova je posljedak napora mnogih ljudi. 


Izpravci su mogući jedino uz uvjet, da se oni ostvaruju na či- 
amovoljno prelažanje s toga 


sto teoretskom području. Svako s rolj an] 
područja na područje ateoretske empirije ne znači izpravak, 
negu zbrku. Ne dakle pozitivistički »otvoreni horizonti«, nego 
»otvoreni sustavi« sa svrhom daljnjih mogućnosti postavljanja 


problema i njihovih rješavanja. 

Bilježka I 
SLIKOPIS I UMJETNOST 


Kako je sudbonosno podizanje psihologije na stupanj spo- 
znaje, očito pokazuju posljedice stava, koji neki psiholozi uzi- 
maju prema slikopisu. 

Talijanski psiholog O. Gemelli daje slikopisu izključivi 
umjetnički značaj. Do ovog shvaćanja došao je uzimajući psi- 
holožku metodu kao spoznajni postupak. Onaj — misli Ge- 
melli — koji hoće da upozna uzroke privlačenja masa k sliko- 
pisu, mora vrlo brzo opaziti, da se u svojim iztraživanjima 
susreće sa zakonima psihologije. Ovi zakoni imaju visoku te- 
oretsku važnost. Režiser se nalazi u istoj situaciji, u kojoj se 
nalazi i romanopisac u pogledu svojih osoba. I zato slikopis 
polako iztiskuje roman. U ottocentu roman je gospodario nad 
dušama; u novocentu prvo mjesto ima slikopis. Čitaoci ro- 
mana uzimali su ih u ruke, samo da pobjegnu iz svog svaki- 
dašnjeg života, da ne misle na svoje tuge, biede i nevolje; za- 
dubili bi se u čitanje romana, gledali bi u duši neki drugi 
sviet, koji nije onaj njihov stvarni, pa im je bilo lakše. Što je 
bio roman zanimljiviji, prije bi ga razgrabili, jer je svatko 
želio pobjeći iz svoga života i barem za neko vrieme živjeti 
životom junaka iz romana. Najbolji je onaj režiser, koji je 
kadar osvojiti većinu posjetilaca slikokaza, odtrgnuti ih od 
običnog života i prenieti ih u nestvarni sviet sanja, koji je on 
stvorio za njih, da ih zadovolji, da bi im dao prigodu pobjeći 
iz svog običnog života i tako se zabavljati, igrati se i odmarati 
se za koji čas. Neki se posjetioci slikokaza tako zaborave, da 
od njih režiser može raditi, što hoće. To je čas, kad režiser 
može djelovati na gledaoca kako hoće; on djeluje na njega 
tako, da mu ovaj sve vjeruje: čuvstveni život gledaočev reži- 
ser zarobljuje i prodire s novim mislim i čuvstvima u nje- 
gov intimni život. Ipak tehničar ne će nikada zainteresirati 
mase. To će moći učiniti jedino onaj režiser, koji će se savr- 

šeno poslužiti psihologijom pri izradbi svojih slikopisa. Psiho- 
ložka intuicija glavni je činbenik: režiserove umjetnosti. Sli- 
kopis je umjetnost i režiser je umjetnik. To nieču oni, koji ne- 
maju pojma, što je slikokaz.?") LEA 

Ima li očitije istine od činjenice, da su ukusi različni? 
Netko voli ribu, netko meso, netko povrće, a netko voće; ne- 
kome je ugodna crvena boja, nekome modra, nekome zelena, 
it. d. Radi toga je i nastala poslovica: »De gustibus 
non est disputandum«. Pa ipak postoji jedna druga 
isto tako očita činjenica, da Shakespeareov sonet sadržava 
neke vriednosti, koje nema sonet nekog stihotvorca, ili da Raf- 
faellova slika umjetnički nije ravnopravna slici nekog dile- 
tanta. Već činjenica, što su nastali pojmovi »stihotvorca« ili 
»diletanta« (oni su vrlo stari) dokaz je, da su ljudi od dav- 
nina vjerovali u postojanje umjetničkih proizvoda. Iako sonet 
stihotvorčev ili slika diletantova mogu odgovarati ukusu po- 
jedinaca, tako da ih mogu, bilo s kojega razloga, koji s umjet- 
ničkim doživljavanjem nema nikakove sveze, dapače i zanieti 
li ih i razplakati, na stvari ne mienja ništa; stihotvorac ili di- 
letant ostaju ono, što jesu. Očito je, da je ukus, koji je vriedio 
na području ribe, mesa, povrća ili boja, ovdje podpuno zata- 
jio. Sa stanovišta ravnopravnosti raznih ukusa napisale su se 
šisuće i tisuće učenih razprava i knjiga, koje nastoje dokazati, 
kako je Gross rekao, da je svatko u carstvu umjetnosti blažen 
na svoj način; ali je ovo shvaćanje oboreno očitom činjeni- 
com, da »blaženstvo« nije mjerilo u prosuđivanju umjetnič- 
kih vriednosti, jer i neumjetnički proizvodi mogu učiniti ljude 
»blaženim«. Stihovi neke banalne i sentimentalne pjesmice, 
koje smo napisali u mladenačko doba, nađeni poslije toliko go- 
dina, mogu nas ganuti do suza, izazivajući uspomene na dane 
mladosti prohujale zauviek; tako isto i sjetlopisno točan 
portret, bez ikakve umjetničke vriednosti, prenosi zaljublje- 
noga u deseto nebo sreće. Uzroci našega »blaženstva« u ovim 
slučajevima nisu nikako umjetničke prirode. 

Radi se očito o dvama područjima, koja doduše imaju svoj 
razlog obstojnosti, ali imaju i svoju posebnu zakonitost. Na- 
čelo: »de gustibusnonestdisputandum« izpravno 
je; ali je izpravno na praktičnom području hranjenja ili 


20) Prema članku Dr. O, Kržanića »Psihologija u službi kina« 
u božićnom broju »Novog Doba«, Split 1937. 

izbora boj4. Tu jedino vriedi mjerilo koristnoga, ugodnoga, 
prijatnoga i slično. Ali netom smo uzeli to mjerilo kao 
teoretsko, kao mjerilo određivanja umjetničkih vriednosti, 
ono se pokazalo nesposobnim za svrhu, za koju je upotrebljeno. 
I nesamo što se pokazalo nesposobnim u određivanju umjet- 
ničkih kvaliteta, nego ih je i zaniekalo, brišući sva razlike 
između umjetničkoga i neumjetničkoga, između naših banal- 
nih mladenačkih stihova ili svjetlopisno točnog portreta ji 
istinskih pjesničkih ili slikarskih vriednosti. 

Postoji dakle područje, na kojemu ne vriedi više na- 
čelo: »de gustibus non est disputandum«, nego 
naprotiv načelo: »de gustibus est disputandum«, 
na kojima treba razlikovati umjetničko od neumjetničkog. A 
to je teoretsko spoznajno područje, područje kvaliteta. 
Na praktičnom su području stihotvorac ili slikarski diletant 
podpuno ravnopravni pjesniku ili slikaru, jer jednako mogu 
«pojedince učiniti »blaženim«; ali naš duh ne može ostati i smi- 
riti se u toj oblasti, on je mora napustiti i dignuti se u oblast 
razumievanja, u oblast razlikovanja. Tko ne razlikuje ova dva 
područja, praktično i teoretsko, osuđen je na vječno neshva- 
ćanje stvarnosti. 

To upravo rade psihologisti, kad psiholožkim zakonima 
daju spoznajni značaj. Naše suze, koje su izazvali mladenački 
stihovi, ili uzhit, koji je izazvao neumjetnički, čisto svjetlo- 
pisni portret drage osobe, činjenice su, ali činjenice izazvane 
praktičnim doživljavanjem, doživljavanjem na onom području 
stvarnosti, gdje vladaju ugodno i neugodno, nepročišćeni i 
neproduhovljeni, nepodignuti iz kaotičnosti sirove prakse do 
vedrina teoretskih vriednosti. I to je oblast psiholožkog po- 
stupka kao izključivo praktične nauke. Gledajući duhovna 
zbivanja iz vidokruga čiste prakse, psihologija ih ne razlikuje, 
a ne razlikujući ih, ne spoznaje. To nespoznavanje nije njena 
mana, nego, s praktičnoga stajališta, kojemu ona služi, njena 
prednost. Ali kad psihologija počne sebi umišljati, da je 
njen vidokrug vidokrug istinske stvarnosti i da je 
njeno nerazlučivanje »egzaktni« spoznajni postupak, onda 
mora neizbježivo nastati zbrka, u kojoj su stihotvorac 
i pjesnik, diletant i slikar, umjetničko i neumjetničko, 
liepo i ružno podpuno ravnopravni; i ne samo da su ravno- 
pravni liepo i ružno, nego istinito i neistinito, dobro i zlo. 

Za spomenutoga psihologa romani, koje sada potiskuje 
slikopis, imali su za cilj dati čitaocima priliku da pobjegnu iz 
svog vlastitog života, da ne misle na svoje tuge. Što su oni 
bili zanimljiviji, prije su bili razgrabljeni. I zaista, mnogi se 
sjećamo svog djetinjstva, kad smo pohlepno posezali za za- 
nimljivim romanima i požudno ih gutali, intezivno živeći 
»životom njihovih junaka«. Tako smo čitali sve romane bez 
razlike. Ali se sjećamo i toga, da je došlo stanovito doba sa- 
zrievanja, kad smo počeli razlikovati »roman« od »romana« 
i kad smo se uvjerili, da zanimljivi romani, koji su pisani s 
očitom namjerom, da svoje čitaoce odvedu »iz vlastitog života, 
da ne misle na svoje tuge«, ne spadaju u najodabraniju vrstu 
književnosti i da ima i nekih. drugih »romana«, koji nisu 
nikli iz takvih namjera, nego su nastali. u duhovnim pobu- 
dama, koje nemaju nikakva posla s praktičnim ciljevima za- 
bavljanja čitatelja ni s njihovim izvlačenjem iz tegoba života. 

Je li Tolstoj napisao svoj »Rat i mir« s namjerom, da za- 
interesira svoje čitatelje, da ih izvede iz »tegoba svakidašnjeg 
života«? I nije li jasno, da se radnja ovog romana izsukala iz 
dubokih duhovnih doživljaja, koji su vrlo daleko od namjere 
zabavljanja i zainteresiranja čitalaca? Bogotražilačtvo velikog 
ruskog pisca, njegova nemirna i tjeskobna pitanja o značenju 


i smislu života, prožimaju epopeju napoleonskih vojna i njihov ; 


odraz na tadašnji ruski život aurom kozmičkog zbivanja, tako 
da Tolstojevi junaci nisu izmišljeni, kako bi zainteresirali i dr- 
žali u napetosti čitatelje, nego se kreću i djeluju, uza sav pri- 
vidni realizam, u tragičnoj atmosferi misterioznosti bitka. 


To ne znači nikako »zarobljivanje« čitalaca sa svrhom odmora, 


igre i zabave. ' p | 
Bitna je značajka »zanimljivih« romana njihova građe- 


nost i njihova namjernost. Kako bi oni zainteresirali čitatelje . 


i izvodili ih iz »tegob4 života«, kad njihovi pisci ne bi smiš- 
ljeno udešavali sve zgode i nezgode svojih junaka prema cilju 
zanimljivosti i zabavnosti? Poezija je naprotiv nenamjerna; 
ona se rađa spontano iz jednog doživljajnog središta, te njena 
radnja i njeni junaci kreću se slobodno, bez niti, koje nepre- 
stano mora držati u rukama pisac, koji hoće da zabavlja. Re- 
žiser slikopisa postupa podpuno jednako kao i pisci ovakvih 
romana; on namjerno stvara svoj sviet, kako bi zadovoljio 
svoje gledaoce. I upravo ta namjernost, upravo činjenica, da 

režiser »može, kako hoće« djelovati na gledaoca, oduzimlje 
slikopisima, kad idu za tim ciljem, značaj umjetnosti. 

“ Psiholozi imaju pravo, kad kažu, da slikopis zadovoljava 
potrebu ljudskog duha, da odpočine od svagdanjih muka u 
»iluziji nekog ljepšeg života«. Psiholožko je stanovište oprav- 
dano i predstavlja stvaran vidokrug kao čisto praktično-kori- 
stonosno područje. Liečnik, kad savjetuje živčano raztrojenom, 
da putuje, da se raztresa, da ide u slikokaz, služi se praktič- 
nim zakonima psihologije, koja ne vidi u romanima i slikopis- 
nim predstavama drugo, nego bieg »iz svoga života«. Liečnik, 
kao liečnik, ima pred očima samo zdravlje bolestnikovo, te je 
njemu svejedno, hoće li svoj cilj postići istinskim umjetničkim 
djelom ili neumjetničkim. Ako ovo posljednje povoljno dje- 
luje na duševni život njegova pacienta, tim bolje. Pri tome je 
očito odlučno mjerilo koristi, dok je spoznajno stanovište, sta- 
novište razlikovanja umjetničkoga od neumjetničkoga, pod- 
puno ravnodušno. I mi sami, kad idemo u slikokaz, da se raz- 
tresemo, podvrgnuti smo psiholožkim zakonima. Mi se Pprepu- 
štamo cielim svojim bićem režiseru, da nas »zarobi«, da od nas 
»radi, što hoće«, jer nam je jedini cilj da se duševno odmorimo. 
Kad smo postigli taj cilj, nije nas briga, da li nam je duševni 
odmor pribavilo umjetničko ili neumjetničko djelo. Dapače, 
ako shvaćamo bitnost umjetničkog stvaranja, bit će nam milo, 
da se nije radilo o strogo umjetničkom djelu; režiser bi u tom 
slučaju bio zaboravio na svoju namjeru, da nas »zarobi« i da 
S nama »radi, što hoće«. »Psiholožka intuicija«, to jest režise- 
rova namjernost,.pri tome nam je vrlo dobro došla. 

Pogrješka nastaje onda, kad počnemo vjerovati, da je uži- 
vanje u režiserovim udešenim postupcima estetski doživljaj. 
I to je ono, što upravo rade Psihologisti: oni praktičnom mo- 
mentu režiserove namjere daju estetsko-teoretski značaj. Ge- 
melli tvrdi, da slikopisne predstave »zadovoljavaju estetske 
želje i nazore«, i zato zaključuje, da su režiseri u istom polo- 
žaju prema posjetiocima slikokaza, u kojem su romanopisci 
Prema svojim čitateljima. I to je baš ono, što nije istina. Reži- 
seri su u položaju pisaca zanimljivih romana, ali nikako pisaca. 
»romana&«, koji su pjesnici. Ovi posljednji zadovoljavaju estet- 
Ske potrebe svojih čitatelja, a nikako oni prvi. 

Pisci »romana«, koji su pjesnici, nadahnjuju se na naj- 
dubljim doživljajima stvarnosti; njih zanima život teoretski u 

njegovim individualno-konkretnim. pojavama, a teoretsko aag 
nimanje izključuje svaku praktičnu namjeru liečenja raka 
jenih živaca ili zabavljanja. Zar bi bilo moguće ono kozmi m 
tragično osvjetljenje u Tolstojevim djelima (sjetimo se njeg A 
vih prikazivanja ljubavi, rađanja, smrti), da je pisac. ima 
pred očima istu svrhu kao i slikopisni režiser, svrhu zaintere- 
siranja i zabavljanja? Tu se radi o podpuno zna 
nim činima. Za psihologiju su naprotiv svi »romani« jedna “a 
i Tolstoj je stavljen u podpuno isti red s piscem zanimljiv 
zapletaja. I ne samo to: doživljavanje njegove poezije, i ds 
zije uobće, istovjetuje se s uživanjem alkohola i morfija. I . 
početku spomenuti psiholog tvrdi: »I alkoholičar i morfinist, 
kad piju gvoju dozu alkohola i morfija, onog časa uživaju, pri- 
vremeno su zadovoljni, iako će malo kasnije fizički trpjeti da- 
leko više. Isti je proces kod kinopredstava«. Ako je isti proces 
kod predstava slikokaza kao i kod uživanja alkohola ili mor- 
fija, a predstave slikokaza vrše danas nekadašnju ulogu r0- 
mana, onda je i doživljavanje Tolstojeve | poezije istovjetno 
s uživanjem morfija ili alkohola. Materializacija duhovno- 
stvaralačkog čina, kao što je umjetničko stvaranje, neizbježiva 
je s ovakvim predpostavkama. S praktičnoga stanovišta psi- 
hologije i iz njena statičkog vidokruga poezija se mora pre- 
tvoriti u morfij i alkohol. 

Iz svega proizlazi, da duhovne vriednosti ne možemo dru- 
gačije spoznati, nego postupkom podpuno oprečnim psiholož- 
kom postupku. Koji je taj postupak, vidjeli smo. Kad psiholo- 
gija filozofira, ona se pretvara u psihologizam, to jest u lažnu 
filozofiju, jer materializiranjem krivotvori, duhovnu stvarnost. 

Tek na području razlučivanja, koje je ujedno i spajanje, 
pokazat će nam se prava priroda umjetničkog stvaranja. 


Umjetničko stvaranje izvire iz potrebe ljudskog duha za in- . 


timno-konkretnim. Strujanja sveobćeg zbivanja zgušnjuju se 
u umjetničkim djelima u toplu neposrednost konkretnoga: u 
ovaj čas, u ovaj bip, u ovaj tren intimnog nadvijanja nad sa- 
mim sobom, kao što se bezkrajni oceani svietla, koji preplav- 
ljuju svemir, zgušnjuju u određenu sunčanu zraku, što se ušu- 
ljala u intimnost naše sobe, osvjetljujući određen čas našeg 
života, koji neprestano bježi. Konkretnost naše ličnosti sastav- 
ljena je od ovakvih trenutaka. Psihologija ih ne može zahva- 
titi, jer scientifizira i uobćava. Intimno-konkretno očituje se 


154 


samo u umjetničkom doživljaju. Ivo Vojnović je rekao: »Nije 
li nam čovječje srdce važnija i zamršenija i neshvatljivija 
stvarnost — ili barem tako privlačiva zagonetka — kao ona 
zviezda u dalekozoru ili onaj bakcil izpod sitnozora laborato- 
rija?... Jer napokon, što će mi sva odkrića svemirskih nebu- 
loza, kad ne bih mogao, tu doli, ni doznati, odakle Nikšinicam 
onaj drhtaj u glasu, a Đivi ona iskra u pogledu?« Drhtaj glasa 
i iskra u pogledu predstavljaju meposrednu konkretnost, iz 
koje se izvija životna toplina umjetničkog stvaranja. 

Psihologija, podignuta na stupanj spoznaje, pretvara se u 
naturalizam i protagoreizam, koji preziru sva razlučivanja, 
kojima je liepo i ružno, istinito i neistinito, dobro i zlo pod- 
puno ravnopravno. Protagoreizam vječno se vraća, osobito u 
vremenima duhovnih kriza, kao što su današnja, jer će uviek 
biti ljudi, koji će praktične norme zamjenjivati s teoretskim 
činima (osobito u pogledu estetskoga, jer za umjetničko doživ- 
ljavanje potrebne su stanovite predispozicije); ali se vječno 
vraća i sokratizam, jer se duh ljudski nikada ne će moći po- 
miriti sa shvaćanjem, da je Shakespeare jednak stihotvorcu, 
abstrakcija konkretnoj misli, a sebičnost plemenitom djelu. 
Potrebit proces, jer kad ne bi bilo protagoreizma, ne bi bilo ni 
sokratizma. 

Slikopis nema umjetničke vriednosti, niti je režiser 
umjetnik, kad gledaocima daje prilike da »pobjegnu iz svog 
običnog života i svieta, pa da se tako zabavljaju i igraju i 
odmaraju bar koji čas«. Ako slikopis ima umjetničku vried- 
nost, to je samo onda, kad zaboravlja na zabavu svojih gle- 
dalaca i kad je izraz spontanih duševnih stanja, kao što je 
i svaka druga umjetnost. 

Psihologizam ponizuje umjetnička djela, kao što ponizuje 
i uništava sve druge vriednosti. Zan ne znači ponizivanje, kad 
se ne razlučuje velika poezija od zanimljivih romana ili od 
zanimljivih slikopisa? Zar ne znači ponizivanje poezije njeno 
poistovljenje s alkoholom i morfijem? Zar ne znači ponizi- 
vanje poezije tvrdnja, da u novecentu prvo mjesto ima sliko- 
pis? Da, prvo mjesto, ali kod masa, kod onih, koji su prije 
čitali zabavne romane. Kod pojedinaca, koji ovdje jedino 
dolaze u račun, prvo mjesto zauzimlje još uviek velika 
poezija. Veliki umjetnici ne stvaraju svoja djela za zabavu, 
igru i odmor ljudi; za to postoje druge ustanove, pa i slikozazi. 

Jedini ustupak, koji se može učiniti empiričnoj psihologiji, 
jest njeno priznanje kao čisto praktične znanosti. Vidjeli smo 
“gore, kako se svi služimo njenim normama u praktičnom ži- 
votu. Ustupci u pogledu njenog teoretskog značenja podpuno 
su izključeni, jer praktično područje, shvaćeno kao teoretsko, 
nuždno nieče i uništava ovo posljednje. Praksa je uviek praksa 
' i ne može biti nikada teorija. 

IV 
ČUVSTVENO-FANTAZIJSKI ZNAČAJ UMJETNOSTI 


Kako bi s našeg stanovišta glasila »definicija« umjetnosti? 
Ona se ne može nikako drugačije izreći, nego sudom »umjet- 
nost je umjetnost«, »poezija je poezija« ili bolje: »owvo pjes- 
ničko djelo je poezija«. Tvrdnja, koja ne znači drugo, nego da 
je svako pojedino djelo individualizacija poezije uobće, poezije 
kao posebnog načina doživljavanja, koji je urođen, bar kvali- 
tativno, svim ljudima. Subjekt u ovom slučaju nije tuđ pre- 
dikatu, jer se s njim podpuno poklapa kao konkretizacija obćeg 
duhovnog čina; empiričnim definicijama naprotiv subjekt 
je uviek tuđ predikatu. Ove glase, poprilici, uviek ovako: 
»umjetnost je igra, ili odraz spolnog nagona, ili sredstvo razbi- 
brige ili socialna funkcija« i t. d. Predikati su ovdje izvan sub- 
jekta, a i moraju biti, jer empirija ne može zaokružiti estetski 
čin kao funkciju sui generis. Zato se predikati, prema no- 
vim hipotezama, zamjenjuju uviek drugim i zamjenivat će se 
u bezkrajnost. I odatle toliko definicija, koje se između sebe 
bore i potiskuju, uslied čega nastaje opravdano nepovjerenje 
u mogućnost spoznavanja prave prirode umjetničkog stvara- 
nja. Agnosticizam ima pravo (pozitivizam svršava nuždno 
agnosticizmom), da je definicija umjetnosti nemoguća, jer kako 
se pod njom razumije empirično definiranje, ono se mora pri- 
kazati bezizglednim, i: 

Dakle umjetnost je umjetnost, poezija je poezija, ili: poe- 
zija je samosvojni način doživljavanja čuvstveno-fantazijske 
prirode. Je li i to »definicija« kao i sve druge i vriedi li i ona 
koliko sve druge? Definicije nastaju promatranjem umjetnič- 
kih djela izvana, dok je spoznaja o čuvstveno-fantazijskoj pri- 
rodi umjetnosti nastala na temelju unutrašnjeg izkustva. 

Jasno je i za svakog empiričara, da pjesnička djela imaju 


. stanovitu radnju, stanovite likove, to jest stanovite fantazijske 

elemente. Podpuno je prirodan zahtjev, da radnja mora biti 
radnja, da likovi moraju biti likovi i t. d. J er -ima i fingirane 
radnje i fingiranih likova. Što to znači? Ništa drugo nego da 
su se istinski likovi rodili u čuvstvenom porivu i da ima dru- 
gih likova namjerno građenih, to jest građenih uslied izvan- 
čuvstvenih, intelektualističkih pobuda. Obćenito je poznata či- 
njenica, da intelekt stvara bezkrvne sheme, a ne žive ličnosti. 
Istina, koja je bila priznata već i u prvim zametcima estetskog 
teoretiziranja, iako se iz nje nisu umjeli izvesti nuždni za- 
ključci. Tako je već Platon opazio, da pjesnici stvaraju ne raz- 
mišljanjem (oš oogla), .nego u uzhitu (čv9ovordčovrec)*") 
Čuvstveno-fantazijski značaj umjetničkog stvaranja na- 
slućuje i pozitivizam. I to je najbolji dokaz, da takvo shvaća- 
nje nije neka empirička definicija sa značenjem naturalističke 
hipoteze, nego da se radi o spoznaji stvarne pojave, koja se 
nameće svojom očitošću. Volkelt, koji, kako smo prije vidjeli, 


odlučno nieče jedan psihološki izvor estetskih pojava, mora | 


ipak proglasiti čuvstveno-fantazijsko doživljavanje estetskom 
»osnovnom normom« (Grudnorm) i dati joj značaj nužd- 
nosti. Govoreći o stapanju subjekta i objekta (Verschmel- 
zun g), on tvrdi, da iz ove činjenice proizlazi stav čovjekov 
prema svietu i životu, koji se može označiti kao gledanje u 
čuvstvu i čuvstvo u gledanju. Pojmovi znanja i djelovanja 
daleko su; ciela sviest je upravljena prema jedinstvu gledanja 
i čuvstvovanja.*") U gledanju izpunjenu čuvstvom... ostva- 
ruje se osebujna, bitna i nenadoknađiva ljudska nuždnost.?") 
»Gledanje« nije, u jeziku statične empirije, drugo, nego fan- 
tazijska funkcija. Shvaćanjem  »čuvstvenog  gledanja« kao 
nuždne ljudske djelatnosti i odjeljivanjem ovoga od logičkih 
i praktičkih čin4, Volkeltova »osnovna norma« javlja se, una- 
toč pozitivističkih zabluda, u svietlu samosvojne pojave. 

Što znače Witasekova »predočbena čuvstva« (Vorstel- 
lungsgefihle), ako ne naslućivanje samosvojne čuv- 
stveno-fantazijske aktivnosti? »Estetsko stanje subjekta u 
bitnosti je osjećaj (ugodnoga ili neugodnoga) u svezi sa zor- 
nim predočivanjem, i to na taj način, da predočba predstavlja 
psihološki čuvstveni uvjet«. U duši se, pokraj ovog čuvstve- 


207) Platon: Apolog. VII. 
208) Volkelt: Op. cit. I 389. 
20%) Volkelt: Op. cit. I 369, 

nog stava, odigravaju i drugi psihički dogođaji, ali su oni samo 
»podporno tkivo«  (Stitzgewebe) estetskom doživlja- 
vanju i ne doprinose ni najmanje njegovim značajkama. Da- 
kako, Witaseku je podpuno ravnodušno, da li predočivanje 
ima svoj izvor u osjetilnim utiscima ili u središnjim podra- 
žajima, da li izvire iz opažanja ili iz spomen-predočaba (Erin- 
nerungsvorstellungen).) Opet naslućivanje jednog 
izvora estetskog doživljavanja i njegove samosvojnosti, ali 
empirično izraženo. Vanjsko se shvaćanje i ovdje javlja u 
nerazlučivanju osjetilnih utisaka od fantazijskog čina. 
Miiller-Freienfels, ogorčeni neprijatelj misaonog razluči- 
vanja, bio je ipak prisiljen postaviti svoje distinkcije. On dieli 
duhovni život na dvie velike sfere: na estetsku i praktičnu. 
Estetska je sfera određena tim, što »nosi svoju vriednost u 
samoj sebi«, ne služeći nikakvom vanjskom cilju, dok na- 
protiv praktičnu sferu određuje djelatnost upravljena prema 
nekoj svrsi, koja se nalazi izvan nje same."') Ovdje je estetski 
čin razlučen samo od praktične djelatnosti, dok je logičko 
područje ostalo neodieljeno od estetskoga, jer se i znanstveni 
rad vrši »radi sebe samoga«. Ali ipak je morao i ovaj este- 
tičar, kako smo vidjeli, iztaknuti »iracionalnost« umjetnikovu. 
Na jednom mjestu dapače izričito priznaje čuvstvo kao prvi 
uvjet umjetničkog doživljavanja. »Manjka li čuvstvo, imamo 
pred sobom hladni ,aleksandrinizam',... koji nije umjetničko- 
estetsko doživljavanje, nego intelektualni surogat.«*?*) (Ne- 
odgovornost empiričnih definicija i shematizacija najbolje se 
razabire u'ovom slučaju, gdje Muiller-Freienfels priznaje, da 
je »aleksandrinizam« hladni intelektualni surogat, pa ipak 
ga, kao i »traženje ideja«, uzimlje kao tip umjetničkog doživ- 
ljavanja. Inače i on odjeljuje umjetnost, kao čuvstveno doživ- 
ljavanje, od intelektualne funkcije, iako za njega umjetnost 
i intelekt pripadaju bež razlike estetskoj sferi.) Muller-Freien- 
fels nieče, da se osebujnost poezije nalazi u njenim fantazij- 
skim elementima (anschauliche Vorstellbarkeit), 
nego je vidi izključivo u njenu djelovanju na čuvstvo?:); ali, 
s druge strane, priznaje neku svezu između čuvstva i »sim- 
bola«, a pjesničke tvorbe su za njega »sanje čuvstva (G e- 


210) Witasek: Op. cit., str. 181—188. i 
211) Miller-Freienfels: Psychologie der Kunst! | 4. 
212) Ibid. I 58. 

218) Muller-Freienfels; Poetik, str, 96. 

fuihlstr4aume), »dramatizacije latentnih želja, strahova 
i čežnja.«“) Ako se prieđe preko naturalistički označenog čuv- 
stvenog momenta (latentne želje, strahovi i t. d.), sveza iz- 
među čuvstava i »simbola«, kao i »sanja čuvstava«, ne znače 
drugo nego čuvstveno-fantazijsku sintezu. 

I pozitivam je prisiljen, unatoč svojih »otvorenih ho- 
rizonata«, zaboravljajući bar za čas svoje predrazsude o slo- 
ženosti estetskog čina, priznati njegovu samosvojnu čuvstve- 
no-imaginativnu prirodu. Ako ne povlači iz te spoznaje lo- 
gične zaključke, tome je kriv strah od »ograda«, strah od 
apriorno-dogmatičnog postavljanja »norma«. Ali spoznaja 
neke stvarne pojave ne znači abstraktni dogmatizam. Tu se 
ne radi, kako pozitivizam misli, o nekom »definitivnom« de- 
finiranju ni o postavljanju »norma« s vriednosti za sva 
vremena. 

Ako se ima nekome predbaciti normativni značaj, to je 
baš empirični pozitivizam. Kako je suvremena filozofija do- 
kazala, svaki empirični pojam može se pretvoriti u normu. 
Uzmimo na primjer Miiller-Freienfelsovo određivanje glas- 
benih elemenata pjesničkog jezika: pravilan ritam, sređiva- 
nje dielova pjesme prema određenoj osnovi, rima.) Mjerila 
podpuno vanjske prirode, koja ne uključuju pojam sponta- 
nosti, to jest unutrašnje pobude, i ako im se d4 zapovjedni zna- 
čaj ,zvuče kao praktično pravilo, kao recept. Miller-Freienfel- 
sova definicija znači isto, što i sliedeće: »Ako hoćeš dobiti glas- 
bene pjesničke elemente, neka ti bude ritam pravilan, dielovi 
pjesme neka budu sređeni prema određenoj osnovi, upotrebi 
rimu«. Dobijamo čisto praktičan naputak, »Kochrezept«, 
ukoliko toj rečenici manjka svaki teoretski značaj, to jest 
ukoliko se u njoj. prelazi preko bitne značajke umjetničkog 
stvaranja: preko njenog čuvstveno-spontanog značaja. Miiller- 
Freienfels naprotiv predbacuje normativnost i »Kochre- 
zept« misaono fundiranoj estetici. Ali pokušajmo dati za- 
povjedno-normativni oblik našoj »definiciji«, dobit ćemo sa- 
svim nešto drugo: »Ako hoćeš napisati pjesmu, daj svojim 
čuvstvima fantazijski oblik«. Rečenica sadržava čisto teoretski 
značaj, bez praktičnih propisa, jer je u njoj sačuvana spo- 
znaja o spontanosti estetskoga stvaranja i dosljedno o nje- 


214) Ibid. str. 20. 
215) Ibid. str. 89. 

govoj nezavisnosti od svakog voljnog određenja. O »Koch- 
rezeptu« tu nema ni govora, jer tobožnja norma ne znači 
drugo, nego ovo: »Pjevaj, ako si pjesnik, to jest, ako možeš 
fantazijski stvarati«. Radi se dakle ne o abstraktnom pravilu, 
nego o spoznaji. B 

Shvaćanje estetskog čina u smislu čuvstveno-imagina- 
tivnog stvaranja nije empirična definicija, koja može biti po- 
tisnuta kao i sve druge definicije. Takvo shvaćanje niklo je 
iz spoznaje organski proizašle iz stvarnih umjetničkih do- 
življaja. Tvrdnja o samosvojnosti estetskog čina nije meta- 
fizičko-dogmatična predrazsuda, nego nuždni posljedak mi- 
saonog čina, koji se vrši i mora se vršiti pomoću kvalitativ- 
nog razlučivanja. Zašto je matematiku slobodno shvatiti kao 
samosvojnu znanost, to jest zašto je matematika uviek ma- 
tematika, a ne ujedno i nešto drugo? Pa kada se — kako je 
bilo dobro rečeno — zbraja i odbija uviek postupkom intrin- 
sečnim zbrajanju i odbijanju, zašto estetski čin ne bi smio 
imati svoju unutrašnju metodu i zašto bi utvrđivanje granica 
te metode značilo metafiziku, dogmatičnost i skolastičko cjepi- 
dlačarstvo? Poezija je poezija, umjetnost je umjetnost, kao 
što je matematika matematika. 

Umjetničko je stvaranje čin teoretske prirode. Čuvstva u 
sintezi s maštom nisu više isto što i burna i neobuzdana strast- 
venost praktičnog života. Umjetnost znači »kontemplaciju 
strasti«, kako je rekao _.Caritt.#'%) Da ovakvo shvaćanje nije ni- 
kakva metafizička dogmatičnost, dokazuju opet empiričari. 
I Miiller-Freienfels postavlja kao jedini distinktivni moment 
estetskog stvaranja upravo njegov teoretski značaj, shvaća- 
jući ga kao čin, koji se izerpljuje u samom sebi. Ali je možda 
Witasek najbolje među svim empiričarima označio razliku 
između čuvstava, koja budi umjetničko doživljavanje, i ne- 
posrednih čuvstava prakse. On tvrdi, da nijedan čovjek ne 
bi išao u kazalište, kad bi bila istinita (ec h t) neugodna čuv- 
stva, kao što su strah, nada, briga, sućut, bojazan, inače vrlo 
tmtenzivna, koja u gledaocu bude prizori gledani na pozor- 
nici. »Ali ova čuvstva — tvrdi Witasek — na koncu konca ne 
izazivaju u nama istinsku bol. I najidealniji gledalac, koji se 
najživljom maštom i cielom dušom prenosi u ličnost otjelov- 


216) E, F, Carritt: The theory of Beauty (navodim po Croceu: 
Conversazioni critiche I 18). : 

ljenu u glumcu i tako sam proživljuje očaj Franza Mohra i 
zahvaćen je ježnjom i užasom nad Macbetkhiovim zločinima... 
izpunjen je samo najvećim užitkom, te ne trpi uslied svih 
ovih neugodnih prizora, ili bar ne toliko, kao kad bi on naba- 
sao u zbilji vlastitog života na ono, što mu prikazuje pozor- 
nica. To je izkustvo, u koje se ne može posumnjati.:Ali kako 
ovo treba shvatiti? Čisto čuvstveni činbenik ovih prividnih 
osjećaja isti je, kao što je rečeno, kao i onaj istinskih osje- 
. ćaja, i oni su ovima, što se tiče osjećaja u njima kao takva, 
podpuno jednaki. Stvarna razlika među njima ide na račun 
predpostavke; ova je kod zbiljskih osjećaja (Ernstgefiih- 
le) sud, odnosi se dakle na zbiljnost; fantazijski osjećaji 
(Phantasiegefihle) samo su fikcije, koje nemaju ni- 
kakva posla sa stvarnošću«."") Zadaća je estetskog objekta, 
bio ovaj umjetničko djelo ili prirodni proizvod, da potakne 
u subjektu djelotvornost fantazijskog čina i da je podupre.?') 

Ovdje je, u glavnom, izpravno shvaćena sveza između 
osjećaja i mašte. Moment razlikovanja između osjećaj4a prakse 
i umjetničkih osjećaja nije u njima kao takvim, kako dobro 
iztiče Witasek, jer su oni na-obim područjima isti; tek po- 
sredovanjem mašte, i u“svezi s njom, oni se sublimiraju, gu- 
beći oštrinu, koju imaju u praktičnom životu. Radi toga zlo- 
čini praktičnog života potresaju na drugi mačin, nego Mac- 
bethovi zločini na pozornici. Ipak u nekim tvrdnjama očituje 
se Witasekovo empirično stanovište. Tako »fantazijske osje- 
ćaje« uzimlje on kao »fikcije«, jer fantazijsko stvaranje ne 
shvaća i, uslied svoga empirično-transcendentnog stava, ne 
može shvatiti kao otjelovljenje stvarnih pjesnikovih čuvstve- 
nih stanja. 

U ovom otjelovljenju sastoji se stvaralački fantazijski mo- 
ment, o kojem je bilo prije govora. Najsudbonosnija je po- 
sljedica transcendentnog pogleda neshvaćanja stvaralačkog 
značaja estetskog čina. Sva velika pjesnička djela baš su po 
tome pjesnička (uslied toga su i bila držana uviek velikim, 
iako ih teorije iz pojedinih vremena nisu umjele adekvatno 
objasniti), što su očitovanja izvanredne stvaračke moći. 

Ako promotrimo brojnu galeriju ličnosti stvorenih od 
pjesnika, od najstarijih do najnovijih, u svima struji bujna 


217) Witasek: Op. cit., str. 116. 
218) Witasek: Op. cit., str. 120. 

i rumena krv i u očima im gori plam života. A ovaj im život 
dolazi od stvarnih pjesnikovih čuvstava. Jedan suvremeni 
estetičar, ciljajući na neadekvatne estetske teorije, piše: »Iz- 
nosile su se i razvijale senzističke, pozitivističke, intelektua- 
lističke, moralističke i mističke estetske teorije. I danas se još 
uviek javljaju teorije, koje tumače, divnom jednostavnošću, 
kako umjetnost nije nego varka genija vrste ili u neku ruku 
psihična kuhinjska vještina... Sve su to teorije, koje se 
mogu izlagati i razvijati, jer su rieči meretriculae, što 
se pripravno podavaju svakoj misli, logičnoj i nelogičnoj. Ali 
poslije nego Ste iznieli te teorije, dužni ste primieniti ih, poka- 
zujući u praksi njihovu sposobnost da objasne stvarnost. 
Hajde, pokušajmo: eto vam velikog Ahila, koji ujedinjuje 
svoj plač s plačem Priamovim, a s njim plače cio ljudski 
rod nad tragedijom života; eto vam Antigone pred Kreontom, > 
pokorne nepisanim zakonima bogova; eto vam Andromahe, 
koja se razgovara s malim Askanijem spominjući svoga Asti- 
anakta; eto vam Farinate, koji se uzpravio na svom užare- 
nom krevetu: objasnite nam ove tvorbe obmanama o geniju 
vrste i kuhinjskim nasladama.«*'") A mi možemo dodati: ob- 
jasnite ih asociacijama, »motornim apercepcijama«, »suosje- 
ćanjem«, »socialnom problematikom« i sličnim. Oni su živa 
otjelovljenja živih pjesničkih čuvstava: Ahil i stari Priam 
rodili su se u duši pjesnika homerskih eposa, kojemu se, i 
usred vedrih vizija olimpijskih božanstava, steže srdce od sa- 
milosti nad bolima čovječanstva; Antigona izašla je iz Sofok- 
lova duha, prožeta pobožnom skrušenošću pred vječnom bo- 
žanskom zakonitošću i t. d. 

Shvaćanje umjetničkog stvaranja kao čuvstveno-fanta- 
zijske sinteze uključuje važnu činjenicu, protiv koje se često 
grieši. U prosuđivanju umjetnosti treba u prvom redu upra- 
viti pažnju na fantazijske elemente, a nikako izključivo na 
čuvstvenu stranu. Čuvstva, nedisciplinirana maštom, ne stva- 
raju nikakvih umjetničkih vriednosti. Ona su po sebi mutna 
i neobuzdana, te se izlievaju u neskladnoj raztrganosti ili u 


o sladunjavoj osjećajnosti, ili u grčevitoj i napregnutoj hoti- 


mičnosti. Takvi umjetnički proizvodi stalno pokazuju zapje- 
njenu rječitost, plačljivu raznježenost ili, osobito u slikarstvu 
i kiparstvu, grozničav nemir i uzvjerenost pokreta. 


20%) Benedetto Croce: Cultura e vita morale, Bari 1926, str. 64. 

Kritičari, kojima je vrhovno mjerilo »život«, vide u ova- 
kvim pojavama umjetničke vriednosti. Ali da su umjetničke 
vriednosti ipak nešto drugo nego neposredni praktični život, 
dokazali smo gore tvrdnjama istih empiričara. Ne burna i za- 
pjenjena čuvstva praktičnog života, nego njihova staloženost 
u vedroj kontemplaciji mašte predstavlja prvi uvjet svakog 
zbilja: umjetničkog djela. I neka se ne kaže, da se pri ovakom 
shvaćanju uzimlje u obzir samo antikna klasična umjetnost. 
Svi veliki umjetnici, svi veliki pjesnici, pripadali oni bilo 
kojoj »školi«, pokazuju u bitnosti o v u »klasičnost«, od starog 
Homera do velikih pjesnika XX. vieka, do Norvežanina. Ib- 
sena i do Rusa Tolstoja. A bar ovaj posljednji ne može se 
nazvati »klasičnim« piscem u smislu klasicističkih škola. 

Samo čuvstvo, koje je postalo fantazijska slika, ima estet- 
sku kakvoću. Neki uzimaju fantazijski moment u smislu 
fantastičnosti i nestvarnosti, te tom zahtjevu suprotstavljaju 
zahtjev »stvarnosti« i »života«. Ali, što treba osobito nagla- 
siti, samo vanjskom promatranju fantazijski elementi mogu 
izgledati nestvarne fikcije. (I zato su se i postavljale estetske 
teorije o iluziji i samoobmani u umjetnosti.) Fantazijski ele- 
menti nisu drugo nego čuvstva, koja su se organski otjelo- 
vila u fantazijske slike, oni su zgusnuta čuvstva. Faust, viđen 
izvana, nije »stvaran«; ali viđen iznutra, viđen kao otjelov- 
ljeno stvarno Goetheovo čuvstvo, on je podpuno »stvaran« 
(dakako u pjesničkom, a ne poviestnom smislu). Činjenica, na 
koju se nikada ne smije zaboraviti pri promatranju umjet- 
ničkih djela, i onda se ne će postaviti absurdna opreka »fan- 
tazijska fikcija« — »stvarnost«, »život«. Stvarnost i život, vi- 
đeni izvan umjetnikova čuvstva, znače svjetlopisnu kopiju. 


Dok: neposredni životni utisci djeluju intelektualistički, 
čuvstva, sublimirana maštom dobivaju onaj sugestivni zna- 
čaj smirene harmoničnosti, kojom se odlikuju sva velika 
umjetnička i pjesnička djela. Ova harmoničnost tako je zna- 
čajna, da je bilo estetskih sustava, koji su ,ne mogavši je shva- 
titi, kako se ima shvatiti, to jest iznutra, uzeli mjerstvenu 
vanjsku simetričnost kao bitnu estetsku oznaku. Takva su 
bila na primjer estetska shvaćanja našega Franje Markovića: 
»Oblik jačine ili podpunosti, oblik osobinske obilježenosti, 
oblik sklada, oblik konačnoga skladna izmira, i oblik pravil+ 
nosti: tih petero osnovnih estetskih oblika prihvaćamo i mi« 

— kaže Marković. Potvrdu za svoje shvaćanje nalazi on u 
empiričnim znanostima: »A povrh toga nam povlađuje, da 
onako odredimo i tumačimo estetičke oblike jačine i sklada 
i konačnog skladnog izmira, fizikalna znanost, poimence 
akustika i optika, pak ujedno fiziologijska i psihologijska 
znanost.«?) Sve ono, što je bilo dosada rečeno, oprfovrgava 
Markovićevu teoriju. Sklad, shvaćen kao vanjska pravilnost, i 
estetski čin, viđen kroz akustiku ili optiku, ne tumače nikako . 
intimni individualno-stvaralički značaj umjetnosti. 

Namjerno sam spomenuo Markovićevu teoriju, jer se 
ovakve teorije od neupućenih uzimaju kao estetske teorije 
par excellence, i radi toga se estetsko mjerilo vrlo če- 
sto označuje kao mjerilo, koje zanemaruje život u njegovoj 
ozbiljnosti. Pri tome igra glavnu ulogu pogrješno poistovlji- 
vanje »liepoga« (u smislu ugodnoga) s estetskim. Kako smo 
imali dovoljno prilike uvjeriti se, ova je predrazsuda jedan od 
glavnih uzroka nepovjerenja, koje mnogi imaju prema estet- 
skom promatranju pjesničiva. Federn je zato s pravom re- 
kao: »Ako se istovjetuje (gleichsetzt) ljepota sa savrše- 
nim umjetničkim izrazom, bez ikakva obzira na predmet, na 
osjetilne utiske, na stil, na školu, na osobno zadovoljstvo i na 
osobne simpatije, tada se (rieč »liepo«) može upotriebiti u es« 
tetici, ali samo u ovom značenju. Inače Federn traži, da se 
rieč »liepo« izbaci iz svake estetike.) 

Vanjski shvaćenom »liepom« zadala je u Njemačkoj težak 
udarac »nauka o umjetnosti«. Neki empiričari, kako smo vi- 
djeli, osjetili su potrebu, da se revidira poistovljenje »estetsko« 
— »umjetničko« osnivanjem posebne znanosti o umjetnosti 
(Kunstwissenschaft). Videći, da vanjski shvaćeno 
»liepo« ne tumači bitnost umjetničkog stvaranja, ali još uviek 
vjerujući u njega, znanost o umjetnosti prepušta ga estetici 
u širem smislu, dok sebi dopušta uzimanje u obzir i »izvan- 
estetskih« momenata, kao što su intelektualni, religiozni, ćudo- 
redni, domoljubni i t. d. Ovo se shvaćanje osobito očituje u 
Utitzovu mišljenju o slikama Fra Angelica. On tvrdi, da se 


2%) Franjo Marković: Razvoj i sustav obćenite estetike, Zagreb 


1903., str. 292. 
221) Karl Federn: Das &shetische Problem, Hannover 1928, 


str. 110. 

njihova ljepota sastoji u čuvstvu, koje izražava »dirljivu ne- 
vinost shvaćanja i anđeosku čistoću«. I onda nastavlja: »I za- 
ista, samo malen broj ljudi bit će tako otvrdnuo..., da ne će 
podleći čaroliji umjetnosti i da će biti tako ,estetski' razpolo- 
žen, da mu i ova umjetnost ne će predstavljati ništa drugo, 
nego estetski podražajno sredstvo; ali ovakvi ne će moći Fra 
Angelica nježno voljeti, te će možda prigovarati pojedinim 
nedostatcima prikazivanja, osjetit će pokadkada izbor boja 
kao malo sretan, neke kompozicije kao odviše nejedin- 
stvene.«?) 

Pojam estetskoga ovdje je shvaćen u vanjskom smislu 
kao »estetsko podražajno sredstvo«, kao »izbor« boja i t.d, 
te je bilo neizbježivo postavljanje pojma umjetnosti, koji ne 


izključuje ni druge vriednosti. Ali odjeljivanje umjetničkoga , 


i estetskoga pokazuje se podpuno nepotrebnim, kad se estet- 
sko ne shvati u smislu vanjski liepoga, nego, kako to moderna 
estetika radi, u smislu ostvarenja unutrašnjeg doživljaja, iz 
kojega nisu izključeni ni intelektualne, ni etičke, ni domo- 
ljubne i t. d, vriednosti. Ove postaju estetskim vriednostima, 
kad su čuvstveno-fantazijski obojene. Tako na primjer i misa- 
oni momenti imaju svoje mjesto u estetskom činu, jer, kako 
smo već rekli govoreći o Goetheovu »Faustu«, i logične spo- 
znaje postaju poezijom, kad izgube obćeniti značaj sudova i 
pretvore se u stanoviti odnos prema životu, prožet vibraci- 
jama osobno doživljenih izkustava. Činjenica, koju vidi i 
Utitz, kad kaže, da se kod »izvanestetskih« momenata radi o 
tome, da se i oni privedu bliže čuvstvu, koje će vladati cie- 
lim prikazivanjem.) 

Sa stanovišta unutrašnjeg promatranja, Utitzove »estet- 
ske« činjenice, koje ne bi spadale u »nauku o umjetnosti« 
nego u estetiku, nisu više činjenice, koje ne bi imale nikakva 
odnosa prema sadržaju umjetničke tvorbe, nego su nuždne 
komponente doživljavanja i prosuđivanja umjetničkih djela. 
»Sretnog izbora boj&4« nema bez stvarnog unutrašnjeg doživ- 
ljaja, jer ako ovoga nema, na temelju čega se izabiru boje i 
što one znače? Nejedinstvenost kompozicije ne znači nikakvu 
tehničku nespretnost, nego nepodpuno ostvarenje umjetnič- 
kog doživljaja i t. d. Vanjska ljepota, koja bi spadala u pod- 


*%) Utitz: Op. cit. I 240, 
228) Utitz: Op. cit. I 239. 

ručje estetskoga, za razliku od »izvanestetskih« činjenica, ne 
postoji i ne može postojati, kad se estetsko uzme ne u smislu , 
vanjsko tehničkom, nego u smislu unutrašnjem. U tome slu- 
čaju »estetsko« i »umjetničko« podpuno se poklapaju. Tada i 
»izvanestetski« elementi, to jest ciela duševnost sa svim svojim 
funkcijama, može djelovati estetski, uz uvjet, da se to djelo- 
vanje očituje »na poseban način«, kako kaže isti Utitz. Sve 
životne pojave imaju pristupa u estetsko područje, ali samo 
tada, kada se »primaknu čuvstvu«. Umjetnički fantazmi nisu 
nikakva prazne fantazmagorije, jer niču na stvarnim čuv- 
stvima, dakle na neposrednim i svježim pulsacijama života. 

Pojava, koju u obilnoj mjeri možemo ustanoviti u artis- 
tičkim strujama, ili bolje u »estetizmu« (s kojim se kod nas 
stalno mieša zahtjev estetskog promatranja). Elegantna igra 
s oblicima mašte, koji nemaju svoj korien u svježim virovima 
života, u svježoj uztalasanosti ljudskih čuvstava, bezživotna 
je i bezkrvna, te ne izaziva katarzu umjetničkog doživljaja, 
kao ni njena protivna skrajnost, neobuzdani čisto čuvstveni 
izljevi. i 

Umjetničko stvaranje znači harmoničnost, ali jedino i 
samo unutrašnju harmoničnost: nemirna i trzava čuv- 
stva, s jedne strane, dobivaju svoje unutrašnje. oblikovanje 
fantazijskim elementima, u koje se kristaliziraju; dok s druge 
strane fantazijski elementi nisu mrtva vanjska mjerstvena 
pravilnost, jer pod njihovom prividnom smirenošću huči 
potmulo vječni tok života. Čuvstva u umjetnosti točno je 
Leopardi uzporedio s morskom bibavicom, koja je ostala iza 
biesne oluje. 

I tako je riešeno i pitanje sadržaja i oblika u umjetnosti, 
koji su se u empiričnoj i u deduktivno-spekulativnoj estetici 
uzimali odieljeno. Sadržaj se uzimao u smislu intelektual- 
nom, u najboljem slučaju u smislu nerazlučenih idejnih i čuv- 
stvenih elemenata, a oblik u vanjsko tehničkom smislu; oni 
dakle nisu bili shvaćeni u međusobnoj organskoj pove- 
zanosti, nego su mogli »estetski« djelovati i nezavisno jedan 
od drugoga, to jest mogli su se »sviđati«. S našeg stanovišta 
oblik i sadržaj organski su povezani, te sadržaj, kao čuvstveni 
osobni doživljaj, ne predstavlja, prepušten sam sebi, nikakvu 
umjetničku vriednost, ukoliko mu manjka stega i kristaliza- 
cija, koju mu može dati samo mašta; kao što je oblik mrtav 

i bez duše, ako nije prožet konkretnim čuvstvom, Umjetnost 
. je »slika osjećaja«, kako je negdje rekao Ivo Vojnović. Slika 
se rađa u osjećaju, a osjećaj u slici. Zamislimo li Goetheove 
duševne sukobe bez likova Fausta i Mefista, s jedne strane; 
a s druge strane Fausta i Mefista bez pjesnikovih čuvstvenih 
stanja, iz kojih su izronili, što bi ostalo? Faust i Mefisto izgu- 
bili bi svaku stvarnost, kao što se ni Goetheovo duševno stanje 
ne bi bilo konkretiziralo bez odnosnih slika. Oblik (fanta- 
zijski elementi) i sadržaj (čuvstveni elementi) predstavljaju 
nedjeljivu organsku cjelinu. Ono, što je Hanslick rekao za 
Beethovenovu B-dur-simfoniju, vriedi i za cielu umjetnost: 
»Što je njezin sadržaj? Kakav joj je oblik? Gdje počinje ovaj, 
a gdje svršava onaj?«?) 


24) Hanslick: Op. cit., str. 126. 

V 


OCJENJIVANJE UMJETNIČKIH DJELA 


Samosvojnost shvaćanja estetskog čina uključuje u sebi 
i pojam »absolutnosti« umjetničkih vriednosti. Ali se abso- 
lutnost ne smije shvatiti u simplicističkom smislu, kao da 
umjetnička djela moraju eo ipso djelovati na svakoga i na 
svakome vršiti svoju sugestivnu moć. Giuseppe Rensi misli, 
da je predrazsuda vjerovati u velika umjetnička djela, jer 
seljak, kojega bi zapitali, sviđa li mu se Danteova »Božanska 
komedija«, sigurno bi odgovorio: »Kako mi se može sviđati? 
Ni najmanje. Ne razumije se u njoj ništa!«?) 

Pozitivistička teorija relativnosti nastala je iz činjenice, 
što umjetnička djela nisu svakome pristupačna u svojim čisto 
estetskim vriednostima. Svatko nalazi u umjetnosti ono, što 
traži (odtuda pozitivistička teorija o raznim mogućnostima 
»estetskih« stanovišta prema istom umjetničkom djelu): netko 
ćudoredne zakone, netko intelektualne momente, netko odu- 
šak. svojoj čuvstvenosti, a netko i zadovoljenje svojoj znati- 
želji, »kako će stvar svršiti« ili »da li će se ljubavnici na 
koncu uzeti«. Tako su činili i čine pojedinci, tako su činila i 
ciela razdoblja. Pogrješka je pozitivizma, što sva ova sta- 
novišta smatra podpuno ravnopravnim s estetskim doživ- 
ljajem. 

Miiller-Freienfels pripovieda, kako je jednom u Genovi 
vidio na nekoj daščari, u kojoj su se držale kazalištne pred- 
stave, objavu što je navieštala predstavu Shakespeareova 
»Hamleta«. Uloga »1o Spettro« (sablast) bila je tiskana 
ogromnim slovima, s očitom namjerom, da privuče radničke 
i mornarske mase zaposlene u luci. Miiller-Freienfels opaža: 
»Za ljude, koji su ovdje platili svojih trideset centesima za 
klupu slupanu od dasaka, bio je »Hamlet« sigurno estetska 


#5) Giuseppe Rensi; Paradossi d? Estetica, Varese 1937, str, 43. 

vriednost, iako ja slutim, da je ova imala druge uzroke, nego 
su oni bili, koji su Goethea oduševljavali u tragediji o dan- 
skom princu«.) Ako Miller-Freienfels naziva uživanje luč- 
kih radnika »estetskim«, to radi zaveden pozitivističkim pred- 
razsudama. Činjenica je, da je Goetheov doživljaj Shakes- 
peareove poezije ipak bio estetskiji, ukoliko se više pribli- 
žavao stvarnosti Shakespeareova pjesničkog doživljaja. To je 
i sam Miller-Freienfels morao priznati, kad je rekao, đa je 
Goetheovo uživanje bilo izazvano »drugim uzrocima«, dakle 
je bilo uživanje druge kakvoće, Radi se očito o dvjema 


kakvoćama doživljaja, koji su samovoljno pomiešani. 


Jedno je Goetheovo doživljavanje Shakespeareove poezije u 
njenim stvarnim vriednostima, a drugo su ježuri, koje izaziva 
u nenaobraženoj masi Shakespeareova: sablast. Ovi ježuri si- 
gurno ne zahvaćaju adekvatno Shakespeareovu poeziju. Mo- 
ment razlučivanja nije u samom uživanju kao takvu, nego 
u onim »drugim uzrocima«. Ne radi se o tome, da li netko 
uživa ili ne u umjetničkom djelu, nego se radi o kakvoći 
užitka. Uzeta s ovoga stanovišta, teorija o relativnosti ukusa 
podpuno je neosnovana. ' 

Teorija relativnosti uvjetovana je vanjskim promatranjem 
estetskog čina i intelektualističkim predpostavkama. Činjenica, 
za koju je vrlo poučan spomenuti Volkeltov slučaj. Kad ovaj 
uzimlje pojmove romana, novele, epa i t. d. kao stvarne poj- 
move, proglasuje umjetnost relativnom; ali čim na njih zabo- 
ravi, umjetnost mu se pojavljuje kao stalni stvaralački čin. 

Nema vječnih, absolutnih ni objektivnih vanjskih 


značajaka liepoga, jer liepo i ne postoji u vanjsko-statičkom ' 


smislu; nema vječnih estetskih norma, jer norme su prak- 
tični naputci, koji se nikako ne mogu dovesti u sklad s čuv- 
stveno-spontanom pobudom estetskoga stvaranja. I utoliko 
su estetske vriednosti »relativne«. Croce kaže: »...jer nije 
moguće raztumačiti neku pjesmu, ako se ne uzme u obzir 
ono, iza čega ona dolazi i čemu se opire svojim postankom, 
duhovne prilike, među kojima se rađa i koje ona izražava 


i ujedno svladava... Kad bismo odtrgnuli neku pjesmu iz , 


njene poviestne sveze, kad bismo prenieli banalnu kiticu ne- 


kog arkadijskog pjesnika iz settecenta u duecento, postala bi . 


čudom izvornosti, kao što naprotiv, kad bismo postavili na- 


220) Miller-Freienfels: Psychologie der Kunst II 170. 

dnevak jedne godine dvadesetog vieka na neku kanconu ili 
ballatettu ,novoga stila', ona bi postala neka nespretnost; i 
kad bismo prenieli homerskog Ahila, s njegovim ratnim ko- 
lima, u neki suvremeni rat šanaca i napadaja, izgledao bi 
nekom ličnošću iz komedije i, obratno, bilo koji suvremeni 
prosti vojnik, koji upravlja strojnicom, bio bi viši nego Zeus 
u nekoj bitci pod trojanskim zidinama«.?") I filozofska estetika 
uzima dakle u obzir »relativnost« umjetničkih djela. 

Ali ipak ima jedan stalan »zakon« estetski, a taj je, 
prosto rečeno, da pjesnik mora biti pjesnik, to jest da mora 
pjesnički doživljavati i taj doživljaj pjesnički izraziti. Načelo, 
koje je uviek vriedilo, ali kojega ljudi nisu uviek bili pod- 
puno sviestni. Zar sada ima samo pisaca, koji hine kakav 
pjesnički doživljaj, a u stvari ga nemaju, nego izražavaju, u 
fingiranom imaginativnom obliku, svoju duševnu prazninu? 
Takvih je, jasno, bilo uviek, a i bit će ih uviek. Pa ako kri- 
tičar ili književni povjestničar (što je, kako ćemo vidjeti, isto) 
nastoji, odieliti doživljenu poeziju od stihotvorstva, žive pjes- 
.ničke plodove od mrtvih, ostvarenje pjesničkog viđenja od 
njegova neostvarenja (dakle stvarno od nestvarnoga), zar je 
on ostavio stvarno tlo i otišao u potjeru za fantomima i za 


/ »jednostranim« predrazsudama? Ne ogrješuje se takav kriti- 


čar o stvarnost, nego pozitivist, koji traži stvarnost ondje, 
gdje je nema i gdje je ne može biti. Zar je našao stvarnost 
glasbene skladbe neglasben psiholog, koji proučava, s fizičko- 
akustičkog stanovišta, kakve učinke proizvode muzički zvu- 
kovi na bubnjić ili »Eustachijevu ciev«? Ili je našao stvarnost 
Danteove poezije književni povjestničar, koji, nepristupačan 
pjesničkim vriednostima, prelazi preko poezije kao preko ne- 
čega »subjektivnoga«, te misli, da je u proučavanju Dantea 
najvažnije pitanje, zašto je veliki pjesnik upotriebio tercinu 
ili zašto svaki odjel njegove velepjesme ima trideset i tri 
pjevanja? se 

Suđenje je o poeziji »subjektivno«, ali, kako smo vidjeli, 
ne radi se više o mušičavoj i neodgovornoj empiričnoj subjek- 
tivnosti. Imanentnim shvaćanjem provelo se ono, što je empi- 
rična psihologija naslutila u opravdanoj reakciji proti dogma- 


“ tizmu spekulativno-deduktivne estetike, ali što nije mogla 


227) B. Croce: Eternita e storicita della filosofia, Rieti 1930, 
str. 55. 

izvršiti do kraja radi svoga transcendentno naturalističkog 
postupka. Psihologizam je očito išao za subjektivnim shvaća- 
njem estetskog čina; ali, s jedne strane, ne mogavši se oslo- 
boditi vanjskog objekta, pao je u dogmatizam klasifikacijom 
»liepih« i »ružnih« predmeta; a shvaćajući, s druge strane, 
subjektivnost atomistički, izvan obće duhovne zajednice, pao 
je u samovoljni relativizam. Opet jedno protuslovlje, tako zna- 
čajno za pozitivističko shvaćanje uobće. 

Uzimajući individuum u sklopu obće duhovnosti, moder- 
na je estetika odkrila ujedno i »relativnost« i »absolutnost«, 
i »subjektivnost« i »objektivnost« estetskog čina: subjektivnost, 
ukoliko je estetski čin imanentan i unutrašnji, a »objektiv- 
nost«, ukoliko estetske vriednosti vriede za sve ljude, koji 
imaju stanovite preduvjete za njihovo doživljavanje. Nema 
sumnje, Goetheovi stihovi, koje sam gore naveo, moraju svo- 
jom tjeskobnom kadencom i neposrednom svježinom izraza 
izazvati adekvatna čuvstva u čitaocima na stanovitom stup- 
nju duhovne zrelosti, sa stanovitim životnim izkustvom i sa 
stanovitom sposobnošću primanja pjesničkih vriednosti. Ne- 
slaganja u sudovima osnivaju se uviek na nesposobnosti pri- 
manja pjesničkih doživljaja, .a nikako na »relativnosti« uku- 
sa: ili se proglasuje poezijom, bogzna s kakva stanovišta, 
nešto, što nema ni trunka poezije, ili. se nieče poezija, gdje 
ona zbilja postoji. U ovome consensus-u duhovne zrelosti 
i razvijenosti (i zato su naivni »estetski« pokusi s djecom i 
S polunaobraženim ljudima, koji nemaju životnog izkustva 
i duhovne protančanosti, te nisu psiholožki sposobni shvatiti, 
recimo, svu ljepotu gornjih Goetheovih stihova) nalazi se 
»objektivno« estetsko mjerilo. Ovo mjerilo nije dogmatične 
prirode kao ono apriornih sistema i pozitivističke estetike, 
jer se ovdje ljepota ne sastoji u vanjskim značajkama, nego 
u uspjelom izrazu nekog čuvstvenog stanja, koje omogućuje 
adekvatno obnavljanje stvaralačkog procesa. »Objektivnost« 
dakle, koja je subjektivnog značaja. kT: 

Pozitivist predbacuje ovakvom shvaćanju činjenicu, 
da se u svim vremenima nije tražila čuvstveno-imaginativna 
strana umjetničkih tvorba. Pojedina razdoblja imala su raz- 
ličita estetska mjerila, prema kojima su ocjenjivala umjet- 
nike, a ova mjerila rušila su opet nova vremena i nova po- 
koljenja. Muller-Freienfels dokazuje relativnost ukusa slie- 
dećom činjenicom: »Događa se dapače, da kritika pristupi 

takvim umjetninama, u čiju se bezsmrtnost nije sumnjalo | 
bar jedan viek, te zviezde, smatrane veličinama prvoga reda, 
zapadaju... Nismo li mi sami doživjeli sva kolebanja 
(Kursschwankungen), kroz koja su prošli sudovi o 
Friedrichu Schilleru?«*#) Meumann jednako misli: »Da poseg- 
nemo za jednim od prijašnjih primjera, danas nam izgleda 
većina Gottschedovih pjesama prekomjerno triezna i proza- 
ična; u njima nema ni pjesničkog jezika, njegov govor izgleda 
nam kao svakidašnja proza, koja je samo izvana gurnuta u 
stihove i rime. Ali kultura njegova vremena nije tražila više; 


* ljudi su bili zadovoljni s takvim pjesmama.«?) 


Ako je Schiller u svoje doba bio smatran veličinom pr- 
vog reda, to nije trebalo biti radi čisto pjesničkih kakvoća, | 
Njegove ideje, patos, kojim ih je iznosio, brižno izdjeljan vanj- | 
ski oblik stiha, sve je to moglo neko vrieme oduševljavati či- 
taoce; ali to još ne znači, da se radilo o čisto pjesničkim vried- 


. nostima. Sam Miller-Freienfels izpravno je rekao, da su li- 


kovi Schillerovi otjelovljene ideje. Nije čudo, da je izbliedila i 
Schillerova pjesnička slava (on je uviek velik kao književnik 
i mislilac), kad je prestala aktuelnost njegovih ideja. Iz ove 
činjenice pogrješno je povući zaključak, da su estetske vried- 
nosti relativne. Stvar je prosta i jasna: nova vremena i novi 
kritičari, neosjetljivi prema izvanestetskim elementima, kojima 
jače podliežu suvremenici, mogli su lakše uvidjeti pomanjka- 
nje stvaralačkih vriednosti u Schillerovim djelima. Isto je i 
s Gottschedom. Iako je njegovo vrieme bilo »zadovoljno« (z u- 
frieden) s njegovim suhim pjesmama, to jest, iako su on- 
dašnje racionalističke teorije vidjele u njima poeziju, to ne 
znači, da su one bile estetski doživljavane. Ni u Gottschedovo 
vrieme njegove pjesme nisu sigurno mogle pokrenuti srdce i 
maštu čitatelja,a to su pravi pjesnici i tada postizavali. Ako su 
ljudi, zaveđeni pogrješnim teorijama, proglasivali Gottsche- 
dove pjesme poezijom, to ne znači ništa. Krivo je mišljenje, da 
mi tek! danas tražimo u umjetnosti čuvstveno-imaginativne 
vriednosti, dok je u druga vremena estetsko doživljavanje bilo 
određeno i drugim momentima, pa, recimo, i intelektualnim. 
Činjenica je, da intelektualno intonirana djela svojom mrtvom i 
mehaničkom radnjom nisu nikada mogla izazvati ono živo re- 


228) Miuller-Freienfels: Psychologie der Kunst II 1/1. 
2%) Meumann: System der Aesthetik, str, 91. 

produciranje, koje su uviek izazivala prava pjesnička djela, pa 
i ako ljudi nisu bili toga sviestni. Ovakva pogrješna mišljenja 
nesumnjivo su posljedica miešanja samog estetskog doživlj ava- 
nja s teorijama stanovitih vremena. Što zato, ako su na primjer 
grčki učenjaci tražili u Homerovoj poeziji idejnu pozadinu 
(6z0vora)? Homer je sigurno i tada djelovao na pripravne 
duhove neposrednošću ostvarenja svojih pjesničkih viđenja. 
Zar je, recimo, svježina i živahnost, kojom Homer prikazuje 
razstanak Hektora od Andromahe ili dolazak Ahila k Priamu, 
ostavljao ondašnje čitaoce ravnodušnim? Ako su teorije o 
umjetnosti u različita vremena bile različite, to jest ako su po- 
kušaji, da se sviestno osvietle umjetnički doživljaji u razna 
vremena bili drugačiji; zato ne treba proglasiti ukus relativ- 
nim. Neadekvatne estetske teorije u pojedinim razdobljima 
ne znače drugo, nego nemoć adekvatnog tumačenja umjet- 
ničkih doživljaja. Činjenica, to jest pjesnički doživljaj, po- 
stoji; ali spoznaja o njoj nije još dozrela. Ova, kao i svaka 
druga spoznaja, napreduje mučnim korakom i odvija se u 
sporom. nizu uviek novih izpravaka s uviek novim pogrješ- 
kama, koje izazivaju opet nove izpravke. 

Samosvojno shvaćanje estetskog čina ne znači dogmatič- 
nu absolutnost. U njemu je sadržana i »relativnost« i »abso- 
lutnost«: relativnost, ukoliko samosvojnost ne predpostavlja 
neke određene sadržaje, koji bi po sebi bili estetski, jer sva 
čuvstva mogu dobiti estetski oblik, te ih ima koliko i pjes- 
nika; absolutnost, ukoliko svi ti bezbrojni sadržaji postaju 
estetični, kad su zahvaćeni duhovnim činom, koji je uviek 
sam sebi jednak. 

Prema tome je moguć i »objektivan« sud o umjetničkim 
djelima. Kritičar je najprije jednak svakom drugom prima- 
ocu estetskih vriednosti, koji, oboružan istim duhovnim mo- 
ćima kao i umjetnik, obnavlja njegov doživljaj; ali kritičar 
ima još neku sposobnost, koju obični primalac nema, sposob- 
nost razumskog osvjetljivanja primljenih estetskih vriednosti. 
Na temelju neposrednog estetskog doživljavanja kritičar iz- 


riče svoj sud o ostvarenju, poluostvarenju ili neostvarenju 


estetskog čina. 

»Ali kako se može ustanoviti, da li je pjesnik ostvario 
svoj pjesnički doživljaj ili nije, da li je izrazio neki pjes- 
nički doživljaj ili ga je hinio?« — pitaju mnogi. Ljudski 

duh razvija pri stvaranju čisto ljudske moći usađene; više 
ili manje, u duhovima svih, te njegove istinske vibracije, baš 
uslied njihove istinitosti, nalaze odjeka u pripravnim duho- 
vima. Francesco de Sanctis, razčlanjujući Petrarkin stih, ko- 
jim Laurin duh tješi svoga pjesnika: 


Non pianger piu, non hai tu pianto assai? 
(Ne plači više, zar nisi dosta plakao?) 


pita: »Recite mi dakle, kakva se magija nalazi u ovom stihu, 
tako laku, tako prostu, koji tako djeluje na srdce?«*") Ma- 
gija dolazi od nepatvorenog naglaska, od tih i takvih izraza, 
koje nije mogla izmisliti nikakva vještina bez unutrašnjeg 
diktata. Tako u stihovima istog Petrarke, gdje pjesnik sniva, 
da mu duh Laurin briše suze: 


Con quella man che tanto desiai 
M asciuga gli occhi... 


(Onom rukom, koju sam toliko želio, briše mi oči...) doživlje- 
nost je nesumnjiva. Da li bi ikakav stihotvorac, pa bio i naj- 
vještiji, mogao doći do onih rieči: »che tanto desiai« 
(koju sam toliko želio), u kojima se očituju svi ljubavni snovi 
neuslišanog ljubavnika, sve dugogodišnje neizpunjene čežnje 
pjesnikove? Sličnih izkrenih naglasaka ima riedko ili nikada 
u petrarkista, koji su mogli nasljedovati vanjsku frazeolo- 
giju, motive absiraktno uzete, uzporedbe i slično, ali onu 
svježinu naglaska naravno nisu mogli uhvatiti, jer ona je 
čisto osobni moment. j 
»Definitivan« sud o pojedinim pjesnicima ne mogu dati 
pojedini kritičari ili književni povjestničari. Sud je spoznaja, 
a spoznaja nije stvar pojedinaca. Pojedinac ne može zahvatiti 
poeziju nekog pjesnika sa svih strana. Tek radom mnogih 
osvjetljuju se umjetničke ljepote. Pojedinac može uhvatiti ovu 
ili onu stranu umjetnine, ali njegove se konstatacije dopu- 
njuju ili izpravljaju posljedcima iztraživanja drugih kriti- 
čara. Takvi su sudovi »subjektivni« (bez subjektivnosti ne- 
ma suda), ali su subjektivni u višem smislu rieči, jer niču iz 
suglasnog: doživljavanja obćih ljudskih vriednosti. 


2%) Francesco De Sanctis: Saggio critico sul Petrarca, Napoli 
1869, str. 265. 

O kritici i kritičarima često vladaju najčudnovatija miš- 
ljenja. U kritičaru se dapače neki vidjeli neuspjeloga umjeti- 
nika, koji u kritikama daje oduška svojoj zloći i zavisti pre- 
ma umjetnicima. Na pitanje: »Čemu treba suditi o poeziji? 
Nije li dovoljno stvarati je i osjećati je?« — Croce odgovara: 
»Ali zašto treba suditi o stvarima? Zašto čovjek misli?«?') 
Kritika nije drugo nego čovjeku urođena misao o umjetnič- 
kim pojavama, kao što mu je urođena misao o svemu, što ga 
okružuje. Zato je pogrješno i mišljenje, da je zadaća kritičara 
davati umjetnicima savjete i upute, kako će stvarati. Bilo je 
točno rečeno, da je umjetnikova zamisao slična zametku u 
ženinoj utrobi. Kao što liečnik ne može stvoriti zametak, gdje 
ga nema, nego može samo savjetovati ženi, kako će omogu- 
ćiti prirodni razvoj ploda odstranjujući sve ono, što taj raz- 
vitak može zapriečiti i omesti, tako i kritičar može samo 
savjetovati umjetniku, da svoju zamisao prepusti svom pri- 
rodnom razvitku, čuvajući se svih vanjskih i umjetnih po- 
stupaka i crpeći stvaralačku snagu samo iz dubina svoje 
unutrašnjosti. 

Croce navodi sliedeći slučaj .s jednim mjestom u Raci- 
neovoj tragediji »Andromaque«. Ovim divnim stihovima 
Andromaha, upozorujući na svoju tragičnu sudbinu, ali ne bez 
ženske koketerije, odbija Pirrovu ljubav: 


Captive, toujour triste, importune A moi meme, 
Pouvez-vous souhaiter qu" Andromaque vous aime? 
Quels charmes ont pour vous des yeux infortunćs, 
"Qu? a des pleures ćternels vous avez condamne€s? 


Mjesto stiha: »Quel charmes ont pour vous des 
yeux infortunćs«, Racine je bio napisao ovaj stih: 
»Que feriez-vous, hćlas! un coeur infor- 
tunć6?« Neki kritičar s pravom je prigovorio pjesniku onaj 
obćeniti »coeur infortunć«, i nato je ovaj našao izvan- 
redno pogođen izraz «des yeux in fortun€s«, u kojemu 
je zgusnuta ciela poetičnost situacije. Pjesnik je, kaže Croce, 
na kritičarev prigovor »ponovno sašao u dubinu svoje duše, u 
njoj je temeljito kopao i donio na svietlo dragulj, koji prije 
nije umio naći ni zgrabiti. Bio je tamo, i trebala je neka slu- 


24) B. Croce: La poesia, Bari 1937, str, 108. 

čajnost i neki pritisak, da ga odkrije.«*?) Ali pjesnik ga je mo- 
gao odkriti u samom sebi, i to je jedino »pravilo« u umjet- 
ničkom stvaranju. (Iz ovog slučaja mogli bi naši mladi pjes- 
nici crpsti spasonosnu pouku, da pjesnik mora pošteno tražiti 
poeziju u samom sebi, ali u pravom samom sebi, .a ne u onom 
»ja«, na koje ga napućuje književna moda, koje se nalazi u 
bolestnim trzajima živaca ili u transu podsviestnih stanja, 
pa bilo sve to izraženo najprotančanijim i najdovitljivijim 
izrazima. Ali je mnogo lakše uvježbati se u pomodnim knji- 
ževnim postupcima, nego naći čisti i nepatvoreni vlastiti iz- 
raz. To ne uspieva tako često.) 

Spomenuto je gore, da je poviest pjesničtva istovjetna s 
kritikom. Tvrdnja je, prema običnim shvaćanjima, na prvi 
pogled paradoksna. Poviest pjesničtva često se uzimala je- 
dino u filoložkom smislu, a u novije vrieme u smislu poviesti 
prosvjete (Kulturgeschichte) I jedno i drugo stano- 
vište ima svoj razlog obstojnosti; ali je iz njih već unapried 
izključen sud o pjesničkim kakvoćama. Kako možemo napi- 
sati poviest nekog djela, ako ne odredimo prije, što je ono 
u istinu: da li je ozbiljan izraz nekog pjesničkog doživljaja ' 
ili je mehaničko oponašanje tuđe poezije. Prelazeći sasvim 
preko toga pitanja, stavljamo u isti red stvarne pjesničke iz- 
raze s pjesničkom nedonoščadi. Nije li absurdno proučavati s 
istog stanovišta Petrarkine pjesničke tvorbe (kad su one do- 
ista pjesničke tvorbe, jer je i Petrarca pokadkada bio petrar- 
kista, to jest upadao je u maniru) kao i pjesme petrarkista, . 
koje su oponašanje oponašanja? 

Sudovi o pjesničkoj vriednosti pjesničkih proizvoda nisu 
nešto sporedno, nešto, čega se ozbiljan književni povjestničar 
dotiče uzgred, gotovo kao postiđen. Sud o pjesničkom djelu 
nije drugo nego spoznaja duhovnog čina, koji se u njemu oči- 
tovao. Samo hvatajući žive, pjesnički izražene drhtaje Petrar- 
kine duševnosti, mogao je De Sanctis prikazati Petrarku kao 
ličnost, koja, bolestnim kopanjem po vlastitim duševnim sta- 
njima, naviešta individualističkiianalitički stav novoga vieka, 
On ne bi bio mogao to učiniti proučavanjem konvencionalnih 
i mrtvih kalupa trubadurske manire, koji su doista česti i 
kod Petrarke. . 

Čin stvaranja razvija se dramatski s mučnim traženjima 


22) B, Croce: La Critica od 20. svibnja 1938., str. 164. 

samoga sebe, traženjima vlastitog izraza, što uspieva dosta 
riedko u podpunosti, i to samo najvećim. Češći je slučaj samo 
djelomičnog izražavanja vlastitih duševnih stanja. Netko je 
dobro rekao, da se pjesnički proizvod rađa kao pile, koje 
vuče za sobom lupinu jaja, iz kojega se izleglo. Čuvstveno- 
imaginativna stanja moraju se neprestano boriti i naprezati 
s nepjesničkim duhovnim funkcijama, tako da ona riedko 
mogu briznuti u nepomućenoj, kristalnoj čistoći. I u djelima 
najvećih ima nepjesničkih elemenata. Dapače i ovi elementi 
imaju svoje značenje. Croce, govoreći o nepjesničkim elemen- 
tima u Leopardijevim pjesmama, kaže: »I možda ona zapreka 
(nepjesnički elementi), koja predhodi ili . sliedi ipo 
kretanju mašte i ritma, čini, da se bolje osjeti čudo pjesnič ce 
tvorbe.«*%) Genetičko izpitivanje ovog križnog puta ostvari- 
vanja estetskog 'čina jedina je zadaća poviesti pjesničtva, 
tako da je Croce mogao reći: »Ako sve to nisu poviestni pro- 
cesi, ako intelekt, koji ih tako zamišlja, ne vrši historiograf- 
ski posao, ja ne znam više, što je poviest i historiografija, i 
ako se poviest poezije i umjetnosti sastoji u nečemu drugo- 
me, a ne u razvijanju, partikulaziranju i živom slikanju 
drame njihovih stvaralaca, ja ne znam, što znači poezija 1 
j st.«254 : 

pa ao abstraktno uzeti elementi, to jest ono, što je 
zajedničko mnogim pjesnicima, ukoliko je osobno nenagla- 
šeno, nego baš ovaj osobni naglasak, osobni biljeg, koji pjes- 
nik utiskava u abstraktno tvorivo, predstavlja pravi predmet 
poviesti pjesničtva. Prema tome adekvatan oblik ove povie- 
sti može biti samo monografija ili esej, jer su obće poviesti 
pjesničtva nemoguće. Poviest pjesničtva, kao poviest jedne 
pjesničke stvaralačke individualnosti, izerpljuje se sva u S 
kazivanju stvaralačke drame pojedinih pjesnika. Momen 

kojima se povezuju pojedini pjesnici u običnim poviestima 
književnosti, izvanestetske su prirođe, jer su neosobni, I zato 
sve takve poviesti izgledaju kao zbirke monografija s mu- 
kom dovedenih u svezu, te se čitatelji zanimaju samo za pri- 
kazivanja pojedinih pjesnika. Moment »jedinstva« u njima 
isto je tako tuđ pojedinim pjesničkim ličnostima, kao što je 
tuđ zid raznim slikama, na kojemu vise.*) 


28) B. Croce: Poesia e non poesia, Bari 1923, str. 119. 
_" B. Croce: Nuovi saggi di Estetica, Bari 1920, str. 175—176. 
285) Ibid. 176 i dalje. 

Kako je već prije bilo naglašeno, u poviesti poezije, 
shvaćenoj u smislu pojedinih stvaralačkih ličnosti, ne smije 
se uzimati životopisna ličnost pjesnik4. Croce. podpuno iz- 
pravno tvrdi, da životopisne činjenice nisu neobhodno po- 
trebite za doživljavanje umjetničkih djela. Kad bi one to 
bile, mi ne bismo mogli uživati velik broj slikarskih, kipar- 
skih, arhitektonskih i pjesničkih tvorba. Remek-djelo pikard- 
skog romana »Lazarillo de Tormes« može se estetski uživati, 
iako mu je pisac nepoznat. Osim toga, podpuno poznavanje 
životopisne ličnosti nekoga pisca izključeno je s razloga, što 
ni samom njemu nisu poznate sve činjenice iz vlastitog ži- 
vota, ukoliko ih je naprosto zaboravio. Životopisne činjenice 
nisu bezuvjetne za doživljavanje umjetničkog djela upravo 
radi toga, što jeono umjetničko djelo, a nikakav prak- 
tičan čin, kao što je hranjenje, zaljubljivanje, trgovina ili 
borba za neku političku stranku.) 

U jednu rieč, životopisna i pjesnička ličnost ne pokla- 
paju se podpuno. Kad se one zamiene, dolazi do sudbonosnih 
posljedica, jer se međusobno krivotvore. »Tko god — piše 
Croce — pozna ne samo poeziju, nego i srdce ljudsko, smatra 
podpuno prirodnim, da čovjek pjeva o onom, što želi, a što 
nema, o onome, što bi htio, a nema snage ni uvjeta to postići; 
te smatra prirodnim, da čovjek kadkada iz opreke između 
nečista i grješna života i ideala, koji potiče i kori, izvlači po- 
eziju to čišću i plemenitiju, jer poezija, kako je bilo dobro re- 
čeno, rađa se iz ,nezadovoljene želje', a ne iz želje zadovo- 
ljene, iz koje se ne rađa ništa... ,Idealnom' se obično naziva 
Pjesnička ličnost za razliku od praktične, koja bi sama bila 
»Stvarna'; ali prva nije manje stvarna od druge za onoga, koji 
priznaje stvarnost pjesnika, kao što je apostol priznavao lič- 
nost Kristovu, kad je tvrdio, da ne će ni da čuje za ,Krista 
po puti'. Pjesnici su eterične osobe, koje ne borave u nekom 
nadsvietu, nego u našem svietu, žive i djelotvorne u. čistoj 
čovječnosti, od kojih tražimo i od kojih postizavamo sladost * 
utjehe... Polazeći s ovog uzvišenog stajališta, sa stajališta 
istinskog razumievanja pjesničke ličnosti, ne može se gledati 
bez stanovite odvratnosti, što je ona postala u čuvstvu i u 
ideji velikog diela današnje književnosti i današnje kritike i 
Poviesti: morbozno trzanje, slično mutnim osjećajima, koje je 


39) Ibid. 229—931. 

flaubertovski sv. Antun izražavao na pogled ogromnog Ca- 
đtopleba, koji je nesviestno proždirao svoje ekstremitete, 
da se nahrani (,sa stupiditć m" attire...'). U onom sliepom 
trzanju živčane substancije sve se izjednačuje, sve prelazi 
u drhtaje, grčeve i trzaje razbludne, bolne i požudne. Nije 
više ličnost određena djelom, nego naprotiv djelo životinj- 
skom ličnošću, u kojemu se ona utapa i gubi. A poezija 
(kad se o poeziji čuje rieč), svaka najplemenitija poezija, 
vraća se obezčašćena, šireći odvratan zadah seksusa i gra- 
bežljiva nagona.«*") Inače, kako je dobro opaženo, zašto se 
gleda samo na djelo praktičnog čovjeka i filozofa, ne ko- 
pajući po manama i nedostatcima njihove životopisne lično- 
sti, kako se to radi s pjesnicima? Zar smijemo osuditi pjesmu 
punu čežnje za dobrim i plemenitim, koja se izvinula, u skru- 
šenu času, iz srdca pjesnika, koji nije provodio najćudored- 
niji život? Životopisni podatci (neki misle, da se bez njih ne 
može odrediti »iskrenost« pjesnik4) u tom pogledu "ne znače 
absolutno ništa. : 

Ali budući da sve na svietu ima svoj razlog obstojnosti, 
tako i životopisni podatci, adekvatno upotrebljeni, mogu biti 
koristni u pogledu osvjetljenja nekih pitanja. Navodim zna- 
čajan slučaj, u tom smislu po Croceu.#*) Gospođa San Giusto 
prikazala je talijansku pjesnikinju Gasparu Stampa kao liepu, 
mladu ženu, narešenu svim mogućim krepostima: dobrotom, 
nevinošću, tankoćutnošću, naobrazbom i t. d. Neizmjerno za- 
ljubljena, bila je surovo napuštena od ljubavnika. Ona je 
svom očaju dala oduška u nekoliko sretno intoniranih soneta. 
Međutim Abdelkader Salza odkriva, da je Gaspara Stampa 
bila mletačka kurtizana. Koliko koristi ovo odkriće: obzirom 
na pjesničko tumačenje Stampinih pjesama? Croce odgo- 
vara: »... sigurno je, da se ona (Stampina poezija) razumijeva 
bolje, kad se ražagnaju fantastična, sentimentalna i roman- 
tička shvaćanja, kojima je bila ovijena. Razumije se, s kojih 
razloga nema u prikazivanju drame one ljubavi stanovitog 
stida, bune i krikova povrieđene duše, koji bi se sigurno na- 
lazili u prvom slučaju; razumije se, kako iza ljubavi, koja 
je za tri godine vezala Gasparu uz grofa Collalta i koju 
je ovaj prekinuo, sliede uskoro druge ljubavi... a i druge 
bi bile sliedile, da pjesnikinja nije bila ugrabljena smrću..- 


297) B. Croce: La poesia, str. 152 i 153. ' 
288) B, Croce: Conversazioni critiche, Bari 1924, 1I 223—230. 

vrlo rano, prije njene tridesete godine... Sve ove i druge' 
stvari razumiju se bolje, jer (kako avlj 

poviestna kritika i se ima soban anom 
naravno, za osobe inteligentne, koje ih inteligentno znadu 
upotriebiti u njihovoj intimnoj svezi.« Ovdje treba naglasiti, 
da odkriće. podataka nije bilo važno za kakvoću pjesama 
Stampinih; i bez toga se znalo, da su one »dobro intonirane« 
Ono je pridonielo samo dubljem zahvaćanju u estetski čin. 


Obično se uzimlje, da poviest poezije mor i 
pojedina pjesnička djela »najprije S ai S koka 
onda u svezi s cielim pjesnikovim vremenom«,%) dok bi se 
estetska kritika imala baviti jedino pjesničkom vriednosti 
suvremenih pjesničkih tvorba. Tvrdnja je neizpravna. Po-: 
viest poezije, kako smo vidjeli, podpuno je istovjetna s estet- 
skim promatranjem sadašnjih pjesničkih djela. Varka je u 
tome, što se misli, da naglasak pada na rieč »poviest«, a ne 
na rieč »poezija«, kako je ustanovila suvremena estetika. 
Ono, što se obično uzimlje kao »poviestno«, ne spada u po- 
vjest. poezije, jer duh vremena kao takav, shvaćen. izvan 
pjesnikove individualnosti, nije pjesničko-poviestni, nego kul- 
turno-poviestni problem. Povjestničara poezije mora zanimati 
ne vrieme kao takvo, nego vrieme, kako se odrazilo kroz 
pjesničke pojedince. On ne napušta na taj način poviestno 
tlo, ali je u tom slučaju povjestničar u boljem i izpravnijem 
smislu, jer ne pušta s vida intimnu poviest pjesnikove lič- 
nosti i poviest ostvarenja njegovih unutrašnjih doživljaja, što: 
je za poviest poezije bitno i glavno. j 

' Iztraživanje abstraktnih poviestnih činjenica, u čemu se 
obično vidi jedini čisto znanstveni moment, dobiva samo 
onda svoje značenje, kad se upotrebi sa svrhom boljeg razu- 
mievanja pjesničkih ličnosti. Pa ako su nam često nepotrebni 
životopisni podatci, ima nekih poviestnih činjenica, bez kojih 
bi bilo nemoguće estetsko tumačenje. Bez poznavanja poli- 
tičkih prilika u Španjolskoj XVI. vieka, bez poznavanja riečt: 
hidalgo, caballeroit.d.—kako je bilo točno opaženo 
— ne bi se mogla shvatiti sva protančanost spomenutog ro- 
mana »Lazarillo de Tormes«, Ali izključivo filoložko-leksikalno 
interpretiranje ovih izraza ili izključivo zanimanje za nji- 
hovo poviestno značenje onemogućuje njihovu izpravnu upo- 


2%) Roetteken: Op, cit., str, 84. 

trebu, onemogućuje i mora onemogućiti njihovo shvaćanje 
kao ključa za adekvatno doživljavanje umjetnine. Ipak, pri- 
znavajući ove činjenice potrebnim za estetsko doživljavanje, 
ne smijemo nikada zaboraviti, kako se to često radi, da su one 
samo pomoćno sredstvo, da su one »samo ljestve za uzlaženje 


k nekom području, u kojem te ljestve nisu više potrebne, | 


k nekom nebu, u kojem je zemlja izčezla«.“) 


Poviest pjesničtva poviest je kao i svaka druga: misaono 
tumačenje činjenica. Misaono tumačenje predpostavlja mo- 
ment misaonosti, to jest nekog stanovišta, s kojega se osvjet- 
ljuju pojedine činjenice. U našem slučaju stanovište ne može 
biti drugo nego stanovište pjesničkih vriednosti, kad se 
već jednom radi o poviesti pjesničtva. Isto dakle stanovište, 
koje vriedi i za kritiku pjesničtva. U oba slučaja misaono se 
osvjetljuju primljeni pjesnički doživljaji, bez obzira, radi li 
“ge o starijim ili suvremenim pjesničkim proizvodima. Predikat 
suda mora biti poezija (ili »estetsko«, umjetnost i t. d.; rieči 
kao takve ne odlučuju, samo ako se pod njima razumije čuv- 
stveno-imaginativni stvaralački. čin). 


Pri tome treba osobito na nešto paziti. Načelo, da je 
estetski sud misaono-filozofski čin, mnogi tumače tako, kao 
da se traži, da i subjekt suda mora biti misaono-filozofskog 
značaja. Ali filozofski stav prema pjesničtvu i umjetnosti ne 
uključuje filozofsku predpostavku suda, I u tome je razlika 
između stanovišta, koje je ovdje zastupano, i panlogistički- 
apriornih i intelekutalističko-empiričnih estetika. Ove ne 
mogu shvatiti estetski čin samobitno, te traže u njemu 
uglavnom, intelektualne sadržaje. Ali, kako smo vidjeli, su- 
bjekt estetskog suda mora biti čuvstveno-fantazijske prirode; 
on je činjenica, koja se misaono osvjetljuje. Inače, ako uzmemo 
intelektualne elemente kao subjekt suda ili čuvstveno-fan- 
tazijske kao predikate suda, upropašćujemo čuvstveno-fanta- 
zijske vriednosti, bitne elemente estetskog doživljaja. Tako 
je netko kod nas izticao kao veliku zaslugu nekog kritičara, 
što je u svojim sudovima išao s ćudoredno-filozofskih vjerskih 
načela.  Vjersko-ćudoredni momenti,  čuvstveno-fantazijski 
proživljeni, mogu se kristalizirati u pjesničko djelo, ali mogu 
biti samo njegov sadržaj, te ih je pogrješno uzeti kao estet- 
sko mjerilo, koje bi imalo obuhvatiti pjesničtvo uobće. Na 


240) B. Croce: La poesia, str. 84, 

taj način bilo bi na primjer zaniekano pjesničtvo, koje se 
nadahnjuje na domoljublju, jer nije vjersko-ćudorednog zna- 
čaja. Vjersko doživljavanje samo je jedna mogućnost čuv- 
stveno-imaginativnog doživljaja među bezbroj drugih. Isto 
je i s drugim čuvstvima, kad se uzmu kao estetska mjerila. 
Pjesnik pjeva o najrazličitijim stvarima: i o onome, što je 
mislio, i o onome, što je osjećao, i o onome, što je djelovao; 
ali on mora pjevati, a ne misliti ili djelovati, jer po čemu 
bi bio pjesnik? Jasno je, da mjerilo pjesničtva mora biti 
samo pjesničtvo. 

Upotreba pjesničkih djela kao izprava kulturne poviesti 
podpuno je dozvoljena i opravdana. Pogrješka nastaje, kad 
kulturni povjestničar ne odjeljuje sviestno estetska proma- 
tranja od kulturne poviesti, te kad kao takav, to jest kao čo- 
vjek, koji a priori nieče samosvojnost poezije i dosljedno 
mogućnost njenog znanstvenog promatranja, izriče sudove o 
pjesničkoj vriednosti djela. Na temelju čega ih izriče? Ako 
poezija ili umjetnost ne postoji kao posebni duhovni čin, i ako 
je cielo zanimanje povjestničara poezije usredotočeno na 
intelektualnu stranu književnih produkata (jer je za empi- 
ričare čuvstveno-imaginativna strana, i kada je priznaju, »ira- 
cionalna«, to jest znanosti nepristupačna), kakvi mogu biti 
njegovi sudovi o pjesničkim vriednostima i koliko mogu biti 
uzeti ozbiljno? 

Na sreću ima pokadkada književnih povjestničara, koji 
gledaju na pjesničtvo sa izvanpjesničkog stanovišta, ali ipak 
izriču izpravne estetske sudove. Kako se to događa? Naprosto 
tako, da oni zaboravljaju svoje teoretske predrazsude i po- 
stavljajući se u središte pjesničkih doživljaja, osposobljuju 
se za adekvatnu obnovu pjesničke tvorbe. Kad je na primjer 
Brandes živo i točno tumačio neke Goetheove pjesme, zar je 
on to radio sa svoga »socioložkog« stanovišta, to jest pretva- 
rajući Goetheovu poeziju u »socioložke« probleme, ili se pre- 
pustio njenom neposrednom doživljavanju, iz čega je pro- 
iztekao i njegov adekvatan sud? Brandes je radio ono isto, 
što rađe i svi drugi kritičari, koji su osjetljivi za poeziju, i 
koji ne vjeruju u »socioložku« funkciju umjetnosti. Treba 
ipak reći, da je slučaj Brandesov dosta riedak i da najčešće 
izvanestetsko stajalište zavodi na krive sudove i pogrješna 
shvaćanja. 

VI 
JE LI ESTETSKA KRITIKA JEDNOSTRANA? 


»Socialno« kao mjerilo umjetnosti posljedica je hedoni- 
stičkog shvaćanja. »Ugodno« kao bitni estetski doživljaj iza- 
ziva oporbu, te ono, u okviru statičkog pozitivizma, mora 
izazvati zahtjev »ozbiljnih« sadržaja. »Socialno« je jedan od 
takvih sadržaja, a sastoji se u predrazsudi, da umjetnost, 
teoretsko-spoznajni čin u svojoj bitnosti, mora služiti prak- 
tičnim ciljevima. Prastara predrazsuda, koja je već došla do 
izraza u horacijevskom. shvaćanju pjesničtva, kao mješavine 
koristnoga, i ugodnoga (qui miscuit utile dulci«). 
»Ugodno«, »liepo« ima samo tu zadaću, da zasladi ozbiljne 
sadržaje, kao što med zaslađuje gorak liek. Pri tome je važan 
samo liek; ako mu se pridoda med, tim bolje, ali liek će dje- 
lovati i bez meda. Estetsko zaslađuje ili resi i kiti ozbiljne 
sadržaje, ali u stvari ono je suvišno, ono je luksus, bez ko- 
jega se može biti i koji je pokadkada i štetan, jer raznježuje, 
omlitavljuje i razmekšava. Prirodno je, da se s ovakvim shva- 
ćanjima estetska kritika osuđuje kao jednostrana, jer se ona 
bavi nebitnim, zanemarujući ozbiljne sadržaje. »Socialno« 
mjerilo u umjetnosti imalo je mnogo sreće u posljednja vre- 
mena, i zato ću ovdje uzeti u obzir prigovore, koje ono diže 
proti jednostranosti estetske kritike, to više, što je u ovom 
mjerilu uključen i dobar dio predrazsuda drugih pozitivistič- 
kih estetika. 

Za marksizam je umjetnost očitovanje ekonomskog mo- 
menta, jedine ljudske funkcije, koju on priznaje, i zato po 
njemu umjetnost ne smije imati druge svrhe nego promica- 
nje ekonomskih interesa proletariata. Estetsko je za marksi- 
ste, bar u načelu (iako pojedini među njima, preplašeni po- 
plavom »socialne književnosti« bez ikakve vriednosti, spajaju 

čudnom logikom »socialno« s dekadentnim estetizmom), luksus 
glavničarskih i građanskih bezposličara.*!) 

Neki nemarksistički kritičari, ne ograničavajući se na 
sam ekonomski moment, uzimaju »socialno« u širem smislu. 
U stvari to ne znači drugo, nego prikrivati pomodnom eti- 
ketom prastare predrazsude. Za njih su glavna pjesnička mje+ 
rila u pitanjima, koliko je pjesnik reagirao na probleme 
svoga vremena, koliko je pomogao njihovu rješavanju, koliko 
je njegovo djelo plodonosno i koristno djelovalo na život i 
slično. U ovom slučaju dozvoljava se estetska kritika, ali tek: 
kao naknadni postupak, koji može biti temeljit i izpravan 


samo poslije promatranja sa »socialnog« stanovišta. Vrlo je 


značajno, da se u ovim shvaćanjima iztiče »život« kao vrhovno 
pjesničko mjerilo. Stvar podpuno razumljiva: ako je estetsko 
kao ugodno i »liepo« naknadni privjesak ozbiljnih sadržaja 
qui miscuit utile dulci), ono je izvanživotni element, 
koji igra sporednu ulogu s obzirom na sadržaj, koji izvire.: 
iz životne ozbiljnosti. Zahtjev »života« u smislu konkretne 
stvarnosti suprotstavlja se i shvaćanju estetskog čina kao 
čuvstveno-fantazijskog izraza, jer se čuvstveno fantazijsko 
simplicistički uzimlje u smislu sentimentalnoga i fantastično- 
ga, dakle nestvarnoga. Sve su to neizbježive posljedice sta- 
tičkog gledanja. 

Ali stvar se podpuno mienja, ako se iz statičkog područja 
prieđe (a to je najteže, i nekima nemoguće) na dinamičko- 
kvalitativno područje. Tu ugodno nije više mjerilo estetskoga, | 
jer filozofsko razlučivanje odkriva očevidno, da ugodnost 
sama po sebi ne može poslužiti kao kvalifikacija estetskoga; 
ima bezbroj ugodnosti, koje nemaju nikakve sveze s umjetnič- 
kim doživljajem. Osim toga, uzevši estetski čin kao urođeni 
sastavni dio ljudskog duha, jasno je, da se u njemu nalaze i 
svi »ozbiljni« sadržaji, ali oni ne stoje više paralelno kao 
u statičkom gledanju, nego su zahvaćeni i prožeti duhovnim 
činom, koji ih kvalificira kao estetske. U estetskom činu 
očituje se čitav čovjek, i kao misaono biće i kao utilitarno- 
€udoredno, to jest i kao »socialno« biće; ali se očituje na po- 
seban način. Utilitarni, Gudoredni i misaoni elementi prolaze 
kroz retortu čuvstveno-fantazijskog čina, te gube osebujne 


241) Lunačarski je predbacio Croceu 'na filozofskom kongresu 
u Oxfordu god. 1930., da je njegova estetika građanska. Kao da 
»građanin« ima drugačije duševne funkcije nego »proleter«! 

značajke svojih posebnih područja (što se u statičnom gle- 
danju ne događa, jer tu pojedini duhovni čini sadržavaju svoje 
značajke), zaodievajući se kakvoćama estetskog vidokruga. 
Ovako shvaćeno umjetničko doživljavanje mjerilo je samom 
sebi, te ne može posezati za mjerilom sa sebi tuđih područja. 
Kad se neko djelo označilo estetskim, tim se proglasilo i dje- 
lom rođenim u životnoj zbilji. Kako bi estetski čin mogao biti 
nestvaran i izvanživotan, kad je sastavni dio ljudske dušev- 
nosti, — kvalitativno imanentan svim ljudima, — kroz koji 
se očituje cjelokupni duševni život? 

»Socialno« gledanje književnosti, osobito marksističko, 
psiholožki je shvatljivo, ali logički neodrživo, jer je nastalo 
ne u nekom objektivnom spoznajnom stavu, nego u stanju 
praktičnog protesta. Gladnu čovjeku, koji ne zna, gdje će 
objedovati, mora izgledati Shakespeareova poezija bezposlica 
prema komađu kruha; moment samoodržanja u slučaju 
ugroženosti podiže samoga sebe na vrhovno načelo života, 
niečući sve druge duhovne momente. Ali mi razumiemo gladna 
čovjeka i žalimo ga, pa ipak ne možemo odobriti njegovo 
mišljenje o Shakespeareovoj poeziji kao logički objektivno, 
a još manje njegov bies proti umjetnosti uobće, koju smatra 
izpraznom zabavom svojih tobožnjih ugnjetača. 

Budući da je najbitnija značajka praktičnog vidokruga 
namjernost, praktično-socialno shvaćanje poezije neprestano 
je oprovrgnuto njenim očitim apraktično-teoretskim značajem. 
Još pred više od trideset godina pisao je Cfoce o onda »so- 
cialnoj« talijanskoj pjesnikinji Adi Negri: »Poezija je svrha, 
a ne sredstvo: ponižena na sredstvo, razpada se... Jer sve 
može ući u pjesničko djelo, a ništa ne može biti stavljeno 
namjerno; za razliku od praktičnog djelovanja, koje je to 
više praktično djelovanje, što je više uzdržavano i upravljano 
voljom. Pjesnik, koji kaže: — Bit ću pjesnik poniženih, ne 
će biti pjesnik ni poniženih, jer će uobće prestati biti pjesnik. 
Praktičan čovjek postavlja osnovu svom životu: Hanibal se 
zaklinje na vječnu mržnju proti Rimu, Franjo Asiški slavi 
vjenčanje sa Siromaštvom, Mazzini i Garibaldi posvećuju se 
Italiji. Ali kako pjesnik može preuzimati neke obveze? Što 
on zna, što će raditi, to jest, što će osjećati sutra?... Kad 
umjetnik zlorabi svoju umjetnost pretvarajući je u oruđe, 
ne može se očekivati, da će odatle izaći praktično djelo; ne 
izlazi odatle ništa: oruđe odveć delikatno za taj previše opori 

posao, na koji je bilo silom nagnano, krši se. Dvostruk gu- 
bitak: s jedne strane nema poezije, a praktična djelatnost raz- 
plinjuju se u ništa.«?'?) 
Marksističko stanovište bar je u načelu dosljedno, ka 
se stavlja na izključivo stanovište prakse, dok »socialno« sta- 
jalište, koje naknadno dopušta estetski postupak, zapliće se 
u protuslovlje, te nieče u isto vrieme ono, što tvrdi. Paralelno 
priznavanje i estetskoga i »socialnoga« mjerila znači i pri- 
znavanje praktične namjernosti i priznavanje spontanosti u 
umjetničkom stvaranju. Budući da načelo spontanosti uklju- 
čuje polemičan stav proti namjernosti, ova teorija spaja sa- 
movoljno dva čina, koja se između sebe izključuju. 


Teorija o »socialnom« značaju umjetnosti nastala je, kao 
i sve pozitivističko-naturalističke teorije, iz nemogućnosti 
da se estetski moment shvati kao duhovni čin. Odtuda 
zahtjevi »životnih«, »Stvarnih« i »koristnih« sadržaja. Ali 
je, kako smo vidjeli, estetsko stvaranje čin, koji u sebe prima 
i prerađuje svojom dinamikom sve moguće sadržaje, pa i 
»socialne«, te su spomenuti zahtjevi neopravdani; »životni« 
i »stvarni« sadržaji već su uključeni u estetskom činu. Kako 
je talijanski kritičar rekao, u umjetnost mogu uči svi sa- 
držaji, ali glavno je pitanje, na koji način oni ulaze, jer 
upravo način ulaženja daje sadržajima specifični estetski 
značaj. Kako je već rečeno, pjesnik pjeva i o onome, što je 
osjećao, i o onome, što je mislio, i o onome, što je djelovao 
(sve su to »životni« i »stvarni« elementi), ali je glavno, da 
pjeva, jer je baš zato pjesnik. I onda znači li jednostranost, 
ako kritičar pita, da li je čovjek, koji kaže, da je pjesnik, 
zbilja pjevao, da li je njegova pjesma zbilja pjesma? »Social- 
nim« mjerilom na to pitanje ne može se odgovoriti; njegovo 
postavljanje znači naprosto nemogućnost spoznaje čina, koji 
se zbilja dogodio (ako je pjesma — pjesma), dakle nemoguć- 
nost spoznaje određene stvarnosti. 

U podsviesti ovog stanovišta nalazi se opreka, o kojoj 
se je u nas mnogo razpravljalo: opreka »tendencija« — 
»Vart pour Vart«. U toj opreci bila je uključena opravdana 
polemika proti artizmu, koji je zazirao od ozbiljnih sadr- 
žaja. Ne poznavajući samosvojni i: dinamički značaj estet- 


*#2) B. Croce: La letteratura della nuova Italia, Bari 1921, II 
str. 343 i 344. ' 

skog stvaranja, koje teoretski ne izključuje nikakav sadržaj, 
protivnici artizma tražili su sadržaj u »tendenciji«. Ali u 
umjetnosti već postoje sadržaji, koje traži teorija »tenden- 
cije«, samo što nisu uneseni izvana i namjerno, kako su to 
zamišljali njeni zastupnici (namjernost je označena već sa- 
mom rieči »tendencija«), nego uronjeni u čuvstvenost, oči- 
tuju se spontano. Etos je u umjetničkom djelu uzko sljub- 
ljen s patosom, tako da traženje etosa (traženje »socialne 
problematike«), ne osvrćući se na patos, znači ne uzimati 
u obzir ono, što umjetnost čini umjetnošću. U tom je slučaju 
kritičar kulturni povjestničar (ili bilo što drugo), ali nikako 
nije kritičar umjetnosti ili pjesničtva, 

Umjetnička mašta nema nikakve sveze s fantastičnim; 
ona pušta duboko svoj korien u život, iz kojega siše sve svoje 
sokove, svu svoju vitalnu snagu. Život je u svom specifičnom 
značenju praktična djelatnost, a ova izvire iz voljne sfere, 
koja ima svoju osnovu u težnjama, žudnjama, čuvstvima i 
strastima, upravo kao i umjetnost, samo što se u slučaju 
prakse pasionalni momenti očituju u voljnoj sintezi, u djelo-, 
vanju, dok se u umjetničkom stvaranju očituju u čuvstveno- 
fantazijskoj sintezi, u estetskoj. intuiciji. Ne radi se dakle 
pri tome o nekoj izvanživotnoj, nestvarnoj fantastičnosti, nego 
o konkretizaciji životnih elemenata, čuvstava i strasti, u fan- 
tazijske slike. Emilio Chiocchetti kaže, da umjetnost »izra- 
žava život ili stvarnost... ili univerzum u njegovu. ritmu do- 
bra i zla, boli i naslade, radosti i plača, težeći da se oblikuje, 
da se izrazi, da se objektivira u jednoj predočbi... Umjetnost 
je dakle izraz individuuma.«2) Estetska je intuicija spoznajni 
organ konkretno-individualnoga. Traženje »životnih proble- 
ma« znači naprotiv niekanje individualnoga, te prema tome 
znači niekanje životnog pulziranja u njegovoj neposrednoj 
konkretnosti. Istina je, umjetničko stvaranje mora izvirati iz 
života, ali život nije u abstraktnoj problematici, nego u živim 
ljudskim čuvstvima; tok poviesti pokreću ljudske strasti, mrž- 
nje i ljubavi, težnje i žudnje. Prema tome umjetnost ima 


svoj izvor neposredno u životu, a čuvstvo je ono, što pro-. 


žimlje umjetnička djela fluiđdom, koji je značajan za pojedine 
umjetnike i koji obavija umjetničke likove drhtavom život- 
= 


; 24) Emilio Chiocchetti: La filosofia di Benedetto Croce, Milano 
1924, str. 125. 

nom aurom:; jedino po čuvstvu dobivaju umjetničke tvorbe 
»dublji ljudski smisao«. Naravno, kad se čuvstveno-fantazij- 
ski značaj estetskog čina shvati u smislu sentimentalnosti i 
fantastičnosti, treba posegnuti za »socialnom problematikom« 
kao za »dubljim ljudskim smislom«, ne obazirući se na očitu 
činjenicu, da se tako ugušio u suhom intelektualizmu najvi- 
talniji element umjetnosti: toplina srdca. . 


Kako je »socialno« nemoguće pjesničko mjerilo, neka po- 
kaže sliedeći primjer. »Ana Karenjina« Lava Tolstoja djelo je, 
koje je zasićeno ćudorednim elementima. Ali ne radi se tu 
o »rješavanju« nekog »socialnog« problema; ćudoredni je 
moment pjesnički doživljen. Osobito se to vidi u radnji ro- 
mana, u kojoj nema ni traga moralizatorskoj namjeri; na- 
dahnuće se neposredno zbija u prizore pune života. Ana rađa 
diete u, preljubu s Vronskim. Aleksij Aleksandrović, muž 
Anin, nalazi se u očajnom položaju i prema ženi, i prema 
njenom ljubavniku, i prema djetetu, koje nije njegovo. Na 
početku želi ženinu smrt i smrt djeteta kao jedino rješenje; 
ali se kasnije njegovo razpoloženje mienja: »On se prvi put 
u životu, kraj postelje bolestne žene, predao onom: čuvstvu 
nježne sućuti, koje su u njemu izazivale patnje drugih ljudi 
i kojega se on prije stidio kao štetne slabosti; i žalost prema 
njoj, i kajanje, što je želio njenu smrt, a što je glavno, sama 
radost praštanja učinili su, da je on najednom osjetio ne 
samo smirivanje svojih muka, nego i duševni mir, što»prije 
nikad nije osjetio. On je najednom osjetio, da je ono isto, 
što je bilo izvorom njegove patnje, postalo izvorom njegove 
duhovne radosti, da je ono, što je osuđivao, prekarao i mrzio, 
postalo prosto i jasno, kad je praštao i volio.« Iza ovih redaka 
nije etičar, koji »rješava problem«, nego pjesnik potresen 
veličanstvenošću etičkog poriva, kao jedinog uvjeta duševnog 
zadovoljstva. I ova potresenost sažima se u prizor pun sami- 
losti i dobrote prema tragici bezpomoćnog i nevinog djeteta: 
»Ali prema novorođenoj maloj djevojčici imao je neko oso- 
bito čuvstvo ne samo žaljenja, nego i nježnosti. U prvo vrieme 
on se iz običnog osjećaja sućuti zanimao za ovu slabačku 
djevojčicu, koja nije bila njegova kći i koja je bila odalečena 
za vrieme materine bolesti, te bi sigurno bila umrla, da se 
on za nju nije skrbio, — a ni sam nije opazio, kako ju je za- 
volio. Po nekoliko puta na dan ulazio je u dječju sobu i 
ostajao tamo dugo, tako da su se dadilja i dojkinja, koje su 

ga se iz početka bojale, privikle na njega. On je pokadkada 
po pola sata šuteći gledao u zaspalo, šafranasto-crveno, dla- 
čicama pokriveno i namrgođeno lice djeteta i promatrao po- 
krete namrštenog čela i punačkih, mekih ručica sa svijenim 
prstićima, koje su zadnjim dielom dlanova trljale očice i gor- 
nji dio nosa. U takvim trenutcima Aleksije Aleksandrović 
osjećao se podpuno miran i u skladu sa samim sobom i nije 
vidio u svom položaju ništa neobično; ništa, što bi bilo po- 
trebno promieniti.« 

Takvi su mnogi prizori romana: susret Ane s Vronskim, 


ljubav između Levina i Kity, njihovo vjenčanje, smrt Levi- 


nova: brata, samoubojstvo Anino. Tolstojevo ćudoredno na- 
dahnuće razgranava se nuždno u autitetično prikazivanje 
ćudoredno negativnih i pozitivnih značajeva. Ipak tu nema 
ni traga crno-bielim tipovima namjernog moraliziranja; zna- 
čajevi su puni živih preljeva. Dovoljno je spomenuti glavnu 
junakinju Anu u njenim unutrašnjim sukobima, lik izdjelan 
sigurnom rukom velika umjetnika, ili značaj njena brata 
Stjepana Arkadijevića, koji je, u svojoj bezazlenoj sebičnosti, 
obasjan pjesnikovom ljudskom simpatijom. Ove odlike uvje- 
tovane su čisto pjesničkim stavom, koji ne egzemplificira (ne 
ćenamjerno da »djeluje na život«), koji ne karikira svoje 
ličnosti kao propovjednik, kad hoće da prikaže slušateljima 
loše posljedice nekog poroka; pjesnikovo nadahnuće, neome- 
tano praktičnim nakanama, stvaralački djeluje dajući lično- 
stima svietlo i sjene istinskih bića. Ali sve to opet ne uni- 
štava visoku etičnost nadahnuća, koje, iako indirektno, ali to 
življe, nalazi odjeka u ćudorednim čuvstvima čitatelja, to 
jest »djeluje na život«. 

Što bi odkrilo »socialno« mjerilo u ovom djelu? Sam goli 
ćudoredni problem, to jest intelektualizirani središnji motiv 
lišen patosa, koji mu i daje pjesnički značaj. Ličnost Aleksija 


Aleksandrovića i prizor s djetetom, u njegovoj bezpomoćno- | 


sti nesretnog novorođenčeta, mogu se doživjeti jedino ade- 
kvatnim čuvstvom samilosti, iz kojeg su nastali i koje vibrira 
u njima; »socialno« gledanje naprotiv, stavljajući se na sta- 
novište »problematike« stanovitog družtva, nema nikako mo- 
gućnosti da ih doživi u njihovoj neposrednoj toplini, jer oni 
mogu biti za njega samo intelektualistički simboli stanovite 
problematike, to jest neindividualne sheme. Naknadno tra- 
ženje estetske intuicije nemoguće je, jer »socialno« stajalište, 

proglasivši se prvenstvenim, već je unapried zaniekalo intui- 
ciju kao bitni element pjesničkog stvaranja i tako-je uništilo 
' Genialne Tolstojeve umjetničke tvorbe, prožete i subli- 
mirane dubokim čuvstvom životnog misterija, nisu suha pro- 
blematika. »Socialno« gledanje upropašćuje baš ono, što Tol- 
stoja čini Tolstojem, upropašćuje čovječansku toplinu nje- 
gove umjetnosti, Ovaj veliki umjetnik, možda najveći pjesnik 
XX. vieka, gledan sa »socialnog« stajališta, ponižen je na stu- 
panj trećerazrednog književnika, koji se dotakao nekog pita- 
nja svoga družtva i svoga vremena. Tolstojevi »problemi« u 
isto su vrieme i njegov estetski element. Njegov etos je i 
njegov patos, to jest njegov Levin, njegova Kity, njegov 
Vronski i njegova Ana. Središnje nadahnuće Tolstojeva djela 
ujedno je i »aktuelni problem« njegova vremena i njegove 
sredine; pustoš i bezsmilenost sebičnog života višeg družtva 
problem, koji je zanimao i mnoge druge književnike, Uzeti ga 
abstraktno, kao puki problem, značilo bi onemogućiti razumie- 
vanje Tolstojeve poezije. Tolstojeva je ogromna prednost 
pred običnim piscima, koji su se bavili istim pitanjem, upra- 
vo u estetskoj strani njegova romana, u čuvstvenoj resketji 
prema tragičnim sukobima sebičnosti i ćudorednosti, u h0- 
stalgiji za dobrim, kao i inače u neobičnoj snazi prikazivanja. 
Estetski se elementi poklapaju sa »Ssocialnim«, te nema raz- 
loga promatrati umjetnička djela prvo s jednog pa s drugog 
stanovišta. Kad smo napustili estetsko područje, napustili smo - 
i Tolstoja kao pjesnika, koji jedino dolazi u obzir pri proma- 
tranju poezije. Mišljenje, da su moguća dva paralelna gle- 
danja, proizlazi iz predrazsude, inače vrlo stare, da umjet- 
nost sačinjava matematički zbroj sadržaja i oblika. Ali u es- 
tetskom su činu sadržaj i oblik jedno; sadržaj postaje estet- - 
skim tim, što je zahvaćen dinamikom estetske sfere, te mu ne 
treba nikakvih naknadnih privjesaka. 

Tolstojev tragični stav prema životu bez duhovnih vried- 
nosti i njegov uzhit nad odkrićem sreče u samozataji i po- 
žrtvovnosti nisu plačljiva sentimentalnost, kao što ni tvorbe 
Pjesničke mašte nisu izprazno fantaziranje, nego su ista 
stvarna čuvstva pjesnikova. Ove značajeve, pune života, 
razumjet ćemo samo, kad k njima pristupimo sa svim ljud- 
skim duhovnim moćima, projiciranim kroz čuvstveno-imagina- 

tivnu sferu. Gledani sa svakog drugog stajališta, oni se splaš- 
njuju u ništa. 

Pjesničtvo mora plodonosno i koristno djelovati na život? 
Da, ali ne u praktično-koristonosnom smislu. Pitati, čemu služi 
pjesničtvo, kako je to bilo točno opaženo, znači ne pitati, što 
je ono. Pitanje je postavljeno s kristonosnog stajališta, dakle 
sa spoznajno neadekvatnog stanovišta, s kojeg je absolufno 
nemoguće dobiti pouzdan odgovor o “itnosti pjesničkog 
stvaranja. Postaviti prvenstveno pitanje o koristi neke po- 
jave, znači u isto vrieme i spriečiti spoznaju o njenoj »svr- 
si«; kako će se znati, čemu nešto služi, ako se prije ne zna, što 
je ono? S koristonosnog stajališta nemoguće je određivanje 
specifičnog značaja piesničtva, ukoliko se ono promatra pod 
vidnim kutom, pod kojim se brišu sva razlučivanja. Pjesnič- 


tvo koristi »socialno«, ali u istom smislu koristi i ćudoredna. 


propovied, politički govor, brojitbeno izvješće i slično. Gdje 
je osebujni značaj pjesničkoga? Zar u vanjskom obliku dra- 
me, romana, stiha, bez obzira na duševna stanja, iz kojih je 
djelo niklo? i 


Pozitivizam, kako se više puta ovdje reklo, ima pravo, 
kad iztiče induktivnu prirodu misli; ova mora uistinu poći 
»odozdol«, s konkretnoga. Samo što konkretno nije u poziti- 
vističkom opažanju. Konkretno može samo dati čuvstveno- 
imaginativni stav. Spoznajemo tuđa duševna stanja (a što bi 
to drugo bilo nego »život«?) prenoseći se u konkretni psihički 
slučaj. Tu je kvalitativno u pokretu estetska sfera, kao jedini 
spoznajni organ indiviđualno-konkretnoga. To je njena »svr- 
ha« i njen »zadatak«. Estetskom intuicijom čovjek spoznaje 
sebe kao pojedinca i kroz sebe čovječanstvo u njegovim 
konkretnim individualizacijama. Preko umjetnosti dolazi on 
u tiesan doticaj s duhovima svih vremena, prodirući u najin- 
timnija skrovišta njihovih srdaca, grijući se na plamenu nji- 
hovih čuvstava. Pojedinac je u tom slučaju, kako je bilo liepc 
rečeno, cor cordium, srdce srdaca, jer sudjeluje u životu 
cjelog kozmosa, u sviesti zajedničkih: patnja i radosti. Tražiti 
od pjesničtva »socialnu problematiku« znači nasilno zanie- 
kati sviet pjesničtva i umjetnosti, u koji su veliki duhovi kao 
predstavnici čovječanstva izlili sve ono, što znači najnepo- 
srednije, naitoplije i najkonkretnije »ja« čovjekovo. Svrha 
je umjetnosti — umjetnost, ali ne u smislu Vart pour lart- 

izma, koji tim načelom nieče sve ozbiljne sađižaje; u umjet- 
nost mogu ući svi sadržaji, ali uz uvjet, da su umjetnički 
doživljeni, . 

U umjetnosti djeluju sve ljudske duhovne moći, odrazu- 


.jući se kroz umjetničku sferu. Stanovište, koje sviestno uzi- 


ma u obzir ovu činjenicu, ne može biti jednostrano. Ako je 
neko mjerilo jednostrano, to je upravo »socialno« mjerilo, 
jer izključuje sve sadržaje osim »socialnih«. Ovu činjenicu 
naslućuje »socialni« pravac, koji dozvoljava naknadno estet- 
sko mjerilo; ali odjeljujući »socialne« elemente od estetskih 
i pridajući ovim posljednjim tek sporednu važnost, gubi s 
vida kakvoću umjetničkoga momenta, koji iznutra prožimlje 
sadržaje, te se nemoćno koleba između oba pravca, 

Estetsko stanovište s jedne je strane neizključivo do 
skrajnjih granica, ne određujući unapried kvalitet umjetnič- 
kih sadržaja kao takvih; ali, s druge strane, ono je određeno 
bez zbrke (odtuda mu i prigovor »jednostranosti«), jer traži 
unutrašnje prožimanje sadržaja stalnim duhovnim činom. I 
baš tim estetsko stajalište omogućuje kritičarima, da jasno 


razlučuju i estetske i »socialne« elemente. 


Haler: Doživljaj lje, 
pote 13 

VII 
GENEZA SOCIALNOG MJERILA 


Da se bolje shvati neodrživost socialnog promatranja 
pjesničtva, treba još dublje objasniti uzroke, iz kojih je nastalo 
ovo stanovište. Kao osnivač socialne estetike smatra se J. M. 
Guyau. 

On polazi u svom teoretiziranju sa stajališta, koje se u 
ono vrieme uzimalo kao jedino moguća znanstvena metoda, 
sa stajališta psiholožko-pozitivističkog. Ovako poprilici Guyau 
shvaća prirodu umjetničkog stvaranja: Umjetnost» sliedi 
dva određena cilja: ona nastoji izazvati, s jedne strane, ugo- 
dne osjetilne dojmove (bojama, tonovima i sl), a s druge 
strane nastoji izazvati pojave psiholožke indukcije, koje do- 
vode do ideja i čuvstava složene prirode (simpatija za prika- 
zane ličnosti, zanimanje, samilost, negodovanje i sl.), ukratko 
sve socialne osjećaje. Te su indukcijske pojave ono, što daje 
umjetnosti izraz života. Uviek, kad umjetnost ide za osjetil- 
nim dojmovima, susreće se sa znanstvenim zakonima, od ko- 
jih se mnogi ne mogu oprovrgnuti. Estetika na tome mjestu 
pruža ruku fizici, matematici, psihologiji i psiho-fizici. Ki- 
parstvo se oslanja osobito na anatomiju i fiziologiju; slikarstvo 
na anatomiju, fiziologiju i optiku; graditeljstvo na optiku, 
glasba na fiziologiju i akustiku; poezija na metriku, kojoj su 
zakoni sigurno u svezi s akustikom i fiziologijom.**“) Umjet- 


ničko je uzbuđenje na kraju krajeva socialno uzbuđenje; . 


umjetnik izaziva svojim djelom suosjećanje sa stanovitim 
životom, koji je analogan našemu životu.*“) Umjetnost je pro- 
širenje družtvenih odnosa na sva bića prirode. Umjetnički je 
doživljaj, uglavnom, socialnog značaja; on teži za prošire- 


24) J. M, Guyau: Die Kunst als soziologisches Ph&nomen. 
Deutsch von Paul Prina und Dr. Guido Bagier, Leipzig 1911, str. 96. 
245) Ibid. str. 52. 

njem individualnog života, stapajući ga sa širim univerzalnim 
životom. Najveći je cilj umjetnosti izazivanje estetskog uz- 
buđenja socialnog značaja.*“") Umjetnostima, koje su dostojne 
toga imena, nije cilj jednostavni i prosti osjetilni dojam; on 
je samo sredstvo, koje neko duševno stanje dovođi u sveži 
s nekim više ili manje sličnim duševnim stanjem; on je dakle 
u bitnosti predstavnik života, kolektivnog života.*“"") Već su 
davno grčki filozofi uvrstili liepo među pojmove harmonije 
ili su barem harmoniju smatrali jednom od najbitnijih zna- 
čajnih crta ljepote; ta harmonija, koju su stari shvatili od- 
više abstraktno i matematički, znači za modernu psihologiju 
| organsku solidarnost, tajinstveni savez živih stanica soks 
sviest i kolektivnu sviest u unutrašnjosti pojedinaca) 


Kao za sve estetičare, koji polaze od osjetil hod 
Guyaua je ugodno bitni element ainičtnieće esto Ali 
Shvaćajući frivolnost hedonističkog gledišta, i naslućujući 
dublje značenje umjetnosti, Guyau nastoji sublimirati osje- 
tilno višim duševnim doživljajima. Njemu se čini, da se estet- 
ski doživljaj sastoji, u svojoj bitnosti, u nekoj vrsti rezonance 
sa strane, osjetilnoga kroz cielo naše biće. To je suglasje, har- 
monija između osjeta, misli i čuvstava. Estetski osjećaj ima 
občenito za osnovu, za pedal, kako bi se u glasbi reklo ugodne 
osjete; ali ti osjeti potresaju cieli živčani sustav: oni postaju 
u sviesti izvor osjećaja i misli.*?) Osjećaj izazvan imfetnit. 
kim djelom, bit će to življi, što će više nastojati, mjesto da 
se poziva jednostavno na ravnodušne vidne ili alune slike 
a odkrije u nama, s jedne strane, najdublje osjete bića, a s 
ea najćudorednije osjećaje i najuzvišenije ideje 

uha.*) »Liepo« se može definirati kao percepcija ili akcija 
, 


* koja potiče u nama život u obliku osjetilnosti, intelegencije i 


volje, te “proizvodi užitak strjelovitom sviesti o tom obćem 
poticaju. Užitak, koji bi bio samo osjetilne, ili samo intelek- 
tualne ili samo voljne prirode, ne bi mogao dobiti estetski 
značaj. Ništa nije u nama odieljeno i svaki u istinu duboki 


- 


24) Ibid. str. 55. 
%T) Ibid. str. 50. 
so Ibid. str. 40. 
*) J. M. Guyau: Les problemes de 1' sti 
Deuxieme €&dition. Paris, F. Al e Vesthćtique contemporaine 
ž DF. 1 x 
#80) Ibid, str. 81: can, 1891, str. "4. 


užitak neodređena je sviest o toj obćoj harmoniji, o toj ida 
solidarnosti, koja predstavlja život: ugodno je samo podloga 
liepoga.*") ; ' 

2 ak koji je pošao sa stajališta osjetila, zakrčen je . 
do sintetičnog mišljenja. Guyauova harmonija osjetilnih oj- 
mova i viših socialnih duševnih doživljaja samo je nejasno "ad 
slućivanje estetske čuvstveno-imaginativne sinteze s og e- 
kvatnog senzualističkog stanovišta. I baš u tome je dom: s 
yauove drame. On uviđa nemogućnost čisto senzualistič og 
tumačenja, te hoće da joj podigne važnost pridavanjem »so- 
cialnih« elemenata; ali između osjetilnih dojmova S jedne i 
čuvstva i misli s druge strane; ne može biti harmonije, ne 
može biti sinteze. Oni su posljedak dvaju različitih aspekata 
sa svojom posebnom zakonitošću. Osjetilni dojmovi su me" 
ljaji praktično-pasivnog aspekta, dok su čuvstva ili * je in- 
tuicije i misli doživljaji aktivno-teoretskog aspekta. ] zato je 
prirodno, da se harmonija kod Guyaua često razbija, a. 
javlja gola fizička ugodnost. Na nekoliko mjesta to 2 o o: 
»Ljudskim životom vladaju četiri velike potrebe ili že lje, ei 
odgovaraju bitnim funkcijama bića: disanje, kretanje, sd 
njenje, plođenje. Mislimo, da sve te razne funkcije ošnilači : 
biti estetski značaj. Prva izgleda ravnođušna na prvi pogled; 
međutim ima malo dubljih i slađih osjećaja, nego di je onaj, 
kad se prelazi iz pokvarena na vrlo čist zrak, kao što je onaj 
visokih planina. Široko disati, osjećati, kako se krv čisti na 
dodir zraka i kako čitavo ustrojstvo preuzima svoju djelat- 
nost i svoju snagu, to je radost, koja gotovo opaja, i kojoj je 
težko zaniekati estetsku. vriednost.«??) Ovdje je očevidno po- 
grješno poistovljenje ugodnoga s estetskim. Čisto fizička 
ugodnost širokoga disanja i osjećanja, »kako se krv čisti na 
dodir zraka«, nije i ne može biti istovjetna s duhovnim činom 
obnavljanja umjetničke tvorbe, u čemu se sastoji bitnost es- 
tetskog doživljaja. 2 : : 

Razumljivo je, da je i Guyau, sa svoga stajališta polstov- 
ljenja ugodnoga s estetskim, morao doći, kao i mnogi drugi 
pozitivistički estetičari, do absurdnoga vjerovanja u »ku- 
hinjsku umjetnost«: »Svatko od nas vjerojatno, s malo paž- 


#51) Ibid, str. 71. 
#52) Ibid. str. 21. 

nje, sjetit će se užitaka okusa, koji su bili istinski estetski 
užitci. Jednoga ljetnoga dana, kad sam jurio Pirenejima do 
iznemoglosti, susreo sam nekoga pastira i zatražio sam od 
njega mlieka; on je otišao u svoju kolibu, pod kojom je tekao 
potočić, i uzeo posudu mlieka uronjenu u vođu, koja je bila 
gotovo ledene temperature; pijući ono svježe mlieko, u koje 
je čitava planina usula svoj miris i kojega mi je svaki gut- 
ljaj povraćao duh, doživljavao sam sigurno niz osjet4, koje 
rieč ,ugodno' ne bi mogla označiti. Bila je to kao neka pasto- 
ralna simfonija, primljena okusom mjesto uhom.) I onda Gu- 
yau nadovezuje: »Možda utažena žeđa prouzrokuje delikat- 
niji, estetičniji užitak nego glad; ona proizvodi zbilja nepo- 
sredniju okrepu; kad se žeđa i glad nađu udružene, i kad je 
svaka pojedina zadovoljena, uživanje se popinje do vrhunca. 
Osjeti okusa imaju također estetičan značaj i oni proizvode 
jednu vrstu niže umjetnosti: kuhinjske umjetnosti (art cu- 
linaire).«) Guyau je ovdje u običnoj senzualističkoj za- 
bludi. Koliko god tvrdio, da se estetski doživljaj nalazi u 
harmoniji osjetilnoga i Psiholožko-socialnoga, on ponovno 
pridaje i samim osjetilima estetski značaj, pa bilo i »niže« 
vrste. Kako je već rečeno, osjetilno i duhovno pripadaju razli- 
čitim područjima, te se ne daju uskladiti. Doživljaj Guyauov 
u Pirenejima nije bio estetičan, nego je bio samo niz osjeta; 
estetični doživljaji su dinamične kreacije, dok su osjeti me- 
haničko-pasivnoga značaja. Ali naknadni Guyauov opis toga 
doživljaja podpuno je estetičan. Pasivnost osjeta u njemu je 
izčezla u viziji planine, njenih mirisa, njene ledene vode i 
njena mlieka. Pastoralna simfonija, o kojoj govori Guyau, nije 
u nizu osjeta, nego u fantazijskoj aktivnoj tvorbi; i baš zato 
jer nije više niz mehaničko-pasivnih osjeta, ona je poezija. 
Izvanjsko-osjetilno stanovište dovodi Guyaua i do nekih 
drugih predrazsuda, zajedničkih svima pozitivističkim este- 
tikama, koje vjeruju u vanjsku »ljepotu« stvari kao stvari. 
Ljepota grbavca, naslikana ili izklesana od majstora, ljepota 
je u samoj ružnoći; ona je život, koji užpostavlja stanoviti red 
u krilu nereda.*) Ocjelno pero, koje ima stanovitu dražest, 
kad se lagano skliže preko papira, mnogo je manje estetično 


2%) Ibid. str. 62. 
254) Ibid. str. 64. 
255) Ibid. str. 35. 

od guščjega pera, koje, ako i zaostaje za prvim u pogledu 
trajnosti tvoriva, ipak ima veliku prednost, što je ono bielo, 
- prozirno, gotovo živo ptičje pero.*) Govoreći o predviđanjima 
nekih pozitivista, da će u budućnosti tehnika uništiti umjet- 
.nost, Guyau iztiče »ljepotu« lokomotiva i balona; priznaje, da 
je željeznički kolosiek »ružan«, ali on ipak širi estetski ukus, 
dajući ljudima prilike, da putuju i da vide liepa mjesta. ) 
Ždriela topova, koja zievaju iz tvrđava i ratnih brodova, onaj 
oćjel, koji ima sjaj oka, što vreba, predstavlja ljepotu moder 
nih topova, ljepotu, u kojoj se uvlači stanoviti osjećaj užasa.“*) 
Ne treba gubiti mnogo rieči dokazujući neodrživost ovog 
estetskoga stajališta. Grbavci, “ocjelna ili guščja pera, loko- 
motive, baloni, topovi i slično nisu, sa stanovišta umjetnič- 
koga stvaranja, ni liepi ni ružni; oni postaju »liepi«, to jest 
dobivaju umjetničku vriednost, tek onda, kad se zagriju u 
umjetnikovoj osjećajnosti, kad se odraze u umjetnikovoj ma- 
šti, kad postanu simboli stanovitog umjetničkog doživljaja. 
Tako na primjer ljepota grbavca nije »život, koji uzpostavlja 
red u krilu nereda«; njegova je ljepota u određenom čuvstve- 
nom stavu: u ironiji, komici, sažaljenju, ili bilo kojem dru- 
gom čuvstvu, kojim ga je umjetnik doživo i izrazio. Ke 
Ali budući da je Guyau bio nadaren živim umjetničkim 
osjećajem, on ne ostaje do kraja kod tih - estetskih zabluda, 
nego ih nehotice na časove svladava, tako da u njegovu teo- 


retiziranju nastaje zanimljiv unutarnji sukob između njegovih , 


pozitivističkih predrazsuda, sa svim njihovim posljedicama, 
i njegove podsviestne bune proti scientifičkoj shematičnosti, 
s vrlo lucidnim konstatacijama. Guyau, koji inače tvrdi, da 
estetika pokadkada pruža ruku fizici, matematici, anatomiji, 
fiziologiji, optici i t. d., prodire čudesnom intuicijom u naj- 
bitniju jezgru umjetničkoga stvaranja s jedne i pozitivnih 
znanosti s druge strane, jasno ih razlikujući. Pozitivističko ne- 
razlučivanje zamjenjuje kod njega najednom oštra distinkcija: 
»Umjetnost ne će dakle nikada moći postati stvar čiste zna- 
nosti, jer je ona jedna vrsta stvaralačtva, a znati ne znači 
stvarati.2) Podpuno mu je jasno u tim časovima, da znanost i 


20) Die Kunst als... str. 44. 
#57) Les problemes... str, 119. 
255) Ibid. str. 120. 

25%) Ibid. str, 140. 

umjetnost pripadaju različitim područjima. Znanost je shema- 
tizacija života, abstraktna razčlanba, koja uništava životnu 
konkretnost. Znanost je — kaže Guyau — velika obsesija na- 
šega vieka, mi joj izkazujemo, a da nismo toga pokadkada 
sviestni, u dubini svoje duše stanovit kult, te se ne možemo 
uzdržati, da ne pokažemo neki prezir poeziji. Spencer uzpo- 
ređuje znanost s poniznom Pepeljugom, koja .je ostala tako 
dugo vremena u kutu ognjišta, dok njene sestre izlažu svoje 
lažne nakite pred očima svih. Danas se Pepeljuga osvećuje; 
jednoga će dana znanost, proglašena najboljom i najljepšom, 
vladati kao kraljica.) Guyau ne daje pravo Spenceru. On 
razumije, da znanost svojom shematičnošću i abstraktnošću ne 
može zadovoljiti čovječju težnju za živim i konkretnim, te 
spominje Stuarta Milla, koji je u svojoj autobiografiji priznao, 
da znanstvena razčlanba ima neku »razornu moć«, koja je iza- 
zvala krizu u njegovu čuvstvenom životu: »Razčlanba ubija 
čuvstvo.« Toj krizi Stuart Mill nije mogao naći drugoga lieka 
nego u umjetnosti, najudaljenijoj od razčlanbe razuma i pozi- 
tivne stvarnosti, u glasbi.?) 

Odkrivajući Guyau abstraktnost znanosti, odkriva ujedno 
i abstraktnost druge glavne osnove svoje estetske predpo- 
stavke, empirične psihologije, ili, kako je on zove, psiholožke 
indukcije, niečući tako i svoje »socialno«, bar u pozitivističko- 
psiholožkom smislu. On je uvidio glavni razlog, zbog kojega 
psihologija ne može biti spoznajna znanost duha u njegovoj 
stvarnosti, uviđio je njenu nemoć da zahvati individualno- 
konkretno. I zato on izpravno shvaća estetsko stvaranje kao 
područje spoznavanja konkretnoga, pretječući tako kasnije 
estetske sustave. Abstraktna razčlanba — kaže Guyau — to 
manje može zahvatiti život, što je on individualiziraniji; indi- 
vidualnost je dakle predmet, koji najviše zanima pjesnika, 
romanopisca i umjetnika. Psihologija individualnoga značaja, 
na koju bi se mogao osloniti pjesnik, ne postoji, te je treba 
tek stvoriti, i upravo su pjesnici ili romanopisci oni, koji pri- 
donose njezinu stvaranju, prikupljajući nagonski njezine ele- 
mente.*") Da nađu trajno u umjetnosti, Nisard i Saint Marc 
Girardin predložili su ovaj put: treba tražiti obćenito; u knji- 


260) Tjes problemes... str. 90. 
281) Ibid. str. 144, 
22) Ibid. str. 97. 

ževnosti samo su najobćenitija čuvstva jedino istinska. Na 
nesreću, veli Guyau, čuvstva se ne mogu odieliti od pojedi- 
naca, koji čuvstvuju. Ono, što upravo razlikuje čuvstvo od 
čiste ideje, koja ne može biti posljednji cilj umjetnosti, to je 
činjenica, da se u čuvstvu nalazi velik dio individualnosti, što 
je ujedno i njegova osebujna značajka. Stil je zapravo sam 
čovjek, prema tome individuum.*) Maštu, stvaralački nagon i 
čuvstvo označuje Guyau kao tri bitne umjetničke funkcije.?) 

Kad je jednom došao do tih točnih spoznaja, Guyauu nije 
bilo težko zauzeti izpravno stajalište i proti nekim drugim 
zabludama, osobito s obzirom na naturalističko-pozitivistička 
izvanestetska mjerila u književnoj poviesti i kritici. On odluč- 
no ustaje proti Tainovu naturalizmu. Guyau priznaje, da je 
'Taine napisao divne studije o umjetnosti u Grčkoj, Italiji, 
Nizozemskoj; ali kad bi čovjek htio iz tih studija o raznim 
milieuima upoznati osobni genij ovoga ili onoga kipara, ovoga 
ili onoga slikara, to bi isto bilo, kao kad bi netko htio odre- 


diti starost nekoga čovjeka prema presjeku neke statistike ili > 


glavne događaje nekoga života služeći se poviešću jednoga 
vieka.2*) Točna su Guyauova opažanja o pogrješnosti životo- 
pisnog shvaćanja umjetničke ličnosti. Je li čovjek prodro u 
bitnost Balsacova genija, kad pozna borbu, koju je ovaj mo- 
rao voditi sa svojim vjerovnicima, s biedom, s odporom 
publike? Često je, i to baš kod najboljih umjetnika, praktična 
ličnost vanjština, površina; umjetničko djelo najbolje odkriva 
umjetnikov ćudoredni značaj. Gdje se pokazuju znatne razlike 
između djela i života, kao kod Bacona ili Seneke, u prvom 
redu treba upraviti pažnju djelu; tu se nalazi ono, što je naj- 
bitnije i najglavnije u čovjeku.) Odobrava Flaubertovo shva- 
ćanje kritike. U doba La Harpeovo — kaže Flaubert — kriti- 
čar je bio slovničar, u doba Sainte-Beuveovo i Tainovo on je 
povjestničar. Kad će kritičar biti umjetnik, ništa. nego umjet- 
nik, ali pošten umjetnik? Je li vam igdje poznata kakva kri- 
tika, koja se brine iskreno i strastveno za djelo kao takvo? 
Razčlanjuje se vrlo vješto i duhovito milieu, u kojemu je 
djelo. sazrelo i rodilo se, i uzroci, koji su ga pripravili; ali 


2%) Die Kunst als... str, 112. 
#84) Les problčmes... str. 123. 
285) Die Kunst als... str. 68. 
266) Ibid. str. 69. e 

gdje ostaje kompozicija, stil, polazna točka piščeva? Nigdje i 
nikada ništa od svega toga, Za takvu kritiku potrebita je 
velika mašta, velika dobrota, to jest velika zaliha snažnog i 
čistog zanosa, koji je uviek spreman da se očituje, a na kraju 
kej odabran ukus, koji je i kod najboljih vrlo riedko' 
Guyau, zastranjujući od svojih izpravnih shvaćanja, vje- 
ruje na časove, da su poezija i znanost u međusobnoj borbi 
koja mora svršiti porazom jedne ili druge, Pripovieda kako 
je pjesnik Keats, na kraju jednoga ručka kod slikara Haydona 
podigao svoju čašu kličući: »Neka je sramotna uspomena 
Newtonova!« Kad su prisutni, vrlo začuđeni, zatražili razjaš- 
njenje, Keats je odgovorio: »On je uništio poeziju duge svo- 
deći je na prizmu.«**) Mi znamo danas, da Newtonova prizma 
nije uništila poeziju duge; prizma je proizvod praktično-em- 
Piričkog aspekta, koji ima svoje značenje i svoju svrhu, dok 
je poezija duge posljedak Pjesničko-konkretnog stava. Oba ta 
aspekta urođena su čovjeku, te je krivo mišljenje, da se oni 
moraju neprijateljski sukobljivati, kao što jei nemoguće da 
jedan «odnese pobjedu nad drugim. Zanimljivo je da je 
Guyau i tu istinu naslutio, ponovno oprovrgavajući svoj 
scientizam: »Mi ne možemo odtrgnuti svoje srdce od akata 
kao što ne bi mogli odtrgnuti sviet od svoga srdca. Sve astro- 
nomske teorije ne će nikada zapriečiti, da pogled na neiz- 
mjerno nebo ne probudi u nama neku vrstu neshvatljiva ne- 
mira, neku čežnju, nezahvaćenu znanjem, koja predstavlja 
poeziju neba.«**) Na drugom mjestu još jače naglasuje vječnost 
Poezije iztičući ujedno abstraktnost znanosti i intimnu kon- 
kretnost pjesničtva: »Mathew Arnold je rekao u svom eseju 
o Mauriceu de Gućrinu: ,Poezija, kao i znanost, interpreta- 
cija je svieta; ali interpretacija znanosti nikada nam ne će 
dati onaj intimni smisao stvari, koji nam daju interpretacije 
Poezije, Jer one prve se obraćaju jednoj ograničenoj djelat- 
Dpati, ne čitavu čovjeku: eto zašto poezija ne može poginu- 
ti.) I zato Guyau, koji je razpravljao o estetici topova i 
željeznica, na mjestima se odriče svojih predrazsuda, te pre- 
nosi estetski doživljaj iz vanjskog svieta u unutrašnjost 


27) Die Kunst als... str. 85. 
2%) Les problčmes... str. 89. 
s) Ibid. str. 126. 

*%) Die Kunst als... str, 48. 

umjetnikovu: »Da može ljubiti prirodu, čovjek već mora biti 
pjesnik u svom srdcu: suze stvari, lacrymae rerum, naše 
su vlastite suze.«"") 

Na jednom mjestu kaže Guyau: »Mi kažemo ja, a mogli 
bismo isto tako reći mi. Ugodno postaje: liepim, ukoliko 
uvlači u svoj krug više solidarnosti među sve dielove našega 
bića i među sve elemente .naše sviesti, ukoliko se onome 
mi, koje se nalazi u našemu ja, može pridodati više sadr- 
žaja.«') Na drugom mjestu: »Na dnu svakog individua i sva- 
kog razdoblja nalazi se bez sumnje neka jezgra živih osje- 
tilnih dojmova i iskonskih čuvstava, koja su zajednička svim 
drugim individuima i svim drugim razdobljima; to je ti 
zemljište, gdje se izgrađuje svaka egzistencija; to je mjesto 
i vremenska točka, gdje čovjek dolazi do podpune sviesti, da 
.može postati jednim od svojih bližnjih, gdje u svom vlastitom 
srdcu razumije duboki i bezsmrtni puls života«.*") 

Prema predrazsudama svoga vremena, koje nije poznalo 
drugog spoznajnog postupka osim postupka empiričnih znano- 
sti, polazi Guyau u svom teoretiziranju s empiričnog stajali- 
šta. Viđdeći, da se umjetnički čin ne izcrpljuje cio u osjetil- 
nom, nastoji pridati mu neke psihičke sadržaje. Naravno, 
prema njegovu stanovištu, ovi ne mogu biti nego pojave 
»psiholožke indukcije«, to jest pojave empirične psihologije, 
koje on naziva socialnim čuvstvima. Ali se tu događa nešto 
vrlo zanimljivo: Guyau u toku razpravljanja odkriva ab- 
straktnost obiju svojih predpostavaka, i pozitivnih znanosti i 
empirične psihologije, nalazeći konkretnu intimnost u poe- 
ziji. Dakako, on ne opaža, da je tim oprovrgao cio svoj po- 
stupak, ukoliko scientifičke abstrakcije ne mogu zahvatiti 
individualnu konkretnost umjetničkoga čina; i zato, podlie- 
žući neprestano predrazsudama toga postupka, njegova su 

odkrića samo časoviti bljeskovi, koji organski ne izviru iz 
same metode, zbog čega i nisu mogli dobiti definitivnu su- 
stavnu zaokruženost. Ali uza sve. to, Guyauova su odkrića 
vrlo važna. Najvažnije je njegovo odkriće (koje će kasnije 
filozofije izrazitije iztaknuti i sistematizirati) individualno- 
konkretnog značaja umjetničkog čina u opreci s abstrakt- 
nošću pozitivnih znanosti. I baš ta spoznaja sačuvala ga je 


21) Die Kunst als... str. 48. 


272) Ibid. str. 40. 
2178) Ibid. str. 112. 

od toga, da svome »socialnome« d4 uzki klasni značaj, omo- 
gućujući mu da ga proširi na univerzalni život. A drugačije 
nije ni moglo biti: pravo konkretno je ujedno i univerzalno. 
Što bi bilo umjetnikovo »ja«, kad ono ne bi bilo i »ja« svih 
drugih ljudi, to jest i »mi« (treba naglasiti: i »ja« svih 
drugih ljudi a .ne pripadnika jednog ekonomskog razreda). 
Guyauovo socioložko stanovište nije u stvari nego interpre- 
tacija obćeljudskoga ili, bolje, obćeljudsko označeno jednom 
empiričnom verbalnom oznakom. Kako je Guyau i ne zna- 
jući zaniekao pozitivistički postupak, njegovo je socialno, ne- 
osakaćeno klasnom izključivosti, izronilo iz njegovih razma- 
tranja u toploj čovječanskoj integralnosti. 

Ta zanimljiva drama, u kojoj se jedan osjećajni i živi 
duh napreže da razkine mreže abstraktnoga i da zahvati 
život u njegovoj intimnoj konkretnosti, začela se u atmosferi 
obće težnje ka konkretnome, koja je bila značajna za zadnje 
decenije XIX. i za početak XX. vieka. Ona je došla do jakog 
izraza u intuicionističkoj filozofiji u Francuzkoj, u sustavima 
Crocea i Gentilea u Italiji, kao i u previranju, kako smo prije 
vidjeli, i u krilu samih pozitivističkih sustava u Njemačkoj. 
Svjetski rat i poslijeratna zbunjenost zaustavili su taj pri- 
rodni tok stvari, obnavljajući već napola svladane scientifičke 
predrazsude u pogoršanom obliku.. 


* 


1 kod nas se javljaju ti pravci, kao jedino moguće ideo- 
logije u današnja vremena, u kojima su socialni problemi na 
prvom planu. To stanovište odrazuje se naravno i u knji- 
ževno-umjetničkim teorijama. Jedan od socialnih književnih 
teoretičara, koji je mnogo cienjen i kod nas, jest Georgij Ple- 
hanov, sa svojom razpravom: »Umjetnost i socialni život« 
Prevodilac tog djela na naš jezik kaže o ovoj razpravici: 
»Iako starijeg datuma, ovo je i danas jedna od najboljih 
studija o literaturi«, Potrebno je zato zaustaviti se kod tog 
teoretičara književnosti, i to upravo poslije Guyaua. Možda 
ćemo na taj način bolje razjasniti neke probleme, koji nisu 
bez značenja za naš kulturni život. 

Plehanov misli, da je traženje čiste umjetnosti lVart 
pour Fart) s jedne, ili koristonosne književnosti s druge 
strane, određeno socialnim prilikama stanovite sredine. I 
zato postavlja ovo pitanje: »Koji su najvažniji od onih s0- 

cialnih odnošaja, u kojima se, kako kod umjetnika tako i kod 
osoba, koje se živo zanimaju za umjetničko stvaranje, raz- 
vija i učvršćuje tako zvano utilitarističko promatranje umjet- 
nosti, to jest sklonost davati svojim djelima značenje suda o 
pojavama života?«*“) Plehanov odgovara na pitanje ovako: 
»Umjetnici i osobe, koje se živo zanimaju za umjetničko 
stvaranje, stavljaju se na stanovište Part pour l'art, kad na- 
stane beznadni razkid između njih i socialne sredine, koja 
ih okružava.« Naprotiv, tako zvano utilitarističko promatra- 
nje umjetnosti, t. j. namjera, da se svojim djelima dade zna- 
čenje suda o pojavama života i da se pripravno is radošću 
sudjeluje u borbama života, nastaje i učvršćuje se tamo, gdje 
postoji uzajamna simpatija između znatnog diela družtva i 
onih osoba, koje se manje ili više djelatno zanimaju za umjet- 
ničko stvaranje.«") Odmah udara u oči, da za Plehanova ida 
i to je njegova temeljna pogrješka, kao i pogrješka svih uti- 
litarističkih književnih teoretičara — ima samo dvie moguć- 
nosti umjetničkoga stvaranja: ili l'art pour Tart, to jest bez- 
sadržajna umjetnost, ili sadržajna umjetnost, ali u smislu uti- 
litarističke borbe za stanovito socialno shvaćanje. Koliko je 
to stanovište izpravno, vidjet ćemo .kasnije. i 
Što je Plehanovljevo »socialno«? On kaže: »Već sam jed- 
nom rekao, da nema umjetničkog djela bez idejnoga sadržaja. 
Dodao sam, da ne može svaka ideja poslužiti kao osnova 
umjetničkom djelu. Samo ono može stvarno oduševiti umjet- 
nika, što je od obćeg interesa za ljude. Granice ovoga ne od- 
ređuje umjetnik, nego visina uljudbe, koju je postigla so- 


cialna cjelina, kojoj umjetnik pripada. U družtvu, koje je 


podieljeno na razrede, ovo još ovisi o uzajamnim odnosima 
razreda i od toga, u kojoj se fazi razvitka nalazi svaka od 
njih u određeno doba. Kad se građanstvo istom oslobodilo od 
jarma svjetovne i crkvene aristokracije, t. j. kad je još samo 
bilo revolucionarna klasa, vodilo je ono čitavu radnu klasu, 
s kojom je zajedno sastavljalo ,treći' stalež. : Tada su i vo- 
deći ideolozi građanstva bili također »vodeći ideolozi čitave 
nacije, s iznimkom privilegiranih'. Drugim riečima, tada su 
granice onog zajedničkog između ljudi (čemu djela umjetnika 
služe kao sredstva), koji stoje na građanskom stanovištu, bile 


274) Georgij Plehanov: »Umjetnost i socijalni život«. Hrvatski 
prievod, Zagreb 1933., str. 5, 
275) Plehanov: Op, cit., str, 9. 

razmjerno vrlo prostrane. Ali kada su interesi građanstva 
prestali biti interesi čitavog radnog naroda, a osobito kad su 
došli u neprijateljski sukob s interesima proletariata, postale 
su granice ovog ,zajedničkog' vrlo uzke.«?7) 

Plehanovljevo socialno nije više Guyauovo odkriće sve- 
čovječanskoga, nego čisto razredno shvaćanje družtva: gra- 
đanski i proleterski stalež oštro su kod njega odieljeni, i ne 
samo odieljeni, nego su shvaćeni u stavu međusobne borbe. 


“Već je Marx smatrao čovjeka abstrakcijom; za njega je 


bio stvaran samo čovjek razreda. Međutim ekonomski razred 
nije drugo nego naturalistička abstrakcija, jer ne shvaća du- 
hovne funkcije kao ljudski imanentne vriednosti, to jest kao 
imanentne u čovjeku, jer je čovj ek, bez obzira na eko- 
nomsko-razrednu pripadnost. Razredna pripadnost ne odre- 
đuje kvalitet duhovnih čina, Boli i radosti proletera i glav- 
ničara kvalitativno su jednake. Samo je stvaran kon- 
kretno-univerzalni čovjek: čovjek kao konkretni individuum 
i ujedno kao nosilac univerzalno čovječanskih kvaliteta. Gle- 
dan naprotiv kroz prizmu ekonomskih razreda, on gubi svoj 
individualno-univerzalni značaj, jer se njegova individual- 
nost razplinjuje u kolektivnost ekonomskog razreda, a za- 
jednički čovječanski kvaliteti podpuno su brisani u neprija- 
teljstvu klasne borbe. Guyaua spasava smisao za poeziju od 
scientifičkih abstrakcija, jer, odkrivajući njenu konkretnost, 
odkriva ujedno i univerzalnost svečovječanskoga; dok Ple- 
hanov, podpuno apoetičan temperament, čvrsto vjeruje u 
abstrakcije te čisto praktične ekonomske borbe, kao što to 
uobće rade marksisti, prenosi na teoretsko područje... 


Do čega dovodi miešanje teorije i prakse, pokazuje već 


Plehanovljeva dilema: l'art pour Vart — ili utilitaristička 
umjetnost. Nešto treće za njega ne postoji. Ili prazna umjet- 
nost kao tašta igra s vanjskim oblicima — ili sadržajna 


umjetnost »kao sud o pojavama Žživota«, pa dapače i kao 
»sudjelovanje u borbama života«. Međutim utilitarizam znači 
namjernost, a namjernost znači niekanje čuvstvene sponta- 
nosti, dakle znači i niekanje umjetnosti, koja se rađa na čuv- 
stvenom području. Plehanov uzima sadržaj umjetničkoga 
djela čisto idejno: »Pjesnička i umjetnička djela uviek nešto 


Pripoviedaju, jer uviek nešto izražavaju. Narav- 


*19) Plehanov: Op. cit., str. 20. 

ski pripovieđaju' u vlastitoj maniri. Umjetnik izražava svoju 
iđeju u slikama, dok publicist prikazuje svoju misao pomoću 
logičkih zaključaka... Nema umjetničkog djela bez idejnog 
sadržaja... Izvanredna brižljivost za oblik bila je uvjetovana 
socialnom i političkom ravnodušnošću.., Djela, čiji pisci 
ciene samo oblik, izražavaju stanoviti, kako sam već to prije 
izjavio, beznadni negativni stav svojih pisaca prema 
socialnom milieu-u, koji ih okružava.«?") Doduše Plehanov go- 
vori i o čuvstvu u umjetnosti, ali ga istovjetuje s idejom, što 
je vrlo značajno za njegov scientifičko-abstraktni mentalitet. 
Za podkrepu svoje tvrdnje, da umjetnosti nema bez id ej- 
noga sadržaja, navodi Ruskinovo mišljenje, da je vriednost 
umjetničkoga djela određena veličinom u njemu izražena — 
čuvstva. »Drugačije i ne može biti«, zaključuje mirno Ple- 
hanov.?") ' ak ' 
Zanimljivo je, da on ipak naslućuje osebujni značaj 
umjetničkoga stvaranja, tvrdeći, đa umjetnička djela nešto 
pripoviedaju »u vlastitoj maniri«; on govori čak o mati aće: 
kojima se umjetnost razlikuje od »logičkih zaključaka« publi- 
cistA; ali budući da nije sposoban, zbog suhoće svoga tempe- 
ramenta, razlikovati ideju od čuvstva, slike su za njega samo 
simboli ideja. Dakako, Plehanovljev idejni sadržaj nije drugo 
nego zanimanje za socialne struje nekog vremena, to jest za 
borbu ekonomskih razreda: »Huysmansov primjer nam opet 
dokazuje, da umjetnička djela ne mogu odbaciti idejni sađr- 
žaj. Ako to pak čine umjetnici, koji ostaju sliepi za najvaž- 
nije socialne struje vremena, to se tim znatno smanjuje unu- 
trašnja vriednost ideja izraženih u njihovim djelima, a od 
toga nejzbježivo štetuju i sama djela.«??) 2 
Čisto dakle klasni mentalitet, koji cio duševni život, i 
čuvstveni i misaoni, svodi na ekonomski moment i na borbe, 
koje ovaj izaziva, dižući ga na mjerilo umjetničkih djela. 
Iako Plehanov priznaje »vlastitu maniru« umjetnosti, ne uzi- 
ma je kao mjerilo u promatranju i prosuđivanju umjetnič- 
koga čina; za njega je odlučan socialni piščev stav. On_.osu- 
đuje dramu Knuta Hamsuna »Na vratima carstva«, jer jeu njoj 
zastupana jedna kriva ideja: Hamsunov junak bori se proti 


277) Op. cit., str. 12. 
218) Ibid. . 
279) Op. cit., str. 19. 

proletariatu.«?") »Lažna ideja mora škoditi umjetničkom djelu, 
jer unosi laž u psihologiju osoba, koje djeluju.«') »Ekstremni 
individualizam građanske periode zatvara umjetnicima sve 
izvore pravog nadahnuća. On ih čini podpuno sliepima za 
ono, što se događa u socialnom životu, i osuđuje ih na ne- 
plodno natezanje sa podpuno bezsadržajnim osobnim doživ- 
ljajima i bolestno fantastičkim mudrovanjima. U konačnom 
posljedku dobiva se nešto, što nesamo da nema nikakvog 
odnosa prema bilo kakvoj ljepoti, nego je direktno glupost, 
koju se može braniti samo pomoću smicalica idealističke spo- 
znajne teorije.«**) »Kao što je to uviek bilo, može se sa sigur- 
nošću reći, da svaki, ma kako značajni umjetnički talenat, u 
velikoj mjeri povećava svoju snagu, ako prihvati velike oslo - - 
bodilačke ideje svoga vremena... Vladajuća klasa nalazi se 
sada u takovu položaju, da je za nju koračanje napried jed- 
nako silaženju u dubinu.«*) Odtuda dekađentni pravci u umjet- 
nosti. Tako u kubizmu pobjeđuje idealistička reakcija: »To je 
inače dokaz, da je unutarnja dialektika socialnog života teo- 
riju Vart pour lVart-a dovela podpuno do absurda.«*) I poje- 
dine pisce sudi Plehanov prema njihovu odnosu sa socializ- 


mom, Prigovara Flaubertu, što je bio protiv obćega prava 


glasa, i što mu je socialističko družtvo izgledalo kao »ogrom- 
no čudovište«. »Iz ovoga vidimo — kaže Plehanov — da se 


ovaj mrzitelj ,buržoazije' podpuno slaže sa još ograničenijim 


ideolozima buržoazije u svom negativnom stavu prema demo- 
kraciji.i socializmu.« 255) 

Tu je jedno očito: marksističko gledište, svojim abstrakt- 
nim shemama »građana« i »proletera«, ne može zahvatiti 
čovjeka u njegovoj stvarnosti. Što je građanin, a što je 
proleter? Gdje počinju i gdje svršavaju ti pojmovi? Koja je 
razlika između njih u teoretsko-kvalitativnom pogledu, u po- 
gledu bitnih čovječanskih oznaka? Kako je gore rečeno, umjet- 
ničko je stvaranje čovječanska funkcija, zajednička i građa- 
ninu i proleteru, dakle nezavisna o ekonomskom stanju umjet- 
nika. Mjerilo u prosuđivanju nekog umjetničkog djela ne 
može biti ni »građanski« ni »proleterski« položaj umjetnikov, 


-280) Op. cit., str. 21 i 22. 
281) Op. cit., str. 26. 
222) Op. cit., str. 34 i 35. 
28%) Op. cit., str. 38. 
224) Op. cit., str. 34. 
2%) Op, cit., str. 16 i 17. 

nego naprosto ostvarenje ili neostvarenje umjetničkog do- 
življaja. Plehanovljeva tvrdnja, da lažna ideja kvari umjet- 
ničko djelo, ima svoj izvor u njegovoj neizpravnoj predpo- 
stavci, da je jezgra umjetničkoga djela idejne prirode. Jezgra 
je umjetničkoga djela čuvstvene prirode; i zato Hamsunova 
drama, iako polazi sa stanovišta, koje marksističkoj ideolo- 
giji izgleda lažno, mogla je ipak biti umjetničko djelo prvoga 
reda u slučaju, da se je piščeva antipatija protiv proletariata 
(recimo, proti nečovječanskim postupcima njegove revolu- 
cije) konkretizirala u živu dramsku akciju. I taj piščev čuv- 
stveni stav, koji sa stanovišta neke ideologije može biti i ne- 
izpravan, ne može unieti laž u psihologiju osoba, koje dje- 
luju; umjetničke ličnosti otjelovljenja su čuvstvenoga sre- 


dišta, iz kojega se suče radnja, te su one žive ili mrtve, to 


jest umjetničke ili neumjetničke, prema većoj ili manjoj 
stvaralačkoj moći čuvstvenog doživljaja. Kad bi izpravnost 
ili neizpravnost idejne strane u pjesničkim djelima odluči- 
vala o njihovoj umjetničkoj vriednosti, trebalo bi izbaciti iz 
poviesti pjesničtva mnoga najveća djela, koja je stvorio pjes- 
nički genij ljudski. Osim toga, s čisto idejnoga stajališta, nieče 
se u njima baš ono, što im i daje stalnu vriednost i stalnu 
svježinu: konkretna toplina srdca. 

Uzimajući čovjeka kao izključivo ekonomsko biće, 
marksizmu ostaje zatvoren cio ostali njegov duhovni život; 
zato je Plehanov mogao i doći do čudne tvrdnje, da nemar 
za socialne pokrete svoga vremena čini umjetnike »sliepim 
za ono, što se događa u socialnom životu« i da ih »osuđuje 


na neplodno natezanje s podpuno bezsadržajnim osobnim do-. 


življajima i bolestno fantastičnim mudrovanjima«. To su za 
Plehanova čisto građanske mane, jer je ekstremni indiviđua- 
lizam plod građanske periode, koji zatvara umjetnicima sve 
izvore prave inspiracije. Ta je tvrdnja vrlo značajna za 
marksističku ideologiju, S jedne strane individualizam gra- 
đanski — s druge strane altruizam proleterski (Plehanov iz- 
ričito tvrdi, da se građanstvo nije nikada odlikovalo altruiz- 
mom)); s jedne strane građansko natezanje s osobnim bez- 
sadržajnim doživljajima i izvanredna brižljivost za oblik — 
s druge, proleterske strane, pravo nadahnuće. Ali, ponavljam, 
gdje počinje i gdje svršava altruistički proleter ili egoistički 


280) Op. cit., str. 26. 

Never ore. 


građanin? Jesu li granice tih pojmova tako sigurne, kako 
misle marksisti? Nisu li egoizam i altruizam čisto ljudska 
svojstva, zajednička i proleterima i građanima? Osim toga 
čovjek nije samo »homo oeconomicus«, nego i »ho- 


.mo humanus«. Koliko god ekonomski moment bio jak u 


njemu, taj ne izcrpljuje cielo njegovo duhovno zbivanje. 
Njega zanimaju i te kako i druga pitanja, koja prelaze okvir 
»onoga, što se događa u socialnom životu«. Plehanovu sva 
ta zanimanja izgledaju »bezsadržajni osobni doživljaji« i 
»bolestna fantastična mudrovanja«. Naravno; osobni doživ- 
ljaji i bolestna fantazija dekadenata ne proizvode umjetnička 
djela; individualnost pravih umjetničkih doživljaja sasvim je 
lruge prirode. Ali s gledišta tobože prave, socialne inspira- 
cije — i u tome je glavna pogrješka marksističkih književ- 
nih teorija — književna djela, ukoliko izražavaju ljudske 
čuvstvene doživljaje u njihovoj najintimnijoj konkretnosti, 
moraju izgledati kao izraz bezsadržajnih osobnih doživljaja. 
I tako socialno stanovište nieče najvitalniji moment umjet- 
ničkoga stvaranja. Kad umjetničko stvaranje ne bi bilo osob- 


:nog značaja, kad ne bi bilo izraz konkretnih, intimnih do- 


življaja ljudskih, ono ne bi imalo nikakva razloga postojanja. 


«Zašto da baš umjetnost bude sredstvo marksističke promičbe? 


Marksisti naprosto zamjenjuju hiroviti i ekstravagantni »in- 
dividualizam« dekađentne umjetnosti s univerzalnim indivi- 
dualizmom pravih umjetničkih djela. 


Za Plehanova je dekadentna umjetnost proizvod građan- 
skog vladajućeg razreda, koji se nalazi na stupnju propada- 
nja. Ona nije sposobna dati velika umjetnička djela, jer 
umjetnički talenti povećavaju svoju snagu prihvaćajući »ve- 
like oslobodilačke ideje svoga vremena«. Socialna dialektika 
dovela je teoriju Vart pour Vart-a do absurda — kaže Ple- 
hanov. Istina je, glavna je oznaka dekadentne književnosti 
nestašica sadržaja, ali ne socialnoga nego ljudskoga sa- 
držaja. Ona je posljedica praznine duhova, koji su izgubili 
u najezdi pozitivizma svaki ćudoredni oslon i svaku vjeru 
u ideal; ta praznina proizašla je dakle iz istog mutnog izvo- 
ra, iz kojega su proizašle i utilitarističke marksističke teorije 
i njihova niekanja čovječanskih vriednosti. A tome je najbolji 
dokaz, što se najveći broj marksističkih književnika regru- 
tirao baš iz dekadentnih redova; niekanje i skepsa olakša- | 

vaju im brisanje svih idealnih dobara, a nemir, koji se iz 
toga rađa, vuče ih u fantastične sfere komunističkih obećanja. 

Socialno je mjerilo u umjetnosti neodrživo, Što znači 
Flaubertovo mišljenje o socialističkom pokretu ili o obćem 
pravu glasa, koje mu predbacuje Plehanov, s obzirom na nje- 
gov književni rad? Flaubertova »Madame Bovary« prvoraz- 
redno je umjetničko djelo, iako ono nije prodahnuto »oslobodi- 
lačkim pokretima« svoga vremena; ono je zato umjetničko 
djelo, jer je Flaubert u njemu otjelovio vlastitu dramu unu- 
trašnje raztrganosti i romantičke nemogućnosti prilagođenja 
tragičkim oprekama života; i ne samo da je on ovu dramu 
otjelovio, nego se njenom umjetničkom objektivacijom uzvi- 
nuo do čisto čovječanske kulture smirenja u neizbježivom i 
nuždnom. Marksističko mjerilo, u svojoj jednostranoj izklju- 
čivosti, nije u mogućnosti da razumije ove trzave peripetije 
duhova, i odtuda surovo sakaćenje duhovnosti svođenjem 
njenih raznovrstnih čina na »socialno«, to jest na utilitarno- 
- ekonomska. ' : 

Značajno je, kako Plehanov sudi o Flaubertovoj »Ma- 
dame Bovary«. Za njega je to djelo bolje od Augierova »Le 
gendre de monsieur Poirier«, jer »dramska praznina Augiera, 
koji je prava apoteoza građanske umjerenosti i pedantnosti, 
predpostavlja nuždno posve druge postupke stvaranja od 
onih, kojima su se služili Flaubert, Goncourt i drugi realisti, 
koji su se prezirno odvraćali od ove umjerenosti i pedant- 
nosti.""") Plehanov nema za intimnu dramu Flaubertovu ni- 
jedne jedine rieči, nego je tumači izbjegavanjem građanske 
umjerenosti i pedanterije. 

Za Plehanovljevo abstraktno shvaćanje umjetnosti zna- 
čajna je njegova tvrdnja, da je francuzkim realistima manj- 
kao socialni interes, i radi toga je prikazivanje »ljubavnih 
odnošaja prvog boljeg vinarskog trgovca s prvom boljom 
sitničarkom postajalo na koncu neinteresantno, dosadno i 
dapače odvratno. Pripoviesti o takvim odnosima mogle su 
samo tada pobuditi zanimanje, ako su osvjetljivale stanovitu 
stranu socialnih odnošaja, kao što je to bio slučaj kod ruskog 
realizma.«**) Međutim, ljubavni odnošaj prvog boljeg vinar- 
skog trgovca s prvom boljom sitničarkom, zahvaćen intimno 
.u njegovoj ljudskoj dubini, umjetničko je djelo; bez umjet- 


27) Op. cit., str. 12. 
28) Op, cit., str. 19. 

ničkog zahvata, jasno, nikakvo osvjetljenje socialnih odnošaja 
ne može stvoriti umjetninu. 
»Ideal ljepote — tvrdi Plehanov —, koji vlada u stano- 
vito doba, u stanovitom družtvu ili u stanovitom družtvenom 
razredu, osnovan je djelomično na bioložkim razvojnim od- 
nosima ljudskoga roda, koji inače stvaraju i rasna obilježja, 


djelomično pak u poviestnim uvjetima postanka i obstanka 


dotičnog razreda ili družtva. Stoga je on raznovrstan i odre- 
div, a ne absolutan, t. j. nema nikakav bezuvjetan sadržaj. 
Tko se klanja ,čistoj ljepoti', ne postaje tim nezavisan od onih 
bioložkih i socialnih poviestnih odnosa, koji određuju njegov 
estetski ukus, nego manje ili više zatvara oči pred uvjetima, 
koji taj ukus određuju.«) »Čiste ljepote«, u smislu absolut- 
nog transcendentnog ideala, istina, nema; ali zato ne znači, 
da je »ljepota«, to jest umjetničko stvaranje i umjetničko do- 
življavanje, bioložki i socialno određena. Takve teorije pro- 
izlaze iz miešanja umjetničkoga stvaranja i umjetničkoga 
doživljavanja, s jedne, i umjetničkih teorija nekog vremena 
s druge strane. Ni estetsko stvaranje ni estetsko doživljava- 
nje ne zavise o estetskim teorijama stanovitog vremena. Ove 
su manje ili više sretan pokušaj tumačenja umjetničkoga 
stvaranja. Umjetnost je uviek bila — umjetnost, ukoliko je 
bila uspjelo ostvarenje nekog umjetničkog doživljaja. Bioložki 
zakoni i zakoni socialne sredine nisu pri tome imali nikakve 
uloge, Sugestivna moć izražajne snage uviek je djelovala na 
umjetnički osjetljive duhove, pripadali oni bilo kojem vre- 
menu ili bilo kojoj socialnoj sredini, bez obzira na to, kako 
se je naknadno teoretski tumačio umjetnički doživljaj. Natu- 
ralističko-pozitivističke teorije uzimaju u obzir baš ova 
naknadna tumačenja, predpostavljajući naivno, da je o njima 
zavisilo umjetničko stvaranje i umjetničko doživljavanje, te 
ih na taj način moraju tumačiti u bioložkom i socialnom 
pravcu. 

Ni na jednom se području duha ne očituje neplodnost 
intelektualističko-pozitivističkog shvaćanja, a osobito marksi- 
stičkog, kao upravo na području umjetničkog stvaranja. Inte- 
lektualizam nieče a priori samosvojnost čuvstveno-fanta- 
zijskoga doživljavanja, te sve njegove teorije o umjetničkom 
stvaranju nuždno su u podpunoj protivnosti sa stvarnošću. 


2%) Op. cit., str. 15. 

Marksizam pak, sa svojim shemama građanina i proletera, 
manje je sposoban za tumačenje estetskog čina od svih drugih 
intelektualističkih pravaca. Kako je više puta ovdje naglaše- 
no, između građanina i proletera nema kvalitativnih 
razlika u njihovu duhovnom biću. Zar je plač ili smieh pro- 
letera drugačiji od smieha i plača građanina? Ako umjetnost 
proizlazi iz plača i smieha, to jest ako proizlazi iz čovječjeg 
čuvstvenog života, kao što zbilja i proizlazi, što onda može 
značiti razredno-socialno shvaćanje umjetnosti? Kao uviek u 
pozitivizmu, i ovdje empirično-praktični pojmovi građanina 
i proletera donose zbrku na čisto teoretskom području, stva- 
rajući prazne fantome i zastirući pogled na čovječji duhovni 
život. I građanin i proleter ljudi su, to jest nosioci čovječan- 
skih duhovnih funkcija. 

I onda sva Plehanovljeva razlučivanja moraju pasti. Nje- 
gova opreka između Vart pour Vart-a kao bezsadržajne umjet- 
nosti svojstvene građanskoj klasi i utilitarne proleterske 
umjetnosti, koja crpe svoje sokove iz »socialnih« i »oslobodi- 
lačkih« pokreta, nema nikakva značenja. L/'art pour Vart 
nije nastala iz nedostatka smisla za socialne pokrete, nego iz 
obćenite duhovne praznine; ona nije umjetnost svojstvena 

jednom ekonomskom razredu, nego pojedincima, bez razlike 
razreda, kojih dužnost ne djeluje, kako bi trebala djelovati, 
Utilitarna umjetnost s tendencijom klasne borbe, koja daje 
»sudove o pojavama života«, također ne može biti umjetnost 
jednog razreda, jer ona naprosto i nije umjetnost. Ako umjet- 
nost proizlazi iz čuvstveno-fantazijskog. doživljavanja, onda 
ona ne može davati sudove o pojavama života, jer je sud mi- 
saoni čin; iz istog razloga umjetnost ne može biti utilitarnog 
značaja, jer utilitarnost znači namjernost, a namjernost znači 
niekanje čuvstvene spontanosti. Čovjek čuvstvuje, to jest 
nada se, strahuje, uzhićuje se, ljubi, mrzi i t. d., jer tako 
čuvstvuje, a ne jer hoće da tako čuvstvuje prema propisima 
nekoga klasnoga pravca. 

Svi književni i umjetnički sudovi Plehanovljevi, sve nje- 
gove značajke građanske i proleterske umjetnosti podpuno 
su neizpravne, jer su posljedica krive intelektualističke pred- 
postavke. Plehanovu, kao pristaši marksizma, za kojeg se 
ciela duševnost izerpljuje u razredno-ekonomskim borbama, 
moralo je estetsko područje duha ostati podpuno nepristu- 
pačno. A on je mogao do kraja ostati vjeran svojim marksi- 

stičkim uvjerenjima i na terenu književne teorije, jer mu ne- 

dostaje svaki umjetnički nagon. Kod njega nema intimne 

Guyauove drame, koja ovoga, kroz mrtve abstrakcije, dovodi 

do konkretnih i intimnih »suz& stvari«, »lacrymae rerum«, 

i preko njih do univerzalnoga čovjeka; Plehanov je bez sum- 

nja, bez unutrašnjih borba, dosljedan do kraja, uviek intelek- | 
tualistički abstraktan. I baš zato je njegovo »socialno« mo- 

glo dobiti podpuno ekonomsko-utilitarni smisao, protivno od 

ija srida »socialnoga«, koje ima univerzalno-čovječanski 

značaj. 

VIII 


KNJIŽEVNOST U ŠIREM SMISLU 


Prigovor jednostranosti, koji se upravlja estetskoj kritici, 
i zahtjev »socialnoga« mjerila imaju ipak neko dublje znače- 
nje. Ogromno područje književnih tvorba ostaje izvan strogog 
estetskog promatranja, područje, kojemu se ipak ne može 
zaniekati razlog obstojnosti i velika važnost u kulturi po- 
jedinih naroda. Treba li prema takvim djelima stati na 
neko absolutno niečno stanovište? Pitanje se nametnulo i pr- 
vom sistematizatoru (sistematizatoru, a ne izumitelju, jer je 
on samo sistematizirao i dalje razvio adekvatna mišljenja, 
koja su se razpršano javljala u pojedinaca i u pojedinim vre- 
menima) estetskoga pogleda, B. Croceu, i on je na nj odgo- 
vorio u jednom od svojih posljednjih djela. Kako je pitanje 
od velike važnosti i za našu književnost i kako ga dosada 
nitko nije sustavno obradio, kao što je to uradio Croce, ja ću 
u glavnim potezima iznieti izlaganja talijanskog filozofa.) 

Danas — kaže Croce — oštrije se razlikuje »poezija« od 
»književnosti«, i to često s omalovažavanjem prema »litera- 
turi«. Što je književnost, literatura, za razliku od poezije? 
Croce razlikuje četiri vrste izraza. 

Prva je vrsta sentimentalni ili neposredni 
izraz. Ako svedemo sentimentalni izraz na njegov najjed- 
nostavniji i najelementarniji oblik, on se pokazuje kao uz- 
klik: »oh«, »ah«, »eh«, »jao«, »uh« i slično. To je dakle onaj 
prirodni uzklik, koji izlazi iz grla čovjeka pod dojmom čuđe- 
nja, radosti, boli, nestrpljivosti, straha. Ovi uzklici mogu 
provaliti i u obliku čitava niza rečenica, pa i čitavih knjiga, 
a da ne promiene svoj prvobitni značaj neposrednih prirod- 


nih izljeva. Romantički teoretičari miešali su ovaj praktični | 


2%).B. Croce: La poesia, Bari 1937, str. 1—63. 


214 


sentimentalni izraz s kontemplativno-pjesničkim. Isto su ra- 
-dile i poslijeromantične književne škole, kao što to rade i da- 


našnji književni pravci, s tom razlikom, da u ovima »nema 
očitovanja strasti tako plemenitih i s čovječanskim ganu- 
ćima«, kakva su se nalazila u djelima romantičara. 


Druga je vrsta izraza pjesnički izraz. On se raz- 
likuje od sentimentalnoga izraza tim, što smiruje i preinačuje 
neposredno čuvstvo. Dok je sentimentalni izraz neposredan, 
pjesnički je izraz teoretske prirode, spoznaja; i zato sentimen- 
talni izraz prianja uz pojedino i kreće se u jednostranosti 
strasti, u opreci dobra i zla, patnje i radosti, a poezija spaja 
pojedino s univerzalnim, svladava bol i radost, usklađujući 
njihove sudare i dajući im značaj neizmjernosti. Univer- 
zalnost i totalnost bitne su značajke poezije; i zato su slike, 
koje nemaju značaja univerzalnoga, bez punoće, bez stvara- 
lačke mašte, i bez intimne poezije. Poezija, kako svako drugo 
oblikovanje, ne ostvaruje se bez borbe; ona se bori s čuv- 
stvom, koje joj pruža tvar, ali joj ujedno i suprotstavlja težinu 
i zapreku tvari, i zato pobjedi, kojom se pretvara odporna 
tvar u sliku, daje značaj postignuta vedrina, »u kojoj se još 
ipak trese ganuće, kao suza u osmiehu, koji ju je obasjao, i 
novo katartično čuvstvo, koje je radost ljepote.« | 

Univerzalnost pjesničtva često se krivo shvatila i mate- 
rializirala svođenjem na neku stanovitu vrstu poezije ili uzi- 
majući je za program. neke pjesničke škole; univerzalnost 
treba shvatiti kao cjelokupnu i nepodieljenu čovječnost pjes- 
ničkog viđenja, bez obzira, kakav joj je posebni sadržaj. 
Pjesnički nisu samo Hektori, Ajaksi, Antigone, Didone, Fran- 
česke, Margarite, Macbethi i Leari, nego i Falstaffi, Don Ki- 
hoti, Sancio Panze; pjesnički su osjećaji ne samo osjećaji 
Foscolovi, De-Vignyevi ili Keatsovi, nego i osjećaji Villonovi; 
pjesnički su ne samo heksametri Vergilovi, nego i makaron- 
ski heksametri Merlina Cocaia. »Najčednija narodna pjesma 
je poezija, ako u njoj blista zraka čovječnosti, i ona se može 
natjecati s bilo kakvom drugom savršenom poezijom.« Če- 
sto se s prezirom prelazi preko djela, koja izražavaju smieh 
i radost, a smatraju se uzvišenom poezijom djela svečana, 
tragična i puna strahote. Ali se ne riedko događa, da su tonovi 
u ovim posljednjim ukočeni; sirovi, žestoki i nepjesnički, dok 
su djela, koja izražavaju radost i smieh, izprepletena bolom, 

što im daje čovječanski značaj. Da se označi utisak, koji pro- 
izvodi poezija, upotrebila se rieč »melankolija«. I uistinu, 
podizanje sa zemlje k nebu, kakvo se događa u poeziji, znači 
udaljivanje od zemlje, ali ujedno znači i osvrtanje prema 
zemlji, gdje smo trpjeli i radovali se, i zato pjesničtvo, iako 
nije oplakivanje, ipak nije bez oplakivanja. Poezija je bila uz- 
poređena s ljubavlju, ali kako je ljubav neobuzdana strast, 
pjesničtvo je radije »zalaz ljubavi u.eutanaziji uspomene«. 
»Koprena bola kao da obavija Ljepotu, ali to nije koprena, 
nego isto lice Ljepote.« i 

Treća je vrsta izraza prozastički izraz. Ovaj se 
razlikuje od pjesničkoga, kao što se mašta razlikuje od misli, 
pjevanje od mišljenja. Svako drugo razlikovanje, koje se vrši 
na osnovi fizički shvaćenih zvukova i njihovih posebnih po- 
sebnih postavljanja i sređivanja, neosnovano je. Često se isto- 
vjetovalo pjesničtvo s filozofijom; ali iako je to poistovljenje 
netočno, ipak se u njemu krije stanovita istina. Tim poistov- 
ljenjem htio se iztaknuti idealni i teoretski značaj pjesnič- 
tva proti divljačkim odušcima strasti, kao i proti neobuzda- 
nom sentimentalizmu i senzualizmu. Tvrdnja, da je i pjesniku 
potrebna kritičnost, ne znači drugo nego samoupravu i unu- 
trašnju stegu, kojom pjesnik dolazi do podpunosti izraza. Ta- 
kva kritičnost ne znači ništa izvanjsko, jer je podvrgnuta 
vlastitim zakonima sličnim naporima žene pri rađanju. (Ovo 
Croceovo shvaćanje treba osobito naglasiti zbog naših naj- 
mlađih, i ne samo najmlađih, jer oni zamjenjuju pjesničku 
spontanost s anarhičnim bilježenjem najhirovitijih i najne- 
suvislijih dojmova.) »Pravi pjesnici ne rađaju lako, te nije 
dobar znak lakoća, kojom se svaka stvar pretvara u stih.« 
Kritičnost, koju posjeduju pravi pjesnici, ipak nije nesviestna 
i nagonska; ona je sviestna i djelatna, ali nije samosviestna i 
ne razlučuje logički, kako se to zbiva u kritičnom sudu. U 
jednu rieč, Croce ovdje misli na ono, što še i u nas zove auto- 
kritika. 

Ako misao nema druge svrhe nego razlikovanje stvarnih 
od nestvarnih slika, a ona sama ne stvara slike, što je posao 
pjesničtva, prozastički izraz ne će se sastojati u izrazima čuv- 
stva, kako je to slučaj kod pjesničkog izraza, nego će se sasto- 
jati u određivanju misli; prozastički izrazi su simboli ili zn a- 
kovi pojmova. Ovaj je značaj prozastičkog izraza očit u 


216 


pozitivnim znanostima, u filozofiji i u poviesti. Ako se uzpo- 
redi stranica nekoga romana sa stranicom neke poviestne raz- 
prave, na prvi pogled one se mnogo ne razlikuju: u jednoj i 
drugoj nalaze se iste rieči, isti sintaktični red, pa i iste slike; 
ali u romanu ove stoje na vlastitim nogama, obasjane odre- 
đenim čuvstvom, koje se u njima otjelovilo, dok su slike po- 
viesti pokretane nekom nevidljivom niti, koja nije čuvstvene 
prirode kao u pjesničtvu, nego se dade zahvatiti samo mišlju. 
Izgledaju slike, ali su to pojmovi, koji se otjelovljuju u po- 
viestnim ličnostima. U romanu postoji središnja toplina, koja 
se razgranava po svim dielovima; u poviestnom djelu. vlada 
bladnoća, koja mu je potrebna za upravljanje misaonim ni- 
tima poviestnog razmatranja. Ova hladnoća je ipak zatom- 


ljena toplina, koja se brani od sebi tuđe topline. 


Prozastički izraz, ukoliko je simbol i znak, nije rieč, kao 
što nije rieč ni sentimentalni izraz; prava je rieč pjesnički iz- 
raz. Ova se istina očituje u teorijama o jeziku, jer su se mo- 
rale odbacivati redom sve teorije, koje su shvaćale jezik kao 
zbroj uzklik4 (sentimentalnih izraza), ili su ga shvaćale ono- 
matopejski (kopija stvarnosti), ili kao družtvenu konvenciju 
(ustanovljenje znakova), ili kao misaoni čin (logička razčlan- 
ba). Zato je Vico odkrio u poeziji podrietlo jezik4, a Herder je 
uzporedio prve rieči prvoga čovjeka s pjesničkim procesom. 
Croce istovjetuje jezik s pjesničkim stvaranjem, jer jezik 
u svojoj bitnosti nije zbroj mrtvih rieči, kakve se nalaze 
u rječnicima, nije ćoyov, nije nešto stalno i gotovo, nego je 
šveoyeta; on je čin, koji riečima, preko novih intonacija, ne- 
prestano udahnjuje nov život. Čin govora je istovjetan s pjes- 
ničkim procesom, jer se odvija na istom području, na kojem 
se odvija i ovaj posljednji, na čuvstveno-imaginativnom 
području. 

Četvrta je vrsta izraza oratorski, govorničkiiz- 
raz. Kao što su najelementarniji oblici sentimentalnog iz- 
raza uzklici, tako su najelementarniji oblici govorničkog iz- 
raza zapoviedi: »deder!«, »brzo!«, »dolje!«, »hajđe!« i slično. 
Govornički je izraz praktične prirode i on se razlikuje od 
ostalih praktičnih djelatnosti samo empirično. Govorničtvo 
ima svrhu da pripravi neka duševna stanja, neka ganuća. 
Kako je ono praktičnog značaja, a ne estetskoga, ono se cieni 
prema vrsti publike, kojoj je upravljeno. Govornik pred ma- 

sama s pravom će upotriebiti rieči i pokrete, koje, kad bi ih 
upotriebio govornik pred kulturnijom publikom, bio bi loš go- 
vornik i loš branilac svoje stvari. U oratoriku spada i za- 
bavna književnost. Oratorsko-književne prirode su djela 
Anne Radcliffe, Eugena Suea, Gaboriaua, Ohneta, Montepina 
it. d; jer ona svojim sumarno ocrtanim likovima i simpli- 
.cističkim prikazivanjem, zadovoljavaju potrebe stanovite pub- 
like, koja traži, da bude ganuta, koja hoće da plače ili da 
se smije. 

Već su i stari Rimljani točno shvaćali prirodu oratorike, 
te su je razlikovali od poezije, tako da je Kvintilian rekao, 
da govornici i pjesnici škode jedni drugima, ako nemaju 
uviek na pameti načelo: sua cuique proposita est 
lex, suus cuique decor. Oratorika je urođeni čin čo- 
vječjoj duši, jer iako je na primjer crkva progonila ka- 
zališta (ona većinom prikazuju djela zabavne prirode), uz- 
kraćujući dapače kršćanski ukop glumcima, bila je kasnije 
prisiljena služiti se sama kazalištnim predstavama, prikazujući 
misterije života svetaca i poučne drame. Najglavnija je zna- 
čajka oratorike postignuće nekoga cilja, cilja koristi, opreza, 
politike. 

Oratorski izraz — kaže Croce — doveo nas je, u logičnom 
procesu, na područje prakse, volje i djelatnosti. Ovaj proces 
vodi od čuvstva i njegova prirodnog izraza k intuiciji, koja 
mu daje oblik slike i odgovarajuće rieči, pretvarajući ga u po- 
eziju; od poezije vodi k misli, koja egzistencializira i sudi 
Sviet slika, a od misli vodi k djelu, koja od spoznatoga svieta 
ide dalje k stvaranju nekoga novoga svieta stvarnosti. Ali 
djelo obraća se k samom sebi i opet postaje čuvstvo, jer čuv- 
stvo nije drugo nego isti praktični život, koji je djelovanje, 
ali je i čuvstvovanje, čuvstvovanje uslied djelovanja; on je 
i djelovanje i bol i radost. Praksa se zove čuvstvom, samo kad 
je material teoreze, kada više nije djelovanje, nego je uzeta 
u samom aspektu čuvstva. Poistovljenje prakse s čuvstvom 
od velike je važnosti u pogledu poezije, jer tako odpadaju svi 
zahtjevi, da se ovoj u svrhu podizanja njena ugleda doda- 
vaju ćudoredni i misaoni elementi; poezija svega toga ne tre- 
ba, jer se kroz nju odrazuje cio praktični život, od najelemen- 
tarnijih njegovih momenata, kao što je životna radost sa svo- 
jim oprekama boli, pa do najuzvišenijih momenata, do lju- 

bavi prema domovini, do političkih borba, do zanašanja za 
idealima, do poleta heroizma, do žrtvovanja vlastite ličnosti. 
Poeziji ne treba ćudorednih elemenata unesenih izvana, jer 
je moral središte praktičnog života; ne treba joj misli privje- 
šene nasilno, jer se praktični život izgrađuje na misli, te sve 
što čovjek misli u filozofiji i znanosti, sve se to pretvara u 
vjeru i ulazi u poeziju. U poeziju dakle ulazi sve, cio ljudski 
život u svim svojim očitovanjima, ali ulazi na prirođen joj 
način. »Pjesnik ne posjeduje praksu, misao, kulturu i druge 
stvari na način ratnika, koji se bori, političara, koji djeluje, 
heroja, koji se žrtvuje, filozofa, koji iztražuje, to jest ne po- 
sjeduje ih u činu njihovih posebnih funkcija, jer bi u tom slu- 
čaju on bio ratnik, političar, heroj, filozof, a ne pjesnik i 
umjetnik, Sve te stvari posjeduje on u čuvstvu, uronjene u 
ovome, i kao uspavane u njemu; njegov ih genij budi, i onaj 
uronjeni sviet opet izranja, sličan a ipak različit. . .« 

Što je književni izraz? On se rađa iz posebnog čina du- 
hovne ekonomije, koji se oblikuje u nekoj posebnoj dispoziciji. 
Ova duhovna ekonomija podržava ravnotežu između pojedi- 
nih specifikacija, tako da su one na okupu ne samo u odre- 
đenom družtvu, nego su i u određenom individuumu pri- 
sutne i djelotvorne. Književni izraz predstavlja jedan dio 
prosvjete i sastoji se u harmoniji nepjesničkih, to jest, 
čuvstvenih, prozastičkih i govorničkih izraza, i pjesnič. 
kih izraza, tako da ona prva tri izraza, ne zatajujući same 
sebe, ipak ne uništavaju pjesničke i umjetničke elemente. 
Uravnoteženost ovih elemenata ne postizava se žrtvova- 
njem jednoga drugome, nego njihovim prilagočivanjem no- 
vom obliku. Ovdje, za razliku od poezije, u kojoj su oblik 
i sadržaj jedno, pjesnički oblik djeluje kao »odielo« nepjes- 
ničkog sadržaja. To je odielo ono, što Ciceron naziva: »in 
ipsa oratione quasi quemdam numerum ver- 
sumque conficereili»dicere explicate, abun- 
danter, illuminate et idest ornate«. Croce pri- 
znaje ovdje, da je u svojim prvim iztraživanjima i polemika- 
ma pobijao svaki dualizam oblika i sadržaja na području es- 


. tetike. On je, kaže, imao pravo u tome s obzirom na samo pjes- 


ničtvo; ali priznaje, da je u svome mlađenačkom radikalizmu 
griešio, što nije izpitao, da li postoji neko drugo područje, na 
kojemu je dozvoljeno ono, što nije dozvoljeno u poeziji. I on 
ga je sada našao na području »književnog izraza«. 

Na području književnosti mienja se značenje rieči »lje- 
pota«; ona ovdje »nije više božica, što ulieva preslatki i ujed- 
no bolni osjećaj, prema Euripidovoj definiciji ljubavi, nego je 
radije ljubezna i otmjena osoba, koja ublažuje i pripitomljuje 
tuđu žestinu i tumači je svojim smirenim i skladnim glasom«. 
Mienja se također i pojam umjetnosti, koji nije više istovje- 
tan s izradbom pjesničkog izraza, nego se razlikuje od ovoga 
kao izrađivanje književnog izraza; stoga se pokadkada stav- 
ljaju u opreku »umjetnost« i »poezija«. Mienja se i pojam 
ukusa, koji nije više sviest pjesničtva u njegovu postojanju, 
nego je neko svojstvo praktične prirode, koje bi se moglo 
nazvati »taktom«. U književnosti ne traži se više ono prepu- 
štanje univerzalnom, koje je neobhodno u pjesničtvu, nego se 
preporučuje, da treba imati pred očima određenu svrhu i da 
treba uzeti u obzir vrstu ljudi, kojima se obraća rieč. Književ- 
nosti je tuđe nadahnuće pjesničkoga genija; ali joj nije tuđe 
jedno drugo nadahnuće, to jest ozbiljna brižljivost za stvari, 
koje se imaju reći, ljubav za misao ili za djelo ili za osjećaj, 
koji je naš, te i književnost traži toplinu i spontanost. Knji- 
ževnost nije zanat, iako je u uzkoj vezi s praksom, jer kad joj 
manjka uvjerenje i iskrenost, i ona postaje prazna, ledena i 
usiljena. Toplina uvjerenja otjelovljuje se u »stilu: ovo je po- 
jam, koji je više svojstven književnosti, jer u književnosti ima 
stilova koliko pojedinaca, a u pjesničtvu, iako je ono neiz- 
mjerno raznovrstno, stil je samo jedan: vječni nezamjenjivi 
naglasak pjesničtva. Književnost se očito razlikuje od pjes- 
ničtva, jer književnost u svakoj rieči, u svakom ritmu, u sva- 
kom obratu odkriva nazočnost realističkoga motiva. U svom 
drugom govoru protiv Verresa Ciceron prikazuje, koje je mi- 
sli i koja čuvstva izazivao u građanima Segeste kip božice 
Diane i s kakvom su boli oni gledali, kako im ga Verres od- 
nosi. 

Da se bolje razumije Croceova misao, donosim to mjesto 
iz Ciceronova govora u prievodu: »U ono vrieme Segestan- 
cima bila je povraćena ova ista Diana, koju sam spomenuo. 
Bila je donesena natrag u Segestu i s najvećim veseljem i ra- 
došću naroda bila je postavljena na staro sjedište. Kip je sta- 


jao u Segesti na vrlo visoku podnožju, i na njemu je bilo ve- > 


likim slovima urezano ime P. Afrikanca s napomenom, da ga 
je povratio, poslije nego je bila osvojena Kartaga. Štovali su 
ga građani i svi su ga stranci posjećvali; kad sam tamo bio 

kvestor, ništa mi nisu prije pokazali od toga kipa. Bio je to 
velik i visok kip, u dugom odielu (stola), pa ipak u onoj ve- 
ličini nalazila se djevičanska dob i djevičansko držanje; striele 
su visjele s ramena, u lievoj ruci božica je držala luk, a 
desnom je pred sobom nosila upaljenu baklju. Kad ju je vi- 
dio ovaj lopov, neprijatelj svih svetinja i svake vjere, počeo 
je, kao da je bio ošinut onom bakljom, plamtjeti mahnitom 
požudom. Zapovjedi vlastima, da kip skinu i da mu ga pre- 
dadu. Napokon Segestanci, skršeni mnogim progonstvima i 
strahom, odlučili su, da se treba pokoriti pretorovoj naredbi. 
S velikom žalošću i plačem cieloga grada, s mnogim suzama 
i jadikovkama svih ljudi i žena, tražili su, tko će skinuti kip. 
I vidite, sudci, kakvo je strahopoštovanje vladalo: nitko se 
nije našao među Segestancima, ni slobodnjak, ni rob, ni gra- 
đanin, ni stranac, tko bi se usudio dotaknuti se kipa; znajte, 
da su doveli neke barbarske radnike iz Lilibeja; i oni su 
napokon za plaću, neupućeni u stvar i ne znajući za vjersko 
štovanje, skinuli kip. Kad su ga nosili iz grada, zgrnule su 
se žene u velikom množtvu, nastao je plač među starijima, od 
kojih su se neki sjećali onoga dana, kad je Diana bila povra- 
ćena iz Kartage u Segestu i svojim povratkčm naviestila po- 
bjedu naroda rimskoga. Kako je drugačiji izgledao ovaj dan 
od onoga dana! Tada je vojskovođa naroda rimskoga, pre- 
slavni junak, donosio natrag Segestancima domovinske bo- 
gove, spašene iz neprijateljskoga grada; sada je najsramotniji 
i najpokvareniji pretor istoga naroda na. bezbožan i zloči- 
nački način iste one bogove odnosio. I nikada se u cieloj Sici- 
liji nije takvo nešto dogodilo: sabrale su se sve gospođe i dje- 
vice iz Segeste, kad se Diana iznosila iz grada, i mazale je po- 
mastima, resile viencima i cviećem i odpratile je s tamjanom 
i zapaljenim miomirisima do granice zemlje.« Prikazivanje je, 
bez sumnje, živo i dramski pokrenuto, ali ono ipak nije poe- 
zija, jer se iz njega, kako Croce točno kaže, neprestano osjeća 
odvjetnik obtužitelj. 

Književnost ima svoje protivnike kao i pjesničtvo. To su 
osobito praktični ljudi, koji idu pravo k određenom cilju, te 
preziru »književno cvieće«; ili strastveno zaljubljeni, koji ne 
znaju izaći iz kruga svoje strasti, te im izgleda, da bi oskvr- 
nuli iskrenost svoga čuvstva, kad bi ga zaodjeli u liepe rieči; 
ili nakostrušeni i nedružtveni mislioci i učenjaci, neprijatelji 
gracija. Ali književnost ipak ima dugu tradiciju. Koraks, Ti- 

sia i Gorgia osnovali su svoje govorničke škole u starini, sred- 
nji se viek možda više brinuo za književnost i retoriku nego 
za pjesničtvo, a renesansni i poslijerenesansni humanizam 
predstavljao je veliko razdoblje književnosti i književnika. I 
u posljednjim viekovima, unatoč racionalizma i iluminizma, 
koji su tražili stvari a ne rieči, unatoč romantizma, koji je 
tražio krikove, jauke i grčeve, a ne pomno izrađene izraze, i 
unatoč oskudne tankoćutnosti i uglađenosti vremena nama 
blizih, — još uviek djeluje moć književne otmjenosti, iako ne 
u onoj mjeri kao prije, i doprinosi sa svoje strane, da se održe 
oblici civilizacije. 

Poezija nije neprijateljica književnosti; ova joj se stavlja 
uz bok kao prijateljica nižega uzrasta, koja ne traži, da joj po- 
stane ravna, jer bi to značilo njenu smrt. To se opaža i u knji- 
gama; u kojima se uviek, uz teoriju književnosti, razpravljalo 
io teoriji pjesničtva, kao i u poviestima književnosti, u kojima 
se zajednički govorilo o poviesti pjesničtva i o poviesti knji- 
ževnosti. Već je Aristotel opazio pomanjkanje imena za obo- 
je; ali do toga se imena nikada ne će doći, jer, iako se pjes- 
ničtvo i književnost s jedne strane dotiču, s druge su strane 
dvie različite pojave. 

Prema genezi raznih izraza, i književnost se dieli na raz- 
rede. U prvi razred ide književnost kao književna pre- 
radbačuvstva. Ova preradba nastaje posredovanjem re- 
fleksije; ona odkida čuvstvo od fantazije, koja ga je idealizi- 
rala, i vraća ga u njegovu stvarnost, stvarnost, koju čovjek 
hoće da zadrži u uspomeni onakvu, kakva je u svojoj ose- 
bujnoj, individualnoj fizionomiji. To je realistički portret 
stvarnosti. Na ovaj način čovjek izlazi podpuno iz neposred- 
nosti čuvstvovanja, on je izvan opojnosti radosti i boli, izvan 
vlasti plača i jecanja, jer se izvršio prielaz k umjetničkom 
obrađivanja književnog izraza. Ako u nekom dielu ovoga po- 
stoji i dalje neposredni i divlji izraz, ako još postoji nešto 
namještenosti i polusviestnoga komedijaštva, koje je obično 
u praksi u svrhu postizavanja efekta i koje je svojstveno svim 
javnim očitovanjima čuvstava, sve to ukus izbacuje iz knji- 
ževnog izraza kao neprikladno i ružno. Ima glasovitih pisaca, 
kao Byron, Lamartine, De Musset, kojih djela većim dielom 
spadaju u ovu vrstu književnog izraza. Takva je ciela knji- 
ževnost lirizma, to jest izljeva i izpoviedi, koji se očituje u pi- 
smima, u dnevnicima, u uspomenama, u nekim romanima, 

dramama i pjesmotvorima, pa dapače i u nekim dielovima 
povjestničkih i filozofskih djela. Književnost izljeva4 dieli se 
na lošu, osrednju, dobru i najbolju, ali i u najboljoj čovjek go- 
vori o sebi kao o individuumu, prionut čvrstvo uz svoju prak- 
tičnu ličnost. 

Možda je bogatija i raznolikija književnost s govorničkim 
motivima. Samo malim dielom ona obuhvaća govore u sudo- 
vima, u parlamentima i u crkvama, koji slave narode i poje- 
dine gradove, u političkim pjesmama, u narodnim himnama, 
u satirama naprasitim ili dobrodušno ironičnim i šaljivim. 
Javlja se i u tragedijama, kao što je Voltaireov »Mahomet« 
ili Schillerov »Tell«,y u komedijama, osobito karakternim ili 
s tezom; u romanima Sandove, Victora Hugoa, Guerazzia ili 
Zole posljednjega vremena. U ovu vrstu spada na primjer i 
»Koliba strica Tome« napisana proti crnačkom robstvu u 
Americi, iako ne dostiže odličnost prikazivanja i stila Manzo- 
nijevih »Vjerenika«, koji su također, od početka do kraja, 
prožeti ćudorednom namjernošću. : 

Zabavna djela kreću se od uzbuđenja užasa do protivne 
skrajnosti veselja i smieha, Između ove dvie skrajnosti stoje 
prikazivanja junačtva i ljubavi, izražena u pjesmotvorima, 
novelama, dramama, melodramama, epinikijima, sirventeza- 
ma, sonetima, madrigalima it.d. Preko čitanja, recitiranja i 
kazalištnih predstava, ova vrsta književnosti služi za zabavu 
publike u dokolici, kako je služila za zabavu građana Grčke 
i Rima, feudalnoga družtva, pučana komunalnih republika, 
plemićima na dvorovima, kao i uglednih dama i prostih žena 
svih vremena, kojima je u počast i bila prozvana ova vrsta 
književnosti »liepom književnosti«. I ovdje, uz djela knji- 
ževno nespretna (koja ipak imaju stanovitu vrstu čitatelja), 
stoje djela otmjena, kao što uz romane Ohnetove stoje ro- 
mani Sandeauovi ili Feuilletovi. Pa ipak i najbolja djela 
ove vrste razlikuju se od pjesničkih djela, jer, za razliku od 
pjesničkih ličnosti, koje su ujedno i individualne i univerzalne, 
njihove ličnosti naginju tipičnome. Na području ove književ- 
nosti — što ne vriedi za pjesničtvo — na mjestu su zahtjevi, 
da krepost pobiedi grieh i da romani i drame sretno svrše. 

Nešto je teže shvaćanje procesa, koji se odvija u didaska- 
ličkoj književnosti, jer ovdje književnost prati i sebi prilago- 
čuje misao i znanost, koje se izražavaju u znakovima ili u 
slikama-znakovima. Kako stroga znanost ne ostaje sa strane 

djelujući sama sa svojim znakovima i kako pristaje da se 
združi s književnošću? Mislilac nije samo abstraktni mislilac, 
nego jeičovjek,te se predaje misli sa svim svojim bićem, sa 
svim svojim čuvstvenim životom; on sanja, nada se, očajava, 
u jednu rieč, prolazi kroz intimnu dramu, koja se kod nekih 
učenjaka i vidno očituje u književnom izrazu. Osim toga uče- 
njak je družtveno biće, te nastoji djelovati na druge duhove 
i otvoriti putove svojoj misli, boreći se proti predrazsudama, 
opominjući, oduševljavajući, satirizirajući, a to je sve pred- 
met govorničke književnosti. Nad filozofom i učenjakom diže 
se pisac. Takvi pisci bili su Platon, Ciceron, Tukidid, Livij u 
staro doba, a u novija vremena Petrarca, Erazmo od Rotter- 
dama i Galilei, koji je izložio svoja odkrića u plemenitoj prozi. 
Didaskalična književnost ne ostvaruje se samo, kao ni druge 
vrste književnosti, u tako zvanoj prozi nego i u romanima (po- 
viestničkim, socialnim, znanstvenim, filozofskim), u komedi- 
jama, u apologijama i epigramima. 

Pjesnički izražaj, koji je ustupio mjesto književnom .iz- 
razu, prelazeći u izvanpjesničke oblike, može, s druge strane, 
postati predmetom ljubavi; u tom slučaju na njega se gleda, 
ne više kao na izraz nekoga čuvstva, nego kao na nešto, što 
postoji o sebi i što ima vlastitu vriednost. Tako nastaje umjet- 
nost za umjetnost (Vart pour l'art). Kao svaka ljubav, i ova 
ima za podlogu stvarnost jedne potrebe, a u ovom slučaju po- 
trebe pjesničkog izraza; ali kao svaka druga ljubav, i ova se 
razvija preko zadovoljenja potrebe, iz koje se rađa, pa i bez 
zadovoljenja i proti zadovoljenju. Tako se vole konji, psi, 
oružje i knjige, a da se ne jaše, ne ide u lov, ne ratuje ili ne 
čitaju knjige; tako škrtac ljubi zlato i ne misleći na udobnost, 
koju mu može pružiti. Ljubav prema pjesničkim izrazima pre- 
tvara se u njihov kult, iako čovjek pri tome nema ništa svoga 
da izrazi ne samo u pjesničkom smislu, nego ni u smislu izvan- 
pjesničkih književnih izraza. Voljeti i tražiti pjesničke izraze 
kao stvar ili kao osobe znači tražiti slike izvan njihove sveze, 
odciepljene i abstraktne, i fiksirati ih u artikuliranim zvuko- 
vima, brinući se za savršenstvo svake pojedine. I to je ono, 
što se nalazi u djelima virtuoza umjetnosti za umjetnost, gdje 
su slike tako savršene u svojim pojedinostima, da izazivaju 
nestrpljivost i neprijatnost kod istinskog pjesnika, koji bi im 
rado oduzeo reljefnost i težinu, da im ubrza tok i liet. Jer u 
tolikoj reljefnosti svake slike nedostaje dno, koje bi ih saku- 

pilo i ublažilo, dno, koje im je samo moglo dati pjesnički život, 
mjeru i proporcije. I ne samo da nedostaje dno pjesničkoga, 
nego iono, na kojemu se oblikuje izvanpjesnička književnost, 
One slike stoje pojedince — kao idoli, koje umjetnik plazmira 
i obožava. Budući da se one slike izrađuju i uživaju kao stvari, 
i artikularni zvukovi, koji ih izražavaju, mogu se odciepiti i 
postati stvari, te mogu biti voljeni i traženi za sebe, bez od- 
nošaja prema izražajnoj funkciji. Tako uz virtuoze liepih 
slika postoje virtuozi liepih zvukova, liepih zbog asiciranih 
uspomena na veliku poeziju. ; I 
“Ne može se reći, da ovi »stilisti«, kako se obično nazivaju 
virtuozi umjetnosti za umjetnost, nemaju nikakva sadržaja, 
koji bi im dao neki oslon. Sadržaj pokadkada postoji u obliku 
pjesničke zamisli ili spomenutih izvanpjesničkih motiva; ali 
stoji kao vješalica, na koju se vješaju sjajna odiela i skupocjena 
krzna, tako da ona pjesnička zamisao ili izvanpjesnički motiv 
ostaje bez snage da zavlada dušom piščevom i da izazove zani- 
manje uma ili čuvstvenog života, što bi inače spriečilo razvi- 
janje punoga virtuozizma umjetnosti za umjetnost. Pokušalo 
se, da se ovim virtuozima dade pristupa u hram pjesničtva 
kroz vrata neke druge umjetnosti, i zato je Gautier bio na-' 
zvan »slikarom u stihovima«, D'Anunzio »stvarateljem simfo- 
nija«, a Heredia »urezivačem kameja«, što bi bilo izpravno 
samo onda, kad bi se dokazalo, da one umjetnosti nisu poe- 
zija, to jest da im manjka duša, kao što manjka virtuozima. 
(Što ne znači, da i virtuozima ne pođe pokadkada za rukom 
stvoriti pjesmu u pravom smislu rieči, ali u tome slučaju nisu 
više virtuozi.) Kod nekih ljubitelja oblika za oblik proces po- 
staje intimniji, razvijajući neko posebno čuvstvo, uslied ko- 
jega njihova umjetnost dobiva više topline kao »pjesničtvo 
pjesničtva«. 

Kategorija umjetnosti za umjetnost ima svoje značenje, 
iako ono nije pjesničke a ni književne prirode, te se i pripad- 
nici ove kategorije razlikuju kao vještiinevješti, ozbiljni i ne- 
ozbiljni. »Umjetnost za umjetnost« može postati naporna vje- 
ština ili pelivanstvo, kao kod«barokista, ili bežsmisleni gubitak 
vremena, kao u »akrostisima« i sličnim igrarijama, ili hladna 
oponašanja i nespretno ikastičko naprezanje. U ovim negativ- 
nim slučajevima manjka ljubav, i uslied toga manjka sposob- 
nost virtuozima da dadu svojim djelima onu ljepotu, koju 
mogu dati, iako u granicama svojih mogućnosti, ljepotu u ob- 

liku vienaca i nizova slik4, koje povezuje neka nit vanjske 
prirode. 

Tako zvano »čisto pjesničtvo« popraćeno je teorijom, koja 
prosvjeduje proti miešanju pjesničtva s književnošću u smislu 
sentimentalnih, pojmovnih, govorničkih i uzbudljivih izražaja. 
Ali u stvari pjesničtvo, koje zagovaraju ovi teoretičari, iako 
ne će da bude književnost u gornjem smislu, nije ni zbiljsko 
pjesničtvo kao izraz pune čovječnosti, kao vizija pojedinoga 
u univerzalnom; oni nieču pjesničtvo kao izraz i ovaj zamje- 
njuju sa »sugestijom«, koja djeluje pomoću artikuliranih zvu- 
kova bez značenja ili bar bez određenoga značenja, te potiču 
čitatelja, da ih shvati, kako je njemu drago, i da stvara za svoj 
račun slike, koje se njemu sviđaju i koje odgovaraju njegovu 
čuvstvu. Djela ove prirode ne pripadaju nadahnuću ni kon- 
templaciji, nego volji, koja smišljeno i proračunano stvara 
zvukove i ritme i izrađuje predmet, u kojemu pisac uživa i 
koji čitateljima ne pruža drugo, nego poticaj sliep i slučajan 
u afektima. Radi se često pri tome o zabavi, i zbilja su neki 
teoretičari čiste poezije i upotrebili ovu rieč, da njome označe 

* bitnost poezije. Ali neki pristaše čiste poezije ne zadovoljavaju 
se ovom igrom nego hoće da se, duboko roneći u same sebe, 
uzvinu do univerzalne Duše i da se u njoj izgube. U ovom 
nadrealizmu i misticizmu pjesnik uzima ozbiljan i dostojan- 
stven stav, tako da se njegova osoba javlja kao obavijena ta- 
janstvenošću, a njegova rieč zvoni mističkim navieštanjem 
čudesnih obnova i novoga doživljavanja svieta i novoga stava 
prema njemu. Mallarmć je bio smatran. gotovo svećenikom 

“nekog nepristupačnog božanstva, a kad se čita ono, što su pi- 
sali o Stephanu Georgeu njegovi učenici, ne razumije se, da 
li oni govore o nekom pjesniku ili o nekom osnivaču religije. 
I Artura Rimbauda drže, da je bio neki prorok, jer je nasto- 
jao dostignuti novu viziju i nov moral, niečući logiku i ćudo- 
rednost i zadovoljavajući divlje i razpuštene prohtjeve svih 
osjetila. Ako poneke pjesme Mallarmća, Georgea ili Valerya 
imaju pjesničku vriednost, imaju je, ne jer su ostvarenja teo- 
rije »čistoga pjesničtva«, nego jer u njima dolazi do izraza 
stvarni pjesnički proces. . ' 

Pošto je Croce izpitao, odjeljujući ih finim razlikova- 
njem, razne razrede književnosti, naglasuje jednu činjenicu, 
koja je od dalekosežne važnost i za književnu kritiku. On na- 
glasuje, da razni književni oblici (književni izljevi, oratorika, 

didaskalika, uzbudljiva književnost) i umjetnost za umjetnost 
nisu negativne vriednosti nego pozitivne. One su ne-pjes- 
ničtvo, ali nisu protipjesničtvo. Ova je konstata- 
cija osobito važna, jer se tako izbjegava pogibelj da se zanieče 
svaka vriednost djelu, kojemu se mora zaniekati pjesnički zna- 
čaj. Ako se neko djelo proglasilo oratorskim ili didaskaličnim, 
dakle u svojoj bitnosti nepjesničkim, nije se ono osudilo kao 
absolutno uzaludno niti mu se tim umanjila vriednost. Ako se 
naglasi, kaže Croce, ćudoredna zabrinutost u Manzonijevu ro- 
manu »Vjerenici«, iz koje se rodio i koja ga prožima kroz sve 
dielove, on ostaje isti onakav, kakva su ga uviek svi osjećali 
i voljeli; ta karakterizacija jednostavno doprinosi njegovu 
boljem razumievanju. Treba sačuvati neokrnjeno udivljenje 
prema liepim književnim djelima, koja nisu pjesnička, ili su 
samo na svoj način pjesnička, jer se u njima poezija prilago- 
dila nekom drugom elementu. Takva su djela Demostenovi 
govori, Tacitove i Macchiavellijeve  poviesti, Montaigneovi 
esej, Les. Provinciales Pascalove, pjesme Horacijeve, 
romani Fieldinga i Waltera Scotta, jedan dio gnomičkih pje- 
sama Goetheovih i t. d. 

A .Protipjesničtvo je sasvim druga stvar i sastoji se u kri- 
žanju (interferenciji) volje, koja sliedi svoje praktične svrhe, 
sa pjesničkim procesom, Samovoljno križanje volje konkreti- 
zira se preko nepjesničkih izraza, koji se stavljaju mjesto pjes- 
ničkih; tako isto nagrđuje književna djela uvođenje didaska- 
ličkih ili patetičkih izraza mjesto oratorskih, a oratorskih 
mjesto patetičkih ili didaskaličkih. Sve to ne znači, da postoje 
rieči pjesničke ili nepjesničke o sebi, liepe ili ružne; rieči su 
liepe ili ružne prema tome, da li stoje na svom pravom mjestu 
ili ne. Ne-pjesničtvo nije protipjesničtvo ili pjesnički ružno, 
kao što je pjesničtvo doduše ne-književnost, ali nije protiknji-' 
ževnost, jer književnost ima svoju vlastitu ljepotu i svoju 
vlastitu ružnoću, svoju protiknjiževnost. 

' Prava je poezija relativno riedka, dok je književnost 
obilna, kao što su riedki i oni, koji razumiju pravu poeziju u 
uzporedbi s poznavaocima književnosti. Vrlo se često događa, 
da ljudi, nesposobni da shvate pravu poeziju u njenom jedno- 
stavnom ali opet tako težkom značenju, tumače je kao ora- 
toriku, didaskaliku, lirizam, autobiografiju. To ovisi i o ži- 
votnoj dobi čitatelja, jer djeca imaju više imaginacije nego 
fantazije, mladići više strasti i znatiželje, i zato vole strastvena 

ganutljiva i uzbudljiva ili intelektualna i paradoksalna djela, 
te takve stvari uzimaju za pjesničtvo; samo s izkustvom i sa 
sazrievanjem ukusa stiče se tankoćutni i strogi smisao za 
pravo pjesničtvo. »Taj napredak mogao bi biti simbolično pri- 
kazan u prielazu iz Danteova pakla, gdje u tminama i plame- 
nima izgaraju strasti, k ,sladkoj boji iztočnog zafira' Očisti- 
lišta.« 

IX 


ABSTRAKTNOST UMJETNIČKIH VRSTA 


Ako su sve umjetničke tvorevine individualne prirode, 
dakle nešto podpuno novo i nezavisno, dioba na umjetničke 
vrste ne može imati teoretsko značenje. Vidjeli smo, da je 
u umjetnosti uobće, pa radilo se o pjesničtvu, glasbi, slikar- 
stvu, kiparstvu i t. d., samo jedno glavno: ostvarenje fantazij- 
ske slike rođene u čuvstvenom razpoloženju. Da li je ovo psi- 
hičko stanje izraženo u kamenu, bronzi, bojama, riečima ili 
zvukovima, na stvari ne mienja ništa: uviek je bitan samo 
moment adekvatnog izražavanja, Uspjela realizacija izaziva 
srodne psihičke odjeke, dok umjetnina, koja iza sebe nema 
nikakvog duševnog sadržaja, mora ostaviti dušu primaočevu 
nepokrenutu i niemu. 


Izražajna sredstva u svojoj tvarnosti ne mogu biti uzeta 
kao misaone kategorije, to jest, kao umjetnička mjerila. Psi- 
hički doživljaj bit će samo utoliko umjetnički, ukoliko je ade-: 
kvatno izražen, bez obzira na vanjska sredstva, pomoću kojih 
se očitovao; tako isto neuspjeli izražaj ostaje neuspio, iako 
nosi sve značajke svoje umjetničke vrste. Portret izrađen od 
diletanata, koliko god izpunjao sve »zakone« slikarstva kao 
umjetničke vrste, ostaje ipak neumjetničko djelo. Očit znak, 
da se u pojmovima umjetničkih vrsta i u njihovoj zakonitosti 
radi o abstrakcijama građenim na sporednim, nebitnim i vanj- 
skim momentima. ' 

Zar je nešto bitno, ako slikar svojim bojama može prika- 
zati kakav predmet, dok glasbi to nije moguće, kako tvrdi 
Volkelt? Slikarov »predmet« nije ništa drugo nego vizija, 
koja se izvila iz čuvstva, kao i melodija u glasbi. Predmet 
kao predmet ne postoji ni u slikarstvu, ukoliko je on dobio 
svoj umjetnički značaj po osobnom umjetnikovu stavu, u ko- 
jemu je izražen. On je prestao biti »predmet«, a postao je 

neko duševno stanje umjetnikovo. Kad bi taj »predmet« 
ostao i na slici predmet, kad on ne bi bio određen nekim po- 
sebnim čuvstvenim stanjem, po kojemu dobiva smisao i život, 
ne bi se više radilo o umjetničkom djelu. Jasno je, da »pred- 
met« ne može više djelovati kao mjerilo razlikovanja među 
glasbom i slikarstvom. Prema tome podpuno je nesivarna 
Volkeltova dioba umjetnosti na dva tipa: na umjetnosti, u 
kojima estetski užitak nastaje spojem osjetilnih opažanja, 
predočbe značenja (Bedeutungsvorstellung) i čuv- 
stva značenja (Bedeutungsgefihl) s jedne strane (sli- 
karstvo i kiparstvo), a s druge strane spojem osjetilnog opa- 
žanja s čuvstvom značenja (Bedeutungsgefihl), kao 


što je to slučaj u glasbi. Pri promatranju nekog kipa (kip go- , 


loga dječaka u žarkoj molitvi) stapa se odmah »predočba zna- 
čenja« s osjetilnim opažanjem, kojima pristupa treći, najvaž- 
niji moment: »čuvstvo značenja«. Inače Volkelt priznaje, da 
je »predočba značenja« samo pomoćno sredstvo glavnog mo- 
menta, »čuvstva značenja«. U glasbi naprotiv povezuje se 
odmah čuvstvo značenja« s osjetilnim utiscima. Ovdje odpada 
donekle »predočba značenja«, ali samo donekle, jer i zvukovi 
se osjećaju kao glasovi ljudski, glasovi trublje, glasovi violine 
it. d. Dakako, i ovi su momenti nebitni. Dakle ciela razlika 
između glasbe i kiparstva sastojala bi se u tome, što onoj pr- 
voj manjka »predočba značenja« (ali, opet, ona nije sasvim 
bez nje, kaže Volkelt), to jest u nečemu, što je, prema izjavi 
samoga Volkelta, nebitno, što je samo »pomoćno sredstvo«. 
Jasno je, da svaka diferenciacija prema nebitnom nije ni- 
kakva diferenciacija. Ali »predočba značenja« (umjetnički 
objekt je »dan«) mora biti spašena, jer bez nje propada in- 
dukcija, i onda je »metafizika« neizbježiva. ' 

Ako kip, koji spominje Volkelt, shvatimo ne kao vanjski 
predmet nego kao izraz umjetnikova pobožnog razpoloženja, 
koji se očitovao u kipu dječaka zadubena u toplu i nevinu 
molitvu, stvar se podpuno mienja. Vidjet ćemo onda, da se cio 
čar umjetnine sastoji u tome, što naš duh podlieže sugestiji 
toplog čuvstva, nama u svojoj ljudskosti podpuno bliza. Kip 
kao predmet izčezava, a pred nama je samo umjetnikova duša 
potresena živim čuvstvom. Što pri tome znači opažanje ili 
»predočba značenja«? Tako isto naš duh, slušajući zvukove 
glasbe i trepteći u skladu s umjetnikovom dušom, podpuno 
zaboravlja, da zvuci dolaze od ljudskoga glasa, violine ili 


230 


trublje. Beethoven izveden bilo kojim glasbalom ostaje Be- 
ethoven, sa svim svojim individualnim značajkama, 
Volkeltova tvrdnja, da ono što skladatelj izražava zvuko- 
vima, slikar bojama, a pjesnik riečima, nije isto, podpuno je 
beztemeljna. Tako kaže za pjesničtvo, da je ono (kao umjet 
nost, koja ovisi o rieči) sposobno samo u ograničenoj mjeri 
izraziti fantazijske slike i čuvstva. Osobito poviestna drama 
i lirika ne mogu izraziti predhodne, kao ni mnogostruko iz- 
prepletene, istodobne događaje. Kako je očito, radi se samo o 


' kvantitavnim, a nikako o kvalitativnim razlikama, koje su 


jedino odlučne u teoretiziranju. Što znači, ako Goethe u svom 
»Faustu« nije mogao u isto vrieme prikazati dva prizora? Pa 
iako slikar možena jednoj slici prikazati dva »događaja«, koji 
se odigravaju istodobno, zar oni mogu biti doživljeni od pri- 
maoca u isto vrieme? Oni se moraju promatrati jedan za dru- 
gim, kao i prizori neke poviestne drame. 

Pjesničtvo bi osim toga prema Volkeltu označivali kao 
posebnu umjetničku vrstu još i »osjeti pokreta« (Bewe- 
gungsempfindungen), s kojim čitalac nesviestno prati 
pjesmu. Ali Goetheove pjesme »Uber allen Gipfeln 
ist Ruh«i»Fischer«, koje navodi Volkelt kao primjer, 
uživaju se jednako kao i bilo koja slika ili skladba. Nije [ 
glavno, kako misli Volkelt, čuvstvo »lakoga lebdenja« u 
prvoj, a u drugoj čuvstvo »ljuljakanja«. Ljepota Goetheove 
pjesme »Uber allen Gipfeln« sastojise u prikazivanju 
majestetične tišine, koja se spušta nad prirodu, viđenu s vrto- 
glavih planinskih vrhunaca, tišine, koja budi u pjesniku slut- 
nju vječnoga muka usmrti; a u »Fischer«-ujeizražena ne- 
odoljiva magija vode, koja kao da svojim tajinstvenim glaso- 
vima poziva u neviđene, divne krajeve i obećava još nekušanu 
sreću. To je, više ili manje, stvarnost Goetheovih pjesama. 
Svesti ih na »osjete pokreta«, na osjete lebdenja i ljuljakanja, 
znači uništiti ih podpuno. Kako sam rekao, Goetheove pjesme 
doživljavaju se kao i sve druge umjetnine: osjećanje veličan- 
stvene tišine spojene s vizijom planina, što se gube u oblacima, 
i osjećanje tajinstvenosti vođenih glasova spojenih s vizijom 
Tibara i vodene vile čisto su čuvstveno-fantazijsko doživlja- 
vanje, kojim se primaju i sva druga umjetnička djela, te ono 
nema nikakva posla sa samovoljnim psihofizičkim abstrakci- 
jama lebdenja i ljuljakanja. 

I Lippsova dioba umjetnosti jednako se osniva na nebitnim 
vanjskim momentima. On smatra glasbu, ornamentiku, ples i 
»tehničke« umjetnosti (arhitektura, keramika i tektonika) ab- 
straktnim umjetnostima, dok su pjesničtvo, plastika, slikarstvo 


i crtanje konkretne umjetnosti. Ali prve su umjetnosti, ukoliko .. 
izražavaju neki umjetnički doživljaj, isto kao i posljednje. : 
Glasbene, pjesničke, slikarske, arhitektonske, keramičke, ple- 


sne i t. d. , umjetnine samo su onda umjetnine i samo zato su 
umjetnine, kad ostvaruju neko čuvstveno-fantazijsko stanje. 
Isto se može kazatiiza Lippsovu diobu na umjetnosti koegzi- 
stencije i sukcesije, ili na umjetnosti, koje djeluju na oko, ina 
one, koje djeluju na uho. Psiho-fizička mjerila ne izcrpljuju 
bitnost umjetnosti, jer mazarija nadrislikara djeluje na oko kao 
i slika Raffaellova, a glasbena skladba diletanta djeluje na uho 
kao i skladba Beethovenova. Osjetilno doživljavanje ne može 
biti uzeto kao moment razlikovanja. Nije nikakvo čudo, da 
Lipps, polazeći s vanjskih momenata, vidi iu kroj ačkoj vještini 
umjetničku kategoriju, koju naziva »umjetnošću odievanja« 
(Bekleidungskunst). Prema tome djelo krojačevo išlo 
bi kvalitativno u isti red sa stvaralačkim činom Shakespea- 
rea, Michelangela ili Beethovena. 

Građa ne određuje stvaralački čin kao takav. Lippsova 
tvrdnja o kompromisu pojedinih vrsta, između onoga, »što bi 
oni mogli biti« i tvarne strane, nema nikako teoretski značaj. 
Istina je, mramor ima svoj »život«, svoju snagu, čvrstoću, od- 
pornost, finoću, i t. d., o kojima umjetnik pri stvaranju mora 


voditi računa; ali se tu radi o momentima čisto tehničke pri- . 


rode, koji se nikako ne poklapaju sa samim umjetničkim stva- 
ranjem. Stvaranje ostaje u svojoj bitnosti stvaranje, na kojemu 
se god tvorivu ono vršilo. Jacques Mesnil, uzimajući u obranu 
umjetničke vrste, tvrdi, da nadahnuće vlada tehnikom kao i 
tehnika nadahnućem, Kipar, koji kleše kamen, radi drugačije 
nego onaj, koji oblikuje ilovaču. Na to Federn vrlo pametno 
odgovara, da se tu radi samo o vanjskim poticajima, kakve 
život pruža na tisuće. Jednaki učinak proizvodi alkohol, crna 
kava ili aplauz. Način izkorišćivanja materiala u svrhu izraza 
unutrašnje vizije podpuno je tehničke prirode; umjetnički je 
moment samo oblikovanje vizije u umjetnikovu duhu. Kad 
virtuoz na glasoviru nastoji steći gibkoću prstiju, kad pjevač 
vježba glas i disanje, a slikar ruku u vođenju kista, sve to nema 

nikakva posla s umjetničkim stvaranjem o sebi."') Kad bi teh- 
nička vještina bila jednakopravna s momentom umjetničkog 
stvaranja, jasno je, da bi zasluživao ime umjetnika i svaki svi- 
rač na glasoviru s izvježbanim prstima, i svaki pjevač, koji 
umije upravljati zgodno disanjem i glasom, i svaki slikar, koji 
zna sigurno crtati. Ali je obće poznato, kako se i u svakidanjem 
životu sudi o takvim ljudima. Vrlo se često kaže: »Ima dobru 
tehniku, ali nije dobar umjetnik«. Što ne znači drugo, nego da 
se radi o dvjema različitim pojavama, Tehnika znači praktičnu 
djelatnost pristupačnu svakome, dok to umjetnička djelatnost 
nije, jer je ona duhovni stvaralački čin, dakle kvalitativno nešto 
sasvim drugo. Sve to još ne znači, da umjetnik na glasoviru 
može biti i onaj, koji ima ukočene prste, ili da dobar slikar 
može biti i onaj, koji ne umije crtati. Ali pogrješka počinje 
onda, kad se vježbanje prstiju i vježbanje u crtanju uzmu kao 
uzporedni i ravnopravni elementi sa stvaralačkim činom, kao 
što to radi pozitivizam, za koji je tehnički moment kompo- 
nenta u kompleksu estetskog fenomena. Kad bi to tako bilo, 
onda bi i samo hranjenje bilo estetski moment, jer bez hrane 
ne može postojati ni umjetnik. Tehnika, viđena kroz stvara- 
lački čin, podpuno se razrješuje u njemu kao takva, te pre- 
staje biti umjetničko mjerilo. To jest tehnika, viđena iznutra, 
nije više nikakva praktična djelatnost, nego se bez ostataka 
stapa sa samim teoretsko-stvaralačkim momentom: svaka rieč 
u pjesničtvu, pa bila i najbriljantnija, svaki potez kista, pa 
bio i najbravurozniji, nemaju umjetničkog značenja, ako nisu 
diktirani iz unutrašnjosti. Već je Dante ovako prikazao pra- 
vog stvaraoca: Ž 


...Io mi son un che quando 
Amore spira, noto; ed a quel modo 
Ch? ie detta dentro, vo significando. 


(Ja sam onaj, koji bilježim, kad me nadahnjuje ljubav; i 
onako se izražavam, kako ona iznutra kazuje u pero.) 

I pozitivist Miller-Freienfels izpravno je shvatio znače- 
nje tehnike: »Svakako tehnika je samo priprava, te nikada ne 
će biti pravi umjetnik onaj, koji nije doživio ono unutraš- 
nje stvaralačko oblikovanje, nego će biti samo virtuoz«,??) 


21) Federn: Op. cit., str. 81 i 82. 
#2) Muller-Freienfels: Psychologie der Kunst, I 217, 

Umjetnički su podrazredi također nestvarna mjerila ab- 
straktno tipizirajućeg intelekta. Stara dioba pjesničtva na 
epiku, liriku, dramsko pjesničtvo, didaktično pjesničtvo i t. d. 
s odnosnim »zakonima«, viđena s unutrašnjeg stajališta, po- 
kazuje se u svietlu nestvarne shematizacije individualnoga, 
koja može imati samo praktično-mnemoničko značenje, ali je 


bez sposobnosti da adekvatno zahvati dinamičnost stvara- , 


lačkog čina. Definicije pojedinih podvrsta određene su vanj- 
skim značajkama estetskih tvorba. Kad kažemo na primjer; 
da epsko pjesničtvo izpreda dogođaje u mirnu načinu pripo- 
viedanja (to jest, da je ono »objektivno« za razliku od »sub- 
jektivne« lirike), da lirika izražava razpoloženja i osjećaje sa 
živahnijom i muzikalnijom intonacijom, da dramsko pjesnič- 


tvo prikazuje radnju dialozima i mimikom, uhvatili smo ' 


umjetničke pojave samo s površine, ne prodirući nikako u 
njihovu najbitniju jezgru. Spoznajno promatrani pjesnički 
razredi i podrazredi pokazat će nam se u bitnosti jedno. 
(Što su na koncu konca, unatoč svih svojih klasifikacija, mo- 
rali priznati i Volkelt i Muller-Freienfels.) Uzevši u obzir, da 
umjetnost nije prikazivanje i oponašanje vanjskih pojava i 
događaja, nego da se umjetničke vriednosti temelje na čuv- 
stveno-osobnom doživljavanju umjetnikovu, epsko pjesničtvo 
ne može biti »objektivno«, ne može samo izpredati događaje, 
jer ne bi bilo pjesničtvo, Događaj iznesen kao takav, bez 
osobnog stava pjesnikova, bez osobnog čuvstvenog naglaska, 


zadržao bi svu praktičnu suhoparnost novinarskog izvješća ili. 


redarstvenog raporta. Da kroz velike epose svjetskog pjesnič- 
tva ne struji fluid duhovnosti njihovih tvoraca, kao što zbilja 
struji, zar bi ti eposi bili poezija, koliko god oni izpunjavali 
»zakone« epskog pjesničtva? Pa i naoko najneosobniji pjes- 
“nički proizvodi nisu bez spomenutog osobnog naglaska. Tako 
»Madame Bovary« Flauberta, pobornika »neosobnog« prika- 
zivanja, prožeta je na kraju krajeva intimnom borbom sa- 
moga pisca proti romantičkim natruhama u vlastitoj dušev- 
nosti, kao što su i krvavo-putene vizije njegova romana »Sa- 
lambo« plod piščeva temperamenta. 

Jasno je, da i epsko pjesničtvo ima subjektivnih mome- 
nata, te da je i ono lirske prirode. Tako isto i dramsko pjes- 
ničtvo rađa se iz lirskih poriva pjesnikovih. Shakespearova 
djela nose očite tragove snažne pjesnikove duševnosti i nje- 
gova osjećanja tragičnosti ljudskih strasti. Na taj način svi 

se pjesnički razredi slievaju u jedno: svi se oni pokazuju u 
svojoj najintimnijoj bitnosti kao fantazijsko oblikovanje čuv- 
stva, kao _ lirsko-dramatski proces: lirski, ukoliko je svako 
umjetničko djelo čuvstveno intonirano; dramski, ukoliko se 
čuvstvo konkretizira u živo pokrenutoj radnji. I u zahtjevu 
epske »objektivnosti« naslućena je istina, koja vriedi za cielu 
umjetnost. Pod njom treba razumjeti (to je isto i Flaubert na- 


- slućivao pod svojim »neosobnim« stilom) vedrinu i harmoniju 
. fantazijske tvorbe, u kojoj se oblikuje i staložuje nemirna 


čuvstvenost, za razliku od neobuzdanih čuvstvenih provala sa 
strane duhova nesposobnih za fantazijsko oblikovanje. 
»Zakoni« umjetničkih vrsta ne postoje. Istina je, recimo, 
da je drama uvjetovana mogućnostima pozornice, ali ove ni- 
kako ne mienjaju kvalitativni značaj umjetničkog stvaranja. 
Uvjetovanost je samo sporednoga značaja. Ako drama zahtieva 
zbijeniji i kraći razvoj radnje nego ep ili roman s obzirom 
na publiku, koja može samo nekoliko sati sjediti u kazalištu, 
to još ne znači, da je time izmienjena bitnost stvaralačkog 


. čina, Razlike su samo tehničke, dakle praktične prirode, kako 


dobro opaža Federn,*) I drama, koja ne bi uzimala u obzir 
praktični problem, koliko mogu gledaoci sjediti u kazalištu, 
teoretski bi mogla biti dobra. 

Također ni Miiller-Freienfelsovo shvaćanje  kazalištne 
publike kao posebnoga i jedinstvenoga psihičkoga činbenika 
teoretski nema nikakva opravdanja, jer ono, što Miller-Frei- 
enfels ima pri tome pred očima kao umjetničko doživljavanje, 
nije umjetničko doživljavanje. Iste je prirodeinjegova tvrd- 
nja, da se u kazalištu gube najbolje misli (prema njegovu 
shvaćanju dramska umjetnost više se obraća čuvstvu nego 
razumu, što nije izpravno, jer nijedna se vrsta umjetnosti ne 
obraća neposredno razumu), dok kakva banalna opazka, ka- 
kav »grober Effekt«, ili sentimentalnost mogu snažno 
djelovati. Ali neumjestna banalna opazka, koja izaziva smieh 
nenaobraženih posjetilaca kazališta, nije estetski doživljaj. | 
Zar bi, na primjer, smieh, koji izaziva u širokoj publici poja- 
Va poznatog komičara u nekom ozbiljnom komadu, bio sasvim 
ravnopravan stvarnoj reprodukciji ozbiljnog pjesničkog do- 
življaja? Kazalištna publika nije kompaktna pishička jedinica 
sa specialnom psihičkom zakonitošću; ona je sastavljena od 


2%) Federn: Op. cit. str. 115. 

pojedinaca s nejednakim sposobnostima estetskoga doživlja- 
vanja: sastavljena je i od umjetnički naobraženih i tankoćut- 
nih duhova (koji su u manjini), sposobnih za umjetničko do- 
življavanje, kao i od vulgarnih pojedinaca nepristupačnih 
estetskim utiscima, koji požudno čekaju svaku izliku, da se 
nasmiju ili da proliju par suza nad kakvom površnom sen- 
timentalnosti. Već Shakespearov Hamlet daje glumcima ovaj 
savjet: »Now-this overdone, or come tardy 
off, though it make the unskilful laugh, 
cannot but make the judicious grieve, the 
censure of the which one must in your al- 
lowance owerweigh a whole _ theatre _ of 
others«“) (Ako je to pretjerano ili slabo prikazano, iako 
će neznalicu potaknuti na smieh, razboritoga može samo 
ozlojediti; a prigovor ovakva čovjeka mora za vas biti važ- 
niji od kazališta puna onih drugih.) S pozitivističkog gene- 
ralizatorskog stajališta onaj prvi tip podpuno je potisnut 
od posljednjega, te njegov način doživljavanja postaje mje- 
rodavan. I ovdje, kao i u drugim umjetnostima, dolazi samo 
u obzir sposobnost reprodukcije pjesničkih djela sa strane 
sposobnih pojedinaca, kao faktičnih predstavnika adekvat- 
nog estetskog doživljavanja. U filozofiji >|. 1 tome se ona 
razlikuje od empirije — nije važan kvantitet nego kvalitet. 
I ovdje imamo očit primjer, kako je pogibeljno građenje teo- 
rija na psiholožkim činjenicama. ' 

S našega stanovišta odpadaju sva naturalistička mjerila, 
koja se u pozitivizmu uzimaju kao uvjeti razvoja pojedinih 
pjesničkih vrsta i podvrsta, kao što je, na primjer, Miiller- 
Freienfelsova tvrdnja, da su iztiskivanjem junačkog eposa sa 
strane romana uslied širenja štampe nastale i kvalitativne sa- 
držajne razlike. Ali »roman« je u stvari ono isto, što i »junački 
epos«, to jest plod je iste duhovne aktivnosti. Radnja i ličnosti 
homerskih eposa (a to je njihov pravi sadržaj) jednako su se 
izpreli iz čuvstvenog stanja, kao i radnja i ličnosti romana, 
kad su uistinu pjesnička djela. Homerovi su dakle eposi kvali- 
tativno jednaki romanima, jer u njima dolazi do izraza isti 
čin čuvstveno fantazijskog stvaranja. Ono, po čemu se Home- 
rovi eposi razlikuju od roman4, ne odnosi se na bitni stvara- 


294) Shakespeare: Hamlet, III 2, 24—28, edited by John Dever 
Wilson, Cambridge 1934. 

lački čin, nego na izvanpjesničke poviestno-kulturne ele- 
mente. 

Vrste i podvrste, kako je već rečeno, sheme su, nikle na 
vanjskim sekundarnim i kvantitavnim razlikama. Miiller-Frei- 
enfelsovo shvaćanje lirike na primjer, koja bi se, za razliku od 
“epskoga pjesničtva, sastojala u potenciranoj muzikalnosti i u 
pomanjkanju »predmetnosti«, teoretski ne znači ništa. Zar 
Homer, Dante ili Ariosto nisu muzikalniji od mnogih liri- 
šara? Pomanjkanje »predmetnosti« u lirici, koju bi zamjenji- 
Yao čuvstveni simbol, samo je obmana, jer i radnja epske po- 
ezije nije nikakva abstraktna predmetnost, nego je i ona čuv- 
stveni simbol; i ona je određena stanovitim čuvstvenim doživ- 
ljajem. Ovo pogrješno stanovište zavelo je Miller-Freienfelsa 
na tvrdnju, da neposredna »glasovna simbolika« lirike omo- 
gućuje lirsku poeziju bez smisla. Samovoljni eksperimenti ne- 
Pjesnik4, pa bili oni i zastupnici neke pjesničke škole, nisu 
poezija. Čuvstvo, po svojoj prirodi, traži da se zgusne u čuv- 


stveni simbol, u sliku. Kad se to ne događa, radi se o stvara- | 


lačkoj nemoći, kojoj ne može pomoći nikakav književni pra- 
vac. 

I Miller-Freienfels, kao i Volkelt, polazi s psiho-fizičkih 
momenata u razlučivanju drame od drugih pjesničkih vrsta. 
Prema njemu u dramskom pjesničtvu ne igra glavnu ulogu 
razumievanje rieči, nego pokretanje vidnih i motornih organa 
publike. Ali i u uživanju dramske umjetnosti glavno je, kao 
i u svakoj drugoj umjetnosti, dinamično obnavljanje drame 
sa strane gledalaca, a u tom činu nema i ne može biti mjesta 
mehaničnom psiho-fizičkom doživljavanju. Između dinamič- 
nog obnavljanja umjetnikova djela i pasivnih osjetilnih uti- 
saka ne samo što nema nikakve sveze, nego se oni međusobno 
podpuno izključuju. Miiller-Freienfels spominje pantomimu i 
niemi slikopis, da njima dokaže sporednost rieči u drami; ali 
pantomima i slikopisna drama djeluju, ukoliko se neposred- 
nošću izražaja sugestivno nameću čuvstveno-imaginativnim 
moćima publike, Kako je jasno, to se događa i pomoću mi- 
mike, tako da nestašica rieči ne igra nikakvu bitnu ulogu. 
Pantomima i niema slikopisna drama nisu o sebi ni umjet- 
ničke ni neumjetničke prirode; one to postaju s razloga, koji 
Vriedi i za svaku umjetničku tvorbu. 

Čuvstvena stanja nikada se ne ponavljaju; njih ima to- 


liko, koliko i umjetnika, te zato ima toliko umjetničkih 

vrsta, koliko i umjetničkih djela; svako djelo ima svoje po- 
sebno čuvstvo i svoj posebni čuvstveni naglasak. Ali su oni 
opet kvalitativno jedno po istovjetnosti stvaralačkog čina. 
Umjetničke vrste sheme su, koje ne zahvaćaju konkretnost 
jedinstva u različitosti; različito-jedno  razplinjuje se u 
njihovu okviru u abstraktnu obćenitost bez raznolikosti i 
jedinstvenosti. Abstraktnost umjetničkih vrsta najbolje do- 
kazuje činjenica, što se često javlja neko novo djelo, koje 
krši njihovu »zakonitost«, te su klasifikatori na muci, kuda 
bi s njim. 


Ne postoji dakle, kao estetsko mjerilo, ni lirsko, ni 


dramsko pjesničtvo; ne. postoji ni poviestna, ni socialna 
drama, ni poviestni, ni psiholožki roman; ne postoje ni razne 
podvrste slikarstva, kiparstva i t. d. Tolstoj kaže o svome 
Vronskome u romanu »Ana Karenjina«: »On je imao sposob- 
nosti da razumije umjetnost i da vjerno i s ukusom oponaša 
umjetnost, te je mislio, da tim ima baš ono, što je umjetniku 
potrebno, i kolebajući se neko vrieme, kakvu će vrstu sli- 

. karstva izabrati, religiozno, poviestno, genre, ili realistično, 
poče slikati. On je razumio sve vrste slikarstva i mogao se 
nadahnuti na svakom od njih; ali nije mogao zamisliti, da 
se moglo podpuno i ne znati, kakvih ima vrsta slikarstva, 
pa ipak nadahnuti se neposredno na onom, što se 
nalazi u duši, ne brinući se nimalo, da li će ono, što se 
naslika, pripadati kakvu bilo poznatom pravcu. Budući da 
on to nije znao i budući da nije tražio nadahnuća neposredno 
u životu, nego posredno u životu, koji je već umjetnički bio 
stvoren, on se nadahnjivao vrlo brzo i lako, a tako isto brzo 
i lako uspievao da ono, što je slikao, bude vrlo slično onoj 
vrsti, koju je htio oponašati.« 

Kod diobe umjetnosti na vrste radi se o empiričnim poj- 
movima, koji imaju samo praktično značenje. Croce kaže, 
da umjetničke vrste imaju samo svoje mjesto u kulturnoj, 

. družtvenoj i ćudorednoj poviesti. Obnova starih vrsta u rene- 
sansi imala je svrhu da potisne. elementarnost i surovost 
srednjega vieka, a dvorska drama bila je zamienjena s gra- 
đanskom uslied družtvenih preokreta osamnaestoga vieka. 
Pa i sama nauka o vrstama ipak je značila neki teoretski 

. napredak, jer je bila prvi napor, iako u pogrješnom pravcu, 
da se pjesničtvo tumači filozofski; i zato su poetike predho- 

dile estetikama.*") Osim toga sheme vrstA praktično su sred- 
stvo za vanjsku podjelu djela kod promatranja umjetničkoga 
stvaranja pojedinih umjetnika i pjesnika. Pogrješka počinje 
onda, kad se zakoni vrsta uzmu kao teoretsko mjerilo. Fe- 
dern je dobro opazio, da su ovakvi pojmovi slični brojevi- 
ma, kojima su označene kuće u pojedinim ulicama Bilo bi 
smiešno, kad bi netko vjerovao, da brojevi, preko matematič- 
kih zakona, stoje u nekoj unutrašnjoj svezi s kućama?) 

I zbilja, ako upotrebimo takav pojam kao mjerilo (što 
je pravi kamen kušnje za sve pojmove), bit će nam jasna 
njegova spoznajna nemoć. Sud: »Shakespearov ,Hamlet! je 
»tragedija*« ostavlja podpuno nedirnut problem estetske 
vriednosti Shakespearova djela, to jest, tu je podpuno pušte- 
no s vida pitanje, koliko se radi o zbiljskom ostvarenju pjes- 
ničkog doživljaja. I »tragedija« nepjesnika pokazuje sve 
značajke dramatskog pjesničtva: diobu na činove, dialog, pri- 
kazuje se pred obćinstvom, djeluje na vidne i motorne organe 
publike, a može izazvati i sve Miller-Freienfelsove osjećaje 
koji po njemu prate dramsko pjesničtvo: povećanu razdraže- 
nost, nesnošljivost, autoritativnost i t. d. 

' Ako gledamo izvana, epsko pjesničtvo je prividno objek- 
tivnije od lirike, u drami je očevidniji »borbeni značaj« 
(Miiller-Freienfels) nego u romanu; ali i lirika ima objektiv- 
nih elemenata (fantazijske slike), i u epu i u romanu, ako je 
radnja živa, ima dramskih sukoba, i t. d. Razlike su samo ' 
građuelne, jer svuda je ipak bitno Pitanje: koliko se radi o 
penju ili neostvarenju pjesničkog doživljaja. A tu jedino 

že pomoći pojmovno određi je: i i i 
ro an. vanje: philosophia scien- 


< 
2%) Croce: La poesia, Bari 1987, st. 182 
*%) Federn. Op. cit. str, 17. 

X 


PRAVCI, ŠKOLE I STRUJE 


Razkidanje jedinstvenog estetskog čina na oblik arm 
izaziva vjeru u pravce, škole i struje u smislu naturalistič sa 
razvoja i empirične normativnosti. Struje, one doima 
unutrašnjeg stanovišta, prikazuju se kao intelektua o ič ira 
držaji bez osobnog piščeva patosa, koji ih diže u sferu >: 2 
ničtva, ili kao vanjske izražajne značajke, bez obzira pab < 
vidualnu intonaciju pojedinih umjetnika, prikazuju . . # 
kao ono, što se obično naziva manira, šablona, kalup. er .. 
nira, šablona i kalup znače pomanjkanje sokoro ot 
izražavanja, što se obćenito drži negacijom umjetničk vri 
S dili će biti osvietliti stvar na primjerima iz naše 

již iesti. i 
a nai bi idealizam na primjer označuje se okno 
izbor sadržaja, koji su mogli djelovati u domoljubno-ću * iri 
nom pravcu, dok se realizam označuje kao prikazivanje ho: a 
»onakav, kakav jest«. Ovome se posljednjem pripisuje de =£ 
nost i trieznost prikazivanja, a onom prvom prebujan stil i 
t. 2 . 
Pe dika promotrimo ove značajke, lako ćemo se mita 
riti, da one prelaze preko najvažnijeg pitanja u eda m. 
pitanja individualnog stvaranja. Namjerni stav iz sarena Ka 
priori spontano umjetničko stanje, koje jedino g i . 
va fantazijsko-stvaralačkom činu, Isto tako sam iz _ i: si 
o sebi ne odlučuje nikako o pjesničkom kvalitetu sI a, i 
umjetnost nije izbor, nego stvaranje. Dapače ako i or uo 
meta nije određen unutrašnjim razlogom, nego stanovi o 
književnom modom, ne samo što pravac ili struja nemaju 
kakve vriednosti kao pjesnička mjerila, nego predstavljaju na- 
protiv umjetnički niečan moment. 

Prikazivanje života »onakav, kakav jest« znači mehaničko 
kopiranje života, što se nikako ne može dovesti u svezu sa 
stvaralačkim značajem umjetnosti. Naklonost k detaljnom i 
trieznom: prikazivanju također ne može značiti estetsku kyali- 
fikaciju. Detaljnost i trieznost kao takve mogu povoljno utje- 
cati na stanovite umjetničke ćudi, ukoliko nalaze u njihovim 
duhovima prikladnije tlo. Tako se dogodilo s Vergom u tali- 
janskoj književnosti, koji je pod utjecajem verizma našao svoj 
Pravi umjetnički temperament. Ali ni u ovom slučaju utje- 
caj škole ne poklapa se nikako .sa stvaralačkom sposobnošću 
pjesnikovom; utjecaj ostaje uviek vanjskim momentom, vanj- 
skim uzrokom (naturalistička kauzalnost), koji je sasvim tuđ 
imanentnosti estetskog čina. Tako da će, recimo, pri ocjeni 
Verginog umjetničkog rada uviek odlučivati moment izražaja 
njegova unutrašnjeg života, bez obzira, radi li se o verizmu 
ili o nekoj drugoj »školi«, Bujnost i retorika, koji se uzimaju 
kao značajke romantično-idealističkog pravca, gledani s estet- 
skog stajališta, sa stajališta neposrednosti i nekrivotvorenja 
izražaja, ne samo što ne mogu odrediti umjetničke vriednosti, 
nego znače upravo njihovo niekanje. 


Struje i pravci ne mogu se uzeti u smislu umjetničkih 
mjerila. Nije neki pjesnik zato dobar pjesnik, jer je pripadao 
romantičko-idealističkom ili realističkom književnom  prav- 
cu. Pisci su pjesnici ili nepjesnici, ukoliko su izrazili ili nisu 
izrazili svoja duševna stanja. »Romantički idealizam« »reali- 
zam« i t.d. nisu drugo nego oznake za abstraktno uzet inte- 
lektualno-ćudoredni stav pisaca prema svietu i životu, s od- 
nosnim izražajnim običajima nekog razdoblja. Ali stav o sebi 
nije ni pjesnički ni nepjesnički, jer još nije kroza nj prošikao 
topli val pjesnikove osobnosti, jer mu ovaj još nije dao in- 
timne drhtaje individualnoga. Izvan ovog intimnog: usvajanja 
predmeta, po kojem on postaje nešto sasvim novo, izvan indi- 
vidualnog tonaliteta, sadržaj je mrtva intelektualna abstrak- 
cija, koju ćemo naći i kod nepjesnika, A da i ne govorimo o 
abstraktnim izražajnim običajima nekog književnog razdoblja, 
koji već kao takvi izključuju individualne estetske vriednosti. 

U shvaćanju struja, pravaca i škola kao pjesničkih mjerila 
uključena je predrazsuda o razvoju pjesničtva i umjetnosti. 
Nova struja uzimlje se kao napredak prema prošloj. Pjesnič- 
tvo, uzeto kao osobna tvorba, nema i ne može imati razvoja u 


Haler: Doživljaj ljepote 16 241 


smislu naturalistički shvaćenog kontinuiteta. Što se može 
razvijati postepeno s estetskog stajališta? Sadržaj ne, jer je 
on, kao individualno-čuvstveno stanje, uviek nov; oblik ne, 
jer se oblik ne smije uzeti u smislu vanjskog stila, ritma 
ili metrike, nego u smislu unutrašnjeg oblikovanja i unutraš- 
njeg usklađivanja čuvstvenih sadržaja. Oblik je imanentni 
duhovni čin, koji je uviek u svom stvaralačtvu stalan. U esie- 
tici nema razvoja u smislu progresivne evolucije, kao što je 
ima u empiričnim znanostima (odakle je i prenesena u umjet- 
nost). Umjetničko stvaranje u isto je vrieme i novo i staro: 
novo je svojim sadržajima, uviek osobno naglašenim, staro 

po stalnosti stvaralačkog čina. Kad bi napredak zbilja posto- 

jao u umjetničkom i pjesničkom stvaranju, bilo koji moderni 

nadrealist bio bi veći i od Homera i od Dantea. Dok se u 

modernom liečničtvu, zvjezdarstvu, kemiji i drugim prirodnim 

znanostima može govoriti o razvoju i napredku, u umjetnosti, 

što se tiče njene najbitnije jezgre, o tome ne može biti ni traga. 

Nijedan moderni slikar, unatoč »napredka« slikarske tehnike, 

nije u pogledu stvaralačke snage ni nad Michelangelom ni nađ 
Raffaellom. Stvaralačka je snaga mjerilo u estetici, a ona se; 

kao kvalitet, ne razvija. 

Ono, što se »razvija«, čisto su vanjski momenti. Psihička 
stanja na primjer današnjih pjesnika složenija su i protanča- 
nija, što se odrazuje i u njihovu stilu uzetom u vanjskom smi- 
slu; on se, prirodno, prilagođuje većoj protančanosti psihič- 
kog života. Ali pokraj svega toga izraz i oblikovanje kao ta- 
kvi kvalitativno uviek su isti. Najnoviji pjesnički i umjet- 
nički pravci, promatrani s periferije, mogu zbilja izgledati na- 
prednijim i na većem stupnju razvoja, nego oni pred njima. 
Odtuda i pojmovi »modernosti« i »suvremenosti« kao estetska 
mjerila. Ali se radi o izvanestetskim momentima. Takoj hrvatska 
»moderna« u svojoj buni proti starijoj pedagožko namjernoj 
književnosti, prema konvencionalnosti i stereotipnosti njenih 
motiva, prema nemarnosti njena oblika, značila je naslućiva- 
nje spontanosti i individualnosti estetskog čina, njegove samo- 
svojnosti i stroge stege, koju zahtieva umjetničko stvaranje. 
Buna je dakle bila čisto teoretske prirode, koja je mogla samo 
izvana utjecati na kakvoću pjesničkog stvaranja. Izvana, jer 
je, recimo, prave pjesnike mogla potaknuti na veću brižlji- 

vost i savjestnost u pjesničkom radu, ukoliko ih je 
“(adjjaa bok ai ga prona vlastitog Meke | nas 
ali svi ti momenti ne Bilonaa s e ra is mimo Kida 
stvaranja. Radi se opet o vanjskim vačia E RNREJE KE 
govor prilikom Vergina verizma. Pri Pića dije panu“ Mao 
, Gra jena. da pojam »modernosti« ne s korrds 
ba jak pjesničku kakvoću, jer je bilo bezbroj književ- 
rita molo: vanjskim značajkama modernosti, koji 
eden g 4 iti kvalificirani kao nepatvoreni izrazi ne- 
dokazuje ni. ho sam roj ii vozna eon 
: sie M Ro i 
gd jooj čuvstava i oblika, nišu pjemizii: Sho BOBa 
e es arije pjesnike. Stihovi su ovih posljednjih bez ime 
: daa stihova kasnijih pjesnika; ali ako se stvar bolje 
zifnd velški inotien koli je si pa KO 
r j I , eiski ravnodušan 
S akačsšiki ela Kotao jer se majek oh feta a 
; lja, uzet o sebi izvan indivi 
aj e momenata. Nisu zato neki stariji Šxukgveca 
aja Ji, jer im je versifikacija na nižem razvojnom stu 
ju o versifikacije kasnijih pjesnika ili im je izr a 
ope od izraza novijih pjesnika. U časovima kad Pas 
a ea islam osobne naglaske, bili su veći pjesnici hema 
“2 bak dira manje protančanom vanjskom obliku 
U pjesnika artističkog razdoblja (kao i u sadašnjih najmlađih 
ra : čula često sastojao u traženju novijih. 
“mana ie ančanijih načina izražavanja, što još ne znači 
Ma o ožjog deživijennia inje imperativom njihova 
njeg dož ivanja, a nije riedak slučaj j 
jara ranu pjesmi, pokraj sve iaajike a E 
a Ša tika ce podpuno šutjelo. Naš artizam dakle, kad 
Pkvnja Bagntoeno fora pola oko ndekrutijeg 
f .. . . : < 3 
pag o Bia značio ni »struju«, ni i nk 
> odo cd .: koji su imali umjetnici svih vremena: tra- 
e i vlastitog izraza. 


Kiki palnoviii knittecni 
najnoviji književni pravci, koji idu za »novim izra- 


žajnim i j 
jad 5. srodan temelje se na jednoj predrazsudi (da 
ovjerju), da se nov način izražavanja može po- 

RI 297 
stići pomoću recepta nekog književnog PJ ) čir olgerša 
norma nikada nisu stvorili nikakvo umjetnič si sade 
ravno, pozitivističke estetike A opć ons 
kaže: »Mi ćemo vidjeti, i | mo 
pepa s ovoga stanovišta postaje razumljiva, a Tara 
bezobzirno stremljenje umjetnika za novim izražaj Bit 
cima, koji imaju veće sposobnosti prilagođivanja . m1 
niansama unutrašnjeg života«.%) Kelemina definira e p jeo 
nizam na ovaj način: »Umjetničkom djelu nije više na 
lina, nego njegov unutrašnji život. On stvara i laba koda 
i svoje mašte. Radi toga ise nazvala škola, oja Vaso Al 
tjera do skrajnosti, izrazna umjetnost umije na I gro 
svi su pravi pjesnici uviek nalazili izražajne o 2 dva 
prilagođivali prelievanjima čuvstava, jer a ei asd od 
snici. Čuvstveno-fantazijsko stvaranje nije 0 mbo, oni 
nizam, jer je takva bila svaka prava umjetnos : : anajg 
nici nisu stvarali prema roni a hours dao 
izražavali svoj unutrašnji život. »Okoina« | knadno i 
ralističko ata individualnih pjesničkih hardi 
izrazi, nove »ekspresije«, ne postizavaju se, si pd e i ama 
manje pravilima i propisima neke književne S pi deki 
bio je uviek i jest jedino mjerilo u jea : 4 iti 
tvorba, ali kad se on shvati empirički-normat vno, a 
i program, onda se dolazi do sudbonosnih pojava. P. dama io 
psiholožka činjenica, da je čovjek najmanje iskren do fa sa 
kad hoće da bude iskren i izvoran. Sviestna- težnja za . 
vidualnim izrazom morala je uroditi hotimičnošću i e 
štenošću. Individualnost i izvornost izraza, spontane i . si 
tične u činu umjetničkog stvaranja, u programnim nas oj od 
njima izrođuju se u samovolju: čuvstveni izraz postaje razu 
291) Croce, govoreći o razpravi Florian-Parmentiera fe) pao 
go tE ea 
ove nabraja: »vers «, »đ , meti «as 
ime«, »paroxisme«, »esotćrisme«, »naturisme«, >sompne : 
Amira, noble "ikone on a 
I. Dovdljan je ovakav popis, kaže miran: Kura 
smiešnost stvari i smiešnost škola ne samo brojniji 2 ne a5 
“ dinaca-pjesnika, nego i škola, koje posjeduju programe, 
pojedince-pjesnike«. (»La poesia«, str. 332). “e 
: 29) Meumann: System der Aesthetik, str. 65. 
29) Kelemina: Op. cit. str. 39. 

dan intelektualistički izljev (zato Meumann govori o »bezobzir- 
nosti«, a Kelemina o »skrajnosti«; ali oni ne uzimaju to kao 
estetski niečan moment, nego kao značajnu crtu »pjesničke« 
škole); imaginativni elementi, organski oblikovani u autentič- 
nom stvaralačkom činu, postaju raztrgane i nesuvisle asocia- 
cije; iskrenost postaje namješteni primitivizam; individualnost 
postaje ekstravagantna hotimična izvornost; a slobodan stih, 
kao sviestna reakcija na ukočeni i mrtvo blještavi artistički 
izraz, razrješuje se hotimično u prozaičnu ritmiku. 

Francesco Flora piše o talijanskom hermetičnom pjesniku 
Ungarettiju, koji je i kod nas imao prilično sreće: »Čuo je u 

sebi neke rieči, i ne nastojeći, da ih razumije, zavolio ih je, 
gladio ih je, obradio ih je kao takve, i nikada se nije zapitao: 
,Ali što one znače?' Zadovoljio se, da ih uživa, ali je zaboravio 
na poeziju: naslađivao se nekim neodređenim riečcama, i za- 
boravio da od njih učini pjesmu, objektivirajući ih i dajući 
im oblik: pa bilo i vrlo jasan oblik, koji hoće da objektivira | 
časak zbrkanih osjećaja. On se naprotiv zadovoljava zbrkanim 
osjećajem i ne prikazuje ga u lirskim izrazima... Ungarettijevi 
osjećaji vrlo su često osjećaji abstraktnih glasova. Ne djeluju 
na njega stvari i čuvstva, koji bi morali prieći iz svoje nepo- 
srednosti u umjetničku posrednost, nego rieči kao priroda, kao 
priprosto fizičko nastajanje... Dakle bi naša krivica bila, što 
bi htjeli vidjeti »logički« dogotovljenu sliku nagovieštenu u 
onim samovoljnim riečima? Ne ,logički' nego ,pjesnički' u su- 
vislosti oblika.«?) 

Flora opravdano upozorava na mogućnost mistifikacije, 
kojoj širom otvara vrata hermetično pjesničtvo, pjesničtvo 
»enigmatične samovolje«, kako ga zgodno zove: »Dopustivši 
sugestivnu rieč u još materialnom značenju Mallarmćovu, za- 
mračenost kao umjetnički element omogućuje sve lake pod- 
hvate mistifikacije.«“) Pomnim izpitivanjem našeg najnovijeg 
Pjesničtva vrlo se često može odkriti sviestno ili nesviestno 
obmanjivanje, što je i podpuno razumljivo. U zamračenosti i 
nesuvislosti suvremenog stihotvorstva vrlo se lako mogu pro- 
kriomčariti kao duboke pjesničke zamisli i najbjednije plit- 
koće, pa dapače i prazne bezsmislice. Osim toga hermetična 


m 


: i? Francesco Flora: La poesia ermetica, Bari 1936, str. 107 
i A 


%1) Flora: Op. cit. str. 47. 

poezija, zamjenjujući nerazumljivost s genialnošću,, oslobađa 
mlade pjesnike od vrlo težke obveze polaganog sazrievanja 1 
mučnog traženja samoga sebe i vlastitog naglaska, koje za- 
htieva ozbiljno pjesničtvo. ord) 
Pjesničke škole nikada nisu stvorile pjesnike. Svaki pjes- 
nik, kad je zbilja pjesnik, ima svoj vlastiti naglasak, svoju 
vlastitu intonaciju, svoje vlastito prelievanje, koji se očituju 
na spontan način. Ono specifično, što trepti u Danteovu jeda- 
naestercu, nije on dobio u školi »sladkoga, novoga stila«, nego 
to je osobno njegovo; to je odjek ritma njegove intimne du- 
ševnosti. ' 
Zanimljivo je, da kad kritičari i književni povjestničari, 
koji inače teoretski stoje na stanovištu struja, pravaca i škola, 
sude o umjetnosti izpravno, onda (kako smo već vidjeli kod 
Brandesa) napuštaju svoja abstraktna mjerila i polaze s in- 
diviđualnih umjetničkih doživljaja. Vrlo je zanimljiv slučaj 
Hippolita Tainea. Kako je poznato, njegovo je vrhovno mje- 
rilo umjetnosti moment »okoline« (milieu), koji se na kon- 
cu konca može svesti na pojam »struj&«. On definira »okolinu« 
kao: »Obće stanje ćudorednosti i duha«.*%) Taine, govoreći o 
kasnijim Corneilleovim djelima, zaboravlja svoje abstraktne 
sheme, te sudi ovako: »U tom času živi uzorci, koje je on pro- 
matrao, ne izpunjavaju više pozornicu svieta; bar on ih nije 
više tražio, on nije više obnavljao svoje nadahnuće. Radio je 
prema receptu, prema sjećanju na postupke, koje je bio našao 
prije u toplini uzhita, prema književnim teorijama, pre- 
ma razlikovanjima i razpravama o zapletima i razpletima po- 
zornice i dramskim slobodama. Ponavljao je i pretjeravao sa- 
moga sebe: znanje, proračunanost i izkustvo nadoknađivali su 
mu neposredno i osobno promatranje velikih čuvstava i vried- 
nih djela. Nije više stvarao, nego umjetno gradio.«) Gdje je 
ovdje Taineovo mjerilo »okoline«? Ne radi li se tu o izključivo 
čuvstveno-imaginativnom shvaćanju umjetničkog stvaranja? 
Taine osuđuje djela, o kojima govori, jer ona nisu nastala u 
»toplini uzhita«, nego je Corneille radio prema stečenom izku- 
stvu i prema propisima. I zato, što Taine osobito naglasuje, on 
nije »stvarao« nego »umjetno gradio«. Suditi sa stanovišta 
»uzhita« i »stvaranja« ne znači drugo nego suditi prema čuv- 


8%) Taine: Op. cit, I 63, 
3%) Taine: Op, cit. I 17 i 18. 

stveno-imaginativnom mjerilu. I kad Taine nije našao ostva- 
Tene ove zahtjeve u Corneilleovim djelima, on nije više po- 
sezao ža svojim mjerilom »okoline«, koja se ipak očitovala i u 
lošijim Corneilleovim djelima, jer se i u njima nalaze sve 
Taineove značajke drame XVII. vieka, kao družtvena ugla- 
đenost, salonski ton, izbjegavanje krvavih prizora, vještija 
tehnička kompozicija, »izabrane rieči, zvučne rime i t, d.?) 
Taine sa svoga naturalističkog stanovišta ne bi nikako mogao 
opaziti pomanjkanje »topline uzhita« ni stvaralačkog momenta. 
On je sudio izpravno, jer je pristupio Corneilleovim djelima 
onako, kako je morao pristupiti: srdcem i maštom, unatoč svih 
naturalističkih i intelektualističkih predrazsuda. I tako Taine, 
pristaša relativnosti estetskih vriednosti, postavlja se ne- 
sviestno na izvanvremensko i izvanprostorno »absolutno« sta- 
novište. 

Vremensko stanovište, sa svojom predrazsudom »razvo- 
ja«, urodilo je još jednim izvanestetskim mjerilom: mjerilom 
stila, bilo u umjetničkim, bilo u pjesničkim tvorbama, Stil je 
izvanestetsko mjerilo, jer individualno estetsko stvaranje pro- 
matra kroz stanovitu obćenitu shemu, uzimajući osobne umjet- 
ničke izraze u smislu tipa ili kalupa. Pozitivističke estetike, 
iako stilu kao takvu priznavaju pozitivnu estetsku vriednost, 
s druge strane traže njegovu osobnu obradbu, niečući tako 
njegovu najglavniju značajku: obćenitost. Značajno je ovo 
Witasekovo shvaćanje stila: »Vrste stila i oblici stilizacije 
vode, kad su jednom stvoreni, život, koji je do stanovitog ste- 
pena nezavisan i od svog izvora, to jest od psihičkog stava 
Stvaralačkog subjekta, i od uvjeta materiala.., Ovako opo- 
našanje i ponovna primjenjivanja tuđih stilskih rodova uspjet 
će umjetnički povoljnije, ukoliko se oponašatelj umije uži- 
vjeti u duševni značaj onoga, koji je prvotno stvorio stil, tako 
da ga ujedno stvara iz sebe kao nešto novo.«*) Stil vodi dakle 
nezavisan život od svog psihičkog izvora (iako do »stanovi- 
tog stupnja«, što je značajno za kvantitativni psihologizam. 
kao da razlika između abstraktnog aspekta i konkretnog 
aspekta nije kvalitativna), ali on je »umjetničkiji« (opet stup- 
bjevi!), ako ga umjetnik stvara iz sebe kao nešto novo. »Nie- 
zavisni život« stila je zaniekan, a iztaknuta potreba stvaralač- 


204) Taine: Op. cit. I 90. 
3%) Witasek: Op. cit. str. 380. 

kog čina, kojim stil upravo prestaje biti obćeniti stil, a po- 
staje umjetnička tvorba. Zi 

. Miiller-Freienfels razlikuje četiri činbenika književnog 
stila: 1) uvjete, koji leže u osebinama umjetničkog stvaraoca; 
2) osobitosti, koje izviru iz prilika estetskog priobćivanja i 
primanja; 3) uvjetovanosti određene bitnošću pjesničkog 
predmeta;. 4) uvjetovanosti određene materijom poezije, to 
jest jezika. Ali nadodaje, da se svi ovi činbenici slievaju u 
duši pjesnikovoj u jednu rezultantu.") Ako se ovi činbenici 
pogledaju onako, kako se imaju gledati, opazit će se, da su 
oni jedno: »pjesnički predmet« nema o sebi nikakve stvar- 
nosti, nego se podpuno razrješuju u osobnom stavu umjetni- 
kovu, kojim je zahvaćen, a estetsko priobćenje i primanje 
kao i jezik nisu drugo nego onaj isti osobni stav umjetnikov. 
I sam Miiller-Freienfels priznaje, da se svi ti elementi slie- 
vaju u duši pjesnikovoj u »jednu rezultantu«. Pa čemu onda 
nasilno razčlanjivanje onoga, što je jedno? Nasilnost je prouz- 
rokovana nasilnim empiričnim stanovištem, koje vidi »neza- 
visan život« u mrtvim abstrakcijama. 

Vremenska određivanja ne mogu i ne smiju se upotrebiti 
kao mjerila umjetničkih vriednosti. Ona, uobćavajući indivi- 
dualne pulsacije umjetničkih tvorba, dakle eminentno stva- 
ralačke momente, ne određuju kakvoću umjetničkih djela, 
te ne mogu poslužiti spoznaji u razumievanju njihove stvarne 
prirode. 

Ono, što nam pozitivno može dati vremensko određivanje, 


to su poviestno-kulturni podatci. Na taj načih doznajemo za_. 


ideje, koje su prevladavale u stanovito vrieme, za kulturne 
utjecaje, koji su se križali, za kulturna nastojanja i sličnoj 
dakle za ćudoredno-intelektualna kretanja kao takva, bez 
obzira, da li su oni poprimali umjetničke ili pjesničke oblike. 
Ali to stanovište može biti koristno uz jedan uvjet: književni 
povjestničar mora biti predhodno na čistu sa značajem umjet- 
ničkog stvaranja. Jer kako će inače razlučiti estetske ele- 
mente od kulturnih? Nesigurnost i nesposobnost razlučivanja 
imaju kao posljedicu književne poviesti, u kojima su oba sta- 
novišta pomiešana, tako da one nisu više ni kulturne ni 
književne poviesti. 


%6) Miuller-Freienfels: Poetik?, str. 11. 

A I naši književni povjestničari, u svojim nastojanjima da 
književnoj poviesti dadu književniji značaj, nego što ga je do 
tada imala, posegli su za mjerilom književnih struja, videći 
u njima glavne pjesničke vriednosti. Tako Vodnik izjavljuje 
da je pitanje struja »najvažnije u poviesti književnosti«.?) I 
na drugom mjestu tvrdi, da u književnoj poviesti treba u 
prvom redu »proučavati struje i prieći od analize do sin- 
teze.«"") Analizu bi predstavljao filoložki postupak, dok bi 
sintezu predstavljalo promatranje intelektualnih sadržina Ali 
i »analiza« i »sinteza« ne uzimlje u obzir individualno-stvara- 
lački značaj pjesničkih djela. | 

Kako je ustanovila suvremena estetika, pod oznakama 
struja i škola mogu se pokadkada kriti i neka estetska mje- 
rila, ukoliko se njima označuju pozitivni ili negativni estet- 
ski momenti. Tako »klasičnost« označuje pokadkada ne više 
struju u smislu shematizacije osobnih izražaja, nego savršen 
izraz u smislu podpune ravnoteže. i podpunog prožimanja 
čuvstvenih i imaginativnih elemenata. To nije više stvar neke 
škole ili nekog razdoblja, kao što se često misli, jer savršen 
umjetnički izraz znači uviek uspjelo slievanje čuvstva u fan- 
tazijsku viziju i puno njeno ostvarenje u vanjskom svietu. Kad 
»klasično« postane »klasicizam«, to jest škola onda ono 
vriedi estetski koliko i sve druge škole. Klasicizam ne znači 
drugo, nego programno oponašanje klasičnih djela, u kojemu 
se čuvstveno-fantazijska organska sljubljenost, to jest prigu- 
šivanje — ne ukidanje! — čuvstva maštom (repressione 
non sopress ione, kaže Croce), izrađa u vanjski sklad 
bez duše. Prirodno je onda, — kako se to dogodilo osobito u 
francuzkoj književnosti — da za klasicizmom dolazi reakcija 
u obliku romantizma, koji naglasuje prije svega čuvstvo. Ali 
kao što se događa u poviesti književnosti sa svim školemiš 
kao teoretskim reakcijama na stariju književnost, romantizam 
je pao u protivnu skrajnost: u neobuzdanu čuvstvenost. I zato 
on znači u estetskom pogledu negativan moment jer se u: 
njemu očituje stvaralačka nemoć: čuvstvo se nije moglo otje- 
loviti u svoju organsku fantazijsku sliku. 


507) J X : : : : 
VII, 1 ) ra Matl: Branko Vodnik als Literaturhistoriker, Slavia 


%%) Matl: Op. cit. str. 103. 

XI 


PJESNIČKI UKRASI 


Pitanje pjesničkih ukrasa uzko je vezano uz shvaćanje 
jezika uobće. Imali smo već prilike vidjeti, kako pozitivizam 
shvaća jezik. On naravno i u tome pitanju ide s predpostavke 
psiho-fizičkog paralelizma: jezik je pociepan na dva samo- 
stalna momenta, koji teku uzporedo. S jedne je strane jezik 
uzet kao fizioložko-akustička činjenica, koja se razvija o sebi 
u prilično nezavisnom pravcu, a na drugoj strani stoje psi- 
hičke reakcije, vrlo labavo povezane uz prvi element. Aku- 
stički jezični momenti imaju neke svoje vriednosti, koje 
utječu na psihičko zbivanje. Pojedini glasovi i njihove kom- 
binacije prouzrokuju određene psihičke reakcije. 

Kako smo već rekli govoreći o Roettekenovu shvaćanju 
jezika, pozitivističke jezične teorije podpuno su intelektua- 
lističke. S osjetilno akustičkih momenata i korelativnih psi- 
hičkih zbivanja ono odmah prelazi na pojam. »Gola činje- 
nica« jezika nalazi se u njegovu intelektualnom značenju, jer 
se u njemu odrazuje osjetilna stvarnost u svojoj objektiv- 
nosti. To je »prosti« govor. Ovaj postaje pjesničkim, kad mu 
se pridadu, kao neki »plus«, stanoviti »pjesnički ukrasi«. 

Koliko god ovo shvaćanje bilo na prvi pogled uvjerljivo, 
ono počiva ipak na krivoj predpostavci. Ciepanje jezika na 
psihičke i fizičke momente ima svoje praktično značenje, ali 
nikako ne odgovara stvarnosti jezika. Ovaj nije, kako empi- 
rija uzima, mehanizam sastavljen od perioda, rečenica, rieči 
i glasova. Vossler, polemizirajući s ovakim shvaćanjima, kaže: 
»Ali kad se tvrdi, da zvukovi sastavljaju slogove, ovi rieči, 
rieči periode i govor, već se je neopazice posklizlo iz meto- 
doložkog u metafizički pozitivizam i utvrdilo se je nešto, što 
je istovjetno s tvrdnjom: udovi tiela sastavljaju čovjeka. U 
jednu rieč, uzpostavila se kriva uzročna sveza, postavljajući 


250 


načelo uzročnosti u podređene dielove mjesto u više i idealno 
jedinstvo. _ Uzročna sveza razvija se u stvarnosti drugačije: 
duh, koji živi u ljudskom jeziku, sastavlja periodu i rečenicu, 
rieč i zvuk. I ne samo da ih sastavlja, nego ih stvara.«) 
Eduard Wechssler prigovorio je Vossleru, što polazi s 
nepoznatoga X k poznatome A, dok on, Wechssler, polazi s 
tina Ak nepoznatomu X: to jest »s poznatog akustič- 
Og enomena«, »s rieči i fraze« k njhovu značenju. Vossler 
upozoruje s razlogom na samovoljnu svezu »akustičkog feno- 
mena« s »rieči i frazom«. Akustički fenomen kao takav, od- 
ciepljen od značenja, nije drugo nego zvuk, šum, te je 'pod- 
puno nepoznat. Ako netko ide s nepoznatoga k ponzhatorne 
to su upravo pozitivisti, koji sa stanovišta nerazumljivih šte 
movai zvukova, sa X, hoće da dođu do njihovih značenja. Pa 
inače, pita Vossler Wechsslera, ako je empirična “ polazna 
točka poznata, čemu onda lingvistika?"") Zvuk, pomicanje 
usta, zvučni treptaji, zračni valovi, šum, sve to jrhh za dho 
reg de babinog jezika sporedno značenje, jer lingvistika — 
rm a . ra ne. brine se za šumove, nego za unutrašnje 
Pozitivizam, stalno zamjenjujući metodolož čj 

s teoretskim, uzima jezik kao dom kao mwmoike“ Maia 
kao živ organizam, kao proces. Jezik, praktički s ima 
svoju pasivnu, mehaničnu stranu. To je onaj konvencionalni 
govor, sa stalnim i određenim pravilima, s kojim moraju raču- 
nati gramatike i rječnici kao praktična pomagala za učenje 
jezika. Teoretski čin stvara jezični izraz. Govor kao Madiu: + 
cija, kao kolektivna pojava »postoji«, ali postoji onda, kad se 
gleda praktički, te u tom slučaju on se nuždno prikazuje kao 
pasivno-statički mehanizam, upravljan empiričkom zakoni- 
tošću. Ova, teoretski uzeta, gubi svako značenje, jer je jezik 
u svojoj stvarnosti podpuno individualne prirode. Govor, re- 
SR pojedine rieči nisu u zbilji onakvi, kakvi nam Pa, pri- 
o zvead kad su napisani na papiru ili kad su gledani psiho- 
I .. postupkom, to jest oni nisu abstraktna neosobna 
onvencija, nego su duševna stanja, osobno naglašena, u sva- 


5%) Karl Vossler: Positivismus i 
a ni und Idealismus i i 
pojspnjobam, Tal. prievod od Gnoli-a, Bari 1908 nI sas 
22 Vossler: Op. cit. str. 178. : a4 
) Vossler: Op. cit. str. 181. 


251 


kom pojedinom slučaju sasvim nova. Vossler je dokazao, da 
ista rieč može izražavati više duševnih stanja. U Danteovim 
stihovima 


Amor, che a cor gentil ratto s' apprende 
prese costui della bella persona 

che mi fu tolta, e il modo ancor m' offende; 
Amor, che a nullo amato amar perdona, 

mi prese del costui piacer si forte 

che, come vedi, ancor non m' abbandona. 
Amor condusse noi ad una morte... 


rieč »amor« nije u sva tri slučaja jednaka. U prvom slučaju, 
kako dobro kaže Vossler, rieč »am o r« (ljubav) vezana je uz 
rieči: »che a 'cor gentilratto sapprende« (koja se 
brzo hvata plemenita srdca). To je početak jedne ljubavi, njež- 
ne i diskretne, koja je planula u nepokvarenu i meku srdcu. 
Predočba je »plemenitog srdca« predominantna i daje intona- 
ciju cieloj situaciji. U drugom je slučaju rieč »am o r« vezana 
s riečima: »che a nullo amato amar perdona mi 
presedelcostuipiacersiforteche, come vedi, 
ancor non m'abbandona« (ljubav, koja ne dopušta 
nikome, koji je ljubljen, da ne uzvrati ljubavlju, tako je 
snažno planula u meni za njegovim liepim likom, da, kako 
vidiš, još me ne ostavlja). Ona znači ovdje bezpomoćno i stra- 
stveno podavanje zauviek, što je osobito označeno izrazima: 
anullo..amarperdona (ne dopušta da ne ljubi), forte 
(snažno), del costui piacer (za njegovim liepim likom). 
U trećem slučaju rieč se »amor« ne može uzeti bez izraza 
»condusseadunamorte« (dovela nas je do zajedničke 
smrti). Tu je ljubav težak grieh, koji treba okajati. I zato do- 
bro govori Vossler, da je s ova tri značenja rieči »amor« izna- 
žena »ciela poviest duša«: ona znači u prvom slučaju »simpa« 
tiju, koja je proklijala u sentimentalnom mladiću«, u drugom 
»klonulost podavanja zaljubljene žene«, a u trećem »demon- 
sku strast brakolomstva«."?) 

Za empiriju je naprotiv »am o r« uviek ista rieč, s jed- 
nakim fizioložko-akustičnim popratnim pojavama. Dakako, 
ona može i s empiričkog stanovišta biti »osobno« proživljena, 


512) Vossler: Op. cit. str, 186. 

ukoliko se uz nju mogu povezati razne osobne asociacije; 
ali tu se radi o samovoljnim psihičkim doživljajima: asocia- 
cije, nepovezane nuždno uz izraz, gube s vida stvarno znače- 
nje rieči, to jest stvarno duševno stanje onoga, koji govori. 
A ovo posljednje nema nikakva posla ni s akustičnim trepta- 
jima s jedne strane, ni s asociranim predočbama s druge 
strane; rieč o sebi kao akustički fenomen, kao obćenita she- 
ma podpuno izčezava u individualnosti duševnog doživljaja. 
Empirički shvaćena rieč »am or« nezavisna je u svojoj osje- 
tilnoj stvarnosti, to jest njene »glasovne metafore« uviek su 
jednake. Vokali »a« i »o« ili konsonanti »m« i »r« imaju svoj. 
stalni osjećajni ili bolje, osjetilni ton. Ovaj se uviek ponavlja, 
kad god je rieč upotrebljena. Tako shvaćenu izrazu sva pri- 
lievanja Danteova doživljaja, jedinstvena u svojoj individual- 
nosti, ostaju podpuno nepristupačna: u njemu više nema ni 
sentimentalne ljubavi, ni grješne strasti, ni okajanja grieha. 
Dinamički čin je mehaniziran, a rieč, koja je u onom kon- 
tekstu imala svoje značenje, svoju osobnu boju, izgubila je svu 
životnu toplinu ukočivši se u mrtvu abstrakciju. Dobar dekla- 
mator, to jest deklamator, koji je sposoban osjetiti adekvatno 
Danteovu poeziju, sigurno će naglasiti tu rieč svaki put dru- 
gačije, kako dobro opaža Vossler. Zašto? Naprosto zato, jer za 
njega rieč ne predstavlja nikakvu akustičku vriednost, uzetu 
izvan duševnosti pjesnikove; duševni čin reproduciranja pjes- 
nikova doživljaja podpuno mu je dovoljan. 

Sve ovo ne vriedi samo za pjesnički jezik, nego i za svaki 
drugi jezični izraz, pa i za onaj najobičniji. Rieči, u svojoj 
najintimnijoj bitnosti, nisu drugo nego duševna stanja, koja 
možemo shvatiti samo na jedan način: proživljavajući ih u 
njihovu individualnom konkretnom slučaju. Tako na primjer 
prosti i svakidanji uzklik majčin: »Sine moj!« koliko raznih 
osjećajnih gradacija može nositi u sebi: od priekora popra- 
ćena suzama razočaranja do izraza najviše materinske sreće! 
I svaka ta gradacija mora biti proživljena od slušatelja u 
njenu specifičnom slučaju. Uzmimo majčin uzklik akustički, 
s odnosnim »glasovnim metaforama«, sve je upropašteno. 

Tko hoće dakle da upozna jezik u njegovoj najdubljoj 
bitnosti, mora ga uzeti u njegovoj dinamičnosti, u njegovu 
vječnom pokretu, u njegovoj vječno novoj osobnoj konkret- 
nosti. Jer, kako kaže Bertoni, rieč u svojoj intimnoj bitnosti 

neprestano se mienja. »Hladno«, na primjer, prikazuje nam 
se kao rieč istovjetna s jedne strane, ali različita svaki put, 
kad je upotrebljavamo. Svi znadu, da mi ne možemo u razli- 
čitim časovima svoga života začeti podpuno istovjetnu misao. 
Mi ne možemo ponoviti kao odrasli ljudi rieč »domovina«, a 
da je ne osjetimo punu podpuno različita značenja (i koje je 
toliko dublje) od onoga, koje je ova rieč imala za nas, kad 
smo je naučili od naših dragih na školskim klupama. Ne mo- 
žemo govoriti o »slobodi«, a da sebi ne predstavimo u raznim 
momentima svoga života podpuno drugačije shvaćanje slo- 
bode, koje se pojam mienja, kako je prirodno, prema našem 
ćudorednom razvoju."?") »Kad nađemo, da se u Pikardiji mjesec 
zove »la belle«, kako ćemo protumačiti ovaj izraz, ako 
ne uspijemo sebi predočiti začaranost duše pred lješotota 
noći, obasjanih mjesečinom?«"*) 

Rieč uzeta kao akustička abstrakcija, iztrgnuta iz pojedi- 
nog psihičkog zbivanja, sasvim je nerazumljiva, jer ona, 
kako je već rečeno, nije drugo nego neko duševno stanje, neki 
duševni čin, koji možemo zahvatiti duhovnim činom. Razdvo- 
jimo li samovoljno taj čin psiho-fizički, mi smo ga mehani- 
zirali. Pikardski naziv za mjesec nije više u tom slučaju ča- 
robna vizija, koju je izprela magija mjesečevih zraka, nego je 
stanovit (i uviek stalan) način treptanja zračnih valova. Shva- 
timo-li ga kao šum ili kao zvuk, psihičko zbivanje skreće u 
pravcu psiho-fizičkih samovoljnosti. 

Da rieč o sebi nema nikakve samostalne vriednosti, naj- 
bolji je dokaz činjenica, što zvučni stihovi nekih pjesnika, 
koji prazno zvuče, ostavljaju čitaoca bladnim. »Stih, koji 
zvuči a ne stvara«, rekao je netko izpravno. Što znači »stva- 
ranje«? Zvuk u tome slučaju nije nastao unutrašnjom nu- 
ždom. Veliki pjesnici ne upotrebljavaju ni »zvučne«, ni 
»liepe«, ni »pjesničke« izraze: ljepota i poezija dolaze iz nji- 
hove uzbibane duševnosti. Sugestivnost je jezičnog izraza u 
posebnom naglasku, u posebnoj ritmičkoj liniji, koja daje 
dikciji individualno vibriranje. Dobar poznavač razlikuje 
odmah : Danteov jedanaesterac od Tassova ili Ariostova, ili 
Goetheov stih od Schillerova i t. d., a taj je ritam određen 
jedino i izključivo osobnim ritmom unutrašnjeg pjesnikova 


819 Bertoni: Op. cit. str. 17. 
814) Bertoni: Op. cit. str. 24. 

doživljavanja. I zvukovi su samo onda stvarni, kad su shva- 
ćeni kao duševne vibracije. Jezik je aktivitet, i to aktivitet 
čuvstveno-imaginativne prirode. Sama rieč ne predstavlja 
nikakvu logičnu, nego estetsku vriednost. 

Kad je rieč »pjesnička«, a kada nije? Uzeta onako, kako 
stoji napisana na papiru, ili uzeta kao zvuk (dakle kao em- 
pirička »činjenica«), ona nije pjesnička ni nepjesnička (mnogi 
misle na primjer, da je rieč »zviezda« o sebi liepa i pjesnička, 
arieč »opanak« ružna i nepjesnička). Izrazi: »Chiare, fres- 
che e dolci acque...«, kojim počinje jedna Petrarkina 
pjesma, mogu biti — tvrdi Croce — i pjesničke prirode, a 
ujedno i logičan sud. Poezija su, kad se preko njih prenesemo 
u Petrarkino čuvstveno-imaginativno stanje i kad naš duh 
vibrira u skladu s pjesnikovim; ali kad su one odgovor na 
upit, koja je najbolja ljubavna pjesma Petrarkina, onda su 
one logičan sud. Kad se ne uzmu u obzir psihične okolnosti, 
u kojima je bila izrečena neka rieč, kad se ne uzme u obzir 
naglasak, pokret, emfaza, podertavanje, rieč kao takva ne' 
znači podpuno ništa.) Nova potvrda, da je rieč neko duševno 
stanje, a nikakva akustička činjenica. 

Rekli smo, da jezik kvalitativno pripada istoj duhovnoj 
sferi, kojoj i poezija: čuvstveno imaginativnoj. Prema tome 
on je već poezija, te ne treba nikakvih novih vanjskih eleme- 
nata, ne treba nikakav »plus«, koji bi mu dao pjesničko zna- 
čenje. Samo vanjsko promatranje jezika, to jest abstrahiranje 
od duševnih uvjeta, u kojima se rađa jezik, moglo je vidjeti 
u vanjskim sredstvima »pjesničkih ukrasa« pjesničke elemente. 
Ali »pjesnički ukrasi« uzeti o sebi, onako kao što ih uzimaju 
poetike i retorike, nemaju nikakvog pjesničkog značaja. Oni 
su tu shvaćeni kao teoretske vriednosti, koje prostom govoru 
daju pjesnički oblik. Tako na primjer samo preneseno zna- 
čenje rieči (u slučaju metafore), ili sam moment pridavanja 
epiteta nekoj rieči i t. d. diže govor, prema tim shvaćanjima, 
u sferu pjesničtva. Ali ako pokušamo odrediti pomoću »pje- 
sničkih ukrasa« vriednost neke pjesme, brzo ćemo se uvjeriti 
O njihovoj abstraktnosti. Petrarkini izrazi: »chiare, fresche e 


.dolci acque« (bistre, svježe i sladke vode) uzeti kao takvi, 


epiteti su kao i svi bezbrojni epiteti u nemoćnim naprezanjima 
stihotvoraca, Nije li bezbroj loših pjesnika upotriebio baš 


315) Croce: Logica* str. 72. 

ove izraze »bistar«, »svjež«, »sladak«, a da nisu mogli izva- 
biti ni najmanji drhtaj u čitaočevu srdcu? Razčlanbom loše 
pjesme možemo dobiti množtvo »pjesničkih ukrasa«: i epiteta, 
i metafora, i sinekdoha, i katahreza, i polisindetona, i asinde- 
tona, i personifikacija, i alegorija, i t. d., ali će ona ipak ostati 
loša pjesma. ; 


Ne empirična »činjenica«, ne rieč o sebi i njene psiho- 
fizičke reakcije, nego duševna stanja, koja se zahvaćaju isto- 
vjetnim simpatetičkim činom, predstavljaju pravu stvarnost. 
Ne postoji obični govor za razliku od »pjesničkoga«, nego po- 
stoje duhovna stanja, koja su pjesnička ili nepjesnička. I zato 
je i pjesnički jezik »prost« kao i obični govor, ukoliko poje- 
dine rieči u njemu moraju biti što adekvatniji i što jednostav- 
niji izrazi pjesničkih duhovnih stanja. Kad bi bila istina, da 
je pjesnički jezik neki »plus« s obzirom na obični govor, i kad 
bi bila istina, da unošenje »pjesničkih ukrasa« daje pjesnički 
značaj jeziku, onda bi i svako namjerno trpanje »liepih« izraza 
značilo poeziju. Ali to se uviek osuđivalo kao nadutost i ne- 
prirodnost. Pjesnički govor izgleda zbilja kićeniji od svaki- 
dašnjega govora, kad se gleda s periferije. Samo što ta kićenost 
nije vanjske prirode, tu se ne radi o »pjesničkim ukrasima« 
unesenim izvana, nego se radi o prividnoj »kićenosti«, ukoliko 
su izrazi prožeti čuvstveno-fantazijskim sadržajima. Oni su u 
stvari isto tako »proste« rieči kao i rieči običnog govora, jer 
su izrazi stanovitih duhovnih stanja. Pjesnik, koji ne će da 
bude jednostavan, on je propao kao pjesnik. Očit dokaz, da se 
radi o doživljavanju svoje vrste, koje mora biti »prosto« i 
»jednostavno« izraženo. A to su naslutili i empiričari, Jer što 
bi drugo značila Roettekenova opomena, da ukrasi ne smiju 
biti uneseni izvana, kao šminka na glumčevo lice? 

I osobni naglasak pjesnikov, koji je uviek nov i osobit, 
statičko-intelektualističko gledanje mehanizira u »ritam« i 
»stih«, pripisujući mu neka svojstva izvan pjesnikova duha. 
Tako se tvrdi za neke vrste stihova, da su »jednolični« ili 
»ugodni«, a za neke vrste metara, da su zgodniji za dramu ili 
za ep nego drugi. Ali ako ritam svakoga pjesnika ima svoje 
tonove i svoj osobiti naglasak, onda ne postoje razne vrste 
stihova ni razne vrste metara izvan stvaralačkog čina. Stvar- 
nost pjesničtva je u osobnoj intonaciji ritma, a sve sheme stiha 
i metra mogu jedino služiti u praktične svrhe: kao naputci za 


256 


čitanje. Oni su samo kostur individualnog pjesnikova akcenta, 
To je opazio i psihologist Miller-Freienfels, te prigovara sta- 
roj filoložkoj metrici, da je izpitivala samo »ono što je od stiha 
štampano crno na bielu«, te naviešta »psiholožku metriku« u 
budućnosti, koja se ne će baviti »shematičkim skandiranjem« i 
»metričkim kosturima«, nego suosjećajnom (nachfiihlend. 
razčlanbom pojedinih slučajeva. I ovdje se očito misao otima 

od abstraktnih okova empirične shematizacije i nehotično teži 

k živome i intimnome. 


Haler; Doživljaj ljepote 17 25% 


Bilježka II 


JEZIK KAO STVARALAČKI ČIN 


Možda će biti zgodno, radi boljeg razumievanja, osvietliti 
razlaganja u zadnjem poglavlju na konkretnom primjeru. 

Pred nekoliko godina bila se povela u našoj javnosti za- 
nimljiva razprava o pitanju, da li se ima tražiti uzrok dušev- 
nim doživljajima u rieči uzetoj kao zbroj pasivnih fizičko- 
akustičkih fenomena ili ga treba tražiti u dinamičkom duhov- 
nom činu. : a 

Jedan ugledni hrvatski pjesnik nazvao je glas »i« po boji 
najsvjetlijim, a po obliku najvitijim glasom između svih sa- 


moglasnika. U svezi sa svojom tvrdnjom pripoviedao je on < 


o nekom svom nastavniku u gimnaziji, ikavcu, da je jednom 
đacima kazivao narodnu pjesmu: »Hrani majka dva nejaka 
sina«. »Kad reče ,dva nejaka sina', taj mu je ,i' izašao dug i 
umiljat; i meni se pričinilo, da vidim bio mlaz mlika, što 
ga majka daje svojoj sitnoj dici. Zanielo me dakle toliko, da 
sam stao pisati ikavštinom i donio što više samoglasnika ,i', 
samo da se odmah ne izgubi ono nešto sladko i bielo, što mi 
je — već svojim zvukom — šećerilo jezik i razveseljavalo oči.« 
Za rieč »dim« rekao je pjesnik, da je »osjećana kao nešto vito, 
lagahno, i gotovo bielo, što ise tiho u vis diže s domaćeg ognji- 
šta, pod nebom plavim i svietlim.« Dalje je tvrdio pjesnik, da 
je glas »u« dubok, gluh i ukočen ili mračan i zatvoren i da u 
našemu »nad« ne doživljujemo osjećaj visine i prostranosti, 
kao u njemačkom priedlogu »iber« i t.d. i 
Ja sam pokušao dokazati, kako pjesnikovo stanovište nije 
teoretski izpravno, jer se stvarnost govora ne nalazi u glaso- 
vima, uzetim fizičko-akustički, nego u naglasku kao izrazu 
posebnih psihičkih stanja. Nije samoglasnik »i« bio uzrok, što 
je pjesnik vidio »bio mlaz mlika, koji majka daje svojoj 
dici«, nego naglasak, kojim je nastavnik izgovarao stihove. 


258 


I sam pjesnik je priznao, da mu je taj »i« bio dug i umiljat. 
Za rieč »dim«, za koju je pjesnik tvrdio, da je osjećana »kao 
nešto vito, lagahno i gotovo bielo«, rekao sam, da izaziva, kad 
je izrečena posebnim naglaskom u opisu požara, sliku nečega 
crnog, gustog, zagušljivog i težkog. 

U svom odgovoru pjesnik je ostao pri svome, tvrdeći, da 
se nije prenaglio u pogledu glasa »i«: »Takav je taj samo- 
glasnik po svojoj suštini, kad nije podvrgnut jačim smetnjama, 
Što je — na primjer — u rieči ,glib' njegova svjetlost potam- 
njela i njegova se vitkost pogurila, krivi su tome suglasnici, 
koji su se na ovaj način navlaš grupirali oko njega. U Goethe- 
ovim stihovima: 


Roslein sprach: Ich steche dich, 
Dass du ewig denkst an mich — 


baš su susjedni suglasnici, koji vokal ,i ukrućuju i bruse, da 
svojim oštrim vrhom što ljuće ubode u živo nesrtljivog dje- 
čaka.« Da što jače podkriepi svoju tvrdnju, pjesnik se pozvao 
na englezku rieč »lord«: »Imađu Englezi rieč alor d', kojoj 
sam se u mlade dane — a baš djeca ovakove stvari najjače 
osjećaju — često divio, i kad joj nisam znao značenja; ona ti 
se, zbog samog zvuka svojih glasova, nameće, da prozoveš njo- 
me nešto, što je jako i gordo, pa ma bio to i pas bernardinack. 
Pjesnik je odbio moje stanovište, da sami glasovi po sebi ništa 
ne znače i da sve zavisi od načina, kako ih čovjek, prema svom 
duševnom razpoloženju, naglasuje, te zaključuje: »Ali je — 
na primjer — baš ta rieč lord' nešto, što se opire svakom 
različitom naglasivanju i hoće da — rekao bih — živi svojim 
životom,« : 


Stanovište pjesnikovo bilo je podpuno jasno, iako je tvr- 
dio, da ono nije mehaničko-naturalističkog značaja. Njegovo 
mišljenje, da su suglasnici »krivi«, što su se u rieči »glib«' 
svjetlost i vitkost glasa »i« izgubile, da susjedni suglasnici 
ukrućuju glas »i« u riečima »ich«, »dich« i »mich« i da se rieč 
»lord« opire svakom različitom naglasivanju i hoće da živi 
»svojim životom« — podpuno su mehaničko-naturalističke pri- 
rode, jer je objekt shvaćen transcendentno (»živi svojim ži- 


* votom«) prema pasivnom subjektu; duhovno doživljavanje pre- 


neseno je iz unutrašnje stvaralačko-dinamičke sfere, gdje se 

ono u stvarnosti odigrava, na vanjsko područje abstraktnih 
fizičkih zvukova. Da su pojedini glasovi i pojedine rieči, uzeti 
o sebi, nestvarne abstrakcije, nije težko dokazati. Uzrok ukru- 
ćenosti i izbrušenosti glasa »i« u riečima »ich«, »dich«, »mich« 
“ nije ukonsonantima, nego u duševnom stanju pjesnikovu, koje 
jeovdjeiuovom slučaju izbrusilo i ukrutilo glas »i«, u 
ljubavnoj izjavi njemačkog mladića: »Ich liebe dic h« ili 
»Denke ewig an mich«, iako se glas »i« nalazi uz iste 
suglasnike, on više ne bode kao u Goetheovim stihovima; njež- 
nost akcenta čini ga mekim i nježnim. Inače, zašto ista rieč 
»dim« predstavlja sad nešto vitko i bielo, a sad nešto crno i 
težko, prema različnoj akcentuaciji, koja se rieči daje? Uzrok 
je u naglasku, dakle u čuvstvenom pokretu onoga, koji govori. 
Isto je i s englezkom rieči »l o r d«; njom se ne označuje uviek 
nešto, što je jako i gordo, jer »lan d1or d« označuje uz ostalo 
i — krčmara. Nije istina, da se rieč »lor d« opire različitosti 
naglaska. U Shakespearovoj tragediji »Antonije i Kleopatra« 


govori Kleopatra, kad Antonija, težko ranjena od vlastitog . 


mača, podižu k njoj u grobnicu, gdje se krije od Rimljana: 


How heavy weighs my lord! 
Our strength is all gone into heaviness... 


(Kako je težak moj gospodar! Sva se naša snaga izgubila u 
težini...). Dobra će glumica ovdje izgovoriti rieč »10 r d« gla- 
som uztreptalim od samilosti, a nikako naglaskom, koji izra- 
žava udivljenje pred nečim jakim i gordim. 

U ražpravu se umiešao i jedan specialist za dječje bolesti, 
želeći da kao liečnik i pediatar zauzme stanovište u tom pita- 
nju: »Iako mi liečnici stojimo daleko od filozofa, ipak ima 
književnih problema, koji se nameću po sebi baš nama, jer su 
sve životne funkcije — bile one tjelesne ili duševne, uviek 
.fizioložke manifestacije; a pediatar treba da bude, još više ne- 
goli koji drugi liečnik, fiziolog...« Veliki pediatar Pirquet — 
tvrdi dalje liečnik — »zaveo je na svojoj klinici nov način 
označivanja kliničkih nalaza kod bolestnika: boju kože, koja 
je vrlo važan znak za diagnostiku raznih bolesti, označio bi sa 
S (sanguis, krv), jer je boja kože znak većeg ili manjeg 
priljeva krvi. Kod raznih bolesti, radi toga, ta boja se mienja 
na značajan način: ako je boja kože normalna, recimo ružiča- 
sta, označio bi to Pirquet sa S a; ako bi bolestnik bio više crr 

ven u licu nego normalno, n. pr. kod groznice, bilježio bi to 
sa Se, a ako je bio sav obliven rumenilom (kako se to vidi 
kod raznih akutnih oboljenja), ako bi dakle — kako bismo 
rekli — bio ,crven kao rak', to bi Porquet označio sa Si. Za 
bljedoću kod slabokrvnih, ili poslije gubitka krvi, kada je koža 
blieda, došla bi oznaka So, a najveći stupanj bljedoće (,blied 
kao krpa?) označio bi sa Su. On je prema tome ljestvicom 
U-O-A-E-I ožnačivao razne kliničke pojave; sve, što je više 
nego normalno, označeno bi bilo gradacijom na eili i, a sve, 
što je slabije nego normalno a, označivao je dinamički s o ili 
u.« Ova ljestvica tako se podudarala s pjesničkim shvaćanjem, 
da je pediatar odmah pristao uz njegovo označivanje vokala: 
»Pjesnik osjeća vokale dinamički na istom mjestu, kamo ih je 
Pirquet u svojoj ljestvici postavio. Zato sam uzeo fiziologiju, 
budući siguran, da ću tamo naći tumačenje, pa i dokaz o iz- 
pravnosti moga mišljenja: da se tu radi o fizioložkoj pojavi.« 
»Zašto mi sa stanovitim vokalima spajamo stanovite osjećaje, 
to ne znam. Možda je to nešto konvencionalno, što smo primili 
jedan od drugoga; ili je možda prirođeno. Sigurno ima i nešto 
mistike u tome.« Na kraju liečnik misli, da su variante žen- 
skih imena »Mare«, »Kate« (iz »Mara« i »Kata«) nastale zato, 
jer »e« ima veću prodornu snagu nego »o« i jer se čuje dalje. 
I tako je narod nagonski postavio na mjesto muklog i tamno 
»0« vedro i glasno »e«. ; 

Neki suvremeni francuzki filozof, govoreći o nesporazu- 
mima u filozofskim razpravama, napisao je ovu duhovitu opaz- 
ku. Ljudi su često kao dvije osobe, koje su se popele na dva 
različita brežuljka, da promatraju ravnicu. Jedna od njih veli: 
»Pogledajte tamo dolje onaj maleni zvonik.« — »Zvonik? Što 
vi tu drobite? 'To je jela.« — »Ali... nije nego zvonik.« — 
»Nije nego jela.« — Oni već hvataju jedan drugoga za kose, 
kad se srećom sjete, da moraju promieniti brežuljke. I gle 
čuda! Oni uviđaju, da su obojica imala pravo: s jednoga bre- 
žuljka vidi se zvonik, a s drugoga jela."“) To se dogodilo i u 
gornjoj razpravi. 

Temeljni je problem u filozofiji spoznaje problem per- 
spektiv4. Naš stav prema stvarnosti zavisi od dva stajališta: 
od mehaničko-statičkoga i od dinamičnog aspekta. S prvoga 


819) Chiocchetti: Op. cit. str. 1. 

stajališta stvarnost se ukrućuje u tvrđe, nepokretne činjenice 
empirije, dok je s drugoga bitak zahvaćen u vječnom prelieva- 
nju svoga nemirnoga toka. I jedno i drugo stanovište ima- 
nentno je čovjeku: u prvom intelekt zaustavlja talasanje stvar- 
“nosti u svrhu praktičnog djelovanja, a u drugome integralni 
um pristupa stvarnosti adekvatno-teoretski, vibrirajući s njom 
“u intimnoj suglasnosti. 

Tako je spomenuti liečnik imao pravo, kao liečni ki 
pediatar, da se postavi u promatranju duševnih pojava na 
fizioložko stanovište, jer liečničtvo, kao praktična znanost, 
mora promatrati pojave iz praktičnog aspekta. Kad liečnik 
lieči kakve smetnje u govoru, on mora abstrahirati od akti- 
viteta duhovnih pojava, koji u njemu dolaze do izraza preko 
akcentuacije, uviek nove i različne, te mora uzeti glasove kao 
stalne i nepromjenjive akustičke pojave u uzročnom odnošaju 
s fizioložkim funkcijama (kako bi inače mogao liečiti?). I zato, 
s liečničkog empiričnog stanovišta, glasovi izgledaju kao no- 
sioci stalnih psiho-fizičkih sadržaja upravo zbog toga, jer su 
fizioložki promatrani; pri izgovaranju su u pokretu uviek iste 
fizioložke funkcije. Ima pravo liečnik, »o« je empirijski muklo 
i tamno, »e« je vedro i prodorno i čuje se dalje, jer su »o« i 
»e« pri izgovoru povezani uz stalne mišične pokrete, te prirod- 
no izazivaju i odgovarajuće psihičke reakcije. Spomenuti lieč- 
nik zaustavio se pred ovom pojavom s čuđenjem, izjavljujući, 
da ne zna, zašto sa stanovitim vokalima spajamo stanovite 
osjećaje, te misli, da tu ima nešto mistike. Međutim, tu se ne 
radi o nikakvoj mistici. Pri izgovaranju glasa »0« ne otvaramo 
usta na isti način kao pri izgovaranju glasa »e«, i zato je izgo- 
varanje prvoga vokala popraćeno drugačijim mišičnim osjeti- 
ma od onih, koje prate izgovaranje drugoga vokala. 

Mistično shvaćanje zavelo je liečnika, da čisto praktičnom 
postupku Pirquetovu prida teoretski značaj. On vidi u ljest- 
vici U-O-E-A-I neku čarobnu formulu, punu neodkrivenih 
misterija, koje je naš pjesnik uspio odkriti. Ali na stvari ne 
bi se bilo ništa promienilo, da je Pirquet boju lica označivao 
drugim slovima, pa i brojevima. I tim postupkom bio bi se po- 
«stigao isti cilj, a brojčana ljestvica u svojoj matematičnoj triez- 
nosti ne bi izgledala onako tajinstvena kao ona prva, 

Ne može se razjasniti fizioložkim i mehaničkim postupci- 
ma ono, što je per definitionem afizioložko i ameha- 

nično, jer duh ne hi bio duh, kad bi bio fizioložka manifesta- 
cija. Već se Giordano Bruno obarao na miešanje empiričnog 
stanovišta s teoretskim, tvrdeći, da filozofi ne smiju gledati na 
stvarnost »kao mehaničari i liečnici, koji praktički razstavljaju 
univerzum na merkurij, sol i sumpor«. Miešanje empirije i 
filozofije naziva: »Una mistura fastidiosa e una tela tanto 
imbrogliata; che al fine renda un poco esquisito medico e 
molto confuso filosofo« (neprijatnom mješavinom i tako za- 
mršenim tkivom, koje odaje ne baš izvrstna liečnika, ali vrlo 


'zbrkana filozofa«)."") 


Uzmimo bilo koju rieč, recimo uzklik: »liepo«, pa ga pro- 
motrimo po receptu spomenutog liečnika, kao fizioložku mani- 
festaciju. U njemu se nalaze pojedini glasovi sa svojim empi- 
rično-psihičnim sadržajima: »l«, »i«, »e«, i t. d., uviek su »l«, 
»i«, »e« it. d. Ponavljam, liečnik mora uzeti glasove na taj 
način, jer bi inače liečenje bilo nemoguće. Postupak je čisto 
empiričan. Subjekt ima pred sobom »dani« objekt, koji je 
u svojoj nepomičnosti vidljiv, opipljiv ili, u našem slučaju, 
može se čuti — prema spomenutom liečniku — kao ton sa 
svojom stalnom visinom, jačinom i bojom (vokali) ili kao šum 
(konsonanti). I baš zato jer se objekt može vidjeti, opipati ili 
čuti (kao »ton« ili »šum«) nastaje iluzija, da je ovo jedino mo- 
guć spoznajni postupak. Kažem iluzija, a evo zašto. Uzklik 
»liepo« može biti izrečen s prizvukom ironije, prezira i t. d,, 
ali može biti izraz i pohvale, uzhita, divljenja i slično. U po- 
sljednjem slučaju spoznajemo značenje uzklika preko indivi- 
dualne vibracije naglaska, kojim je izrečen, prenoseći se u 
konkretnu psihičku situaciju sugovornikovu. Tu su pojedini 
glasovi sa svojim stalnim »osjećajima« i sa svojom visinom, 
jačinom i bojom izčezli, a spoznaja se vrši prožimanjem dviju 
duševnosti, Ne radi se dakle o pojedinim glasovima nabije- 
nim uviek istim psihičkim sadržajima, koji aficiraju pasivni 
subjekt, nego subjekt obnavlja duševni proces sugovornikov, 
koji nije ni vidljivi ni opipljivi predmet, ni zvuk kao zvuk,. 
nego čin, koji se spoznaje istovjetnim činom. 

Varaju se oni, koji misle, da je moguć neki treći, eklek- 
tički, način spoznaje. Kako je rečeno, jedino su dva moguća 
štava prema stvarnosti: ili subjekt prima pasivno utiske sa 
strane vanjskih objekata, ili je spoznajni objekt proces, koji 


-87) B. Croce: Cultura e vita morale, Bari 1926, str. 85, 

se procesualno spoznaje. Jasno je, koji je od ova dva načina 
spoznajno adekvatan: prvi nikako, jer ne samo što on sa 
svojim uviek istim sadržajima onemogućuje doživljavanje po- 
jedinih značenja spomenutog uzklika, nego spoznaja je tek on- 
da moguća, kad se abstrahira od pojedinih glasova s njihovim 
empiričnim »osjećajima«, to jest kad se ukloni subjekt kao 
stalna i »dana« stvar, i kad njegovo mjesto zauzme duševnost 
sa svojim neizmjernim mogućnostima individualnoga doživlj a- 
vanja. Ironiju, pohvalu, uzhit, udivljenje i sl. u uzkliku »liepo« 
tek možemo onda doživjeti, kad zaboravimo, da je on sastav- 
ljen od vokala i konsonanta, koji su tonovi ili šumovi s »visi- 
nama« i s »bojama« ili koji su »tamni«, »mukli«, »vedri«, Tu 
nema treće mogućnosti: ili stalni psihički sadržaji s pasivnim 
subjektom ili aktivan objekt s aktivnim subjektom, E 


Zaključak je očit: ima pravo liečnik, da su duševna oči- 
tovanja fizioložkog značaja: »o« je muklo, a »e« je otvoreno iz 
praktično-empirične perspektive; samo što su njihova »mu- 
klost« i »otvorenost« psihofizičke reakcije, koje imaju svoje 
kliničko značenje u patologiji govornih organa, ali ne zahva- 
ćaju nikako živu stvarnost govora, te su sa spoznajnoga gledi- 


šta abstrakcije, ukoliko podpuno ostaju tuđe individualnoj :- . 


konkretnosti duševnih doživljaja. Prenašanje praktičko-empi- 
rične metode u sferu stvarne spoznaje znači mješavinu u Bru- 
novu smislu. Ako liečnik mora uzeti duhovne pojave kao fizio- 
ložke manifestacije, to još ne znači, da je liečnik kao liečnik 
zvan da rješava probleme univerzuma. Prirodno je, da on u 
ovome vidi, kako kaže Bruno: »merkurij, sol i sumpor«, to jest 
samo ono, što je pristupačno osjetilima. Na dnu svih ovih 
shvaćanja leži naivna predpostavka, da je prava stvarnost u 
osjetilnim doživljajima. Međutim je činjenica, koja se ne da 
pobiti, da spoznaja prestaje baš onda, kad se duhovno pretvori 
u osjetilno, jer osjetila shematiziraju i generaliziraju pojave, 
oduzimajući stvarnosti toplinu individualnoga. Zar uviek muklo 
»0« i uviek otvoreno »e« mogu zahvatiti konkretni prizvuk 
ironije, pohvale ili divljenja u uzkliku »liepo«? I zato začuđuje 
opazka spomenutog liečnika: »Ali naravno, zvukovna forma 
nije ništa vanjskoga, već izraz doživljaja, a u tom smislu krea- 
cija. Bitnost umjetničkog proživljavanja ima svoj izvor u osje- 
tilnome.« Ako su duhovne pojave fizioložke “manifestacije, 
kako misli naš liečnik, onda zvukovna forma mora biti nešto 

vanjskoga, te nikako ne može biti kreacija. »Fizioložko«, »osje- 
tilno«, »vanjsko«, sinonimi su; oni predstavljaju pasivno-em- 
Pirični stav, tako da o nekoj kreaciji ne može biti ni govora. 
Uzklik »liepo« ne možemo u isto vrieme uzeti i iz dinamičke 
perspektive, u diferenciranosti i promjenjivosti duhovnih sta- 
nja, koja u njemu dolaze do izraza, i iz pasivno-empiričnog 
stava, u kojemu uzklik nije drugo nego zbroj glasova s uviek 
istim psihičnim sadržajima. Spoznajni subjekt ne može se u 
isto vrieme postaviti i na empirično-pasivno i na dinamično- 
stvaralačko stanovište. 


Jednom je predsjednik Francuzke Republike Lebrun po- 
sjetio neku umjetničku izložbu u Parizu. Predstavili su mu ne- 
koga kipara, koji je izložio neki kip od granita. Predsjednik, 
bivši đak politehnike, zapitao je kipara, pozna li geoložke sa- 
stavine tvari, iz koje je izradio svoje djelo. Na začuđenje svih 
prisutnih, kipar je točno razčlanio svoj kip: kvarc, feldšpat, 
mika. List, koji je donio viest, popratio je događaj ovom opaz- 
kom: »Kakva god bila sredina, koju posjećuje g. A, Lebrun, 
čini to uviek ozbiljno, kao čovjek, koji je dobio vrlo solidnu 
znanstvenu naobrazbu.« Opazka je vrlo značajna. Zaraza scien- 
tizmom tako je razširena, da je predsjednik izgledao izvjesti- 
telju lista samo toliko ozbiljan čovjek, koliko se zanimao za 
geoložke sastavine kipa. Ižrazi kao »kvarc«, »feldšpat«, »mika« 
imaju neku sugestivnu moć, te djeluju, osobito na šire slojeve, 
gotovo kao čarobne formule nekog misterioznog obreda. Da je 
Lebrun pokažao isto toliko umjetničkog smisla, što je jedino 
mjerodavno u doživljavanju u mjetnosti, njegov nastup, 
PO Svoj prilici, ne bi bio izazvao toliko udivljenja. A i kipar 
bez sumnje dobio je mnogo u očima prisutnih, što je poznavao 
i »ozbiljnu« stranu svoga kipa. U stvari, kvarc, feldšpat, mika, 
spoznajno, to jest obzirom na umjetninu, ne znače absolutno 
ništa. Stvarnost kipa spoznaje samo onaj, koji može obnoviti 
umjetnikov doživljaj u njemu ostvaren. Postići će to samo gle- 
dalac, koji kipu pristupi osjećajno-fantazijski, dakle s moćima, 
koje su i stvorile umjetninu. Kako je jasno, kvarc, feldšpat i 
mika nisu proizvodi ni čuvstva ni mašte, nego su abstraktni . 
pojmovi, proizvodi klašifikatorskog intelekta. Netom se netko 
postavi na geoložko stajalište, umjetnički se doživljaj pred 
njim razplinjuje, jer u kipu ne vidi više individualnu umjet- 
ničku tvorbu, nego samo ono, što ovaj ima zajedničko sa sva- 

kom drugom tvari iste vrste; umjetnina kao umjetnina na taj 
se način podpuno izgubila. To ne znači, da umjetnik pri stva- 
ranju nije zanatski vodio računa o tvorivu, te je morao dapače 
upotrebljavati ovo ili ono oruđe, prema većoj ili manjoj tvrdo- 
ći tvari; ali je u tome času bio samo praktičan radnik u službi 
vlastite umjetničke ličnosti, kao što je bio u službi slikara Mi- 
chelangela radnik, koji je pravio boje za njegove slike; a to je 
mogao biti i sam Michelangelo u časovima, kad je bio samo 
praktični individuum. I ovdje vidimo isto, što i u gornjem pri- 
mjeru: »kvare«, »feldšpat«, »mika« samo su praktično-empiri- 
čki pojmovi. »Ozbiljna« strana kipa nije u njegovim geoložkim 
sastavima, nego u umjetnikovu doživljaju, koji je u kipu došao 
do izraza. Pozitivisti se čude, kad im se kaže, da tvar ne posto- 
ji: »Zar ne postoje ,kvarc', ,feldšpat ,mika'?« Oni postoje, ali 
postoje na neki drugi način, na nekom drugom planu, koji sa 
spoznajom nema nikakva posla. Geoložki pojmovi u ovom pri- 
mjeru nesamo što su ravnodušni pri spoznaji umjetničkoga 
djela, nego dapače i zatvaraju put do duhovnih pokreta, koji 
su u njemu došli do izraza. Tko vidi u kipu kamen, ne može 
ga doživjeti adekvatno. 

Stvarna spoznaja odvija se jedino u poistovljenju subjekta 
i objekta: ljudska duša spoznaje samo ljudsku dušu; tvar ne 
spoznajemo nego klasificiramo. Pozitivizam naprotiv drži da 
je samo tvar stvarna, dok nieče stvarnost duhovnim pokreti- 
ma kao takvim, to jest ukoliko oni nisu uzeti u uzročnoj 
svezi s fizioložkim funkcijama, ukoliko nisu. »fizioložke ma- 
nifestacije«, te ih smatra .stvarnim samo onda, kad ih pre- 
tvori u predmet, koji se vidi, opipava ili čuje. Duševna sta- 
nja izražena u umjetnini postaju stvarna za pozitivizam, kad 
se slede i skamene u abstraktne geoložke pojmove, a duševna 
stanja u uzkliku »liepo« moraju se ukočiti u fizičke tonove i 
šumove s njihovom bojom, visinom i jačinom, ako hoće da po- 
stanu predmetom ozbiljne znanosti. Pa ipak, tko ne zaboravi 
predmet, koji »živi svojim životom«, tko ne zaboravi geoložke 
sastavine ili tko ne zaboravi, da je »i« svietlo, »o« muklo, 
»e« vedro, ne može doći ni do umjetničkog doživljavanja 
kipa, ni do ironije, pohvale ili uzhita u spomenutom uzkliku; 
ova duševna zbivanja ne nalaze se ni u tvari kao takvoj niti 
su povezana uz pojedine glasove kao takve, nego se nalaze 
u duši umjetnikovoj ili sugovornikovoj. Nije stvarnost u »da- 
nom« objektu; ona se nalazi u slobodnoj duhovnosti, koja nije 


266 


vezana ni uz kakav vanjski predmet. Reći će netko: »Ali da 
nema tvari ili zvuka, ne bi bilo ni duhovnih očitovanja. Istina 
je, samo što tvar kao tvar ili zvuk kao zvuk. nisu uzroci do- 
življaja, nego praktična sredstva, koja nas prenose u du- 
hovno zbivanje. Ne primam umjetnički doživljaj u kipu zato, 
jer je on »kvare«, »feldšpat« ili »mika«, ili ne spoznajem 
tuđa psihička stanja u drugom slučaju zato, jer je »i« svietlo, 
»o« muklo, a »e« vedro; oni su samo polazne točke, preko 
kojih se vrši sljubljivanje dviju duhovnosti, što je prvi uvjet 
spoznaje. Stvarnost je očito u slobodnoj aktivnosti, u duhov- 
nom, dok je osjetilno samo ateoretski empirično-praktični mo- 
ment u duhovnom zbivanju, Tko se ne uzdigne do razluči- 
vanja empirično-praktične sfere od teoretsko-dinamične (a 
u tome se i sastoji prvenstvena funkcija istinske filozofske 
misli), on je osuđen na vječna protuslovlja pozitivizma, na 
mješavinu empirije i filozofije, koja nije više ni empirija 
ni filozofija. : 

XII 


VAŽNOST I ZNAČENJE ESTETSKOG ČINA 


Umjetničko stvaranje, viđeno s periferije, nužđno se pri- 
kazuje kao sporedna pojava u ljudskom duhovnom životu. 
Osobito pozitivističkom, stajalištu, koje već po svom prvobit- 
nom protumisaonom stavu namjerno izbjegava svako jedin- 
stveno shvaćanje, mora ostati podpuno nepoznata nuždnost 
estetskog čina. Neizbježiva je posljedica toga abstraktni inte- 
Jektualizam. U nemogućnosti da ograniči područje umjetnič- 
kog stvaranja, pozitivizam nuždno predpostavlja paralelno 
djelovanje svih duhovnih činbenika pri umjetničkom stva- 
ranju i doživljavanju. I tako psiho-fizička djelatnost izerp- 


ljuje se ciela u pravcu oblikovnih momenata umjetnine, dok, ' 
za njen sadržaj ne ostaje drugo nego misaona strana, kao jedina 


psihična mogućnost. Odtuda na primjer i Witasekov »objek- 
tiv«, koji i pokraj »predočbenih čuvstava« kao glavnog estet- 
skog činbenika, još uviek postoji iza čuvstveno-fantazijskih 
momenata u poeziji. Pjesma još. uviek ima svoj »pravi smi- 
sao«, do kojega dolazimo uništivši njen ritam i njene »pje- 
snički« obojene izraze. 

»Smisao«, »značenje«, »ideja«, i t. d, uzimaju se s toga 
stajališta kao jedine ozbiljne duhovne vriednosti, dok mo- 
ment poezije mora na taj način izgledati kao neki privje- 
sak, kao nešto, doduše ugodno i »liepo«, ali bez čega bi se 
moglo biti i što je ipak, na kraju krajeva, sporedno i infe- 
riorno. Pedagožko gledanje na umjetnost starih Grka i Rim- 
ljana kao na sladku primjesu gorkoj istini još uviek živi u 
običnom shvaćanju. Jer čemu gurati — misle mnogi — na- 
silno ideju u ritme, čemu se mučiti oko rima, čemu kićenje 
i cifrarije, kad se ista »misao« može kazati, »prosto« i »jed- 
nostavno«? 

Ali činjenica, da su ljudi gurali »ideje« u ritme, da su 
tražili rime, da su izmišljali »liepe« izraze, i da se to još i 

danas radi, znači ipak, da se tu krije nešto dublje od prostih 
igrarija. : 

Umjetnost nema posla ni s »idejama« ni s »tendencija- 
ma« kao takvim; ona je nuždan izraz posebnog načina doživ- 
ljavanja. Dakako, onaj, koji gleda poeziju s površine, on će 
morati tražiti iza svih tih pomno izabranih i ugladčanih tropa 
i figura »ozbiljno« značenje. Ali neka se prenese u pjesni- 
kovu unutrašnjost, uvjerit će se, da se tu ne radi o izpraznom 
kićenju misaonih sadržaja. Pred njegovim duhom razodkrit 
će se neizmjeran i neobičan sviet, a ipak tako bliz ljudskim 
srdcima, jer čovjek nalazi u njemu samoga sebe, u svojoj 
najtoplijoj i najdrhtavijoj intimnosti. U njemu se križaju 
munje svih mogućih ljudskih: osjećaja, u njemu grme sve 
moguće strasti, u jednu rieč, u njemu je cio život: u njemu 
je i sretni posmieh majke nad kolievkom djeteta, i plač 
ljudski nad dragim grobovima, i prva ljubavna iskra, što 
plane u oku mladića ili djevojke, u njemu su i naša prija- 
teljstva i naše ljubavi, i naše mržnje, i naše težnje, i naši 
ideali, to jest u njemu je naše najskrovitije »ja« s njegovim 
najtananijim žilicama i nitima, od kojih je izprepletena za- 
mršena mreža ljudskih čuvstava, ukratko rečeno: umjetnost 
predstavlja »jasno gledanje samoga sebe, prije nego se počne 
o sebi misliti«, kako je bilo dobro rečeno. 

Kad s ovoga stanovišta gledamo na poeziju, traženje nje- 
nih misaonih sadržaja mora se prikazati kao nešto sasvim 
tuđe i heterogeno, kao nešto, što svojom obćenitosti uništava 
njenu individualnu i toplu osebujnost. Svako moralističko, 
intelektualističko i hedonističko-empirično stanovište mora 
poeziju prikazati u svietlu sporedne funkcije. Pristupimo li 
umjetnosti ne priznavajući njenu nezavisnost i posebno mjesto, 
koja ona zauzima u našem duševnom životu, to jest gledajući 
je kroz naočare »ideja«, »tendencija« ili kroz empirično-psi- 
holožke razrede, čuvstava (intelektualni i moralni momenti, 
psiholožki promatrani, izazivaju »estetska čuvstva«), njena se 
magija razplinjuje, živi likovi pjesnički koče se u intelek- 
tualne samovoljne konstrukcije ili u moralističke paradigme, 
a izraz se materializira i postaje mrtvi vanjski »ukras«. On 
postaje neki »plus«, neki svileni plašt prebačen preko ko- 
stura misli. Ali kad bi rieč bila uistinu samo vanjski ukras, 
onda ne bi bilo nikakve razlike između direktnog izraza 
istinski uztalasanog pjesničkog srdca i namještenog izraza 

stihotvorca. Kako smo vidjeli, pjesnički izraz nije nikakav 
»plus«, nikakav »ukras« ni »ures« ničega, već vlastiti, izravni, 
prosti i jednostavni jezik srdca, nepatvoreni i nekićeni odjek 
stanovitog psihičkog doživljaja. U rieči kao takvoj, uzetoj 


o sebi, nije poezija, nego je ona u duševnom stanju, koje ju 


je izazvalo i s kojim se podpuno poklapa. 

Obična shvaćanja podpuno su prožeta intelektualističkim 
mjerilima. O »beletristici« govori se s podcjenjujućim smieš- 
kom, a o književnim djelima s intelektualno-moralističkim 
namjerama, govori se kao o nečemu, što je »više nego lite- 
ratura«, Razlučivanje poezije od nepoezije smatra se cjepi- 
dlačarstvom i pedanterijom. Ali ako je sve poezija (a sve 
mora biti poezija, ako se ne priznaje razlučivanje), onda nije 
ništa poezija, kako je netko dobro rekao, 

Jedan od najglavnijih razloga, zbog kojega se ne pri- 
znaje samosvojnost estetskog čina, treba tražiti u pogrješ- 
nom shvaćanju izraza »estetski«. Tako nastaje opreka, kako 
je već rečeno, opreka estetika —- život, Odtuda i tvrdnja, da 
pjesničtvo mora, osobito u današnja ozbiljna vremena, pri- 


kazivati ozbiljnu stvarnost »života«. Običan je prigovor . 


estetskom razlučivanju, da je to izvanživotni stav, koji se 
brine za »ljepotu« i »finoću« izraza, za oblik (u tehničkom 
smislu), i t. d., dakle za čisto vanjsku stranu umjetnine, za- 
nemarujući podpuno »ono pravo«, to jest ono, što zadire di- 
rektno u krvavu i surovu životnu zbilju. Takvo mišljenje 
niče na vanjskom shvaćanju i estetike i života. 

Mislimo, da nam nije više potrebno ovdje ponavljati 
ono, što se neprestano naglašavalo tokom ove razprave: 
s našega stanovišta estetski moment ne sastoji se u onom, 
što pozitivizam, povodeći se za verbalističkim razlikovanji- 
ma, uzima kao estetsko doživljavanje, ni u praznoj virtuoz- 


nosti »P art pour 1 art«-a, čim se stalno zamjenjuje estetski | 


stav. Estetski čin nije »izvan života«, jer on niče direktno iz 
njega, iz čuvstvene sfere ljudske duše. On nije bravuroznost 
artizma ili esteticizma, jer se ne igra frivolno vanjskim obli- 
cima, nego vuče svoj korien iz ciele duhovnosti ljudske, 
dakle i iz misaonog i ćudorednog područja. Prava umjetnost 
crpe svoja nadahnuća iz najozbiljnijih momenata našega 
psihičkog. doživljavanja, koji su jezgra i smisao našega bića. 
Zar je izvan života ogorčena mržnja Danteova, koja se kon- 
denzira u prizorima »Pakla«, ili Shakespeareova zamišljena 

potresenost pred tajnama ljudskih strasti, ili Tolstojevo i 
tjeskobno traženje smisla života? Uzmemo li njihova djela 
sa stajališta intelektualističkih mjerila, uništili smo ono, što 
je najljepše i najstvarnije u njima. 

Vrlo često sretamo u našim kritikama izticanje »istini- 
tosti«, »stvarnosti« i »vjernoga« prikazivanja, bez estetskih 
privjesaka. Istinitost, stvarnost i vjernost, kako se tu shva- 
ćaju, moraju se uzeti u čisto svjetlopisnom smislu. Ali je ob- 
ćenito priznato, da svjetlopisna vjernost nema sveze S umjet- 
ničkim stvaranjem. Estetsko stvaranje nije nikakvo kićenje 
vanjske »stvarnosti«, nego neposredni izraz posebnog nači- 
na doživljavanja stvarnosti. Umjetnost mora biti istinita, 
mora vjerno i stvarno prikazivati život, ali ne vanjski život, 
nego unutrašnji: duševna stanja umjetnika i pjesnika. Stvar- 
nost, u njenoj pasivno-mehaničkoj tvarnosti, nije umjetnički 
doživljaj. Ona se mora odraziti kroz umjetnikovu dušu, pro- 
žeti se njegovim duševnim drhtajima, Umjetnost nije kopija 
vanjskoga, nego stvarnost viđena individualno, kroz prizmu 
čuvstveno-fantazijskog čina. Što znači osuđivanje šablone i 
kalupa u umjetnosti i traženje individualnoga? Ništa drugo 
nego priznavanje stvaralačkog momenta. Umjetnik je: uto- 
liko umjetnik, ukoliko daje svome djelu svoj individualni 
Stvaralački pečat. Estetsko stvaranje nije »izvan života«, nego 
poseban način gledanja života. 

Intelektualizam naprotiv, koji uime »života« bježi od 
adekvatnoga promatranja, ubija život u umjetnosti, jer se 
ne obazire na žive čuvstvene porive. Umjetnine neestetski 
promatrane, to jest promatrane izvan čuvstveno-fantazijskoga 
stava, gube svu svoju ljepotu, gube sav razlog postojanja. 
Ponovno upozoravam na Grossov eksperiment (Gross je 
bio pri tome zaveden predrazsudom, da misaona razlučiva- 
nja guše svojim »abstraktnim dogmatizmom«, »stvarne« ele- 
mente umjetnosti), uslied kojega je živa tvorba Danteova 
spala na neodređene i samovoljne psihofizičke komponente. 
Rezultat su njegova »egzaktnog eksperimenta«, mjesto živih 
priviđenja rođenih u Danteovu ljudski ganutom  srdcu, 
predočbe zrakoplova i vijanje odiela nesretnih ljubavnika. 

Umjetnost viđena sa stajališta čuvstveno-fantazijske sa- ' 
mosvojnosti ne gubi nikako stvarno tlo pod nogama. I ne 
samo to. Psihičko područje, iz kojega niče, osnova je i uvjet 


.Svih drugih duhovnih čin. Bez čuvstveno-fantazijske sfere 

ciela bi stvarnost bila mrtva i pusta, ukoliko njom. oživlja- 
vamo i produhovljujemo cio svemir. Zamislimo čovjeka bez 
ove duhovne moći, obdarena samim ledenim | intelektom. 
Za ta monstruozno biće ne bi postojala ni bezkrajnost noćnog 
neba, ni ljepota proljeća, ni neizmjernost morske pučine, ni 
veličanstvenost planinskih vrhunaca, i, što je glavno, njemu 
bi bio zatvoren put do onoga, što je najljepše u čovjeku: do 
ljudskog srdca. On bi mogao empirijski klasificirati, mogao 
bi sve pojave oko sebe svoditi na abstraktne matematičke 
formule; ali ne bi umio (a ovo nije protuslovlje) stvarno mi- 
sliti. Jer misao, koja ne niče iz života, nije stvarna misao 
nego abstrakcija. Filozofija nije cjepidlačenje oko abstrakt- 
nih pojmova, nego misao o životu, a život, kako smo vidjeli, 
nije u mrtvim vanjskim stvarima nego u duši ljudskoj, u bu- 
rama i trzavicama ljudskoga srdca. Onaj, koji filozofira ne 
poznavajući ljudska čuvstva, to jest u čijem srdeu nisu 
našle odjeka ljudske strasti, dakle filozof, koji nije čovjek 
u pravom smislu rieči, koji nije istinski plakao ili se rado- 
vao, nije stvaran mislilac, jer ne pozna pravu stvarnost. To 
ipak ne znači, da je filozofija istovjetna s pjesničkim fan- 
tazijama, Bitna je značajka filozofije razlučivanje poviestne 
zbilje od poviestne nezbilje, samo što ona svoje gradivo ne 
uzima iz vanjske abstraktne stvarnosti, nego iz unutrašnjih 
životnih čuvstvenih reakcija. Stvarna misao izvija se organ- 
ski iz čuvstveno-imaginativne sfere. Zar bismo bili u moguć- 
nosti mišlju osvietliti tmine prošlosti, kad ne bismo bili spo- 
sobni svojim ljudskim. srdcem shvatiti ljudska srdca | davno 
nestalih pokoljenja, kad ne bismo bili sposobni u sebi obno- 
viti njihove težnje i žudnje, njihove mržnje i ljubavi, i 
uobće njihove strasti, koje, na kraju krajeva, .uviek odre- 
đuju i pokreću tok poviestnog zbivanja? A poviestno zbiva- 
nje je »život« u pravom i jedinom smislu. 


Niekati samosvojnost estetskog doživljavanja znači nie- 
kati prve osnove života, znači svoditi sve na intelekt. Jer 
ovaj, nerazlučen od estetskog područja, sleđuje ga i guši. Na 
taj način samovoljno se zatvaraju oči baš pred glavnim ža- 
rištem duševnosti, koje svojim svietlom i toplinom grije i 
osvjetljuje sve oko nas. U ime »života« nieče se život. 


Estetsko doživljavanje ne znači dakle ugodno golicanje 
naših osjetila, kako pozitivizam misli, ono nije dekorativnost 


272 


i 


artizma, a nije ni ideja u »liepom ruhu«, kako misle ab- 
straktne estetike. U njemu sudjeluju sve duhovne funkcije 
ljudske: i misao, i ćudorednost, i t. d., samo »na neki drugi 
način«, kako je rekao Utitz. U estetskoj sferi djeluje cio 
ljudski duh, ali djeluje sub specie intuitionis, kako 
kaže moderna estetika. Duh se ne može izprazniti najednom 
od misaone funkcije, ali kad je on estetski djelatan, misao- 
nost gubi logično-univerzalni značaj i postaje čuvstvo, 


Estetski moment vrlo je važan u našem duhovnom ži- 
votu. »Umjetnost (kaže Croce) nije drugo nego mašta, i ono, 
što se zove ,ljepota', nije drugo nego mašta, koja uživa u 
samoj sebi..., i kako mašta, istinska mašta, ne izvire iz 
drugoga područja nego iz naših čuvstava (aspiracija, težnja, 
buntovnosti, ljubavi, mržnje, i t. d.), umjetnost se može de- 
finirati kao teoretski oblik čuvstava. U mašti se čuvstva pre- 
tvaraju u fantazme, život u kontemplaciju, čuvstveni poriv, 
koji je po sebi niem, u izraz: ukratko rečeno, u sviestnost, ali 
ne u sviestnost logičku i poviestnu, nego u nereflektiranu i 
neposrednu sviestnost intuicije. Ovo je značaj umjetnosti, 
i ovo je njena prava i nezamjeniva zadaća u duhovnom ži- 
votu, odakle sliedi, da je ona zbilja priprava za logički život 
misli, za filozofiju, ali ne na način, kako se nekad mislilo, 
kao neka filozofija inferiorna, pučka i slikovita, nego kao 
nefilozofska spoznaja, kao sviet imaginacije, koji će filozo- 
fija prožeti, razlučiti i srediti, pretvarajući ga u sviet stvar- 
nosti i poviesti. I budući da je mašta ili umjetnost bitni ele- 
ment teoretskog života, a teoretski je život osnova praktič- 
koga, jasno je, kolika je praktična i duhovna važnost umjet- 
nosti, i to ne na način, kako se nekad mislilo, kao izravno 
iznašanje i djelatnost primjer4, propisa i poticaja za kori- 
stonosni i ćudoredni život, nego tako, da ne određuje duh 
ni u jednom pravcu, te pružajući prizor, čisti prizor ljudskih 
čuvstava i strasti, omogućuje daljnja određivanja praktične 
razboritosti i ćudoredne dužnosti.«?') 


Isti Croce, govoreći o »zadaći« umjetnosti u životu, piše 
»Zaista ne ću premučati osjećaj, koji doživljavam — a možda 
ga ne doživljavam ja sam, — već dvađeset godina, kad izgo- 
varam naglas neki stih ili neku kiticu Dantea, Petrarke, 
Ariosta ili Foscola: osjećaj, da taj glas poezije ne nalazi 
X 


8%) B. Croce: Conversazioni critiche, Bari 1924., I str. 81. 

odjeka, osjećaj okoline tuđe, neprijateljske i podrugljive, 
osjećaj svetogrđa, koji vršim iznoseći pred nju visoke i ple- 
menite rieči, rođene u drugačijem svietu, upravljene druga- 


čijem svietu. Ali traži li to izkustvo nuždno povlačenje u 


sebe same, šutnju i spominjanje takvih stvari za same sebe, 
s potrebitim stidom, s kojim se sanja o sladkoj prošlosti; ili 
taj osjećaj upozorava na zapreku, koju treba svladati? I ja 
* sebi predočujem drugi simbolični doživljaj: zamišljam, da 
imam oko sebe skup mladića i ljudi, napetih u uzajamno 
izključivim strastima, nesložnih, nepovjerljivih i neprijatelj- 
skih uslied oprečnih težnja, zatvorenih i okrutnih u svom 
vlastitom i dobro branjenom krugu. I eto, otvara se neka 
knjiga, i počinje čitanje; nešto se pokreće u njihovim prsi- 
ma, njihov duh postaje pažljiv, mašta se budi i sliedi onaj 
estetični ritam u njegovoj temi, u njegovim oprekama, u nje- 
govu konačnom skladu, i u onim oprekama i u onom skladu 
oni odkrivaju u sebi, s čuđenjem i ganućem, nepoznatu, za- 
boravljenu i zaniekanu ljudsku zajednicu. Hoće li moći više, 
poslije onog odkrića, gledati jedni na druge onako, kao 
prije? Hoće li moći više, kao prije, osjećati se odieljeni i 
oružani jedni proti drugima, kad se je sveza uzpostavila 
među njima; kad su svi živjeli za nekoliko časaka u svietu 
ljepote, gdje su se osjećali braćom? I hoće li se oni časovi 
religioznog preludija ugasiti bez ikakva učinka, ne ostavlja- 
jući nikakva traga u njihovim dušama, ne izazivajući po- 
trebu drugih sličnih časova i drugih sličnih stvari, potrebu 
ne samo stihova, kitica, glasbe i slika, nego i potrebu misli, 
koje donose svietlo, i potrebu djela, koja uzdižu srdce?«"*) 

Pripisivati pjesničtvu izvanpjesničke ciljeve i zadaće znači 
intelektualizirati ga, znači zaniekati njegovu osebujnu čuv- 
stveno-imaginativnu toplinu, kojom grije i obasjava cjelo- 
kupni duhovni život ljudski, oplemenjujući misao i praktično 
djelovanje. : 

Već su stari filozofi uzimali Liepo, Istinito i Dobro kao 
. nerazrješivo' trojstvo. Pozitivizam, sa sebi srodnim pravci- 
ma, izsmijao je ovo trojstvo kao preživjelu matefazičku pred- 
razsudu. Ali bez Liepoga, Istinitoga i Dobroga, bez umjetno- 
sti, bez misli i bez ćudorednosti, nema ni čovjeka u pra- 
vom smislu rieči. 


#9) B, Croce: Ultimi saggi, Bari 1935., str. 17 1 78. 

Ljepota se rađa u času, kad sveživot prožme jedi 
kad se makrokozmos spusti k rd onae pica ione < 
dahom neizmjernosti, Svetost Ljepote osposobljava misao, da 
prodre u bitnost stvarnosti, koja nije drugo nego ostvariva- 
nje Dobra, kroz krv i suze poviestnog razvoja. Pa i četvrti 
duhovni moment, koji je odkrila suvremena filozofija, eko- 
nomski moment, obasjan Ljepotom, nije više životinjski na- 
gon samoodržanja, nego čuvar osobnosti, kao dragocjene po- 
sude ljudskih kakvoća. Bez osjećaja svetosti nemoguće je 
razumievanje ljudske poviesti kao rađanja Duha. Ljepota je 
prvi ao posvećenja, produhovljenja. 

, to je umjetnost više umjetnost, što j j i 
Ljepota, to ona bolje vrši drde ei dk. 


KULTURNE VRIEDNOSTI 


Poviest kulture uzko je skopčana s pojmovima duhovnih 
vriednosti, ili bolje, razvoj spoznaje duhovnih vriednosti i 
nije drugo nego. poviest ljudske kulture. U čemu bi se sasto- 
jala ljudska kultura, ako ne u gojenju ljudskih, to jest du- 
hovnih vriednosti? 

Danas se mnogo govori o kulturi, i dapače o njoj govore 
i oni, kojih mišljenje ide s predpostavaka, koje u svojim ko- 
načnim logičnim posljedcima nieču svaku kulturu. 

Kao tipične u tom pogledu navodim nazore jednog su- 
vremenog filozofa.?') Mišljenja, koja on zastupa, mišljenja su, 
koja se javljaju i koja će se javljati u svim vremenima, i ona 
izazivaju odobravanje prosječnog čovjeka kao njemu, u svom 
simplicizmu, veoma pristupačna; ali se nuždno javljala i 
nuždno će se javljati oporba ozbiljne misli proti njima, jer 
ona znače brisanje i uništavanje svih bitnih kakvoća ljud- 
skosti. e 

Ove su bitne kakvoće trojstvo Istine, Ljepote i Dobrote, 
o kojemu se razpravljalo u svim istinskim filozofskim susta- 
vima, ali koje je uviek izazivalo najogorčenije navale nepri- 
jatelja stroge mišli. 

Tako i spomenuti filozof pita: »Što je Istina?« Na to pi- 
tanje — odgovara on — izgleda da se ne može odgovoriti 
nego ovako: Istina je ono, što je kao takvo spoznao razum. 
I budući da se razum nalazi u svim ljudima (u svima, koji 
nisu mahniti), proizlazilo bi, da su dvije značajke istinitoga: 
univerzalnost i nuždnost, univerzalnost u smislu spoznaje 
istine sa strane razuma, koji zbilja postoje; nuždnost u smi- 
slu, da su svi razumi, koji zbilja postoje, prisiljeni spoznati 
istinu i da se nijedan ne može oteti. snazi uvjerenja, kojom 
se istina pojavljuje i zahtieva pristanak. 


320) Giuseppe Rensi: Autobiografia intellettuale, Milano, Cor- 
baccio, 1939. 

Kad neki razumi izriču neku misao, ili neki sud, ili neko 
načelo kao istinite, ali samo neki, dok drugi razumi nieču 
njihovu istinitost, kakvo jamstvo imaju prvi razumi, da su 


njihova uvjerenja istinitija od uvjerenja onih drugih? Onaj, :. 
koji odlučuje, da je nešto istinito, to je ljudski razum; ali :; 
ako drugi ljudski razumi, jednaki onim prvim, koji tvrde 


neku istinu, nieču naprotiv tu istinu, nema ni s jedne ni 
s druge strane sigurnosti, da se ne grieši. Kako će jedan 
razum tvrditi, da on posjeduje istinu, kad drugi tvrdi, da to 
nije istina? Zaključak je, da je ljudski razum razdvojen, ne- 
složan i nesposoban za spoznaju određene istine. ' 


Sigurnost, da je nešto istinito, traži pristanak svih raz-. 


uma sadašnjih i budućih, traži nemogućnost, da ikada neki 
razum ne primi neku istinu. Stalna istina vriedila bi za svaki 
razum i za uviek, Prema tome uz značajke univerzalnosti i 
nuždnosti istine pristupila bi i treća: nepromjenjivost. 


Ali je nesumnjivo, da na području misli nema niti same - 


jedne izreke, koja bi bila prihvaćena od svih i za uviek kao 
istinita, niti jedne, koja posjeduje značajke istine: univerzal- 
nost, nuždnost i nepromjenjivost. 

Tako je na području misli. Ali ima jedno drugo područje, 
u kojemu su te značajke prisutne, a to je područje opažanja. 
Ja vidim ovdje i dodirujem neki predmet, neki stol. Svatko 
drugi, koji amo dođe, vidi i dodiruje stol kao i ja i zna, da 
ga vidi i dodiruje. Priznanje, da postoji taj predmet, ima 
dakle značaj univerzalnosti. Ima i značaj nuždnosti, jer je 
svatko prisiljen, ako svrne oči na stol, da ga vidi, ili ako 
na nj postavi ruku, da ga dotakne. Opažanje ima i značajku 
nepromjenjivosti: sva pokoljenja spoznala su, da je »snieg 
biel, a krv crvena«, to jest našla su u sniegu i u krvi ka- 
kvoću označenu onim pridjevima. 

Ako se uzporede sudovi, koji se dobijaju na sliedeća pi- 
tanja: »Je li istinit ovaj filozofski sustav ili nije?« »Je li do- 
zvoljeno ovako ponašanje ili nije?« s pitanjima: »Nalazi li 
se u onoj sobi stol ili ne?« »Je li snieg biel, a krv crvena ili 
ne?« — razlika odmah upada u oči. Dok na prva pitanja od- 
govori nisu složni, o obstanku stola u sobi, o bjelini sniega 
ili o crvenilu krvi svatko se može uvjeriti. Prvi nemaju tri 
značajke istine, ali ih drugi imaju; ako netko sumnja u ob- 
stanak stola u sobi, o bjelini sniega ili o crvenilu krvi, lako 
će se uvjeriti vlastitim očima. 

Gdje je dakle mjerilo istine? Objektivnog mjerila nema. 
Sve se svršava na tome, da samo pojedinci, koji se smatraju 
»kompetentni«, tvrde, da su u posjedu istine. »Kompetentni 
spoznaju Istinu kao Istinu; značajka je istine, da je ova spo- 
znata od kompetentnih. Circulus vitiosus« — kaže 
filozof. I zato on pristaje uz Protagoru, koji je tvrdio, da je 
mjera stvari čovjek, a ne uz Platona, koji je Protagori pri- 
govarao, da nije svaki čovjek mjera stvari, nego mudar 
čovjek. Ali naš filozof ne vjeruje u mudrost pojedinih 
ljudi, jer ona nema za sebe nikakva dokaza, nego se temelji 
na samosvjedočanstvu. Naš filozof ide dapače tako daleko, da 
misli, da nema nikakve određene granice između mudrosti i 
ludila. Nema nikakva načina, da se odredi logičnom stalnoš- 
ću, što je Istina; ona nije određena ni spoznajom svih raz- 
uma, ni njihovom većinom, ni njihovom manjinom. Naš filo- 
Zof se slaže s Humeom, da samo neka matematička knjiga ili 
neka knjiga eksperimentalne znanosti ili opažajnih činjenica . 
koristi spoznaji. I on završava svoja razmatranja o istini: 
»Budući da ne postoji ona mogućnost (spoznaje istine), prisi- 
ljeni smo zaključiti, da na području misli ima samo manjih 
i većih vjerojatnosti, ali istine nema«. 

Razpravljajući o istini — kaže naš filozof — razpravljali 
smo implicite i o dobru, pravdi i liepom, jer dobro i pravo 
nisu nego istina u djelovanju, a liepo je istinit pred- 
met estetskog promatranja. \ 

I dobro, budući da je praktična istina, traži obće pri- 
znanje. Da dobro postane obće priznatom vriednošću, isto- 
vjetuje se ćudorednost s razumom, s logikom. Tri su takva 
odlučna pokušaja u poviesti filozofije: stoičari, Spinoza i 
Kant. . 

Za stoičare je dobro — zadovoljstvo, koje nastaje iz dje- 
lovanja prema zahtjevima razuma, iz života upravljena raz- 
umom. U pogleđu dobra važno je samo naše razumno ponaša- 
nje. To jest nisu važne vanjske stvari, nego naš način nji- 
hova procjenjivanja, naše mišljenje o njima; treba se posta- 
viti u podpunu ravnodušnost prema stvarima s obzirom na to, 
da li ćemo ih posjedovati ili ne, zadovoljavajući se sviešću, 
da posjedujemo mudrost njihova procjenjivanja i njihova 
izbora prema njihovoj vriednosti. 

Ovo shvaćanje stoičara temelji se na zabludi zajedničkoj 
svim grčkim misliocima, da je duša odieljena od tiela; ali ne 

postoji neko Ja, neki razum, koji bi bio odciepljen od čuv- 
stvenih elemenata, kojima bi mogao biti nepristran sudac i 
gospodar. Inače nije istina, kaže naš filozof, da nam razum 
zapovieda, da svladavamo strasti, jer na svakom koraku opa- 
žamo, da nam isti razum prikazuje nezadovoljavanje strasti 
kao ludost, a njihovo zadovoljavanje naprotiv kao razborito 
shvaćanje života, koji je kratak, koji svršava s podpunim 
uništenjem svih naših nada i težnja, a jedini je plod života 
ono malo naslade, koju smo u njemu umjeli ubrati. Zato 
pravilo »treba živjeti prema razumu« ne propisuje ništa, ne 
rješava ništa, ne izražava nikakav naputak ili pravac obće- 
nite vriednosti i pouzdanosti, jer je u sebi prazno i sposobno 
je primiti bilo kakav oprečan sadržaj. Razum, zaključuje naš 
filozof, ne razlučuje dobro od zla, te istovjetovanje razuma 
i čudorednosti u svrhu, da ova dobije obćenitu sigurnost i 
objektivnost, ne vodi željenom posljedku, 


Za Spinozu:ne postoje dvie djelatnosti, ćudoredna i ko- 
ristonosna, odieljene između sebe; za njega postoji samo ko- 
ristonosna djelatnost. Svaki pojedinac teži da utvrdi i po- 
veća svoje biće, to jest da svim mogućim sredstvima po- 
stigne ono, što misli, da mu je koristno. Spinoza je istovje- 
tovao razum i volju: »voluntas et intellectus 
unum et idem sunt«. Put, koji čovjek poduzimlje u 
životu, to jest volja-djelo, odkriva način, na koji on spo- 
znaje i procjenjuje život. Ako se pokadkada nešto smatra 
»boljim«, a nešto »gorim«, to nastaje ujedinjenjem spoznaje 
onog momenta, u kojem se nešto spoznaje kao dobro, i 
volje drugog momenta, u kojem se vrši neko drugačije 
djelo. Sve ono, što netko čini, dobro je s njegova gle- 
dišta i s gledišta obće stvarnosti; izgleda zlom samo s osob- 
nog gledišta onoga, koji ima drugačiju spoznaju-volju. Što 
je Neron ubio majku, nije, tvrdi Spinoza, neko objektivno 
zlo, jer je ubojstvo odgovaralo Neronovoj naravi; ono je 
bilo njegovo dobro. Taj čin smatra netko zlim, jer 
ga gleda sa stajališta neke druge naravi. Spinoza ipak na- 
stoji izbjeći relativnost dobra i zla s tvrdnjom, da se poje- 
dina strast može samo svladati drugom. nekom strašću, te 
on postavlja ljubav prema spoznaji »amor Dei intel- 
lectualis« kao vrhovnu strast, dajući joj vriednost kre- 
posti. Ali naš filozof smatra uzaludnim Spinozin pokušaj da 
se spasi od ćudorednog skepticizma, te pristaje uz njegovu 

prvu misao, da čovjek, određujući obćenitost ćudorednih 
vriednosti, svojim osobnim shvaćanjima dobra daje značaj 
obćenitosti. 


I Kant istovjetuje ćudorednost s razumom. Njegovo je 
načelo: »Djeluj na način, da norma tvoga djelovanja može 
postati pravilom obćeg zakona«, Ako ova zapovied ne vriedi 
samo za mene, nego i za svakoga drugoga, znači, da je ona 
očitovanje onoga elementa, koji je ne samo u pojedincima, 
nego u svima, a ovaj svim ljudima zajednički element jest 
razum. Naš filozof protivno od Kanta tvrdi, da pravilo sva- 
kog čina može dobiti ebćenit značaj, pa i onog čina, koji 
drugi nazivaju nećudorednim. Za našega filozofa ne postoji 
ćudorednost, nego ćudorednosti, ne postoji dobro, nego dobra, 
to jest postoje razna stajališta djelovanja, ćudorednosti, do- 
bra, koja su sva ravnopravna. 


Naravno, naš filozof nieče i kategoriju Liepoga. On za- 
bacuje duhovno shvaćanje liepoga naivnim dokazom, da bi 
u «tome slučaju Beethoven, budući nadaren živim estetskim 
osjećajem, morao estetski uživati i u svirci orguljica. I naš 
filozof zaključuje: »Ako se to ne događa, znači, da zvukovi 
o sebi, uzeti fizički i materialno, neovisno od djelatnosti 
sviesti, koja procjenjuje, imaju kakvoću liepoga i ružnoga«. 
Ali i to liepo, uzeto fizički, mora biti određeno nekim su- 
dom, koji bi morao biti, kao i istina, zajednički svim razu- 
mima, to jest morao bi imati obćenitu vriednost. Naš filozof 
je pristaša relativnosti ukusa: »de gustibus non est 
disputandum«. »Objektivnost« ukusa nastaje narivava- 
njem svoga osobnog ukusa drugima, kao i kod ćudorednih 
sudova. Ako netko — tvrdi naš filozof — ne osjeća ugod- 
nost nekog jela, koje meni očevidno izgleda ukusno, ka- 
žem mu začuđen: »Ali zar ne osjećaš, kako je jelo ukus- 
no? Zbilja ne osjećaš? To nije moguće!« I ako taj dalje 
uztraje pri svome neosjećanju, reći ću mu, da ima otupjele 
osjete, da nema »intuiciju« normalno fizičnoga — upravo 
onako, kako sudim o onima, koji ne nalaze liepim djela Ver- 
gila ili Verdija, Michelangela ili Leopardija. Ljepote s obće- 
nitom vriednošću za našega filozofa nema; to potvrđuju naj- 
oprečniji sudovi, koji se izriču o pojedinim pjesnicima. Za 
njega nitko ne posjeduje takav autoritet, da može izreći 
neopoziv sud. I on daje pravo Leopardiju, koji je tvrdio, da 
liepo zavisi od navike, od glasa, koji uživa neko umjetničko 

djelo. Ne postoji kategorija liepoga, kao prvobitna i samo- 
bitna kategorija duha, nego je liepo naprosto neki vanjski 
činbenik, na koji smo se navikli. Pri tome se događa isto, što 
i s duhanom: kad se počne pušiti, duhan je odvratan; kad se 
čovjek navikne na nj, ugodan je. Mnogo toga sviđa nam se 
bez sumnje u Danteu, u Vergilu, u Horacu; ali je absolutno 
nemoguće ustanoviti, da li je to čisti estetski užitak, da li ga 
treba pripisati estetskoj djelatnosti duha, ili se radi naprosto 
o nesviestnoj sugestiji i uplivu navike, predaje i uljudbe, 
koja nam je bila uštrcana. Naš filozof nieče liepo, ali pri- 
znaje ugodno; postoji liepo, ali kao osjećaj ugodnosti različit 
kod svakoga čovjeka. 

Ne postoji dakle ni Istinito, ni Dobro, ni Liepo, nego po- 
stoje razne istine, razna dobra i razne ljepote. To je stano- 
vište skepticizma, koji naš filozof smatra najzdravijom filo- 
zofijom, 

Ovakva razlaganja izgledaju bez sumnje mnogima pod- 
puno opravdana. Ima li očevidnije istine od razrožnosti na 
polju misli? Nijedan misaoni sustav nije zadobio obće pri- 
stajanje i odobravanje, kao što su obće priznate činjenice, 
da je stol u sobi, da je snieg biel, da je krv crvena. Na pod- 
ručju ćudorednosti izgleda nekome nešto dozvoljeno, a dru- 
gome nedozvoljeno, a ono što se u stanovitim krajevima 
ili vremenima smatra dopuštenim, u drugim krajevima ili 
vremenima smatra se nedopuštenim. Australski crnci, kako 
kaže Cathrein, često ubijaju bez skrupula drugu ili treću 
novorođenu kćer. Neki Indijanci ubijaju svoje roditelje, kad 
dođu u stanovite godine. Mnogi divlji narodi dozvoljavaju 
nevjenčanima najveće spolne slobode. — Na području liepo- 
ga vlada najveća zbrka, jer što se nekome sviđa, ne sviđa 
se drugome, tako da ne može biti ni govora o nekom obćem 
pristanku. 


Ali opet, s druge strane, u najdubljim dubinama čo- 
vječje sviesti nešto se ogorčeno buni proti takvim shvaća- 
njima. Zar čovjek ne može doći do istine, nego je na milost 
i nemilost prepušten hirovima svojih osobnih razpoloženja? 
Zar i naš filozof ne iznosi svoju tvrdnju, da Istine nema u 
uvjerenju, da je ta tvrdnja — istinita, to jest da ima obću 
vriednost? On vjeruje samo u osobna uvjerenja, koja su sva 
jednako vriedna, i prema tome bi i njegova tvrdnja morala 
biti samo njegovo osobno uvjerenje toliko istinito, koliko i 

sva druga osobna uvjerenja. Dosljedno bi bilo, da ga je za- 
držao za sebe, a da je druge pustio da misle, kako misle. 
Gdje svatko ima pravo, nema nitko pravo. Ali naš filozof 
hoće da ima pravo, u očitom protuslovlju s vlastitom nau- 
kom. — Zar da nema poštenja i nepoštenja, izpravnih ljudi 
i lopova? Zar je zbilja materoubojica Neron u ćudorednom 
pogledu jednak požrtvovnom sinu? — Zar nema velikih 
umjetnika i diletanata, nadahnutih pjesnika i praznih re- 
tora? Zar je veličina Homera, Dantea, Shakespearea, Goethea 
samo obmana ovisna o tradiciji i navici, kakva je navika 
na duhan, a oni su u stvari jednaki svim onim nepreglednim 
povorkama stihotvoraca, koji su se javljali kroz vjekove i 
koji su ih nastojali oponašati? Pa onda, ako je mišljenje 
našega filozofa istinito, što bi značila ljudska kultura, što 
bi značili umjetnost, filozofija, poviest, odgoj, to jest sve 
ono, što daje životu ljudskom dostojanstvo života ljudskoga? 

Ova pitanja javljaju se već stoljećima i ona su glavni 
stožer, oko kojega se okreće ciela poviest ljudske misli. Sva 
niekanja nisu mogla uništiti vječnu težnju za spoznajom, 
nego su joj dapače davala snažnijeg poleta. Ljudska misao, 
zaniekana i prezrena, davala je, u zaletu samoobrane i spa- 
savanja vlastitog dostojanstva, najuzvišenije plodove i naj- 
veličanstvenije sustave. 

Čovjek gleda na stvarnost iz dva vidokruga: iz praktič- 
nog i teoretskog. Iz prvoga ona mu se javlja raznovrstna, u 
nepreglednom množtvu pojava i predmeta, bez jedinstva i 
sustava. Čovječanstvo mu se pokazuje odtuda sastavljeno od 
pojedinaca razdvojenih individualnim osobnostima, naklo- 
nostima, ćudima, ukusima, uvjerenjima. Čovjekov odnošaj 
prema stvarnosti iz vidokruga prakse trpne je prirode: htio 
on ili ne htio, stvari se nameću njegovim osjetilima u svojoj 
tvarnosti, u svojoj vidljivosti, u svojoj opipljivosti, svojim 
glasovima i šumovima, svojim mirisima i zadasima, Osjetil- 
nost je mjerilo praktičnog područja; ono, što nije pristupačno 
osjetilima, iz ovog vidokruga izgleda nestvarna obmana. Ne- 
stvarne obmane izgledaju nuždno iz praktičnog vidokruga i 
duhovne vriednosti istinitoga, dobroga i liepoga. 

Ali čovječanstvo, pogođeno ovim niekanjem u srž vla- 
stite srži, moralo je uvidjeti, da vidokrug prakse nije vido- 
krug spoznaje. Zar može biti vidokrug spoznaje onaj vido- 
krug, iz kojega se ne razlikuje istina i neistina, pošteno i ne- 

pošteno, liepo i ružno? Bilo bi neprirodno, da se je čovjek 
pomirio s niekanjem onoga, što osjeća kao najbitniju bitnost 
vlastitog bića. On je morao tražiti nove putove i našao ih 
je. Čovjek je odkrio tako nov viđokrug, vidokrug konkretne 
misli, iz kojega se stvarnost pojavljuje u sasvim drugačijem 
izgledu, u sasvim novom obličju, upravljana zakonitošću 
podpuno oprečnom zakonitosti prakse. Iz ovog vidokruga 
nije više mjerilo osjetilnost, nego upravo neosjetilnost, uko- 
liko spoznaja nije trpnog nego stvaralačkog značaja. 

Predmet spoznaje ne može biti osjetilna stvar, nego du- 
hovno, jer je duh onaj, koji spoznaje, i on može spoznati 
samo sebi jednako, Cognitum est in cognoscente 
ad modum cognoscentis. Osjeti i njihovi spojevi 
nemaju spoznajni značaj, jer oni su samo opažanja tvari; 
tvar samo onda postaje predmetom spoznaje, kad se produ- 
hovi, kad se digne na ravan onoga, koji spoznaje. A produ- 
hovljenje znači, kako kaže Chiocchetti, uzimanje osjeta u 
posjed, znači ne trpjeti ih više, nego vladati njima?) Osje- 
tilno doživljavanje znači primanje utisaka sa strane nečega 
vanjskoga, nečega tuđega; spoznavanje predpostavlja nešto 
ne-tuđe, nešto usvojeno. I zato je prvi čin spoznaje čin usva- 
janja pojava, čin primanja pojava srdcem i maštom, u jednu 
rieč čin poetiziranja pojava. 

Ovo more uzeto kao skup osjeta, kao opažanje, nije 
stvarno more, jer su pri tome izključeni srdce i mašta, 
prvotni uvjeti spoznaje. Doživljujemo more u njegovoj živoj 
stvarnosti na sasvim drugi način: njegova biela pjena u 
biesu oluje, njegova svježa modrina na ljetnom maestralu, 
tajinstvenost njegovih zelenih dubina, njegovi grimizi o za- 
padu sunca, njegovo bljeskanje na mjesečini, njegova tužna 
sivoća na jesenskom južnjaku, tutnjava njegova mlaćenja o 
grebene, dozivi njegove pučine, koje su stari personificirali 
u glasove sirena, njegovo široko disanje u tišini, njegovo 
sanjivo i ritmičko pl&kanje žala — sve su to »osjeti«, jer 
ulaze kroz oči i uši, ali opet nisu mehanički osjeti, jer su 
konkretizirani osobnim razpoloženjima i produhovljeni stva- 
ralačivom čuvstva i mašte. Na taj način doživljavamo sve 
predmete oko nas: svi su oni uronjeni u atmosferu naše osob- 
nosti, svi su zasićeni našim razpoloženjima. i uspomenama, 


%1) Chiocchetti: Op. cit. str. 38. 

svi su obavijeni tankim tkivom, koje naša duša izpreda oko 
pojava, dajući im životnu konkretnost. Opažanja su mrtvi 
kosturi prema zahvatanju stvarnosti u njenoj konkretnoj 
toplini, jer nisu doživljeni punim spoznajnim moćima. 

»Znanstvenom« mentalitetu težko se prenieti u ovako 
shvaćanje; puno doživljavanje stvarnosti, puno, jer doživljeno 
svim našim spoznajnim moćima, on naziva »beletristikom« za. 
razliku od »ozbiljnog« znanstvenog spoznavanja. Ali znan- 
stveno doživljavanje u smislu pozitivnih znanosti, promotreno 
iz bližega, pokazuje se onim, što jest u stvari: osakaćivanjem 
i mehaniziranjem pune stvarnosti u koristonosne svrhe. Što 
znači more kao opažanje, kao skup osjetilnih utisaka? Ništa 
drugo nego pomoćno sredstvo, kojim se služimo u svrhu prak- 
tičnog snalaženja. Uslied spoznaje okusa, da je ono slano, 
ne upotrebljavamo ga kao piće ili vadimo iz njega sol; uslied 
spoznaje vida i opipa, da je ono židko i duboko, izbjegavamo 
ga, da se ne bi u njemu utopili, ili plovimo po njemu brodo- 
vima, it.d. Konkretnog doživljavanja tu više nema: nema ni 
boja, ni blieska, ni ritma, ni glasova, jer je sve umrtvljeno i 
uobćeno; slanost, židkost, dubina obćenite su sheme bez to- 
pline i određenosti, bez onoga hic et nunc, prvog uvjeta 
žive konkretnosti. 

Uza sve te očite činjenice, »znanstveni« mentalitet je 
tako snažan, da on ne može zamisliti ozbiljnu spoznaju bez 
koristonosnih svrha. Urlik morske oluje i osmieh blještavog 
zrcala morskih tišina, iz kojega se rodila božica ljepote, za 
njega su dječje priče nedostojne ozbiljna čovjeka, Ali pri 
tome se ne radi o istini ili neistini rađanja božice ljepote, 


nego o stvarnosti čuvstava, iz kojih se izvijaju takva viđenja. 


A ova su čuvstva stvarna, i to tako stvarna, da njihovo guše- 
nje i sprečavanje prouzrokuje nedogledne posljedice. Duh 
umrtvljen i osušen abstraktnim koristonosnim uobćivanjima 
gubi sposobnost toplog i punog promatranja života, te se pre- 
tvara u pustoš, preko koje lako zastruji ledeni vjetar skepse 
i cinizma. 

Duhovnost znači sintezu, jedinstvo dabvnupoleva DA onda Spo- 
znaja je istovjetna sa sustavom, a sustava nema bez jedin- 
stvene sinteze. Dok na području empirične prakse pojave 
ostaju nuždno nepovezane, razbijene na množtvo bezbrojnih 
jedinica, baš zato jer praksa nije misao, za područje misaono- 
spoznajno najznačajnija je sintetičnost. Mnogostrukost može 

se spoznati samo u jedinstvu. Filozof, koji je spomenut na 
početku, nije mogao naći duhovne vriednosti, jer ih je tražio 
iz empirično-praktičnog vidokruga, koje po svojoj prirodi ne 
pozna sintezu, te je morao ustanoviti toliko istina, toliko ću- 
dorednosti i toliko ukusa, koliko ima pojedinaca. I, kako 


uviek rade empiričari, pozitivisti, psihologisti i sl, mjesto da , 


baci krivnju na postupak, koji je upotriebio, volio je pribjeći 
absurdnoj tvrdnji, da nema razlike između istine i neistine, 
poštenjaka i nepoštenjaka, nadahnutog umjetnika .i praznog 
diletanta. a ' 
Daljnja. značajka teoretskog područja jest prosuđivanje 
po kakvoći, dok je značajka empirično-praktičnog područja 
prosuđivanje po kolikoći. Teorija ne broji, jer se brojenjem 
ne spoznaje; spoznaja pita, štojeikakvo je nešto. I zato, 
dok empirizam ide s osjetilnih utisaka te nieče | duhovne 
vriednosti, jer nemaju »očevidnosti« bjeline sniega ili crvenila 
krvi, teoretsko područje, slobodno od trpne osjetilnosti i zato 
okrenuto prema unutrašnjosti, zahvaća neposredno tok du- 
hovnih zbivanja i svojim sintetičnim gledanjem prodire u 
njihovu bitnu kakvoću. Iz ovog ustanovljivanja kakvoće rađa 
se proces podpuno različit od empiričnog abstrahiranja i ma- 
tematičke deduktivne analize: proces dinamičkog razluči- 
vanja. Jedino razlučivanjem dobijaju se stvarni pojmovi. Ako 
je umjetnost ujedno i filozofija, i sociologija i t d, onda ni 
umjetnost nije umjetnost, ni filozofija filozofija, ni sociolo- 
gija sociologija it.d. Duhovne vriednosti nisu koordinirane 
kao statički empirično-abstraktni pseudo-pojmovi, nego di- 
namički prelaze u krugu jedan u drugi: umjetnost, to jest 
spoznaja konkretnoga, izaziva misao, a misao izaziva prak- 
tično: djelovanje i njegove popratne čuvstvene doživljaje, 
koji opet izazivaju umjetničku kontemplaciju. ' ' 
Zabluda je teoretičara, koji nieču duhovne vriednosti, 
što oni svoja empirička mjerila osjetilnosti, kolikoće, statič- 
nosti i abstrahiranja prenose na duhovno, kvalitativno, di- 
namično i sintetično područje teorije i tim ga podpuno uni- 
štavaju. Istinska teorija ne nieče empiriju praktičnog djelo- 
vanja (kao što empiričari, kad hoće da budu filozofi, nieču 
teoriju). Empirično-praktično područje ima svoje značenje i 
svoju zadaću. Osjetilna tvarnost zato je određena da služi 
kao praktična podloga duhovnoj stvaralačkoj moći. Kad joj 
se samovoljno izmieni uloga i kad joj se da teoretska vried- 

nost, ona se od pomoćnice pretvara u rušilačku silu, jer mora 
zaniekati sve teoretske. vriednosti. 

Uzrok činjenici, da su ljudi nesložni na području misli, 
ne nalazi se u razumu kao takvu, kako misli spomenuti fi- 
lozof. Razum, kad je zbilja razum, ne vara se, jer uviek Spo- 
znaje istinu. Zablude nastaju, kad razum ne radi više kao ta- 
kav, nego kad ga zamuti neki njemu tuđi element, koji je 
redovito voljne prirode. Uzrok zablude treba dakle tražiti ne 


. U pogrješci razuma, nego u nekoj sviestnoj ili nesviestnoj po- 


grješci volje. Ne možemo doći do istine ili je ne priznajemo, 
jer smo lieni u mišljenju, jer nas prieče razne predrazsude, 
jer nam ne dozvoljava osobna taština da priznamo vlastitu 
pogrješku, jer smo ćudoredno nagrizeni i t. d. I zato se za- 
bludi pridaje u novijoj filozofiji značaj ateoretičnosti, što 
znači, da razum kao teoretično-spoznajna moć ne grieši, nego 
zabluda nastaje, kad mu je djelovanje spriečeno voljno-prak- 
tičnim uzrocima. ' 

»Tko je kompetentan u spoznavanju?« — pita naš filozof. 
Kompetentan je ljudski razum bez obzira na osobu, koja ga 
posjeduje. Takvo je pitanje naš filozof mogao postaviti, jer. 
kroz svoje empirične naočale nije mogao odkriti prisutnost 
razuma, koji je kvalitativno sastavni dio ljudskoga : duha. 
Pojedinac kao pojedinac nikada nije podpuno »kompetentan«; 
on je takav, kada i ukoliko njegov razum nesmetano radi. 
Naš filozof ne razlikuje zbiljsko djelovanje razuma ođ 
njegovih zamućenih stanja, te je shvatljivo, da ga je morao 
proglasiti nepouzdanim i uztvrditi, da nijedno mišljenje na 
području spoznaje nije našlo obće odobrenje. Ali pri tome 
on ne uviđa, da svi sudovi ne potječu od objektivnog raz- 
uma, nego su diktirani često čuvstvenim uzrocima, kao što 
nisu ni primani uviek objektivnim razumom, nego osobnim 
razpoloženjima. 

Ne postoje istine, kako misli naš filozof, nego postoji 
Istina. Ona je temelj svake spoznaje i bez nje ne bi moglo biti 
moguće nikakvo znanje, nikakav duhovni život. 

Ako istina postoji, postoji i Dobro, postoji i ćudorednost. 
Rekli smo već, da se ljudski duh ne može nikako pomiriti s 
tvrdnjom, da su nepoštanjak i poštenjak, zločinac i plemenit čo- 
vjek ćudoredno raznopravni. A ne možemo se pomiriti, jer se 
proti tome buni duboko u čovjeku usađena ćudoredna sviest. 
Ona je kao duhovni oblik, kao bitna značajka ljudskosti, vječna. 

Cathrein piše: »Ista načela, koja mi priznajemo kao obća pra- 
vila razuma, nalazimo ne samo u djelima Grka i Rimljana, 
nego i u Knjizi Mrtvaca Egipćana, u Avesti Perzijanaca, u 
Rigvedi i u Zakoniku Manus Indijaca, u Šu-kingu i u Li-kin- 
gu Kinezi, u Eddi starih Germana, u Kuranu muslimana... 
Kroz promjene svih ovih tisućljeća osnova je ćudorednih na- 
čela ostala ista.« Na Paulsenovu tvrdnju, da je svaki Englez 
drugačiji nego Kinez ili Crnac i hoće da bude i treba da bude 
drugačiji, te da za svakoga između njih vriedi druga ćudo- 
rednost, Cathrein točno opaža: »Ovdje zamjenjuje očito uva- 
ženi pisac obća ćudoredna pravila po zaključcima, do kojih 
se dolazi, kad se primiene na određene slučajeve«.“*) Uviek se 
smatralo nešto zlim ili dobrim, i to je glavno; ako je njihova 
primjena različita, nerazumno je zaključivati, da ne postoje 
ćudoredna načela. 

Zar će se ikada neki čin, izvršen u osobnu korist a na 
štetu drugoga, smatrati ćudorednim? I u tome je bitnost ću- 
dorednog djelovanja: u djelovanju u pravcu obćenitosti, a ne 
u pravcu osobnom. Razrožnosti u tom pitanju, koje naš filo- 
zof smatra odlučnim u njegovu rješavanju, nisu nego raz- 
ličitost primjena prema vremenima, sredinama i okolnostima. 

Nema ćudoredne sviesti? A što goni ljude da umiru za 
neki ideal, što goni mnoge, da posvete čitav svoj život službi 
za bližnjega? Što bi bila ljudska poviest bez ćudorednosti? 
Poprište samoživosti, neobuzdanosti, surovosti i okrutnosti. 

"Toga ima doduše i previše u poviestnom zbivanju, ali nad tim 
se dižu likovi heroja, mučenika i požrtvovnih ljudi, iz kojih 
izbija svjetlost idealizma pozlaćujući krvave stranice poviesti 
i spasavajući dostojanstvo čovječanstva. Naš filozof zaklju- 
čuje prema broju, prema kolikoći, ali tu odlučuje manjina, 
jer je manjina uviek predstavnik kakvoće, nosilac vriednosti. 

Postoji i Liepo. Naš filozof to nieče, jer on liepo prenosi 
iz duhovnosti u fizički sviet. On tvrdi, da zvukovi kao fizičke 
pojave imaju kakvoću liepoga ili ružnoga, jer Beethoven, 
premda obdaren živom estetskom osjećajnošću, ne može es- 
tetski uživati u svirci orguljica. Prema tome ljepota neke 
skladbe nalazila bi se u glasbalu kao fizičkom predmetu; ali 
je naprotiv očevidno, da se ljepota skladbe nalazi u stvara- 


22) Viktor Cathrein: Religion und Moral, Freiburg im Breis- 
gau 1904., str, 83. 

lačkom umjetnikovu duhu. Glasbalo je samo vanjsko prak- 
tično sredstvo, koje skladbu čini, više ili manje, pristupačnom 
osjetilima. Nije uzrok ljepote neke pjesme u pjevačevu grlu, 
jer hrapavost pjevačeva grla ne oduzimlje pjesmi ljepotu. 
Kad bi se uzrok umjetničkog doživljaja nalazio u fizičkim 
predmetima, onda bi se uzrok pjesničkog doživljaja nalazio u 
papiru. Ako se listovi neke knjige poderu, onemogućen je či- 
taocu pristup pjesničkom doživljaju. Orguljice su što i papir: 
više ili manje prikladna fizička podloga potrebna duhovnom 
stvaralačkom činu, da se očituje; ali je ovaj čin po svojoj di- 
namičnoj kakvoći podpuno različit od trpne fizičnosti, 

Naš filozof naravno istovjetuje estetski doživljaj s fizički 
ugodnim, i odtuda njegovo uvjerenje o relativnosti ukusa. Za 
njega je podpuno ista pojava nemogućnost uživanja u stano- 
vitoj hrani i nesposobnost uživanja u Danteu ili Vergilu. Bez 
sumnje, svima ljudima ne idu u tek ista jela, ali u tome je pi- 
tanje, da li su osjeti okusa istovjetni s estetskim doživljava- 
njem. Naš filozof misli, da je tako, izato je uvjeren s Leopar- 
dijem, da glasovitost velikih pjesnika ovisi o navici. Kao što 
se, tvrdi naš filozof, čovjek nauči na duhan, koji mu je izpo- 
četka odvratan, tako se nauči smatrati neke pjesnike velikim. 

I sada nastaje pitanje: zar su umjetnici i pjesnici, koji 
izražavaju svoje doživljaje snažnim i krepkim izrazima, iz- 
razima očito nepozajmljenim, izvornim, s jakim osobnim na- 
glaskom, jednaki praznim oponašateljima tuđih izražajnih 
oblika? Zar je obmana Danteova mjedena tercina i njegov 
osobni ritam, zar su obmana njegovi izrazi čvrsto izklesani 
i zaokruženi, kao od jednog komada, puni sugestivne snage? 
Zar su oni jednaki slađunjavim, prebujnim i nađuvenim sti- 
hovima stihotvoraca? Zar su obmana likovi Homerove An- 
dromahe, Vergilove Didone, Danteova Ugolina, Shakespea- 
reova Hamleta i zar su oni istovjetni s bliedim sjenama ju- 
naka zabavnih romana? Zar se pri tome može govoriti o na- 
vici, kao što je navika na duhan? 

Ako postoji stvaralački estetski moment, postoji i estet- 
ski ukus, jer ovaj nije drugo nego sposobnost obnavljavanja 
estetske tvorevine. Naš filozof pita, gdje je taj autoritet, 
koji može sebi prisvojiti pravo davanja odlučnih sudova o 
umjetničkim djelima u uvjerenju, da ih bolje razumije od 
drugih, i takav postupak smatra naprosto preuzetnošću i umiš- 
ljenošću. Odgovor je isti kao i kod određivanja istine: auto- 

ritet nije pojedinac kao pojedinac, nego je pojedinac autori- 
tet, kada i ukoliko u njemu djeluje estetski ukus nezamućen 
izvanumjetničkim uplivima. Dalje pita naš filozof, koje su 
oznake kritičkog autoriteta. »Oznake« su očite svim ljudima, 
koji nisu tupi za estetsko doživljavanje. Francesco De Sanc- 
tis odmah privlači čitatelja, ali pravog čitatelja, kad odkriva 
pjesničke ljepote »Božanske komedije«, i ovaj će sigurno vi- 
djeti u njemu veći kritički autoritet, nego na primjer u po- 
. vjestničaru Mommsenu, za kojega je Danteova velepjesma 
više retoričnog nego pjesničkog značaja. »Oznaka« je istine 


sama snaga istine, kojom djeluje na pripravne duhove; 


»oznak&« u empirično-praktičnom smislu, kao što je bjelina 
sniega, crvenilo krvi ili opipljivost stola, na teoretskom pod- 
ručju nema, jer kad bi duhovne vriednosti imale takve »ozna- 
ke«, one ne bi bile više ono, što jesu, to jest duhovne vried- 
nosti, nego vidljive i opipljive stvari, Autoritet treba shva- 
titi duhovno, a ne tvarno otjelovljen u pojedincu. Ima kriti- 
čara, i to velikih kritičara, kojima su pristupačna stanovita 
pjesnička djela, a druga nisu; neizpravne sudove ovih iz- 
pravljaju drugi kritičari. Do istine se dolazi naporima mno- 
gih. Pa i sam Leopardi, koji je često imao točnih teoretskih 
pogleda na pjesničtvo, misli s druge strane, da glasovitost 
pjesnika potječe od »sliepo prihvaćene« navike. Kad je tako 
' mislio, sigurno nije bio »autoritet«. 

Dakle za empiriste, pozitiviste, psihologiste i slične ne 
postoji ni Istina, ni Liepo, ni Dobro. Kad se točnije izpitaju 
predpostavke tih zaključaka, one se mogu svesti na sliedeći 
uzrok: Istina, Dobro i Liepo ne postoje, jer nisu opipljivi 
kao stol, jer nisu bieli kao snieg, jer nisu crveni kao krv. 
"Takve su posljedice traženja »očevidnosti« na području, koje 
ju po svojoj prirodi ne može dati. Svakako veoma biedni raz- 
lozi za tako sudbonosna niekanja. Ali postoji Istina, jer i oni, 


razlikuje poštene ljude od nepoštenih; postoji Liepo, jer po- 
stoje djela Dantea, Michelangela, Beethovena i drugih pjes- 
nika i umjetnika. * 

Razpravljanja o ovim problemima nisu prazna aka-- 
demska bezposlica, kako se obično misli, nego životno pitanje 

pojedinaca i naroda. Suvremeni njemački pisac Frank 'Thiess 
piše: »Velika djela Huna i drugih barbarskih naroda bez- 
plodno su propala u prazninu, jer ovi nisu poznavali po- 
vjestnotvornu silu Prava ni moć povezivanja na nešto više, 
nego što je vlastita životinjska sila. Tako je morao izčeznuti 
Atila ..., tako suse kao plin razpršali bezbrojni primitivni na- 
rodi, koji su za kratko vrieme izpunjali sviet strahom i ču- 
đenjem. Ali Grci, kojih je cielo biće prožimala religioznost, 
ostali su bezsmrtni, jer se njihova duša uviek ponovno pove- 
zivala s ovim moćima. Jer što je Helada darovala svietu, živi 
u njemu dalje: njen veličanstveni sviet misli, kao prva ljud- 
ska Provala u svietlo Duha, i njeno neizmjereno duboko po- 
vezivanje svega prolaznog života s Absolutnim.«*5) 


KRAJ 


*) Frank Thiess: Das Reich der D&monen, P 
Verlag Berlin-Wien-Leipzig 1941, str. 693. ro 

